
Cele câte s-au scris, se scriu şi se vor scrie despre 
Sfântul Serafim de Sarov, mândria Bisericii Ruse, dar şi a 
întregii Biserici Ortodoxe universale, vor fi insuficiente 
pentru a-l cinsti cum se cuvine. „Ca un înger în lume 
vieţuind", după cuvintele imnografului său grec, „toată 
Rusia o a umplut de minuni, (...) a vedea cu limpezime 
cele viitoare s-a învrednicit, (...) către vederile cele 
nematerialnice a venit". Şi acum, când s-au scurs două 
secole de la adormirea sa, „din Rusia lumii străluceşte în 
Duhul Sfânt razele cele tainice ale petrecerii lui”. 

Credinţa neţărmurită şi nădejdea lui în Dumnezeu, 
evlavia sa adâncă la Preasfânta Născătoare de Dumnezeu 
şi la sfinții noştri, infinita iubire către oameni şi către toate 
făpturile dumnezeieşti, înălțimea smeritei cugetări şi a 
blândeţii, mărimea răbdării şi neţinerii de minte a răului, 
toate virtuțile evanghelice pe care le-a dobândit prin post 
ŞI rugăciune, prin sânge şi sudoare, prin viaţă 
duhovnicească profundă, l-au preschimbat pe Sfânt din om 

stricăcios în înger pământean. L-au făcut vas ales al 
Sfântului Duh şi purtător preţios al sfântului har. S-a 
curățit, s-a sfinţit, s-a îndumnezeit, a devenit părtaş al firii 
dumnezeieşti. Şi s-a învrednicit cu daruri dumnezeieşti, cu 
puteri taumaturgice şi cu haruri ale Duhului Sfânt 
incredibil de abundente. In persoana Sfântului Serafim 
distingem astfel o icoană a lui Dumnezeu autentică, 
desăvârşită şi convingătoare. 

Această icoană dumnezeiască avem obligația s-o 
oferim publicului iubitor de Dumnezeu şi de sfinți prin 
lucrarea de faţă, împlinind o veche dorinţă şi urare de-a 
noastră. 


Au trecut opt ani de la prima ediție a cărții şi, în 
perioada aceasta, în patria Sfântului Serafim au avut loc 
schimbări radicale. El însuşi proorocise atât despre 
perioada marilor catastrofe, cât şi despre învierea Rusiei, 
pe care o vedem deja realizându-se în zilele noastre. In 
această bucurie de înviere, Sfântul Serafim şi-a făcut 
observată prezenţa într-un fel original: prin descoperirea 
sfintelor sale moaşte. A fost un eveniment care a 
cutremurat întreaga Rusie şi, deoarece s-a întâmplat pe 
timp de iarnă, toți l-au sărbătorit ca pe un „Paşte iernatic”. 

Am considerat necesar să relatăm acest eveniment 
important pentru prima oară în această ediţie a şasea, 
dedicându-i un capitol special la sfârşitul cărţii. în acelaşi 
capitol adăugăm şi unele date despre profanarea sfintelor 
moaşte ale sfântului de către bolşevici, precum şi o 
cronologie scurtă despre transportarea lor de la Moscova 
în Mănăstirea Diveevo. 

în lucrarea noastră am folosit toate izvoarele 
autentice ruseşti pe care am izbutit să le găsim. Cele mai 
multe dintre izvoarele noastre sunt cărți şi articole ale 
cotidianelor şi periodicelor presei ruseşti, care au fost 
publicate imediat după intrarea oficială a sfântului în 
sinaxarul Bisericii Ortodoxe Ruse (1903). Astfel, acolo 

unde în cartea noastră se întâlneşte timpul prezent 
(„astăzi", „acum" etc.) se referă la epoca aceea. De 
asemenea, pentru compunerea ultimului capitol, am folosit 
publicații din 1991 încoace, precum este adăugat analitic 
în bibliografie. 

Elementele pe care le-am adunat despre Sfântul 
Serafim înfăţişează şi anumite unghere ale vieţii, 
învăţăturii, minunilor, adormirii, canonizării şi descoperirii 
moaştelor sale, lucruri poate necunoscute până astăzi. 
Aceste elemente dau o deplinătate, dar inevitabil şi o 
oarecare lungime lucrării de faţă. Credem însă că cititorul 
va fi răsplătit cu  cucernicie abundentă şi folos 
duhovnicesc. 


Să-L slăvim pe Domnul cel iubitor de oameni, 
pentru că în iarna duhovnicească grea şi sumbră a 
vremurilor noastre nu ne-a lipsit cel puţin de mângâierea şi 
de înviorarea întâlnirii viu cu sfinții Săi, aceia care au 
murit pentru lume şi au trăit pentru Hristos, arătându-ne 
astfel nouă tuturor care este unicul drum al vieţi. 

Să ne rugăm ca pilda luminoasă şi mijlocirile 
Sfântului Serafim să ne sprijine pe acest drum care, după 
învăţătura sa, are un scop şi o finalitate: dobândirea 
Sfântului Duh. 

Oropos, 2 ianuarie 1996 

Pomenirea Sfântului nostru părinte 
Serafim de Sarov 

SFÂNTA MĂNĂSTIRE PARACLITOU 


Pe 1l ianuarie 1903, la porunca Sfântului Sinod al 
Bisericii Ruse, s-a întrunit o comisie sub conducerea 
mitropolitului Vladimir al Moscovei, care a efectuat 
lucrările premergătoare canonizării stareţului Serafim. 

La 22 ianuarie 1903, prin hotărârea Sfântului Sinod 
al Bisericii Ruse, stareţul Serafim a intrat în ceata Sfinţilor 
Bisericii Ortodoxe. 

Pe 19 iulie 1903 a avut loc strămutarea sărbătorească 
a sfintelor moaşte ale Cuviosului sub  ocârmuirea 
mitropolitului Petersburgului, Antonie, la care a participat 
şi familia imperială. 

Pomenirea Sfântului Serafim se prăznuieşte la 2 
ianuarie - ziua adormirii sale - şi la 19 iulie - ziua 
strămutării sfintelor sale moaşte. 


n Aa 


244 3 
Nicugc sare 


Sfântul Sinod al Bisericii Ruse 
Hotărârea 
din 29 ianuarie 1903 


în numele Tatălui şi al Fiului şi al Sfântului Duh, 


La 2 ianuarie 1833, acum şaptezeci de ani, a adormit 
cu pace în pustia Sarovului fericitul stareţ ieromonah 
Serafim. Prin viaţa ascetică severă şi prin chipul său 
luminos adunase în jurul lui, pe când încă trăia, mulţime 
de creştini care îl iubeau foarte mult, credeau neîndoielnic 
în puterea taumaturgică a sfintelor sale rugăciuni şi îl 
cinsteau ca pe un sfânt. După fericita lui adormire, dar şi 
până astăzi, sfințenia sa se manifestă încontinuu prin 
minuni din ce în ce mai multe, care se săvârşesc asupra 
celor care cer cu credință nezdruncinată ajutorul şi 
rugăciunile lui. 


! Periodicul Sfântului Sinod: Cronici bisericeşti, | februarie 1903, voi. 
V. 

Faima sa se întinde în tot poporul ortodox rus, care îl 
cinsteşte cu evlavie. 

întreaga lui viaţă se înfăţişează ca o pildă minunată 
de nevoinţă, credință înfocată, jertfire de sine şi iubire 
pentru aproapele. Tânăr încă, părăseşte casa părintească 
din oraşul Kursk şi, necunoscut de nimeni, vine să se 
închinovieze în mănăstirea Sarov. 

Aici urcă smerit treptele ascultării şi câştigă 
dragostea şi respectul tuturor fraţilor pentru blândeţea şi 
smerita sa cugetare. Ucenicia lui pentru a deveni monah a 
durat opt ani. La 13 august 1786 este tuns monah, cu 
numele Serafim. 

Peste două luni este hirotonit ierodiacon. Protejat de 
duhul  smereniei, părintele Serafim intră în viaţa 
duhovnicească cu toate puterile sale. 

Ca ierodiacon rămâne toată ziua la mănăstire, 
slujeşte, păzeşte cu stricteţe regulile de mănăstire şi îşi 
săvârşeşte  ascultările. Seara însă se îndepărtează în 
pădure, în chilia lui de pustnic, unde-şi petrece orele nopții 
în rugăciune, şi dis-de-dimineaţă se întoarce iarăşi la 
mănăstire. 

Pe 2 septembrie 1793 este hirotonit preot şi se 
dedică cu şi mai multă râvnă şi iubire luptei duhovniceşti. 
De-acum nu-l mai mulţumeşte truda, pentru alții grea, a 
vieții chinoviale, adică rugăciunea în comun, postul, 
ascultarea, lipsa celor materiale. în el a crescut setea 
pentru nevoinţe mai înalte. 

Părăseşte aşadar, cu binecuvântarea egumenului, 
obştea şi se retrage în pădurea deasă a Sarovului. Petrece 
aici cincisprezece ani într-o izolare deplină, cu post sever, 
rugăciune neîntreruptă, studiu al Cuvântului dumnezeiesc 
şi nevoinţe trupeşti. 

Timp de o mie de zile şi o mie de nopţi îi imită pe 
vechii stâlpnici: urcat pe o piatră şi cu mâinile înălțate la 
cer repetă rugăciunea: „Dumnezeu să mă miluiască pe 
mine, păcătosul”. 

Terminând viaţa anahoretică, revine în mănăstirea 
din Sarov şi se închide în izolare, ca într-un mormânt, 
pentru alți cincisprezece ani. Pentru primii cinci îşi 
impune canonul tăcerii. Prin rugăciunea neîntreruptă este 
pe de-a-ntregul luminat de harul dumnezeiesc şi se 
învredniceşte să trăiască suişuri duhovniceşti şi să aibă 
vederi dumnezeieşti. 

După  zăvorâre, de-acum matur în viața 
duhovnicească şi bătrân cu vârsta, se dedică pe de-a- 
ntregul slujirii aproapelui. Bogaţi şi săraci, corifei şi 
neînsemnaţi, se adună în fiecare zi la chilia lui, 
îngenunchează în faţa bătrânelului gârbovit, îşi deschid 
tainele inimii, îi încredinţează durerea lor şi primesc cu 
recunoştinţă fiecare cuvânt al său. 

Starețul îi primeşte pe toţi cu bucurie şi iubire. îi 
numeşte: bunicuţule, măicuţă, bucuria mea. 
Binecuvântează, învaţă, povăţuieşte. Spovedeşte mulţi 
credincioşi, tămăduieşte bolnavi, iar altora le dă să sărute 
crucea care atârnă la pieptul lui - binecuvântarea mamei 
sale - sau sfânta icoană pe care o avea pe masă. Multora le 
oferă ca binecuvântare anafură, aghiasmă sau pesmeţi, pe 
alții îi însemnează pe frunte cu ulei din candelă, iar pe 
mulți îi îmbrățişează şi îi sărută spunând: „Hristos a 
înviat!”. 

Bucuria duhovnicească se revarsă atât de mult 
asupra stareţului, încât niciodată nu se întristează şi nici nu 
se mâhneşte. Această dispoziţie veselă se străduieşte s-o 
transmită şi altora. Virtuţile cu care este împodobit cel mai 
mult sunt blândeţea şi lipsa răutăţii, adânca smerenie şi 
lipsa celor materiale. 

A săvârşit drumul vieţii pământeşti curat la inimă, 
smerit, plin de iubire. A adormit în Domnul liniştit şi în 
pace, îngenuncheat în fața icoanei Maicii Domnului 
„bucuria tuturor celor necăjiţi”, cu capul plecat şi cu 
mâinile încrucişate pe piept. 

După fericita lui adormire, faima înaltei sale trăiri 
ascetice nu numai că nu se micşorează, dar creşte 
încontinuu în toate clasele poporului ortodox rus. 
Ortodocşii ruşi îl cinstesc din adâncul inimii lor pe 
fericitul stareţ ca pe un adevărat rob al lui Dumnezeu. 
Cred că şi după plecarea lui din lume nu încetează să 
mijlocească pentru toţi cei care îl cheamă. 

Dar şi Domnul, lăudat şi slăvit întru sfinţii Lui, a 
binevoit să lucreze prin părintele Serafim multe semne 
minunate şi tămăduiri. 

Sfântul Sinod, fiind părtaş la credinţa poporului în 
sfinţenia veşnic pomenitului părinte Serafim, a întreprins 
multe acţiuni pentru canonizarea lui oficială. 

Astfel, episcopul Tambovului, după o lucrare de doi 
ani a adunat din toată ţara nouăzeci şi patru de minuni ale 
părintelui Serafim, pe care le-a depus în anul 1895 la 
Sfântul Sinod. 

Dar întrucât în arhivele mănăstirii Sarov se păstrează 
sute de scrisori de la credincioşii care au fost ajutaţi în 
chip minunat de către stareţ, 1 s-a dat poruncă egumenului 
să însemneze cele mai importante mărturii ale minunilor şi 
de aici înainte să noteze îndeamănunt fiecare nouă minune 
care va fi făcută cunoscută mănăstirii. 

Sfântul Sinod a adunat tot materialul cu pricina, dar 
datorită lhpsei de timp a întârziat să ia hotărârea finală. 
Astfel, la 19 iulie 1902, data naşterii părintelui Serafim, 
excelența sa, ţarul Rusiei, a amintit Sfântului Sinod să ţină 
scama că stareţul se învrednicise nu numai cu harisma 
facerii de minuni, ci şi cu cea a rugăciunii fierbinţi, şi că 
pe deasupra se bucură de dragostea şi respectul întregului 
popor rus. De asemenea şi-a exprimat dorinţa să se 
finalizeze grabnic lucrările canonizării sale oficiale. 

într-adevăr, Sfântul Sinod a cercetat în detaliu 
această chestiune atât de serioasă. A cercetat cu atenție 
nenumăratele minuni pe care le săvârşise prin rugăciune 
stareţul Serafim şi a constatat că nu există nici o îndoială 

în ce priveşte credibilitatea lor. Minunile acestea vădesc 
puterea lui Dumnezeu, care prin mijlocirea părintelui 
Serafim a lucrat asupra bolnavilor care au alergat la el cu 
credinţă şi rugăciune. 

Sfântul Sinod i-a încredinţat de asemenea 
mitropolitului Moscovei, Vladimir, să acţioneze la 
verificarea locului mormântului şi al moaştelor părintelui 
Serafim, încât ele să devină obiect de cinstire din partea 
tuturor credincioşilor care aleargă la mijlocirile lui. 

La ll ianuarie 1903, mitropolitul Vladimir al 
Moscovei, episcopii  Tambovului şi  Nijegorodului, 
Dimitrie şi Nazarie, arhimandritul Suzdalului, Serafim, 
epitropul guvernamental al biroului sinodal din Moscova 
împreună cu încă patru persoane oficiale au făcut o 
verificare amănunţită a autenticităţii mormântului şi a 
moaştelor părintelui Serafim şi au compus o hotărâre 
specială, pe care au semnat-o chiar ei. 

După acestea, Sfântul Sinod, cu deplină încredințare 
în ce priveşte sfinţenia stareţului, a dat slavă „Domnului 
celui lăudat întru sfinții Săi", care pururea săvârşeşte 
binefaceri poporului ortodox rus, iar acum, sub împărăţia 
țarului Nicolae Alexandrovici, a avut bunăvoința de a vădi 
prin hotărârea canonizării sale oficiale un nou erou al 
credinţei. 

Apoi Sfântul Sinod a înmânat ţarului Nicolae un 
raport care conţine următoarele hotărâri: 

a) Preacucernicul stareţ Serafim, care odihneşte în 
pustia Sarovului, este inclus în ceata sfinților, pe care 1-a 
slăvit dumnezeiescul har. Sfintele sale moaşte vor fi 
aşezate în chivotul pe care l-a pregătit înălţimea sa, ţarul, 
pentru ca'credincioşii să meargă să se roage şi să-i acorde 
cuviosului cinste prin rugăciunea lor. 

b) Cuviosului Serafim 1 se va scrie o slujbă specială. 
Insă până ce va fi pregătită această slujbă, se va săvârşi - 
din ziua în care se va prăznui canonizarea lui oficială - 
slujba comună a sfinţilor, iar pomenirea sa se va sărbători 

în ziua adormirii lui (2 ianuarie) şi în ziua strămutării 
sfintelor sale moaşte. 

c) Sfântul Sinod îi va înştiinţa despre toate acestea 
pe toţi creştinii. 

împreună cu expunerea aceasta, Sfântul Sinod a 
înmânat monarhului şi hotărârea verificării mormântului şi 
a sfintelor moaşte ale cuviosului, precum şi o scurtă 
descriere a minunilor sale. Pe 26 ianuarie a aceluiaşi an, 
țarul Nicolae a binevoit să noteze cu mâna sa în expunerea 
aceasta următoarea frază: „Am citit prezentul act cu un 
sentiment de sinceră bucurie şi adâncă pietate”. 

Când a văzut această însemnare a monarhului, 
Sfântul Sinod a hotărât ca mitropolitul Petersburgului şi 
Ladogagului, Antonie, să săvârşească la 19 iulie, anul 
curent, împreună cu episcopii  Tambovulu şi 
Nijegorodului, prima slujbă sărbătorească în cinstea 
făcătorului de minuni din Sarov, cuviosul Serafim, o dată 
cu strămutarea sfintelor sale moaşte. 

La urmă, Sfântul Sinod a trimis o circulară către 
popor şi l-a îndemnat să aducă toţi împreună slavă şi 
mulțumire Domnului, „Celui ce  binevoieşte”. L-a 
îndemnat de asemenea să primească apariţia noului 
ocrotitor şi făcător de minuni ca pe o nouă binecuvântare 
cerească, petrecută în zilele ţarului Nicolae, care se 
osteneşte neîncetat pentru binele poporului ortodox rus şi 
îmbrăţişează cu grijă împărătească şi cu iubire pe toţi 
cetăţenii lui, indiferent de poziţia şi clasa socială. 

Părinţii evlavioşi « 


Sfântul Serafim a trăit în pustia Sarovului mai mult 
de cincizeci de ani. Cât a trăit, a fost multora de folos cu 
cuvântul, cu pilda şi cu rugăciunea. Dar şi după ce a 
adormit, viaţa lui sfântă, care s-a transmis din gură în gură, 
nu a încetat şi nu va înceta să fie de folos fiecărui creştin 
binevoitor. 

S-a născut la Kursk. Casa părintească a Sfântului se 
află pe strada Serghie, aproape de biserica Sfântului 
Serghie, şi este una din priveliştile admirabile ale oraşului. 
Insă după planul structural al oraşului, care a fost întocmit 
la porunca Ecaterinei a Il-a, Sfântul s-a mutat aproape de 
„Porţile Moscovei" de astăzi, unde locuia fratele său cel 
mare, Alexie. 

Părinții lui, Isidor şi Agata Moşnin, erau negustori 
înstăriți. Tatăl său avea fabrici de cărămidă aproape de 
Kursk şi totodată a preluat construirea clădirilor de piatră, 
biserici şi case. Era considerat om cinstit şi îi plăcea mult 
să ridice biserici. 

Odată a început să construiască la Kursk, cu bani din 
donaţii, o biserică în cinstea Sfântului Serghie de Radonej, 
taumaturgul, care mai târziu, în 1833; a fost numită 
catedrală. Brusc, în anul 1762, Isidor a murit lăsând în 
grija soţiei sale terminarea bisericii. 

Agata era cunoscută pentru evlavia şi binefacerile ei. 
Cât a trăit soţul său, dar şi după moartea lui, îi ajuta pe 
săraci şi îndeosebi pe orfani. Odată i-au cerut să 
pregătească zestre pentru o fată sărmană. Şi aceea nu a 
refuzat, cu toate că urma să cheltuiască mulţi bani. 

Vreme de mulţi ani, Agata a continuat zidirea 
bisericii Sfântului Serghie. A supravegheat chiar ea 
desfăşurarea lucrărilor. Acest lucru i-l poruncise Isidor, 
dar îl dorea şi ea. In anul 1778, biserica a fost terminată. 
Construirea ei s-a făcut atât de trainic, încât până astăzi 
n-a suferit nici o vătămare. Cât despre aurul care s-a 
folosit pentru împodobire, nu numai că n-a fost nevoie să 
se reînnoiască, dar îşi păstrează încă şi prospeţimea. Pe 
interior şi exterior, biserica a fost împodobită cu decoraţii 
bine reliefate. Catapeteasma a fost gravată în lemn şi a 
acoperit toată partea de răsărit, până la boltă. Se spune, 
desigur, că pentru construcția ei au trebuit zece ani. Din 
astfel de lucrări, familia Moşnin s-a bucurat de mare cinste 
şi stimă. 

Părintele Serafim s-a născut în anul 1759, în noaptea 
de 18 spre 19 iulie. A primit numele Prohor în cinstea 
Sfântului Prohor, unul dintre cei şapte diaconi ai bisericii 
de început. A avut şi un frate mai mare, Alexie. Prohor a 
moştenit virtuțile părinţilor săi şi îndeosebi evlavia lor. Nu 
avea încă trei ani când l-a pierdut pe tatăl său. Astfel, 

singurul pedagog a rămas mama lui. Agata l-a educat pe 
băieţel mai mult prin pilda ei. Astfel, i-a transmis copilului 
sentimentele ei filantropice, iubirea pentru bunul simţ şi 
căldura cu care trebuie făcută rugăciunea. 

Din anii copilăriei lui Prohor observăm intervenția 
vie a Sfintei Pronii în viaţa lui. Odată Agata îl luase 
împreună cu ea, pe când el avea doar şapte ani, în 
clopotniţa foarte înaltă a Sfântului Serghie, care se 
construia atunci. Pentru o clipă, Prohor a scăpat de sub 
atenţia ei, a făcut câţiva paşi şi a căzut de la înălţimea 
aceea înfricoşătoare. Mama îngrozită a coborât alergând, 
fiind sigură că-l va găsi pe copilul său mort. însă bucuria 
ei a fost de nedescris, când l-a văzut stând pe picioarele lui 
întreg şi nevătămat, şi 1-a mulţumit cu lacrimi lui 
Dumnezeu pentru ocrotirea Lui minunată. 

Prohor deţinea multe calităţi. Se deosebea însă prin 
blândeţe şi smerenie, prin memoria puternică şi inteligenţa 
lui. Dar nici la trup nu era slab. Avea un organism de mare 
rezistenţă. La vârsta de zece ani a început să înveţe cu 
râvnă din cărțile sfinte. Deodată s-a îmbolnăvit grav, fără 
speranţe de însănătoşire. în momentul critic al bolii a 
văzut-o în vis pe Preasfânta Născătoare de Dumnezeu, 
care i-a promis că-l va vizita şi-l va vindeca. într-adevăr, 
într-o zi s-a întâmplat să se facă o litanie şi prin faţa casei 
lui Moşnin a trecut o icoană făcătoare de minuni a Maicii 
Domnului. în clipa aceea a început o ploaie puternică. 
Litania a încetat şi icoana a fost dusă în curtea lui Prohor, 
până ce avea să treacă ploaia. Atunci Agata l-a scos pe 
copilul bolnav şi l-a trecut pe sub icoană. Din ziua aceea, 
sănătatea i s-a îmbunătăţit, până când s-a vindecat 
definitiv. A început iarăşi studiul, a învăţat să scrie, studia 
Ceasurile şi Psaltirea, dar mai mult Noul Testament şi 
diferite cărţi duhovniceşti. 

Chemarea spre monahism 


Deoarece fratele său era negustor şi avea magazinul 
lui în Kursk, l-au obligat şi pe Prohor să lucreze împreună 
cu el. 

„Mă trag dintr-o familie de negustori din Kursk, va 
spune mai târziu la Sarov discutând cu N.A.M,., şi înainte 
de a veni la mănăstire faceam negoţ cu lucrurile care 
aduceau un câştig mai mare". 

Lucrurile acestea erau neapărat necesare în viaţa 
agrară: curele, catrane, bice, arcuri, opinci, fier şi altele, 
însă negoţul şi câştigurile nu-i captivau Inima, care era cu 
totul dăruită acolo unde se afla şi comoara lui, adică 
oricărui lucru duhovnicesc care-l va ajuta la mântuirea 
sufletului. 

Mergea la biserică aproape în fiecare zi. Lucrarea lui 
nu-i permitea să participe la Sfânta Liturghie şi la 
Vecernie. De aceea se trezea foarte devreme, îşi făcea 
rugăciunea de dimineaţă şi alerga la biserică ca să 
urmărească slujba utreniei. Duminica şi în zilele de 
sărbătoare îi plăcea mult să studieze cărți didactice. 
Uneori, desigur, aduna şi prieteni de-ai lui ca să audă 
lectura. Mai mult însă îl mulțumea izolarea şi rugăciunea, 
precum de asemenea şi discuţiile de folos cu persoane 
duhovniceşti. 

în perioada aceea trăia la Kursk un nebun pentru 
Hristos. Era băştinaş şi respectat de toţi. Din păcate însă 
numele lui a fost uitat. Din anii tinereţii începuse această 
nevoinţă grea, pentru mântuirea sa. Prohor n-a întârziat să 
facă cunoştinţă şi să se ataşeze cu tot sufletul de el. Dar şi 
acela îl iubea pe tânăr şi cu pilda lui îl îndemna şi mai 
mult la virtute şi la trăire lăuntrică. 

Agata, care îl urmărea, în adâncul ei era de acord cu 
el şi se bucura, dar se neliniştea pentru evoluţia lui 
viitoare, pentru ce viaţă şi meserie va alege fiul ei. Anii au 
trecut. Prohor începe acum să vorbească despre viaţa 
monahală. Mamei sale îi mărturiseşte cu precauţie dorinţa 
sa şi îi pune deseori întrebarea: „Să mă duc la mănăstire?”. 

Ea nu numai că nu-l opreşte, ba îl şi îndeamnă. 
Astfel dorul său pentru viaţa monahală se măreşte. Se 
îndesesc de asemenea şi discuţiile purtate pe această temă 
cu prieteni şi cunoscuţi. Mulţi dintre ei sunt de acord cu el. 
lar câţiva negustori vor să-l imite şi să-l urmeze. 

Când a împlinit şaptesprezece ani, hotărârea lui s-a 
copt. Mama sa, precum am spus mai înainte, era hotărâtă 
să-l lase, pentru că voia ca fiul ei să-L slujească pe 
Dumnezeu. De altfel, nu rămânea singură. îl avea lângă ea 
pe fiul cel mare, Alexie. 


în Lavra Pecerska 


De multă vreme îl preocupa pe Prohor întrebarea în 
care mănăstire să se închinovieze. în cele din urmă s-a 
hotărât să meargă în pustia Sarovului. Faima trăirii 
ascetice a monahilor de acolo a câştigat preferinţele lui. 
De altfel, mulți dintre ei, printre care şi egumenul 
Pahomie, erau din Kursk. 

însă înainte de a porni spre Sarov, s-a gândit să 
treacă pe la Lavra Pecerska din Kiev. Voia să vadă 
nevoințele monahilor, să ceară povaţă de la vreun ascet 
îmbunătățit, să ia binecuvântare, să se întărească în 
hotărârea lui. Dorea să se închine la sfintele moaşte ale 
Cuvioşilor Antonie şi Teodosie, primii părinţi ai 
monahismului rus, precum şi ale tuturor celorlalți care 
odihnesc acolo. 

A plecat aşadar spre Kiev împreună cu cinci 
negustori, care-i promiseseră că vor urma exemplul său. 
Mai târziu au devenit toți monahi, în afară de Alexie 
Semenovici Melenin. Ultimul, după moartea neașteptată a 
părinţilor săi, a preluat ocrotirea celor opt fraţi ai săi. 

La Kiev, Prohor s-a închinat cu lacrimi la sfintele 
moaşte, îndeosebi ale Cuvioşilor Antonie şi Teodosie, şi 
s-a rugat fierbinte să-i binecuvânteze începutul pe care-l 
face. Apoi s-a dus la un părinte zăvorât, pe nume Dositei. 
Monahul acesta stătea în mănăstirea Kitaevski, aproape de 
Lavra Pecerska. Tânărul s-a apropiat, a îngenuncheat în 
faţa lui, i-a sărutat picioarele şi i-a descoperit toate 
ascunzişurile inimii sale. Starețul Dosifei a văzut în 
persoana lui Prohor un ascet puternic. Şi deoarece era 
înzestrat cu  harisma  înainte-vederii, după ce l-a 
binecuvântat, i-a zis: 

- Haide, copilul lui Dumnezeu. Mergi la mănăstirea 
Sarov. Acest loc a fost întocmit pentru mântuirea ta. Cu 
ajutorul lui Dumnezeu, acolo vei săvârşi călătoria ta 
pământească. Sfântul Duh, comoara bunătăţilor, îţi 
călăuzeşte viaţa spre jertfelnic. La Sarov, egumenul 
Pahomie trăieşte o viaţă plăcută lui Dumnezeu, păşind pe 
urmele sfinților noştri părinţi Antonie şi Teodosie. 

Cuvintele stareţului Dositei au întărit în inima lui 
Prohor hotărârea de a se închinovia în mănăstirea Sarov. 
Nici o piedică, nici o ispită nu mai puteau de-acum să-l 
zdruncine. Mai târziu s-a pregătit prin sfânta spovedanie, 
s-a împărtăşit cu Sfintele Taine, şi după ce s-a închinat din 
nou la sfintele moaşte din Lavra Pecerska s-a întors în 
Kursk, la mama lui. 

A mai rămas acasă câteva luni. Poate că se ducea şi 
la magazin. Insă cu negoţul nu s-a ocupat. Studia cărți de 
folos pentru suflet, pentru folosul lui, dar şi al celor care 
veneau să discute cu el sau să-l întrebe despre sfintele 
pelerinaje ori să asculte vreo lectură duhovnicească. 

în perioada aceasta părăseşte comunitatea din Kursk 
ŞI îşi ia rămas bun de la rude şi cunoscuţi. A sosit în sfârşit 
ceasul de a-şi lua rămas bun şi de la mama lui. Despărțirea 
a fost emoţionantă. După tradiţia rusească, au stat pentru 
un timp amândoi izolaţi. Apoi tânărul s-a ridicat, s-a rugat, 
a pus metanie mamei sale şi i-a cerut binecuvântarea. 
Agata i-a dat să sărute icoana Mântuitorului şi a Maicii 
Domnului şi l-a binecuvântat dăruindu-i o cruce de bronz. 
Prohor a luat crucea aceasta ca binecuvântare şi a purtat-o 
la vedere, pe piept, întreaga lui viaţă, pentru a-i aduce 
aminte de obligaţiile sale monahale. 

Văduva Agata l-a condus cu lacrimi amare. Rațiunea 
o presa să-l ţină lângă ea. 

- Mai bine m-ai fi îngropat întâi, i-a zis, şi după 
aceea să fi plecat la mănăstire. 

însă a şovăit să-l oprească de la țelul lui, ca nu 
cumva tânărul să calce pe un drum greşit şi dânsa să fie 
responsabilă pentru asta. Cu acest gând şi-a liniştit sufletul 
ei cutremurat. Dar nici copilul n-a plâns mai puţin decât 
mama. însă durerea, această manifestare firească oricărei 
despărţiri, nu i-a zdruncinat hotărârea. Cugetul lui se afla 
deja acolo unde îl chema Dumnezeu. Tânărul Prohor, cu 
expresie gânditoare şi căutări profunde, şi-a făcut semnul 
crucii privind atent biserica de peste drum şi a părăsit ca 
Avraam ţinuturile natale şi casa părintească. Pe calea pe 
care a pornit l-au urmat şi doi prieteni de-ai săi. 

II. 
UCENIC LA MĂNĂSTIRE 


La mănăstirea Sarov 


Obştea din pustia Sarovului a fost întemeiată în anul 
1706 de către ieroschimonahul loan, care s-a născut la 
Arzamas, în satul Novi-Usad. A fost cunoscut pentru 
nevoinţele duhovniceşti, dar şi pentru multele sale 
încercări. Sub cârmuirea egumenică a stareţului Efrem 
(1758-1777) obştea prezenta deja un ansamblu structural 
şi duhovnicesc desăvârşit. 

Prohor a sosit la mănăstire pe 20 noiembrie 1778, 
ajunul Intrării în biserică a Maicii Domnului. In timpul 
praznicului din biserică a savurat măreţia sfintei slujbe şi 
preadulcea psalmodiere. 

Sufletul lui a jubilat când a văzut cum toţi monahii, 
de la egumen şi până la ultimul ucenic, erau afundaţi în 

rugăciune. l-a mulţumit desigur Domnului, Care i-a arătat 
acest loc pentru mântuirea sa. 

Egumen era atunci starețul Pahomie. Fusese tuns 
monah acolo şi era blând, smerit, postitor şi lucrător al 
rugăciunii. Era un model pentru mănăstire. Lumea îl 
numea sfânt. Se trăgea dintr-o familie de negustori din 
Kursk şi se cunoscuse de mic cu părinții lui Prohor. 
Egumenul l-a primit cu dragoste pe tânăr. A distins 
înlăuntrul lui o chemare monahală adevărată. L-a introdus 
aşadar în rândul ucenicilor şi l-a predat călăuzirii părinteşti 
a starețului Iosif, care avea ascultarea de iconom. Prohor îl 
slujea cu bunăvoință pe stareţ în chilia lui şi împlinea cu 
credință toate canoanele monahale. 

Buna lui purtare l-a fiicut să fie îndrăgit de toţi, 
îndeosebi de egumenul Pahomie şi de ieromonahul Iosif. 
în continuare îi rânduieşte şi ascultările obşteşti. La 
început slujeşte la brutărie şi coace prescuri, apoi la 
tâmplărie. Pentru o perioadă lungă slujeşte împreună cu 
alții ca deşteptător. Adică trece pe la chiliile fraţilor şi, 
bătând puternic la uşă, îi înştiinţează despre începutul 
slujbei, rostind totodată rugăciunea lui lisus. După aceea îi 
încredințează ascultarea de  paracliser. Puternic şi 
binevoitor precum era, slujea peste tot cu multă râvnă. 

Lucrarea manuală este fără îndoială cel mai bun 
exerciţiu pentru un monah ucenic, pentru că îl fereşte de 
multe ispite. Nu-l scapă însă definitiv, întrucât războiul 
lăuntric este necesar pentru dezvoltarea duhovnicească a 
nevoitorului. Prohor a suferit multe ispite! întristarea, 
trândăvia şi nesârguința l-au atacat cu furie, până la 
istovire. A depăşit însă aceste încercări prin răbdare şi 
ascultare. Să vedem acum şi celelalte mijloace pe care le-a 
folosit împotriva acestora. 

Programul zilnic 


Până la tunderea sa în monahism, a urmat următorul 
program: mai întâi de toate participa la slujbe. Urmându-i 
egumenului Pahomie, se ducea la biserică cât mai devreme 
posibil şi stătea nemişcat pe toată durata slujbei, oricâte 
ore ar fi ţinut. Niciodată n-a plecat mai înainte de final. 
Stătea mereu într-un loc anume. Ca să se ferească de 
neatenție şi risipirea minţii, avea privirea aţintită spre 
pământ, atenţia încordată, poziţia evlavioasă şi însoțea 
lectura şi psalmodierea cu rugăciunea lui interioară. 

După slujbă, tânărul ucenic îndeplinea ascultarea sa 
evitând preocupările zadarnice. Apoi îi plăcea să se 
izoleze în chilia lui. Acolo se dăruia rugăciunii şi 
studiului. Studia cărți ascetice şi altele de folos pentru 
suflet. Acestea erau Sfânta Scriptură, îndeosebi Sfânta 
Evanghelie, Epistolele Apostolilor şi Psaltirea. De 
asemenea lucrările patristice, precum  Hexaimeronul 
Sfântului Vasile, Cuvintele Sfântului Macarie, Scara 
Sfântului loan, Filocalia şi Vieţile Sfinţilor din Sinaxarul 
Sfântului Dimitrie de Rostov. 

Psalmii îi citea şi stând jos, zicând că acest lucru e 
îngăduit. însă Sfânta Evanghelie şi Epistolele Apostolilor 
le studia în poziţie de rugăciune, şi numea aceasta 
priveghere, adică veghe. Acest studiu nu-l făcea ca să 
treacă timpul şi nici pentru a-şi satisface setea de 
învăţătură. Căuta în acesta răspunsul la întrebările vieţii şi 
transmuta lectura în existenţa lui şi în general în om. Cu 
lumina cuvântului lui Dumnezeu şi cu ajutorul vieţii 
ascetice, cu smerenia şi predarea lui voii lui Dumnezeu, a 
lucrat din greu şi şi-a format definitiv percepţia despre 
viaţa monahală şi, în general, despre viaţa creştină. 

In ceasurile când se odihnea de cele duhovniceşti, 
Prohor se preda trudei trupeşti. în perioada aceea era 
preocupat de tâmplărie. La fel ca şi ceilalți monahi, tacea 
cruci din lemn de chiparos, pe care le dădea în dar 
pelerinilor. Şi lucra cu atâta râvnă încât în catalogul 
schimbărilor zilnice pentru rugăciunea neîntreruptă era 
numit - singurul dintre toţi - Prohor tâmplarul. 

însă în paralel cu această lucrare de mână îi ajuta pe 
fraţi la transportul lemnelor pe râu, pregătea lemne de foc 
şi altele. Dar fie că lucra rucodelia în chilie, fie că ajuta la 
treburile obşteşti, păstra neîntrerupt în mintea şi în inima 
lui rugăciunea lui isus: „Doamne lisuse Hristoase, Fiul lui 
Dumnezeu, miluieşte-mă pe mine păcătosul”. Prin lucrul 
său manual înlocuia nevoințele monahale, căci, după 
spusele părinţilor, efortul trupesc pentru un începător este 
aşezat mai sus de preocupările lui duhovniceşti. 

Cât priveşte hrana, odihna de noapte şi comportarea 
de la masă, Sfântul va învăţa mai târziu următoarele: 
„Când stai la masă, nu observa ce şi cât mănâncă fiecare, 
ci fu atent să-ţi hrăneşti sufletul cu lectura care se citeşte. 
La amiază să mănânci îndeajuns, seara să te abţii. 
Miercurea şi Vinerea, dacă poţi, mănâncă doar o singură 
dată. Noaptea să dormi neapărat patru ore, în ceasurile 
zece, unsprezece, doisprezece şi unu după miezul nopţii. 
Dacă simţi neputinţă, poţi să-ţi completezi somnul la 
amiază. Ţine acest obicei toată viaţa ta. Te va ajuta la 
lniştirea minţii. Eu păstrez această rânduială din anii 
tinereții mele şi-L rog mereu pe Domnul să-mi dăruiască 
odihnă în ceasurile nopţii. Dacă ţii şi tu această linie, nu 
vei fi niciodată posomorât, ci mereu sănătos şi vesel”. 

O dată cu trecerea timpului, din cauza statului 
îndelungat în picioare şi a odihnei puţine, Sfântul a început 
să sufere de dureri de cap puternice. însă s-a vindecat 
degrabă, când orele de odihnă au crescut. Faptul acesta l-a 

tăcut să reconsidere părerea sa personală despre timpul de 
odihnă. Pe cei neputincioşi îi sfătuia să dedice şase ore 
somnului, iar celor mai puternici la trup şi la suflet cinci 
ore, repetând învăţătura părinţilor din pustie, că nu trebuie 
adică să ucidem trupul, ci patimile. 


Nevoinţe ascetice 


Nevoinţele la răbdare, rugăciune, studiu şi trudă, pe 
care le făcea în mănăstire, nu mulţumeau definitiv sufletul 
tânărului atlet al lui Hristos, care iubea pustia. Pustia 
Sarovului, pe o întindere de multe verste” în jurul 
mănăstirii, este acoperită de o pădure deasă. Câţiva părinţi, 
urmând exemplul vechilor asceţi şi primilor întemeietori ai 
mănăstirii, plecaseră din mănăstire şi acolo în pustie, 
ascunşi de privirile oamenilor, se dedicau mai cu luare 
aminte îndatoririlor lor duhovniceşti. Cu binecuvântarea 
egumenului Pahomie se instalaseră în diferite ţinuturi, nu 
departe unul de altul, fiecare cu ucenicul său. Aceştia erau 
fostul egumen  Nazarie, ieromonahul Dorotei şi 
schimonahul Marcu. 

Văzând aceste exemple, Prohor dorea cu înflăcărare 
mai multă nevoinţă. Sufletul său înclina spre izolare. A 
luat deci binecuvântare de la bătrânul losif să meargă în 
orele lui libere în pădure. Acolo, într-un loc tainic, a 
ridicat o colibă, unde singur cu desăvârşire se dedica 
rugăciunii. 

„Dacă nu poţi mereu să te afli în singurătate şi în 
tăcere, deoarece trăieşti în mănăstire, spunea mai târziu 
stareţul, trebuie însă ca timpul tău liber să-l dedici isihiei 


"O verstă este egală cu 1067 metri. 

şi tăcerii! Şi Domnul, pentru această puţină străduinţă, nu 
va întârzia să-ţi ofere din abundență mila Sa." 

Acest canon, care-i va inspira mai târziu şi pe alţi 
monahi, îl împlinea acum Sfântul în coliba lui de pustnic. 
Priveliştea minunatei naturi, în combinaţie cu desăvârşita 
singurătate şi rugăciune, îl înălțau către Dumnezeu şi îl 
uneau şi mai profund cu EI, prin sentimentul 
omniprezenţei Sale. Cineva, care a trăit mai târziu foarte 
aproape de el, povesteşte că părintele Serafim împlinea 
canonul pe care 1-l dăduse îngerul marelui Pahomie, de 
temelie pentru monahismul de obşte: Trisaghionul, Tatăl 
nostru, Doamne miluieşte, Slavă... şi acum..., Veniţi să ne 
închinăm..., Miluieşte-mă, Dumnezeule..., Cred întru unul 
Dumnezeu..., Doamne  lisuse Hristoase, Fiul lui 
Dumnezeu, miluieşte-mă pe mine păcătosul (de o sută de 
or1), Cuvine-se cu adevărat... şi dezlegările de la sfârşitul 
slujbei. Acestea alcătuiau o rugăciune. Trebuia însă să se 
facă douăsprezece rugăciuni pe zi şi douăsprezece pe 
noapte, după numărul ceasurilor orarului zilnic. 

Prohor a învăţat acest canon de la bătrânul lui, Iosif, 
şi l-a pus în practică de la intrarea sa în mănăstire. Aici 
însă, în coliba lui, în mijlocul naturii, singur cu 
Dumnezeu, se deda cu şi mai multă intensitate şi 
cucernicie nevoinţei rugăciunii. Prin rugăciune, unea 
cumpătarea cu postul. Miercurea şi vinerea nu mânca 
nimic. In zilele celelalte, numai o singură dată. Cine nu se 
bucura să vadă asemenea nevoinţă la un ucenic monah, şi 
desigur, atât de tânăr cu vârsta! Toţi nutreau iubire şi 
respect pentru acest ascet neobişnuit. 

Prohor însă nu era singurul nevoitor între începători. 
Existau şi alți tineri, printre care şi un ucenic de douăzeci 
de ani, Vasile. Obârşia lui era din oraşul Temnikov, din 
părinți simpli. Venise la mănăstire în anul 1787 şi se 
predase în întregime egumenului Pahomie, de la începutul 

vieţii sale monahale, tăindu-şi orice voie proprie. 
Egumenul fusese surprins de ascultarea desăvârşită a lui 
Vasile, şi de aceea îl şi înconjura mereu cu deosebită 
blândeţe. Vasile, la tunderea sa în monahism, a primit 
numele Nifon. Când părintele Serafim se afla în ultimii ani 
al vieţii sale, părintele Nifon era egumen al mănăstirii 
Sarov. 

Ca Vasile existau şi alţii, care se luptau în taină cu 
patimile lor, dar ascundeau virtutea aceasta, ca să evite 
slava oamenilor. Pe Prohor însă îl urmăreau părinții cei 
mai mari din mănăstire. Nevoinţele sale erau atât de 
continue şi uimitoare, încât cu greu putea să le ascundă. 
Egumenul Pahomie şi părintele losifnu numai că îl iubeau 
ca pe copilul lor, dar îi arătau şi încredere. Deseori, 
desigur, îl prezentau ca pe o pildă pentru cei mai puţin 
sârguincioşi. 

„Fericitul egumen Pahomie şi iconomul losif, zicea 
mai târziu stareţul, aceşti oameni sfinţi, mă iubeau ca pe 
sufletul lor, nu-mi ascundeau nimic şi se îngrijeau de orice 
lucru care mi-ar fi fost de folos." 


Arătarea Maicii Domnului 


în anul 1780, Prohor s-a îmbolnăvit grav. Trupul i se 
umflase şi era țintuit pe un pat tare, nemișcat. Medic nu 
exista şi de aceea nu se putea face diagnosticarea. Bănuiau 
însă, din semnele exterioare, că e vorba de ascită. Boala a 
ținut trei ani. în total, bolnavul a stat şase luni la pat şi 
plângea cu lacrimi amare. Niciodată însă n-a scos vreo 
cârteală din gura lui. Se predase cu trup şi suflet voii lui 
Dumnezeu şi se ruga continuu. 

în perioada aceasta s-a manifestat intens dragostea, 
compătimirea şi respectul tuturor pentru Prohor. Bătrânul 

său, losif, îl slujea ca un ucenic, dar şi egumenul Pahomie 
şi stareţul Isaia arătau un interes deosebit. Acest interes al 
egumenului şi al marilor stareţi pentru tânărul ucenic a 
devenit pricină a unui interes general al fraţilor mai mari 
către cei mai mici. Mai târziu, Prohor îşi va exprima prin 
cuvinte şi fapte recunoştinţa faţă de egumen. 

Din ultimele evoluţii ale bolii au început să se teamă 
pentru viaţa lui. 

- Frate Prohor, a zis egumenul, propun să chemăm 
un doctor sau să-ţi facem recoltare de sânge. 

- Părinte, a răspuns bolnavul, m-am predat în mâinile 
adevăratului doctor al sufletelor şi al trupurilor, Domnului 
nostru lisus Hristos, şi neprihănitei Maicii Sale. Dacă 
iubirea voastră o îngăduie, daţi-mi mie, sărmanului, 
leacurile cereşti, adică împărtăşirea cu Sfintele Taine. |, 

Starețul losif a împlinit dorința lu şi a făcut 
priveghere toată noaptea. La Sfânta Liturghie, fraţii s-au 
rugat cu căldură pentru bolnav, care, după ce s-a spovedit, 
s-a împărtăşit cu Sfintele Taine în chilia lui. în clipa aceea, 
înaintea sa a apărut Maica Domnului în lumină neînserată, 
împreună cu apostolii Petru şi loan. întorcându-şi faţa 
către loan i l-a arătat cu degetul pe Prohor şi i-a zis: 

- Acesta este din neamul nostru. 

Apoi s-a atins cu mâna dreaptă de capul lui şi îndată 
tot lichidul care se adunase în corpul său a început să iasă 
printr-o gaură, care s-a ivit în partea dreaptă. într-un 
interval scurt de timp s-a vindecat definitiv. Pe partea 
dreaptă, acolo pe unde ieşise lichidul, a rămas pentru 
totdeauna o aluniţă. 

Frații din mănăstire au fost nedumeriţi de rapiditatea 
cu care s-a însănătoşit după rugăciunea obştească şi Sfânta 
împărtăşire. N-au aflat nimic despre vizita Maicii 
Domnului. în tot cazul, Prohor s-a folosit mult de la boală. 
S-a întărit înlăuntrul lui credinţa, nădejdea şi dragostea 


către Dumnezeu, precum de asemenea legăturile şi 
recunoştinţa faţă de frați. 

în perioada aceea, în locul în care se găsea chilia lui 
Prohor, a început să se zidească un spital pentru bolnavi şi 
bătrâni. Şi lângă acesta, o biserică pe două nivele: jos - 
purtând hramul Sfinţilor făcători de minuni Zosima şi 
Savatie de Solovăţ, iar sus - în cinstea Schimbării la Faţă a 
Mântuitorului. Pentru a face față cheltuielilor, i-au 
încredinţat lui Prohor desfăşurarea unor chete în diferite 
ținuturi. Ucenicul, mişcat de recunoştinţă pentru 
tămăduirea lui şi de dragoste pentru bolnavi, a preluat 
datorită ascultării, cu bunăvoință, lucrarea migăloasă a 
chetei. S-a dus în oraşele cele mai apropiate şi a trecut şi 
prin Kursk, locul său de baştină, unde a fost înștiințat de 
moartea mamei sale. A plâns mult la mormântul ei şi s-a 
rugat cu căldură pentru odihna sufletului său. De la fratele 
său Alexie a primit o sumă importantă pentru ridicarea 
bisericii. 

Misiunea lui s-a încheiat. Se întoarce la mănăstire şi 
lucrează cu râvnă la biserica spitalului, afierosită Sfinților 
Zosima şi Savatie. îndemânatic la tâmplărie, construieşte 
singur din lemn de chiparos Sfânta Masă, care a fost 
sfințită pe 17 august 1786 şi care se păstrează până astăzi 
în locul ei. Părintele Serafim s-a împărtăşit cu Sfintele 
Taine în această biserică până la sfârşitul vieţii sale. A 
tăcut aceasta întru pomenirea minunatei sale tămăduiri, 
care s-a petrecut exact în acel loc. 

III. 
ÎNCHINOVIAT 


Tunderea în monahism 


Ucenicia lui Prohor în viaţa monahală a durat opt 
ani. Această încercare premergătoare este o condiţie 
absolut necesară pentru oricine merge să se afierosească 
lui Dumnezeu. De-acum se maturizase, împlinise douăzeci 
şi cinci de ani. Infaţişarea sa exterioară prezenta 
caracteristici intense. Avea o înălțime medie - 1,76 m - şi 
cu toate nevoinţele severe avea faţa plină, acoperită cu o 
piele alb-luminoasă. Nasul său drept şi ascuţit, ochii 
albaştri şi strălucitori, expresivi şi străvezii, sprâncenele 
dese. Părul lui era de asemenea des şi blond deschis. 
Mustaţa, lungă şi groasă, se atingea de barba stufoasă. 
Avea o ţinută robustă şi mare putere trupească. Era 
înzestrat cu o minte ageră, precum şi cu harisma 
atrăgătoare a oratoriei. 

în perioada uceniciei sale, Prohor şi-a dedicat toate 
însuşirile Domnului şi a fost considerat vrednic de a rosti 
făgăduielile monahale. De altfel, încercările severe, 
sufleteşti şi trupeşti, pe care i le-a trimis Domnul, l-au 
curățit şi l-au întărit în evlavie. încă de când era ucenic, 
arăta râvnă nu numai pentru trăirea monahică severă, ci şi 
pentru viaţa de pustnic, pe care o începuse deja. 
Egumenul, convins de autenticitatea chemării lui Prohor, a 
făcut demersurile necesare către autoritățile bisericeşti, 
pentru a-l îmbrăca în veşmânt monahal. 

La 13 august 1786 s-a săvârşit tunderea lui în 
monahism de către egumenul Pahomie. Naşii săi au fost 
stareții Iosif şi Isaia. A primit numele Serafim, adică 
înflăcărat, poate deoarece însuşirea lui caracteristică era 
flacăra puternică şi râvna pentru Dumnezeu. în registrul 
monahal se menţionează că a fost tuns monah la 
mănăstirea Gorohovski Nicolaievski, unde s-a aflat înscris 
pentru o mare perioadă. Niciodată însă nu a trăit în această 
mănăstire. 

Noul nume care i s-a dat părintelui Serafim îi aducea 
aminte de curăţia îngerilor şi de slujirea lor înflăcărată 
înaintea lui Dumnezeu. Acest lucru a stimulat sufletul său, 
încât l-a făcut să-L slujească cu şi mai multă râvnă pe 
Domnul. Urma programul lui obişnuit, fară să creadă că 
face ceva deosebit. Ceilalţi însă îl vedeau cum caută tot 
mai mult singurătatea, cum se cufundă tot mai tare în 
lăuntrul său, cum se nevoieşte tot mai sistematic pentru 
împlinirea făgăduielilor şi celorlalte îndatoriri ale lui. 


Hirotonia în diacon 


în acelaşi an, octombrie 1786, a fost hirotonit diacon 
de către episcopul Vladimirului, Victor. Desigur, cuvântul 
pe care l-a rostit la hirotonia lui se păstrează în arhivele 
mănăstirii. Acum, părintelui Serafim 1 se adaugă şi 

îndatoririle de diacon. Dar şi inima lui arde de o dublă 
iubire pentru Dumnezeu. Se predă cu tot sufletul noii şi 
îngereştii lui slujiri şi îşi păstrează curate sufletul şi trupul. 
Vreme de şase ani şi zece luni ia parte la fiecare Sfântă 
Liturghie. în ajunul duminicilor şi al sărbătorilor 
priveghează toată noaptea rugându-se în picioare şi 
nemişcat până când începe Sfânta Liturghie. După aceasta, 
rămânea încă mult timp în biserică, aşeza sfintele vase şi 
se îngrijea de curăţenia altarului. Și Domnul, văzând râvna 
lui fierbinte şi dorul lui spre nevoinţă, îi dădea putere, 
încât să nu simtă truda şi nici nevoia odihnei îndelungate. 
Se simţea puternic şi sănătos, deseori uita de hrană şi de 
apă, şi mergând să se odihnească îi părea rău pentru că 
omul nu-L poate sluji ca îngerii, neîntrerupt, pe 
Dumnezeu. 

Egumenul Pahomie făurise acum o legătură şi mai 
puternică cu tânărul diacon. „Rareori liturghisea fără mine, 
sărmanul Serafim", spunea mai târziu stareţul. 

Când egumenul ieşea din mănăstire pentru diferite 
treburi sau numai pentru a liturghisi, îl lua deseori 
împreună cu el. Odată, bătrânii Pahomie şi Isaia, însoţiţi 
de părintele Serafim, au mers în satul Lemet, la 
înmormântarea  moşierului  Solovţov,  binefăcător al 
mănăstirii Sarov. 

Trecând prin satul Diveevo, au vizitat-o pe egumena 
Alexandra, în lume Agata Simeonovna Belgunov, ctitoriţa 
mănăstirii Diveevo. Au găsit-o foarte bolnavă şi i-au făcut 
maslul. Bolnava se pregătea de sfârşitul său şi întorcându- 
se către părinţi le-a zis: 

- Vă rog, nu le părăsiţi pe orfanele mele. 

- Nu te nelinişti măicuţă, a consolat-o egumenul 
Pahomie. Cu harul lui Dumnezeu ai făcut tot ce s-a putut. 
Cât despre orfanele tale, atâta timp cât trăiesc, nu le voi 
părăsi. Și după mine, iată, părintele Serafim nu le va lăsa! 

- Părinte, a răspuns bolnava, pentru mine nu mă 
neliniştesc. Cu ajutorul lui Dumnezeu plec spre veşnicie 
cu nădejde. însă aceste orfane vor încerca după moartea 
mea tristeţe nesfârşită, pentru că s-au predat cu totul mie, 
sărmanei. De aceea, te rog, nu le lăsa. Au ridicat, după 
cuvântul Domnului, toată povara şi slăbiciunea lor. 
înţelegi cât le va costa faptul că se despart de mine pentru 
totdeauna! 

Și scoțând două pungi mici, una cu monede de aur şi 
cealaltă cu monede de argint, le-a înmânat egumenului şi 
I-a ZIS: 

- la această parte a orfanelor şi după discernământul 
tău foloseşte-o pentru folosul lor. Ele nu sunt încă în stare 
s-o mânuiască Just. 

întorcându-se părinții din Lemet, au găsit-o _ pe 
măicuţă moartă şi abia au apucat înmormântarea. Apoi a 
urmat masa, la care părintele Serafim nu a stat, ci a plecat 
mergând pe jos până la Sarov, care e la o depărtare de 
doisprezece verste de Diveevo. Mereu se distingea pentru 
înfrânarea lui nu numai în mănăstire, ci şi în afara el. 

La starea aceasta înaintată de înfrânare, rugăciune şi 
cumpătare a ajuns printr-o îndelungată lepădare de sine şi 
prin silinţă neîntreruptă. Deja din anii copilăriei sale 
începuse această lucrare duhovnicească, pusese bazele 
care l-au condus la sporirea de astăzi. în viitor, însă, se va 
dărui unor nevoinţe şi mai mari. 

Reamintindu-şi trecutul, părintele Serafim a distins 
deosebit de vie ocrotirea Maicii Domnului şi a Sfintei 
Pronii în viaţa lui. Acum inima sa se unise atât de mult cu 
Dumnezeu încât ispitele abia - şi după multă silinţă - mai 
reuşeau să-l desprindă de la severa lui priveghere. 

Arătarea Domnului 


în vederea noilor şi grelelor nevoinţe care îl 
aşteptau, Sfânta Pronie a întărit râvna sa cu arătări 
dumnezeieşti. Inima lui curată, înfrânarea şi comunicarea 
continuă cu Dumnezeu l-au făcut vrednic de a se bucura 
de ele. Precum se menţionează în nişte însemnări publicate 
în periodicul Maiak din anul 1844 (nr. 32), Sfântul 
Serafim, ca diacon, îi vedea din când în când la slujbe pe 
sfinții îngeri cum psalmodiază şi slujesc împreună cu 
monahii. Semănau cu nişte tineri strălucitor de frumoşi şi 
purtau veşminte albe şi brodate în aur. Psalmodia lor însă 
nu se asemăna cu nici o armonie pământească. Vederile 
acestea îi umpleau sufletul cu mângâiere dumnezeiască. 

„Făcutu-s-a inima mea precum ceara care se 
topeşte", spunea odată. „Nu-mi amintesc însă nimic din 
această mare bucurie. îmi amintesc doar cum am intrat în 
biserică şi apoi am ieşit." 

în acelaşi periodic se descrie cu cuvinte simple şi o 
altă vedere minunată. 

„îți voi povesti, bucuria mea, îi spunea părintele 
Serafim probabil cronicarului, o vedere înfricoşătoare, 
trimisă din ceruri mie, smeritului. Să-mi promiţi însă că 
n-o vei descoperi la nimeni, înainte de moartea mea. 

- Promit, batiuşka, a spus cel cu care vorbea, punând 
emoţionat metanie. 

- Liturghiseam odată în Joia Mare împreună cu 
egumenul Pahomie şi cu părintele Iosif. Sfânta Liturghie 
începuse la ora două la amiază împreună cu vecernia. 
După intrarea mică şi citire, am rostit eu, sărmanul, lângă 
sfântul altar, cuvintele: «Doamne, mântuieşte-i pe cei 
evlavioşi şi auzi-ne pe noi». 

în clipa aceea o lumină a strălucit în faţa mea ca o 
rază de soare. Privesc într-acolo şi îl văd în slavă pe 

Domnul nostru lisus Hristos, Care, purtând chipul Fiului 
omului, strălucea mai mult decât soarele în lumina cea 
palidă din biserică. Văd de asemenea cum roiesc ca 
albinele în jurul Lui puterile cereşti ale îngerilor, 
arhanghelilor, heruvimilor şi serafimilor. Intrase pe uşa de 
la apus şi umblând prin aer s-a aşezat în faţa amvonului. Și 
înălțându-şi mâna 1-a binecuvântat pe cei ce liturghiseau şi 
se rugau. La urmă a intrat în locul unde se alia icoana Sa, 
lângă uşile împărăteşti. Inima mi-a tresăltat de bucurie 
sfântă, din iubire preadulce pentru Domnul”. 

Și scriitorul cronicii completează: 

„Prin vederea aceasta, înfăţişarea sfântului s-a 
schimbat. Nu putea nici să se mişte din locul lui şi nici să 
articuleze vreun cuvânt. Mulţi au observat atitudinea lui, 
însă fără a înţelege adevărata cauză. îndată s-au apropiat 
de el doi diaconi, l-au apucat de subsuori şi l-au condus în 
Sfântul Altar. Dar şi acolo a continuat să stea vreme de 
două ore nemişcat. Doar faţa 1 se schimba de la o clipă la 
alta. Când era acoperită de o paloare, când era inundată de 
o roşeaţă intensă, când devenea albă ca zăpada. A petrecut 
mult timp fără să vorbească. îl absorbise vizita minunată a 
lui Dumnezeu şi se desfăta cu preadulcea Lui mângâiere". 


De remarcat este că vederea aceasta s-a întâmplat în 
ceasul intrării preoţilor în Sfântul Altar, care simbolizează 
intrarea lor în ceruri. „Fă Doamne - se roagă cu voce 
înceată în clipa aceea preotul - împreună cu intrarea 
noastră să fie intrarea Sfinţilor îngeri, care slujesc 
împreună cu noi şi împreună slăvesc bunătatea Ta". De 
altfel, după intrare, este psalmodiat şi imnul îngeresc: 
„Sfinte Dumnezeule, Sfinte tare, Sfinte fără de moarte, 
miluieşte-ne pe noi". Vederea aceasta ne arată că puterile 
cereşti liturghisesc în taină împreună cu noi. Prin urmare, 
fiecare credincios să ţină seamă că se roagă printre îngeri, 
ca şi când s-ar afla în cer. 

Aceste  mângâieri dumnezeieşti l-au întărit pe 
părintele Serafim în nevoinţele lui şi au mărit în el dorinţa 
de a duce o viaţă de contemplare. Vederea de mai sus ar fi 

putut avea urmări urâte pentru sufletul lui, dacă ar fi 
gândit în mod egoist, precum că ar fi sfânt şi ar fi ajuns la 
desăvârşire. Dar tânărul diacon îi avea buni călăuzitori pe 
bătrânii Pahomie şi losif, care slujiseră împreună cu el la 
acea Sfântă Liturghie. Aceştia aşadar au crezut că a fost 
istovit de postul sever. însă când le-a povestit vederea, 
l-au povăţuit, ca nişte duhovnici cu experienţă ce erau, să 
nu se mândrească, ci să se păzească prin osândirea de sine. 
Povestirea lui însă a intrat în inima lor. 


Hirotonia în preot 


Ocrotit de smerenie, Sfântul sporea continuu în viaţa 
duhovnicească. Nevoinţele sale monahice, mai înainte 
ascunse, au devenit acum mai vădite. Când era ucenic, 
mergea în coliba lui ascunsă din pădure şi se adâncea în 
rugăciune. Acum în locul acela îi ridicaseră o chilie 
monahală. 

încă nu putea să trăiască precum un pustnic. Avea 
îndatoriri de ierodiacon şi de asemenea facea şi alte treburi 
ale mănăstirii. însă poate că încă nici nu se maturizase 
pentru a trăi o astfel de viaţă. De aceea, ziua stătea la 
mănăstire şi seara, când putea, pleca în chilia sa isihastă, 
unde petrecea noaptea în rugăciune. Câţiva fraţi, slabi 
duhovniceşte, poate că îl invidiau. însă toți îl iubeau, căci 
era mereu consecvent îndatoririlor sale faţă de mănăstire. 

La 19 iulie 1793, părintele Serafim a împlinit 
treizeci şi patru de ani. Cârmuitorii mănăstirii, văzând că 
diaconul Serafim se deosebea de toţi prin virtute, au vrut 
să-l facă ieromonah. între timp, mănăstirea Sarov trecea, 
dintr-o poruncă nouă, de sub administrarea Vladimirului 
sub supravegherea eparhiei Tambov. 

Aşadar, pe 2 septembrie 1793 l-au trimis la Tambov, 
unde episcopul Teofil l-a hirotonit preot. Prin urcarea lui 
pe treapta preoțească şi-a dublat şi râvna pentru nevoinţele 
duhovniceşti. A slujit zilnic pentru o lungă perioadă de 

timp şi se împărtăşea cu Sfintele Taine cu credinţă şi 
dragoste fierbinte. 

în anii aceia, în regiunile din jurul Sarovului, deseori 
era foamete. Mănăstirea însă era mereu bine aprovizionată 
şi dădea celor care aveau nevoie. Odată, foametea a fost de 
lungă durată. Mănăstirea vreme de multe luni a hrănit mu 
de înfometați. A venit însă timpul în care s-a văzut şi ea 
hpsită complet de făină şi alimente. Sub amenințarea 
foametei, monahii s-au adunat în biserică. Egumenul a 
săvârşit paraclisul Maicii Domnului şi noaptea întreagă 
s-au rugat. leromonahul Serafim, care avea deosebită 
încredere în egumen, s-a dus în dimineaţa zilei următoare 
în hambarul de grâne şi a găsit cu uimire toate coşurile 
pline cu pâine şi alimente. Bunurile acestea nu s-au 
isprăvit pe toată perioada foametei. Oricât dădeau, coşurile 
se umpleau din nou. 


Una dintre caracteristicile Sfântului era milostenia, 
care prin evenimentele acestea s-a întărit, precum de 
asemenea nădejdea sa în pronia lui Dumnezeu şi în 
ocrotirea Maicii Domnului. 

După atâţia ani de nevoinţe în mănăstire, în urma 
atâtor eforturi depuse pentru curățirea sufletului său, 
Sfântul ajunsese la trepte înalte pe scara desăvârşirii 
duhovniceşti. Acum duhul lui ardea pentru pustie, unde îl 
aşteptau nevoinţe şi mai grele. 

IV. 
PUSTNIC 


Dorul de isihie 


Ca ucenic, Sfanţul primise binecuvântarea, precum 
am spus, de a se retrage în pădure pentru mai multă 
nevoinţă. Ca ierodiacon avea deja chilie în pustie, unde 
petrecea nopţile în rugăciune. Voia în felul acesta să 
omoare cugetele păcătoase. 

Acum însă, ca ieromonah, dorea să se instaleze 
definitiv în pustie. Era pregătit dinainte pentru această 
viaţă. Obştea îl ajutase să sporească în cunoaşterea de sine, 
îşi cunoscuse aşadar patimile şi se întărise pentru 
înfruntarea lor. Deci acum, pregătit pentru viaţa de pustie, 
caută o comuniune mai directă cu Hristos. Sfântul loan 
Casian, care a trăit în schit, îl învaţă pe pustnic 
următoarele: „Să ai mintea ta mai sus de orice lucru 

pământesc şi, atâta cât îngăduie neputinţa omenească, să 
devii una cu Hristos”. Părintele Serafim ajunsese cu 
adevărat la această măsură. 

Fiecare monah adevărat, care doreşte să trăiască 
taina vieţii mistice, îşi acoperă dorirea sa cu vreo 
justificare logică. La fel s-a întâmplat şi cu Sfântul, care 
prin statul îndelungat în picioare la biserică şi prin 
privegherea neîntreruptă din chilie se  îmbolnăvise. 
Picioarele i s-au umflat, s-au umplut de răni şi nu mai 
putea să slujească. Din cauza bolii sale, nu mai putea 
îndeplini nici o ascultare. însă această boală, în loc să-l 
țintuiască în chilia vreunui spital, l-a îndemnat încă şi mai 
mult la alegerea vieţii de pustnic. 

A mers deci la egumenul Pahomie, ca să-i ceară 
binecuvântarea. Aceasta a fost ultima binecuvântarea pe 
care a luat-o de la el, pentru că acesta se apropia de-acum 
de sfârşitul său. Era în vârstă de şaptezeci de ani. în 
vremea aceea era bolnav. Şi desigur, perioada înrăutățirii 
bolii sale îl tăcuse să se pregătească de moarte. în toată 
această perioadă, Sfântul îl slujise cu devotament, 
răspunzând astfel îngrijirilor pe care le primise de la el. Pe 
faţa lui, în afara durerii, observa şi o oarecare tristeţe. 

- De ce eşti atât de trist, cuvioase părinte? l-a 
întrebat. 

- Mă întristez pentru surorile de la Diveevo, a 
răspuns acela. Cine le va purta de grijă după plecarea 
mea? 

- Le voi prelua eu şi le voi purta de grijă întocmai 
aşa cum ai făcut-o şi tu, a zis Sfântul Serafim, pentru a-l 
linişti. Răspunsul l-a bucurat pe bătrân. Apoi l-a îmbrăţişat 
pentru ultima oară şi curând a adormit cu drepţii, în anul 
1794. 

Părintele Serafim a plâns amarnic pentru pierderea 
părintelui. Acela îl primise şi îl călăuzise pe toate treptele 

vieţii sale monahale, până ce a ajuns la maturitatea 
pustnicului. Rugăciunea sa pentru părintele şi 
binefăcătorul lui urcă înflăcărată la tronul lui Dumnezeu. 
Ceea ce-l mângâie în durerea aceasta a despărțirii este 
faptul că egumen al mănăstirii fusese ales stareţul Isaia, un 
bătrân la fel de iubit şi respectat de Sfânt. 

La 20 noiembrie 1794, cu binecuvântarea noului 
egumen Isaia, părintele Serafim pleacă definitiv la chilia 
lui de pustnic. Pentru a nu întâmpina obstacole în ce 
priveşte rămânerea lui acolo, s-a înarmat cu următorul act, 
semnat de egumenul Isaia, care se păstrează până astăzi la 
mănăstire: 

„Posesorul acestui act, ieromonah al mănăstirii 
Sarov, Serafim, are permisiunea de a locui în pustie cu 
cheltuiala noastră. După o lungă ucenicie la mănăstire, 
este trimis în pustie pentru linişte sufletească şi pentru 
iubirea lui Dumnezeu cu canonul care 1 s-a dat, urmându-se 
linia Sfinţilor Părinţi. De aici înainte nimeni să nu-l 
deranjeze în şederea lui isihastă. Validez acest act: 
Egumenul ieromonah Isaia - 20 noiembrie 1794. Pentru 
autenticitate, îl pecetluiesc". 


Binecuvântarea pentru un mod de viaţă aparte 


Chilia unde se nevoia stareţul Serafim, la o depărtare 
de cinci kilometri de mănăstire, se afla pe un deal înalt şi 
înverzit din pădure, pe malurile râului Sarovka. Era o 
cameră simplă de lemn, cu vatră. Ca să intri în camera 
aceasta, trebuia să treci printr-o antecameră căreia îi 
adăugase un mic cerdac. In jurul chiliei cultiva o mică 
grădină de legume înconjurată cu gard. Mai târziu a pus 
acolo şi stupi, care îl alimentau cu miere foarte gustoasă. 

Aproape de dealul acesta existau şi alte înălțimi. La 
două  verste distanță de mănăstire trăiau în colibe 
monahale şi alți anahoreţi ai Sarovului: fostul egumen 
Nazarie, ieromonahul Dorotei şi schimonahul Marcu. 
Ținutul aducea puțin aminte de Sfântul Munte, prin 
înălțimile, pădurile împrăştiate, prin mănăstirile şi chiliile 
lui monahale. 

Starețul a numit dealul său muntele Athon, pentru că 
într-adevăr o parte de-a lui se termina brusc în câmpie. 
Altor zone din pădure, unde se retrăgea pentru nevoinţele 
sale duhovniceşti, le dăduse denumiri de la Locurile 
Sfinte: Ierusalim, Nazaret, Betleem, Iordan, Tabor, râul 
Cedrilor, Golgota şi muntele Măslinilor. A dat aceste 
denumiri pentru a trăi mai viu evenimentele vieţii 
pământeşti a Domnului. întrucât stareţul Serafim se 
hotărâse să-L imite pe Hristos şi să-L propovăduiască 
tuturor vizitatorilor. 

Cu adevărat a început să-l viziteze multă lume, chiar 
şi femei. însă vizita femeilor o considera nepotrivită cu 
viaţa lui severă. îi era teamă ca acest lucru nu cumva să-i 
scandalizeze sau chiar să-i tragă înapoi pe anumiţi frați. 
Şovăia însă să le şi îndepărteze, nu cumva aceasta nu era 
pe placul lui Dumnezeu. Dar deoarece muntele Athos este 
interzis pentru femei, s-a gândit să pună sub interzicere şi 
dealul locuit de el. S-a rugat deci cu multă stăruinţă la 
Domnul şi la Maica Lui să-i împlinească dorinţa şi să-i 
arate că a fost primită, închizând cărarea cu arbori. 
Domnul, într-adevăr, a încuviinţat, cum menţionează 
următoarea povestire din vremea Sfântului: 

„A sosit sărbătoarea Crăciunului. Sfânta Liturghie 
din biserica Izvorul Tămăduirii începuse când părintele 
Serafim a ajuns la mănăstire. A intrat în biserică, s-a 
împărtăşit cu Sfintele Taine şi apoi s-a retras în chilia lui 
din mănăstire. După ce a mâncat, a plecat fericit, pentru a 
petrece noaptea în pustie. 

în ziua următoare, praznicul Maicii Domnului, a 
pornit spre mănăstire noaptea. Când a ajuns în locul în 
care dealul său se termina brusc în câmpie, a găsit drumul 
închis. Ramuri uriaşe de brazi seculari blocaseră cărarea. 
Dumnezeu răspunsese cererii lui în chipul acesta minunat. 
Când în seara precedentă trecuse prin locul acesta, nu 
exista nimic. La Dumnezeu însă toate sunt cu putinţă! 
Primul lucru la care s-a gândit atunci a fost să 
mulțumească. A căzut în genunchi şi l-a mulţumit lui 
Dumnezeu pentru răspunsul la cererea sa. A înţeles 
de-acum că nu era voia Lui să vină femei pe dealul său. 
După aceea a ocolit crengile şi şi-a continuat drumul, ca să 
apuce Sfânta Liturghie. 

în ziua aceea liturghisea egumenul Isaia. Starețul 
Serafim a urmărit Sfânta Liturghie în picioare, în Sfântul 
Altar. Sfintele Taine fuseseră aduse pe jertfelnic şi 
Heruvicul se terminase. în ceasul în care egumenul Isaia 
se pregătea să citească rugăciunea anaforalei, părintele 
Serafim s-a apropiat cu evlavie şi i-a zis: 

- Batiuşka, părinte egumen! Dă-mi binecuvântarea ta 
ca pe dealul unde locuiesc să nu vină femei. 

- Acum e ceasul potrivit pentru astfel de lucruri? a 
zis acela cu oarecare neplăcere. 

- Desigur, batiuşka, dă-mi binecuvântarea, a insistat 
stareţul. 

- Şi cum voi putea să controlez, de la cinci verste 
depărtare, încât să nu mai vină femei? 

- Părinte, dă-mi doar binecuvântarea ta şi nu va veni 
nici o femeie. 

Atunci egumenul Isaia a luat o icoană a Maicii 
Domnului numită „Preafericita Născătoare" şi i-a dat-o 
spunându-i: 

- Binecuvântez să nu vină femei pe muntele tău. însă 
îngrijeşte-te tu de acest lucru. 

Părintele Serafim a sărutat icoana şi s-a retras liniştit 
la lociU său. în ceasul potrivit s-a împărtăşit cu Sfintele 
Taine. In vremea după-amiezii 1-a mulţumit egumenului 
pentru binecuvântare şi a plecat în pustie. Când a ajuns în 
locul unde s-a întâmplat minunea, a adus butuci şi a închis 
mai bine cărarea. Astfel a devenit de netrecut şi a fost 
blocată nu numai pentru femei, ci pentru toţi”. 

Povestirea aceasta minunată se păstrează în diferite 
variante. Unii, care l-au cunoscut de aproape pe stareţ, 
spun că discuţia lui cu egumenul Isaia a avut loc în 
săptămâna a cincea din Postul Mare şi mai concret, în 
sâmbăta Acatistului. Spun de asemenea că stareţul, după o 
săptămâna, a observat minunea cu ramurile de brad, care 
erau aruncate pe cărare, ca şi când cineva le-ar fi tăiat şi ar 
fi blocat cu ele drumul. 


Truda „faptei" 


Acolo în pustie, îmbrăcămintea părintelui Serafim 
era aceeaşi vară şi iarnă, ca să-şi chinuie trupul. Purta ilic 
alb de lână, un fes călugăresc şi mănuşi de piele. 
Picioarele îi erau înfăşurate în piele sub formă de şosetă. 
La piept purta pe exterior crucea mamei lui. lar de umeri îi 
atârna mereu o traistă ce avea înăuntru o Sfântă 
Evanghelie. Ultimele două trebuie că aveau o semnificație 
simbolică. Crucea simboliza Crucea lui, pe care trebuia s-o 
poarte totdeauna lepădându-se de lume, iar Evanghelia 
simboliza jugul lui Hristos şi povara uşoară a Domnului. 

La ce nevoinţe se deda oare părintele Serafim în 
chilia lui de pustnic? Asta numai Dumnezeu o ştie. Este o 
taină adânc ascunsă în inima ascetului. Noi descriem aici 
doar ceea ce au văzut contemporanii lui prin gardul 
pustniciei sale. Oricum, caracteristic este că a înaintat de 

la nevoinţele uşoare spre cele mai grele, până ce a ajuns la 
zăvorârea desăvârşită. 

în această primă perioadă se dedica eforturilor 
trupeşti, studiului şi rugăciunii. Iarna tăia singur lemne de 
foc, le căra şi încălzea coliba. 

Vara cultiva grădina. Pentru a îmbunătăţi pământul, 
în zilele calde mergea în ţinuturile de baltă, aduna muşchi 
şi îi aducea pe ogor. însă deoarece mergea până acolo gol 
de la mijloc în sus, insectele îl înţepau tare. Atunci trupul 
lui sângera, se umfla şi în câte un loc se învineţea. El însă, 
urmând exemplul vechilor asceţi, răbda cu plăcere durerea 
pentru iubirea lui Hristos. 

în afară de faptul că aducea muşchi, Sfanţul 
însămânţa, stropea, plivea şi strângea câteva legume 
pentru nevoile lui. Prin preocuparea aceasta trupească îşi 
odihnea picioarele îndurerate. 

în ceasul lucrului îl prindea deseori o stare de 
voloşie, pe care o lăsa să se manifeste psalmodiind. Cu 
memoria şi atenţia agere pe care le avea, reţinuse multe 
imnuri bisericeşti. larăşi, cu imnurile acestea îndepărta şi 
monotonia liniştii. Dar şi duminicile şi în zilele de 
sărbătoare aducea în mintea sa textele sfinte şi psalmodia 
troparele corespunzătoare. 

Câţiva vecini ai părintelui Serafim constataseră că 
stareţul avea slăbiciune la imnurile care se referă la viaţa 
ascetică: „Pustnicilor neîncetată dumnezeiască dorire se 
face, celor ce sunt afară de lumea cea deşartă”. Acest 
antifon minunat cântă viaţa isihastă şi cheamă sufletul 
pustnicului la suişuri dumnezeieşti. Un alt imn îndrăgit de 
el era „Pe ceea ce este mărirea a toată lumea”. Pe acesta îl 
cânta spre cinstirea Maicii Domnului, ocrotitoarea 
locaşului său din pustie. Cânta de asemenea şi psalmul: 
Dintru început Tu, Doamne, pământul l-ai întemeiat şi 
lucrul mâinilor Tale sunt cerurile (Psalmi 101, 26). 

înălțimile „contemplării"” 


Aceste preocupări ale stareţului Serafim, deşi erau 
atât de simple, înălțau însă duhul lui la teologia morală şi 
dogmatică. La fiecare lucru pe care îl făcea obişnuia să 
filozofeze. De aceea deseori se observa următorul 
fenomen: acolo unde lucra - în grădină, la stupi, în pădure 
-, crezând că nu este văzut, deodată se oprea. Uneltele îi 
cădeau din mână. Atitudinea sa trăda meditaţie şi mintea 
se dedica contemplării lui Dumnezeu. In ceasurile acestea, 
nimeni nu îndrăznea să-i tulbure liniştea. Se ascundeau 
fără zgomot şi îl priveau cu evlavie. 

Pentru contemplarea minţii dăruia mult timp. Și 
desigur, pentru a-şi ajuta mintea spre această lucrare, 
studia mult. Hrana lui de bază cra Sfânta Scriptură, 
îndeosebi Noul Testament pe care îl purta mereu cu el. 
Studia de asemenea cărțile liturgice şi multe texte 
patristice. Mintea lui deci se luminase atât de tare, încât 
putea să tâlcuiască cu precizie cuvintele dumnezeieşti. 

Canonul său zilnic era să studieze, comentând pentru 
sine, câteva fragmente din Apostol şi Evanghelie. Şi 
pentru a trăi cât mai intens aceste fragmente, mergea şi le 
citea în locurile corespunzătoare ale pădurii, cărora le 
dăduse denumiri de la Locurile Sfinte. Asfel, când se 
găsea în grădina Betleem, II aducea în mintea sa pe 
dumnezeiescul Prunc aflat în iesle şi psalmodia şi el 
imitându-i pe îngeri: „Slavă întru cei de sus lui Dumnezeu, 
şi pe pământ pace, între oameni bunăvoire”. 

Pe malurile râului Sarovka, care se asemănă cu 
Iordanul, citea despre loan Botezătorul, despre predica lui 
cu privire la pocăință şi despre botezul Domnului. Predica 
de pe munte o citea pe un deal, lângă râul Sarovka. Şi peo 

altă înălțime, pe muntele Schimbării la Faţă, contempla cu 
mintea, împreună cu Apostolii, slava Schimbării la Faţă a 
Domnului. Urcând prin pădurea deasă îşi aducea aminte 
de Domnul care a cerut apă şi, cutremurat de sfintele Sale 
patimi, se ruga cu jale pentru mântuirea lui. 

într-o deschizătură a Sarovskului, care se asemăna 
cu ţărmul Tiberiadei, citea fragmentul care vorbea despre 
arătarea Domnului ucenicilor săi după înviere, discuţia lor 
şi pescuitul minunat. Pe muntele Măslinilor vedea cu 
mintea slăvită înălţare a Domnului la ceruri şi înscăunarea 
Lui de-a dreapta Tatălui. Aşadar, în felul acesta, şi natura 
îl ajuta la asceza plină de râvnă spre desăvârşirea 
duhovnicească. De altfel şi aceasta este una din atribuţiile 
ei, adică să-l călăuzească pe om la Dumnezeu. 

în perioada aceasta, în afară de Sfânta Scriptură, 
studia îndeosebi părinți ascetici, pe Sfântul loan Scărarul, 
Sfanţul Varsanufie, Sfântul Efrem Şirul, Sfântul Isaac 
Şirul şi alții. Sfântul dădea importanţă deosebită studiului 
scrierilor sfinte şi patristice. Şi a expus gândurile sale în 
jurul acestei teme într-un text cu titlul: „Cu ce trebuie să 
ne înarmăm sufletul”. 

Acolo în pustie studia cu luare aminte toată Sfânta 
Scriptură. Acum căuta în aceasta nu numai adevărul, dar şi 
dogoarea duhului. Deseori ochii i se umpleau cu lacrimile 
Cucerniciei, iar sufletul său simţea pacea Duhului Sfanţ. 
Aceasta era răsplata Domnului pentru truda lui. 

„E foarte de folos, zicea, studierea cuvântului lui 
Dumnezeu în linişte, şi desigur, studierea întregii Scripturi 
cu luare aminte. Numai pentru aceasta Domnul ne 
i ;isplăteşte cu harisma înţelegerii”. 

Preocuparea lui de bază era rugăciunea. Avea mereu 
împreună cu el Psaltirea şi alte cărți liturgice, şi săvârşea 
cln acestea zilnic slujbele, după rânduiala primilor 
pustnici. La miezul nopţii facea canonul Sfanţului 

Pahomie, citea rugăciunile dimineţii,  miezonoptica, 
utrenia şi ceasul întâi. In jurul orei opt citea ceasul al 
treilea, al şaselea, al nouălea şi tipicele. După-amiaza citea 
vecernia şi pavecerniţa mică. La căderea nopţii îşi tăcea 
canonul lui monahie şi spunea rugăciunile dinainte de 
culcare. Deseori, o dată cu canonul său din noapte, făcea 
în plus o mie de metanii. Somnul lui era scurt. Ținând cont 
de tipicul Sfântului Pahomie, a făcut tipicul slujbelor sale, 
cunoscut sub denumirea „Canonul dinlăuntrul chiliei”. 

Starețul obişnuia să citească şi slujbele sale în 
„Locurile Sfinte". Ceasurile al treilea, al şaselea şi al 
nouălea cu tipicele lor le citea pe Golgota, deoarece ele 
cuprind pomenirea Patimilor Domnului. Aici vedea cu 
ochii credinţei cum Domnul a fost răstignit pe Cruce, cum 
a pătimit, a murit şi a fost înmormântat. 

Sfântul cunoştea din experienţa sa personală toate 
piedicile pe care le întâlneşte cineva în vremea sporirii lui 
în rugăciune. Aşadar, atunci când discuta cu alții, îi învăţa 
cum să treacă peste ele. A trecut prin toate formele şi 
etapele rugăciunii şi a ajuns nu numai până la rugăciunea 
minţii, ci până la starea de contemplare. în această stare 
extremă, omul se învredniceşte să aibă vederi şi revelații, 
precum arhidiaconul Ştefan, Grigorie Palama şi alţii. 

„Când mintea, zicea, se uneşte cu inima în ceasul 
rugăciunii şi nu rătăceşte, atunci inima dogoreşte cu 
dogoare duhovnicească, se luminează cu lumina lui 
Hristos şi umple cu pace şi bucurie întreaga existenţă a 
omului." 


înfrânarea de la mâncare 


Sfântul petrecea viaţa sa în pustie cu înfrânarea 
severă. La început mânca pâine aproape râncedă şi uscată. 
De obicei o lua duminică pentru toată săptămâna. După o 
tradiție veche, o parte din pâine o dădea animalelor şi 

păsărilor pustiei, care îl îndrăgeau şi se apropiau de el în 
locul unde se ruga. 

Mânca de asemenea legume din grădina lui. Făurise 
această grădină de legume, încât, pe cât îi era cu putinţă, 
să nu împovăreze mănăstirea. Voia, după exemplul 
Apostolului Pavel, să se hrănească cu lucrarea mâinilor 
lui. Mai târziu, se înfrâna mai tare. Nu mânca deloc pâine. 
Luase binecuvântare de la egumenul Isaia să se hrănească 
numai cu legume: cartofi, sfeclă, praz şi o buruiană care se 
numeşte snit. în prima săptămână a Postului Mare, până la 
Sfânta împărtăşire de Sâmbătă, nu punea nimic în gură. 

Mai târziu a sporit postul la o treaptă incredibilă. A 
trăit mai mult de doi ani şi jumătate fără să ia nimic de la 
mănăstire. Monahii se întrebau ce mănâncă iarna, dar 
acela ascundea cu grijă nevoinţele sale. însă cu puţin 
înainte de moartea lui, pe 20 mai, i-a spus unei persoane 
de încredere: 

- Știu ce este snitul? Această buruiană o adunam, o 
tăiam într-o crăticioară adăugând puţină apă şi o puneam 
pe sobă. Se făcea o mâncare minunată. 

- Ce este snitul? a întrebat cel cu care vorbea. Nu 
cumva e ceva alegoric? 

- De unde eşti de nu cunoşti snitul? Eu buruiana asta 
o mâneam. O găteam chiar eu. 

- Şi iarna unde o găseai? 

- larna o mâneam uscată. Fraţii de la mănăstire se 
întrebau cu ce mă hrănesc. Eu însă nu spuneam nimănui. 
Doar ţie ţi-am spus-o. 

- La câte zile mâneai snit în această perioadă de o 
mie de zile? 

Starețul a dat acestei întrebări un răspuns exact, dar 
cel cu care vorbea l-a uitat. 


Duminica şi în zilele de sărbătoare mergea la 
mănăstire. Participa în biserica spitalului la vecernie, 

utrenie şi Sfânta Liturghie şi se împărtăşea cu Sfintele 
Taine. Apoi se ducea în chilia lui până la vecernia din 
seara următoare. în perioada aceasta îi primea” pe fraţii 
care îl vizitau pentru nevoile duhovniceşti. în ceasul 
vecerniei lua cu el pâinea întregii săptămâni şi pleca spre 
pustie. 


Prima săptămână a Postului Mare o petrecea la 
mănăstire. în zilele acestea se pregătea, se spovedea şi se 
împărtăşea. Duhovnic al său era de multă vreme egumenul 
Isaia. 


Toţi părinţii ceilalţi care trăiau în pustie aveau lângă 
ei un ucenic. Starețul Serafim trăia singur cu desăvârşire. 
Unii frați din mănăstire au încercat să locuiască împreună 
cu el. Nimeni însă n-a putut să urmeze programul său 
sever şi să-l imite în nevoinţele lui, aşa că se întorceau 
iarăşi în mănăstire. De asemenea, mulți fraţi mergeau să-l 
întâlnească pentru o simplă vizită, iar alții să-i ceară sfat. 
Şi Sfântul, după discernământul său, se arăta doar acelora 
care aveau într-adevăr nevoie. 


Când părintele Serafim întâlnea pe cineva în afara 
chiliei sale, în pădure, făcea cu smerenie o plecăciune şi se 
îndepărta. „Niciodată nu s-a vătămat cineva din tăcere”, 
zicea. O întâlnire neaşteptată cu starețul în pustie îi 
provoca vizitatorului o impresie minunată şi neştearsă. 
învăţa atât cu chipul, cât şi cu cuvântul său. 


Vizitatorii pustnicului 


Printre cei mai deşi vizitatori ai lui se aflau 
schimonahul Marcu şi ierodiaconul Alexandru, şi ci 
isihaşti ai pustiei Sarov. Primul venea de două ori pe lună, 
al doilea o dată. Părintele Serafim discuta cu bunăvoință 
cu ei cuvinte de folos pentru suflet. în inima lor s-au 
întipărit îndeosebi cele care le-au fost spuse despre 
rugăciunea minţii, despre puterea şi semnificaţia ei. 

Cunoaşterea aceasta n-o culesese din cărți, ci din 
e xperienţa lui personală. 

Părinţii Marcu şi Alexandru l-au găsit de multe ori 
pe stareţ adâncit în contemplarea lui Dumnezeu. Ca să nu-l 
întrerupă, aşteptau să termine. Uneori aşteptau o oră fără 
al acela să termine. Plecau atunci folosiţi de pilda lui vie 
si continuau cu şi mai multă râvnă nevoinţele lor 
duhovniceşti. 

în perioada aceea, dintre vizitatorii străini ai 
părintelui Serafim se deosebea diaconul Timon, din 
eparhia  Nijegorsk. Era om educat, absolvent al 
seminarului din Nijegorsk. Cu ajutorul ştiinţei 1 se 
cultivaseră harismele intelectuale, fără să pălească evlavia 
şi ascetismul cu care era înzestrat. împrejurările însă l-au 
obligat să se însoare. Apoi a fost hirotonit diacon, dar 
I )omnul l-a eliberat din legătura căsniciei, luându-i soţia la 
ceruri. 

Liber de-acum, diaconul a început să viziteze deseori 
pustia Sarovului. Părinţii Serafim şi Marcu, văzând râvna 
sa sinceră, s-au arătat dornici să-l călăuzească. Cuvintele 
lor au căzut în pământ bun. Părintele Timon a fost tuns 
monah şi slujea ca econom la episcopie. Episcopul de 
Nijegorod voia să-l hirotonească preot, dar acela nu era de 
acord. Dorea cu toată inima să trăiască în pustie, doar cu 
I )umnezeu. 

Vreme de mulți ani, părintele Timon a fost egumen 
al mănăstirii din oraş, aşezat în această treaptă de către 
episcop. Odată, când arhiereul a mers la mănăstire pentru 
Sfânta Liturghie, a zis că nu e corect ca mănăstirea să fie 
cârmuită de un ierodiacon, de aceea l-a hirotonit preot 
împotriva voinţei lui. în continuare, părintele Timon 
pleacă în eparhia Kostrom şi se închinoviază în mănăstirea 
Krivojersk. Sfântul Sinod îl îndepărtează din mănăstire, 
ilar egumenul îi dă binecuvântarea să meargă în inima 

pustiei, unde a trăit singur timp de douăzeci de ani. Acolo 
se aproviziona cu hrană de la un metoc apropiat al 
mănăsturii. 

„Mai târziu, notează părintele Timon, Domnul a 
îngăduit pentru multele mele păcate, să mă aducă din 
pustie la metocul mănăstirii, ca să trăiesc acolo şi să 
întemeiez mănăstire. însă eu nu voiam în nici un chip să 
plec din pustie şi m-am împotrivit Domnului. De aceea 
Domnul m-a pedepsit. M-a lovit apoplexia şi am căzut jos 
ca mort. Câţiva muncitori din mănăstire, care au venit să- 
mi aducă hrana, m-au găsit pe Jos în stare de amnezie şi 
inconştienţă. M-au ridicat deci şi m-au dus la metoc. 
Domnul m-a vindecat repede şi minunat. lar eu l-am 
mulţumit şi am încetat să mă mai împotrivesc voii Sale. 
Cu binecuvântarea Lui, curând am întemeiat mănăstire”. 


Mănăstirea aceasta se numeşte „Pustia lui Nadeev" 
şi aparţine de eparhia Kostrom. 


Atacurile diavolului 


Viaţa ascetică a Sfântului Serafim avea consecvență 
şi râvnă. Diavolul nu suporta aşa ceva, de aceea a tăbărât 
asupra lui cu diferite ispite. A început, cu viclenie, cu cele 
mai uşoare şi îi provoca ascetului diferite sperieturi. 

Odată, după cum povesteşte un cuvios ieromonah 
din pustia Sarovului, în vreme ce stareţul se ruga, a auzit 
deodată un mormăit ce venea din afara chiliei. Şi imediat 
mulțime de lume a năvălit, a spart uşa şi a aruncat la 
picioarele stareţului un buştean uriaş. Mai târziu, pentru a 
ridica acest buştean şi a-l scoate afară, a fost nevoie de opt 
oameni. Alteori iarăşi, şi ziua, dar îndeosebi noaptea, în 
ceasul rugăciunii, i se părea că chilia se prăbuşeşte din 
toate părțile şi de pretutindeni năvăleau răcnind fiare 

înfuriate. Altădată apărea în faţa lui un coşciug deschis şi 
dinăuntru se ridica un mort. 

Pe părintele Serafim nu-l speriau aceste lucruri şi de 
aceea diavolul, cu îngăduinţa lui Dumnezeu, desigur, 
recurgea la atacuri mai dure. îl ridica sus în aer şi îl lovea 
de pământ cu o asemenea furie, încât, dacă nu l-ar fi păzit 
îngerul său, i-ar fi rupt toate oasele. însă Sfântul nu se 
temea nici de asta, deşi cu ochii duhovniceşti le vedea în 
ceasul ispitei pe însăşi duhurile viclene. 

- Părinte, l-a întrebat cu simplitate un laic, aţi văzut 
duhurile viclene? 

- Sunt oribile! a răspuns el zâmbind. Aşa cum 
păcătosul nu suferă să vadă lumina îngerilor, la fel de 
înfricoşător este să-i vezi pe diavoli, căci sunt scârboşi. 

Toate ispitele le-a respins cu puterea semnului crucii 
şi a rugăciunii. Mai târziu, pentru o perioadă mare de timp, 
trăia în pace şi îi mulțumea Domnului pentru această pace 
şi linişte. 


Cele o mie de zile şi nopţi 


Autorităţile bisericeşti, care îl cunoşteau pe părintele 
Serafim, ar fi avut mare folos dacă l-ar fi aşezat egumen la 
vreo mănăstire. în anul 1796 a rămas liberă treapta de 
arhimandrit din oraşul Alatir şi s-au gândit să-l aşeze acolo 
pe Sfânt. Mulţi fraţi din mănăstirea Sarov deveniseră mai 
târziu egumeni la alte mănăstiri. Starețul însă i-a cerut 
egumenului Isaia să refuze această numire. Dar nici 
egumenul şi nici ceilalți fraţi nu voiau să plece de lângă ei 
acest râvnitor al rugăciunii şi călăuzitor înţelept. în locul 
lui l-au trimis pe părintele Avramie. Altă dată l-au numit 
egumen al mănăstirii Mântuitorului din Krasnoslob, dar şi 
situnci l-a înlocuit ieromonahul Ieronim. 

Pentru această smerită cugetare a sa, diavolul îl 
războieşte cu ispite mai crâncene. începe împotriva lui 
războiul cugetelor, care îl aruncă în întristare. Sfântul însă 
rezistă şi în această luptă. Ia binecuvântarea cuvenită, cere 
ajutorul de sus şi se aruncă într-o nevoinţă şi mai mare a 
rugăciunii. 

în pădurea întunecoasă, la jumătatea drumului dintre 
chilia lui şi mănăstire, se afla o piatră de granit neobişnuit 
de mare. Părintele Serafim şi-a amintit de nevoinţele 
severe ale sfinților stâlpnici şi s-a hotărât să practice 
această formă de asceză. S-a urcat pe piatră noaptea, ca să 
nu-l vadă nimeni, şi acolo se ruga fie în picioare, fie în 
genunchi, cu mâinile înălțate ca Sfântul Pahomie, şi 
rostind strigătul vameşului: „Dumnezeule, fii milostiv mie, 
păcătosului”. însă deoarece voia să se roage la fel şi ziua, 
a aşezat o piatră lângă chilia lui, pe care se ruga de 
dimineaţa până seara. Cobora numai când îl părăseau 
puterile, pentru a se odihni şi mânca ceva. Această 
nevoinţă a rugăciunii a făcut-o vreme de o mie de zile şi 
nopţi. 

„Pentru sufletul nostru, obişnuia Sfântul să spună, 
trebuie să depunem toată strădania posibilă, în vreme ce 
trupul trebuie să-l întărim doar atâta cât e nevoie, pentru a 
rezista la această strădanie. Dacă însă slăbim trupul voit, 
până la punctul în care va slăbi şi duhul, aceasta este lipsă 
de discernământ, chiar dacă se face pentru dobândirea 
virtuţii." 

Datorită efortului şi a statului în picioare pe piatră, 
puterile sale au secat. Picioarele au început iar să-l chinuie 
şi n-au încetat să-l doară până la moarte. Starețul a înţeles 
că prin continuarea acestei nevoinţe îşi va istovi şi sufletul, 
şI de aceea a încetat rugăciunea pe piatră. 

Asceza aceasta a iăcut-o în aşa taină încât nimeni nu 
şi-o putea închipui. într-un act al mănăstirii, egumenul de 

mai târziu, Nifon, îl înştiinţează pe episcopul Tambovului 
că statul în picioare al Sfântului vreme de o mie de zile şi 
nopți, pe piatră, n-a fost cunoscut de nimeni. Doar cu 
câteva zile înainte de adormirea sa a arătat stareţul fapta 
aceasta câtorva fraţi, cu scopul de a-i ajuta şi pe alți asceţi. 

- Nevoinţa pe piatră, i-a spus cineva, a fost mai 
presus de puterile omeneşti. 

- Sfântul Simeon Stâlpnicul, a răspuns stareţul, a stat 
sus pe stâlp patruzeci şi şapte de ani. Se poate deci 
compara strădania mea cu nevoinţa lui? 

- în strădania aceasta a voastră trebuie că v-a întărit 
in chip vădit şi harul dumnezeiesc. 

- Desigur, altfel puterile mele nu ar fi fost suficiente. 
Am simțit în mine cum mă întărea şi mă mângâia acest dar 
ceresc ce s-a coborât de sus de la Părintele luminii. 

Și rămânând o clipă tăcut, a continuat: 

- Când în inimă există cucernicie, atunci şi 
Dumnezeu este împreună cu noi. 

Prin aceste ultime cuvinte, fără să vrea, a descoperit 
ceea ce caracteriza rugăciunea lui. Rugăciunea lui se făcea 
cu cucernicie. Sfântul se apropia atât de mult de 
Dumnezeu, încât simţea înlăuntru prezenţa Sa şi acest 
lucru îl întărea. 

Pietrele pe care s-a nevoit Sfântul se păstrează până 
astăzi. Cărarea care ducea la locul lui de pustnicie a 
devenit drum larg, ca să treacă maşinile pelerinilor. Mulţi 
dintre aceştia luau bucăţi din piatră. Câteva familii 
evlavioase dețin astfel de bucăţi. Pe ele este pictat Sfântul 
stând în genunchi, în poziţie de rugăciune. 

Cei trei tâlhari 


Diavolul, prin atacurile sale, avea de gând să-l 
îndepărteze pe Sfânt din pustie. La 12 septembrie 1804 îl 
atacă din nou. Trei săteni necunoscuţi se apropiară de el în 
pădure, pe când tăia lemne. 

- Vrem să ne dai bani, îi zic, din aceia pe care ţi-i 
aduc vizitatorii. 

- Nu primesc nimic de la nimeni, a răspuns stareţul. 

Aceia nu l-au crezut. Unul dintre ei s-a aruncat 
asupra lui din spate, ca să-l pună jos. Insă în loc să-l 
trântească pe Sfânt, a căzut el însuşi. Această mişcare 
neîndemânatică i-a tulburat, dar n-au cedat. Părintele 
Serafim avea o putere neobişnuită şi înarmat cu toporul ar 
fi putut poate să se apere. Acest gând 1-a trecut o clipă prin 
minte. Imediat însă şi-a amintit cuvântul Domnului: 7oți 
cei ce scot sabia de sabie vor pieri (Matei 26, 52). A lăsat 
deci toporul jos, şi-a încrucişat mâinile la piept şi a zis cu 
smerenie: 

- Faceţi ceea ce vă place. 

Chiar dacă era nevinovat, a hotărât să le rabde pe 
toate pentru Hristos. 

Unul din săteni a ridicat toporul şi l-a lovit pe Sfânt 
cu muchia în cap. Lovitura a fost atât de puternică încât pe 
gură şi din urechi a ţâşnit sângele. A căzut la pământ şi a 
rămas inconştient. Răufăcătorii l-au luat şi l-au târât spre 
chilie. Până acolo, înfuriaţi, l-au lovit cu picioarele, cu 
pumnii, cu toporul şi cu băţul. La un moment dat s-au 
gândit să-l arunce în râu. Dar întrucât părea că e deja mort, 
l-au legat cu sfoara de mâini şi de picioare şi l-au lăsat la 
intrarea în chilie. Ei au năvălit înăuntru pentru a lua 
comoara cea bogată, aşa cum credeau. 

Au început în grabă să caute: au dărâmat soba, au 
sApat podeaua, au făcut coliba cea săracă cu susu-n jos. 
singurul lucru pe care l-au găsit a fost o icoană şi câţiva 
1 aitofi. Atunci conştiinţa din ei s-a trezit şi a început să-i 
mustre că au făcut victimă un om nevinovat. S-au speriat 
şi au plecat grăbiţi! 

între timp, stareţul, îndată ce şi-a revenit din lovitura 
puternică şi a reuşit oarecum să se elibereze de legături, 
l-a mulţumit Domnului că l-a învrednicit să sufere pentru 
LI şi s-a rugat să-i ierte pe răufăcători. Noaptea a petrecut-o 
in chilie chinuit de dureri şi suferință, iar dimineaţa cu 
mult efort a plecat spre mănăstire. A ajuns în ceasul 
Sfintei Liturghii. Priveliştea sa provoca groază. Barba şi 
părul, răvăşite şi înnoroiate, scăldate în sânge. Faţa vânătă, 
mâinile şi câţiva dinţi sparţi. Din gură şi din urechi curgea 
sânge, iar hainele, mototolite şi pline de sânge închegat, se 
hpiseră pe răni. 

- Ce ţi s-a întâmplat? au întrebat cutremurați 
monahii. 

-  înştiințați-l pe egumenul şi pe duhovnicul 
mănăstirii, a zis stareţul, fără să mai adauge vreun cuvânt. 

Când aceia au venit, le-a povestit amănunţit 
întâmplarea. Starea lui l-a obligat să rămână la mănăstire. 
Diavolul, care-i îndemnase pe răufăcători, sălta acum de 
bucurie, crezând că l-a izgonit pentru totdeauna din pustie. 

în primele opt zile starea lui a fost foarte gravă. Nici 
să mănânce nu putea, nici să bea apă, dar nici somnul nu-l 
prindea din cauza durerii nesuferite. Toţi credeau că va 
muri. în ziua a şaptea, egumenul Isaia a trimis pe cineva să 
cheme un doctor din Arzamas. L-au consultat trei medici, 
care au găsit capul spart şi coastele rupte, pieptul zdrobit, 
corpul întreg din loc în loc plin de răni mortale. S-au mirat 
cum de a supravieţuit după atâtea lovituri. l-au spus 
egumenului că trebuie să se facă recoltare de sânge. Acela 

a şovăit, căci stareţul pierduse mult sânge. însă doctorii au 
insistat că trebuie să se facă recoltare şi alte câteva 
intervenţii. 

între timp, părintele Serafim, care urmărea cu 
adâncă recunoştinţă interesul medicilor, a adormit. Somnul 
lui a fost intens, uşor şi plăcut. A avut desigur o vedere 
minunată. Preasfânta Născătoare de Dumnezeu, îmbrăcată 
în veşmânt împărătesc şi înconjurată de lumină, s-a 
apropiat de partea dreaptă a patului. în spate o urmau 
Apostolii Petru şi loan. Atunci s-a întors spre doctori şi 
arătându-l cu degetul pe Sfânt a zis: 

- De ce vă osteniţi? 

Apoi, întorcându-se către stareţ, a adăugat: 

- Acesta este din neamul nostru. 

Vederea a luat sfârşit. Nimeni n-a priceput nimic. 
Când a intrat egumenul, bolnavul se trezise. Starețul Isaia, 
cu iubire şi durere, i-a propus să accepte ajutorul medical. 
Acela însă a răspuns: 

- Nu doresc ajutorul omenesc. Voi lăsa viaţa mea în 
mâinile lui Dumnezeu şi ale Maicii Domnului, doctorii 
adevăraţi şi de încredere ai sufletelor şi ai trupurilor. 

în felul acesta, l-au lăsat în pace pe Sfânt, uimindu-se 
de credinţa şi răbdarea sa. Acesta, după vizita 
dumnezeiască, a simţit o îmbrăţişare cerească ce a durat 
patru ore. Apoi durerile i s-au ameliorat, în vreme ce 
puterile au început să-i revină. S-a ridicat din pat şi a 
umblat puţin prin chilie. Seara pe la 9 a mâncat puţină 
pâine şi varză murată. Şi din ziua aceea şi-a început din 
nou nevoinţele duhovniceşti. 

Cu un an înainte, părintele Serafim, pe când tăia 
lemne, se lovise tare şi rămăsese gârbovit. Cu această nouă 
întâmplare, gârboveala lui se accentuase. De acum va 
umbla sprijinit în topor sau în baston. 

La mănăstire a rămas cinci luni. Când s-a simţit 
Inlărit, s-a dus la egumen: 

- îngăduie-mi, i-a zis, să plec în pustie. 

- Mi-e teamă să te las, nu cumva vei fi supus şi altui 
uluc. 

- Mie nu mi-e frică deloc de asemenea atacuri. Sunt 
pregătit să rabd orice încercare până la moarte, ca sfinții 
mucenici. Mi-e teamă numai de tâlharii sufletelor. 

Egumenul, la stăruința sa, i-a dat binecuvântarea şi 
Slântul a plecat din nou în pustie. Diavolul a fost biruit cu 
lotul, dar avea să primească şi o altă rană, mai mare, pe 
care nicicând nu şi-a închipuit-o, adică neţinerea de minte 
il răului cu care s-a înarmat Sfântul. 

Tâlharii au fost prinşi. Erau lucrători la moşia lui 
| atisev, din satul Kremenok. Starețul 1-a iertat şi i-a rugat 
pe egumenul Isaia şi pe moşierul Tatisev să nu-i 
pedepsească. In caz contrar, a anunţat că va pleca din 
Sarov într-o direcţie necunoscută, în alte locuri sfinte. A 
lăsat răzbunarea în mâinile lui Dumnezeu. Şi într-adevăr, 
dreptatea dumnezeiască i-a pedepsit. Casele lor au ars şi ei 
au venit la Sfânt, cu lacrimi de pocăință în ochi, ca să-i 
ceară iertare şi mijlocire. 


Povăţuitorul cel iluminat 


Experienţa bogată pe care a dobândit-o părintele 
Serafim în pustie i-a servit pentru a fi de folos şi altor 
suflete. 

Unui monah, după o ucenicie atentă, egumenul i-a 
dat binecuvântarea să înceapă viaţa de pustnic. I-a trimis 
desigur Sfântului o scrisoare ca să-l primească pe monah 
şi să-i dea învăţătură. Starețul l-a primit cu bunăvoință şi 

i-a dat binecuvântare să-şi construiască o colibă nu foarte 
departe de a sa. 

- Batiuşka, a zis monahul, vorbeşte-mi, dă-mi sfaturi 
pentru viaţa din pustie. 

- Eu însumi nu ştiu nimic, i-a răspuns acesta. 

Vorbea aşa pe de o parte din adâncă smerenie şi pe 
de alta din marele discernământ şi experienţă pe care le 
avea în această chestiune. 

în general, nu-i încuraja pe monahi să se instaleze în 
pustie. îi prevenea că cel care trăieşte în pustie trebuie să 
fie ca răstignit pe cruce. Spunea că la mănăstire monahii 
se luptă cu diavolii ca şi cu porumbeii, pe când în pustie ca 
şi cu lupii şi leoparzii. De aceea, nu dădea nimănui 
binecuvântarea să trăiască singur în pustie, chiar dacă avea 
chemare spre viaţa de pustnic, ci trebuia să fie împreună 
cu unul sau doi fraţi. Ca argument, dădea mereu următorul 
fragment: Mai bine doi decât unul, căci iau o plată cu atât 
mai bună pentru truda lor. Căci, dacă se întâmplă să 
cadă, se ridică unid pe altul; dar vai de cine este singur şi 
cade, fără să aibă pe altul care să-l ridice! (Ecclesiastul 4, 
9-10,12). 

Un vizitator al mănăstirii Sarov a fost încântat de 
ordinea slujbelor şi s-a hotărât să se facă monah, 
întorcându-se însă acasă, a fost atras de viaţa lumească, 
s-a însurat şi a dobândit doi copii. Dar conştiinţa lui nu 
înceta să-i amintească de hotărârea sa de a intra în viaţa 
monahală. A mers deci iarăşi la Sarov, a îngenuncheat la 
picioarele părinţilor în biserică, după slujbă, şi le-a cerut 
să socotească greşeala lui, să-l povăţuiască şi să-i dea 
binecuvântarea de a rămâne în mănăstire. Unul dintre 
părinți i-a propus să se adreseze stareţului Serafim. 
Ajungând la chilia lui din pustie, l-a văzut ieşind cu o sapă 
în mâini. 

- Batiuşka! 1-a strigat, căzându-i la picioare; dă-mi o 
povaţă şi roagă-te la Domnul să mă primească în viaţa 
monahală! 

- După făgăduinţa pe care o vei da, o să ţii toate 
regulile monahale? I-a întrebat Sfântul. 

Și acela, uitând de data aceasta de soţie şi copii, a 
jurat şi a zis: 

- Desigur, voi ţine cu credinţă toate regulile 
monahale până la moarte. în plus voi primi orice canon mi 
se va da. 

- Dacă e aşa, atunci mergi pe calea păcii, a răspuns 
stareţul, prevăzând că-şi va ţine făgăduielile. 

Apoi l-a binecuvântat pe străin şi l-a lăsat să plece. 
Foarte curând, soţia lui a murit şi i-au urmat şi copiii săl. 
Atunci acela, fără nici o legătură lumească, s-a dus la 
mănăstirea Sarov, unde a fost tuns şi a murit ca un 
adevărat monah. 


Moartea egumenului Isaia 


Monahii din Sarov îl respectau pe Sfânt şi îl preţuiau 
mult. Egumenul Isaia îl iubea îndeosebi şi era dornic să 
discute cu el. Când era sănătos, mergea el însuşi în pustie, 
însă în anul 1806 puterile i-au slăbit şi a renunţat la 
egumenie. Atunci toţi frații au propus ca locul lui să fie 
luat de stareţul Serafim. Acela însă, smerit şi iubitor al 
pustiei, refuză, şi egumen este aşezat părintele Nifon, care 
până atunci avea ascultarea de econom. 

Părintele Isaia a mai trăit un an. Sănătatea nu-i 
permitea să meargă şase verste, cât era până la locul de 
pustnicie al Sfântului. Nici nu voia însă să fie lipsit de 
mângâierea de a vorbi cu el. Pentru a nu-l chema la 
mănăstire şi a nu-i întrerupe liniştea, s-a dus chiar el acolo, 

sau mai bine zis i-au dus fraţii cu trăsura. La 4 decembrie 
1807 a adormit părintele Isaia, lăsând tuturor cele mai 
bune amintiri. 

Moartea lui a întristat profund inima sensibilă a 
Sfântului. L-a pierdut pe părintele său duhovnicesc, pe 
bunul său purtător de discuţii. Acum trăieşte mai intens 
moartea lui inevitabilă,  zădărnicia acestei vieţi, 
înfricoşătoarea judecată a lui Dumnezeu. Prin adormirea 
egumenului Isaia l-a pierdut şi pe ultimul din cei mai buni 
părinţi şi călăuzitori ai lui. Moaştele bătrânului Iosif, care-l 
călăuzise pe calea părinților, odihneau demult. Fericitul 
suflet al bătrânului Pahomie se afla de asemenea în ceruri. 
Toată viaţa lui se va ruga pentru odihna celor trei cuvioşi 
părinţi ai săi. Şi când va trece pe lângă cimitir, va 
îngenunchea la mormintele lor şi se va ruga pentru 
sufletele lor. 

Discutând după mulţi ani cu egumena mănăstirii 
Ardatov, Evdochia, i-a dat următoarea povaţă: 

- De fiecare dată când vei veni să mă vizitezi, să 
treci pe la cimitir. Acolo să faci trei metanii cerând de la 
Dumnezeu să-i odihnească pe robii Săi: Isaia, Pahomie, 
Iosif, Marcu şi toți ceilalți. Apoi să îngenunchezi şi să 
spui: „lertaţi-mă Sfinţilor Părinţi şi rugaţi-vă pentru mine". 

în felul acesta îi îndemna şi pe alții să se roage 
pentru călăuzitorii lui duhovniceşti, pe care, pentru 
fierbinţeala rugăciunii, îi numea stâlpi de foc de la pământ 
până la cer. 

Alegerea părintelui Nifon ca nou egumen l-a bucurat 
pe Sfânt, deoarece îl considera om cu harisme rar întâlnite. 
Moartea egumenului Isaia a dat o formă nouă vieţii 
părintelui Serafim, mai înaltă, mai duhovnicească, mai 
ascetică. 

Tăcerea 


O nouă formă a nevoinţei, pe care o trăieşte acum 
stareţul, este tăcerea. 

„Mai întâi de toate, zicea, trebuie să împodobim 
şinele nostru cu tăcere, căci Sfântul Ambrozie al 
Mediolanului mărturisea că a văzut pe mulți mântuindu-se 
prin tăcere, dar prin îndelungă vorbire pe nimeni. De 
asemenea, un părinte afirmă că tăcerea este taina veacului 
viitor, pe când vorbele sunt uneltele acestei lumi." 

în nevoinţa tăcerii îl călăuzeşte pilda a doi vechi 
asceţi, Arsenie cel Mare şi loan Anahoretul. Dacă la chilia 
lui veneau vizitatori, nu se arăta. Dacă cineva îl întâlnea 
din întâmplare în pădure, atunci Sfântul cădea cu faţa la 
pământ şi nu-şi ridica ochii până ce acela nu pleca. 

Astfel a reuşit să păstreze tăcerea vreme de trei ani. 
Către sfârşit, desigur, nu mai mergea la mănăstire 
duminica şi în sărbători. Un frate îi aducea în fiecare 
duminică hrană, mai ales iarna, când în grădina lui nu mai 
erau legume. însă în perioada de iarnă, ascultarea aceasta 
era foarte obositoare. Drum spre pustie nu exista. ŞI 
monahul, ducând stareţului provizia săptămânală, se 
afunda în zăpadă până la genunchi, mergând prin furtună. 

Intrând în sala chiliei rostea rugăciunea. Atunci 
starețul spunea dinăuntru amin, deschidea uşa şi 
încrucişându-şi mâinile la piept stătea cu faţa întoarsă la 
pământ. Nu-l binecuvânta pe frate, nu-i arunca nici măcar 
o privire. lar monahul, după ce zicea rugăciunea obişnuită, 
lăcea metanie adâncă Sfântului şi lăsa hrana într-un coş 
MIC, pe masa care se afla în sală. Atunci părintele Serafim 
lăsa şi el în coş o bucată mică de pâine sau puţină varză. în 
lelul acesta îi dădea de înţeles ce voia să-i aducă în 
cealaltă duminică, pâine sau varză. Fratele rostea iarăşi 
rugăciunea, punea  metanie cerând binecuvântarea 

stareţului şi pleca la mănăstire fară să audă de la Sfânt nici 
un cuvânt. 

Toate aceste strădanii aveau de-a face cu tăcerea 
exterioară. Insă esenţa nevoinţei lui se găsea în liniştea 
minţii, în îndepărtarea oricărui cuget zadarnic, pentru a se 
afierosi în felul acesta mai bine Domnului. 

Această nevoinţă a tăcerii, aşa cum o trăia stareţul, 
dădea multe roade. 

„Când ne nevoim prin tăcere, spunea Sfântul 
referindu-se la tăcerea minţii, atunci vrăjmaşul nu poate 
face rău în adâncurile inimii omului. Tăcerea naşte în 
sufletul nevoitorului roadele Sfântului Duh. Tăcerea şi 
singurătatea nasc cucernicia şi blândeţea. Ultima seamănă 
cu apele Siloamului, care curg liniştit şi fară zgomot: apele 
Siloamului, care curg lin (Isaia 8, 6)." 

Tăcerea combinată cu celelalte preocupări 
duhovniceşti - rugăciunea, studiul, nevoinţa - îl conduce 
pe om la desăvârşire. Chilia monahului, cum spun părinţii, 
este cuptorul din Babilon, unde cei trei tineri L-au găsit pe 
Dumnezeu. Tăcerea îl apropie pe om de Dumnezeu şi îl 
face înger pământesc. Tu stai doar în chilia ta în tăcere şi 
luare aminte şi străduieşte-te cu orice chip să călăuzeşti 
şinele tău la Domnul, şi Acela este gata să te facă din om 
înger: Spre unii ca aceştia îmi îndrept privirea Mea: spre 
cei smeriți, cu duhul umilit şi care tremură la cuvântul 
Meu! (Isaia 66, 2). 

Rodul tăcerii este şi pacea sufletului. Tăcerea te 
învaţă liniştea şi rugăciunea neîntreruptă, iar înfrânarea 
păzeşte cugetul de risipire. Pe cel care a dobândit aceste 
harisme îl aşteaptă o stare de pace continuă”. 

Aici voia să ajungă părintele Serafim. De aceea se 
dăruia nevoinţei tăcerii. îndepărtarea lui de chinovie îi 
întristase pe mulţi fraţi, iar tăcerea îi lhpsea de poveţele 
sale. 

- De ce te izolezi, părinte, au întrebat câţiva, de 
vreme ce rămânând la mănăstire ai fi putut fi de folos cu 
cuvântul şi cu pilda ta, fără să te vatămi? 

Și stareţul răspundea cu vorbele părinților: 

- „lubeşte  nelucrarea cea din isihie mai mult decât 
i 1 îndestula pe cei ce flămânzesc în lume", spune Sfântul 
INiac Şirul. „Mare lucru este a vorbi despre Dumnezeu, 
* lar mai mare este a te curăţi pe tine pentru Dumnezeu", 
/icc Grigorie Teologul. 

Sfântul însă nu se hotărâse să rămână pe treapta 
1. Verii. După ce prin aceasta s-a apropiat mai mult de 
ilcsăvârşire, a înaintat la o formă mai înaltă de nevoinţă - 
vlața în zăvorâre. Prilejul a venit prin următoarea 
întâmplare: 

Din pricina statului în picioare pe care l-a practicat 
in perioada când se ruga pe piatră, picioarele îl dureau şi 
nu putea să meargă la mănăstire pentru a se împărtăşi cu 
Slintele Taine. 

Egumenul Nifon i-a întrunit pe ieromonahii mai 
u-ehi, ca să discute problema Sfintei împărtăşiri a 
părintelui Serafim. Au ajuns aşadar la concluzia de a-i 
propune ori să vină la mănăstire duminica şi în marile 
ărbători pentru a se împărtăşi, ori, dacă nu-l ajută 
picioarele, să vină să rămână de tot la mănăstire. 

Duminică, fratele care-i aducea hrana, i-a transmis şi 
hotărârea părinţilor. Sfântul însă l-a lăsat să plece fără să 
pună nimic. Egumenul i-a dat însărcinare monahului să 
u-pete hotărârea şi duminica viitoare. Când părintele 
Serafim a auzit a doua oară hotărârea părinților, a plecat 
împreună cu fratele spre mănăstire, ca să rămână definitiv 
acolo. 

tarea Domnului 


Ară 


V. 
ÎNTOARCEREA LA MĂNĂSTIRE 


Trăirea în zăvorâre 


Era primăvară, 8 mai 1810. După cincisprezece ani 
de şedere în pustie, Sfântul trecu pe poarta mănăstirii şi 
lâră să' meargă deloc pe la chilia sa, se îndreaptă spre 
spital. îndată ce clopotul a bătut pentru priveghere, a venit 
şi Sfântul în biserica Adormirii Maicii Domnului. Monahii 
s-au mirat. Imediat s-a făcut cunoscut faptul că Sfântul a 
hotărât să se stabilească în mănăstire. 

în ziua următoare, sărbătoarea Sfântului Nicolae, a 
mers la Sfânta Liturghie de dimineaţă, la biserica 
spitalului şi s-a împărtăşit. Apoi s-a îndreptat spre egumen, 
a luat binecuvântarea lui şi s-a întors în vechea lui chilie. 
Nu ieşea deloc din ea, nu primea pe nimeni şi nu vorbea 
cu nimeni nici un cuvânt. începuse o nevoinţă nouă şi mult 
mai grea, nevoinţa trăirii în zăvorâre. Pentru aceasta îl 
pregătise nevoinţa tăcerii. 

Pentru tăierea voii nu dorea să aibă nimic în chilie, 
nici cele mai necesare lucruri. Avea o icoană în faţa căreia 
ardea candela, şi un butuc pe care stătea. Sursă de căldură 
nu avea. 

în vremea aceea purta pe dedesubtul flanelei sale, 
legată cu cordon, o cruce de fier de douăzeci şi doi de 
centimetri. Unii biografi afirmă că făcea acest lucru pentru 
asceză. Starețul însă spunea că nu a făcut-o cu acest scop. 
Lanţuri şi haine de păr nu purtase niciodată şi nici pe alţii 
nu-i sfătuia să poarte. 

„Dacă cineva, zicea, ne amărăşte cu cuvântul sau cu 
fapta, şi noi nu luăm în seamă ocara, cum cere Evanghelia, 
iată lanţurile noastre, iată hainele de păr. Aceste lanţuri 
duhovniceşti sunt superioare celor de fier pe care le poartă 
oamenii din ziua de azi. 

E adevărat, desigur, că mulţi sfinţi purtau lanţuri. 
Aceia însă erau desăvârşiţi, înţelepţi şi le-au făcut pe toate 
pentru iubirea lui Dumnezeu şi ca să omoare definitiv 
trupul. Dintre sfinţii ruşi, aşa făceau Teodosie Spileotul, 
Teodosie Totemski, Fericitul Vasile şi alţii. 

Noi suntem încă mici. Patimile urlă în noi şi se 
împotrivesc voii lui Dumnezeu. La ce ne vor folosi 
lanţurile dacă mâncăm, bem şi dormim până la îmbuibare? 
Noi nu putem ridica nici cea mai mică supărare pe care 
ne-a pricinuit-o fratele. La prima vorbă pe care ne-o 
spune, cădem în întristare şi deznădejde. Mustrarea pe care 
ne-o face o considerăm jignire, lipsă de discernământ şi 
dizgrație şi plecăm cu cugetul nostru la altă mănăstire. în 
plus, îi invidiem pe fraţii care sunt împodobiţi cu sârguinţa 
şI cu încrederea începătorului. 

Cât de palidă sau mai bine zis inexistentă este în noi 
temelia vieţii monahale! Şi toate acestea fiindcă foarte 
puţin ne gândim şi suntem atenţi la ea! Este aşadar posibil 
ca trăind în asemenea stare să purtăm lanţuri? Să cutezăm 

adică la o nevoinţă care se potriveşte celor înţelepţi şi 
desăvârşiţi?" 

îmbrăcămintea lui era asemănătoare pustiei. Singura 
sa băutură, apa. Ca hrană folosea pâine uscată de ovăz şi 
varză. Apă şi hrană îi aducea părintele Pavel, care locuia 
în chilia vecină. Se apropia de uşă şi rostea rugăciunea. 
Zăvorâtul, acoperit cu o pânză ca să nu fie văzut, 
deschidea uşa, lua farfuria stând în genunchi, ca şi când ar 
fi primit-o însuşi din mâna lui Dumnezeu, şi închidea la 
loc. După ce se întărea cu hrana materială, ieşea din nou 
acoperit şi lăsa farfuria. 

îşi punea acoperământ pe față pentru a-i imita pe 
vechii anahoreţi, care îşi ascundeau faţa „ca să nu li se 
vadă zădărnicia". Uneori întorcea farfuria neatinsă. Ţinea 
post desăvârşit. 

Nevoinţa rugăciunii sale era mare şi avea chipuri 
variate. Precum în pustie, aşa şi aici îşi săvârşea canonul 
personal şi întreaga slujbă a zilei, plus Sfânta Liturghie. în 
afară de acestea se nevoia cu rugăciunea minţii, spunând 
cu inima sa, alternativ, când „Doamne lisuse Hristoase..." 
când  „Preasfântă Născătoare..." Uneori, în ceasul 
rugăciunii, se cufunda într-o îndelungă contemplare. 
Stătea în faţa icoanei fără să rostească nici o rugăciune, 
lâră să facă metanii. îl contempla doar cu mintea şi cu 
inima pe Domnul. La câtă înălțime şi adâncime se întinde 
rugăciunea zăvorâtului! 


în timpul săptămânii citea tot Noul Testament: 
Lunea Evanghelia după Matei, marţea Evanghelia după 
Marcu, miercurea după Luca, joi după loan, în celelalte 
ile Faptele şi Epistolele Apostolilor. 

Uneori se auzea pe coridor tâlcuind cu glas tare 
I vanghelia. Faptele le  tâlcuia pentru o perioadă 
îndelungată. Acela le tâlcuia pentru el. însă mulți se 

apropiau ca să audă învăţătura sa cea plină de dulceaţă şi 
mângâiere. 

Câteodată, având câte o carte în faţă, se afunda cu 
totul în taina Sfântului Duh. Nemişcat, tără să întoarcA 
paginile, avea privirea concentrată asupra unui fragment. 

Atâta vreme cât stareţul era zăvorât, se împărtăşea 
cu Sfintele Taine în chilia lui. Adică pentru a păstra la un 
grad desăvârşit trăirea sa în zăvorâre, luase binecuvântare! 
de la egumenul Nifon să-i ducă acolo, în fiecare duminică 
şi sărbătoare, Sfânta împărtăşanie de la biserica spitalului. 

Egumenul de mai târziu al mănăstirii Sarov, 
Serafim, timp de doi ani (1826-1827) a împlinit 
îndatorirea de paracliser în biserica spitalului. După Sfânta 
Liturghie zilnică îi ducea zăvorâtului anafură. Uneori 1-0 
dădea chiar acestuia, iar alteori, când el nu apărea, o lăsa 
într-un coşuleţ care era agăţat de uşă în acest scop. 

Pentru a nu uita niciodată de ceasul morţii şi pentru a 
trăi mai intens taina acestuia, ceruse să-l construiască un 
sicriu. L-au cioplit din stejar, şi capacul de asemenea, şi 
l-au pus aşa, nevopsit, în sala chiliei sale. Acolo se ruga 
des, pregătindu-se de plecarea din lumea aceasta. îi rugase 
pe monahi ca atunci când va muri să-l pună în acest 
COşcIiug. 

Odată, ucenicul loan Tuhonov, care avea ascultarea 
de a-i trezi pe ceilalți, s-a deşteptat mai devreme de ora 
obişnuită şi s-a îndreptat spre cimitir. Văzu atunci pe 
cineva care  păşea repede către chilia Sfântului. 
Curiozitatea lui a ajuns la apogeu. Şi-a făcut semnul crucii 
şi spunând rugăciunea urmărea scena. Era părintele 
Serafim. Aducea un maldăr mic de lemne lângă chilia sa, 
rostind în şoaptă rugăciunea. Ucenicul, bucuros de 
priveliştea zăvorâtului, s-a apropiat, i-a căzut la picioare, 
le-a sărutat şi i-a cerut binecuvântare. Starețul l-a 
binecuvântat şi i-a zis: 

- Păzeşte-te prin tăcere şi fii cu luare aminte la şinele 
mu. 

Arhiereii de atunci ai Tambovului obişnuiau să 
meargă la mănăstire în luna august, la praznicul bisericii 
Adormirea Maicii Domnului. într-o astfel de vizită, 
episcopul lov s-a dus să-l vadă pe părintele Serafim în 
1 Inlia sa. Acesta însă, rămânând statornic în hotărârea lui 
şi temător de plăcerea de oameni, nu şi-a întrerupt viaţa de 
/.ivorât şi tăcerea lui. Astfel, n-a deschis uşa. Egumenul 
Ni lon a propus să forţeze uşa. Episcopul însă n-a fost de 
ncord zicând că aşa ceva ar fi fost păcat. L-a lăsat deci în 
pace pe stareţ şi a plecat liniştit de la mănăstire. 

Sfântul Serafim îl avea ca model pe Arsenie cel 
Mare, care, cum scrie în Pateric, i-a răspuns în felul acesta 
patriarhului Alexandriei, Teofil, care-i cerea să-l viziteze: 
„l)acă te voi primi pe tine, îi voi primi şi pe toţi ceilalţi”. 


Slăbirea zăvorârii 


Zăvorârea desăvârşită a durat cinci ani. După aceea, 
Sfântul a slăbit severitatea zăvorârii. Oricine putea acum 
să-l viziteze. Prezenţa celorlalți nu-l împiedica în 
preocupările lui duhovniceşti. însă la întrebările lor nu 
răspundea. îi promisese lui Dumnezeu să păstreze tăcerea. 

Puțin mai târziu au venit să ia binecuvântarea 
Sfântului administratorul Tambovului, Alexandru 
Hezobrazov şi soția lui. Se pare că atunci, în toamna 
anului 1815, a luat sfârşit şi tăcerea severă a zăvorâtului. 
Starețul le-a deschis uşa şi i-a binecuvântat. 

De atunci au început să vină mulţi frați ai mănăstirii 
pentru a discuta cu el. Monahul Gavriil îl vizita deseori. în 
primii doi ani de când venise la mănăstire nu-l văzuse pe 
zăvorât. La prima vizită a simțit o atracţie puternică. 

Vreme de cinci ani l-a călăuzit stareţul. Mergea la el 
tulburat şi pleca liniştit. Dar şi Sfântul îl iubea mult, 
deoarece avea inimă curată şi era sincer. Nu-i ascundea că 
orice monah tânăr întâlneşte multe obstacole. După ce a 
adormit, părintele Gavriil îşi amintea cu adâncă tristeţe de 
poveţele lui şi pentru a se mângâia avea totdeauna cu el 
portretul stareţului. 


Răpirea la ceruri 


Afierosirea desăvârşită a Sfântului la Domnul n-a 
rămas fără răsplată. Precum el însuşi le-a descoperit 
fraților de la mănăstire, s-a învrednicit să fie aşezat în 
locaşurile cereşti, ca Sfântul Apostol Pavel, Sfântul Andrei 
cel nebun pentru Hristos, Sfântul Varsanufie şi alții. 

Astfel, într-o zi, un frate din mănăstire i-a mărturisit 
ucenicului loan Tuhonov faptul răpirii părintelui Serafim, 
însă fără a putea să-i redea mulţumitor întâmplarea. La ora 
6 seara, ucenicul loan s-a apropiat cu nerăbdare de stareţ, 
pentru a-i povesti şi lui acea taină cerească. Atunci acela 
l-a primit ca un părinte blând şi a închis uşa în urma lui cu 
zăvorul. Apoi s-a aşezat în faţa sa şi în vreme ce ucenicul 
se pregătea să-i spună dorinţa lui, i-a închis gura cu mâna 
şi a început să-l înveţe cu simplitate deosebită despre 
prooroci, apostoli, sfinţi şi martiri: 

- Toţi au fost oameni cu aceleaşi patimi ca şi noi. 
Dar, întrucât au împlinit cu precizie şi cu tot sufletul lor 
poruncile lui Dumnezeu, au ajuns la desăvârşire şi la 
mântuire. Plăcerile lumii sunt o umbră, dacă le comparăm 
cu dulceaţa pe care o gustă drepţii în ceruri. Am putea şi 
noi să ne delectăm cu preadulcea vorbire cu Domnul, dacă 
ne-am smeri prin priveghere neîntreruptă, rugăciune şi 
aducere aminte de Dumnezeu. De aceea şi eu, sărmanul 

Serafim, în fiecare săptămână citesc tot Noul Testament. 
[e asemenea citesc zilnic Apostolul şi Evanghelia zilei. în 
felul acesta nu numai sufletul, dar şi trupul se îndulceşte şi 
se înviorează. Şi asta, pentru că discut cu Domnul, păstrez 
in minte viaţa şi patimile Sale, îl slăvesc şi îi mulţumesc zi 
şi noapte Izbăvitorului pentru mila pe care o împrăştie 
tuturor oamenilor şi mie, nevrednicului. Bucuria mea, 
dobândeşte duh de pace şi atunci mii de suflete se vor 
mântui lângă tine! 

Sfântul a repetat de încă două ori ultima frază. Apoi, 
întărindu-şi glasul, a continuat cu bucurie de nedescris: 

- îți voi vorbi aşadar de sărmanul Serafim. Odată am 
simţit desfătare la cuvântul Mântuitorului: în casa tatălui 
meu multe locaşuri sunt, şi am dorit să văd aceste locaşuri 
cereşti. Domnul mi-a satisfăcut dorinţa şi m-a învrednicit 
să trăiesc o răpire în spaţiul acela. Nu ştiu dacă am fost 
transportat acolo cu trupul sau fară acesta. Dumnezeu ştie. 
E ceva de neînțeles. Oricum, e imposibil să descriu în grai 
omenesc bucuria şi dulceaţa pe care le-am încercat. 

După aceste cuvinte a tăcut. Trupul i se aplecase 
înainte, capul în jos, avea ochii închişi şi îşi pusese palma 
dreaptă deschisă deasupra inimii. Faţa încet-încet 1 s-a 
schimbat, s-a luminat de o lumină minunată, pe care era cu 
neputinţă să o vadă cineva. Bucuria şi extazul ceresc erau 
atât de vădite în expresia lui, încât îl făceau să se asemene 
îngerilor. în taina tăcerii pe care o trăia, părea că vede 
ceva cu uimire, că aude ceva cu cucernicie. Ceea ce nu 
putea exprima cu cuvintele din vizita lui în locaşurile 
cereşti o arăta cu lumina nemaivăzută a feţei sala şi cu 
tainica lui tăcere. 


Tăcerea a ţinut jumătate de oră, după care stareţul 
şi-a tras răsuflarea şi a început iarăşi să vorbească 
emoționat, dar şi bucuros: 


19 


- O! Dacă ai şti, dragul meu loan, ce bucurie şi 
desfătare îl aşteaptă pe sufletul dreptului în ceruri, te-ai 
hotări să rabzi cu plăcere în viaţa aceasta orice durere, 
prigonire şi defăimare. Şi chiar dacă această chilie a 
noastră ar fi plină de viermi, şi dacă viermii ar mânca din 
trupul nostru în toată vremea vieţii noastre, ar trebui să 
primim aceasta cu toată bunăvoința, numai şi numai 
pentru a nu fi lipsiţi de bucuria ce a pregătit-o Dumnezeu 
celor ce-L iubesc pe Dânsul. Acolo nu există durere, 
întristare şi suspin, ci bucurie şi desfătare nesfârşită. Acolo 
drepții vor lumina ca soarele. însă dacă această bucurie 
cerească n-a putut fi descrisă nici de Pavel, primul dintre 
Apostoli, atunci care altă limbă va putea descrie 
frumuseţea locuinţei cereşti, unde sălăşluiesc sufletele 
drepţilor? 

Aici Sfântul s-a oprit. După o mică perioadă de 
tăcere, a început să vorbească despre pedepsele veşnice ale 
păcătoşilor: 

- E înfricoşător să citească cineva în Evanghelia 
Judecăţii cuvintele Domnului, care se referă la păcătoşii 
nepocăiţi: Și vor merge aceştia la osândă veşnică (Matei 
25, 46), unde viermele lor nu moare şi focul nu se stinge 
(Marcu 9, 46). Acolo va fi plângerea şi scrâşnirea dinţilor 
(Matei 8, 12). Dacă de aceste chinuri se înfricoşează şi 
tremură însuşi satana, ce groază vor încerca păcătoşii? Și 
dacă dreptul abia se mântuieşte, ce va fi cu cel 
necredincios şi păcătos? (| Petru 4, 18). Pe câţi au făcut ca 
vocea conştiinţei să amuţească în ei şi au fost traşi „în 
destrăbălarea inimilor lor", îi aşteaptă pedeapsa iadului. 
Nu va exista milă acolo „pentru cei care n-au arătat milă" 
aici. Vor auzi atunci cuvintele evanghelice: Fiule, adu-ți 
aminte că ai primit cele bune ale tale în viaţa ta (Luca 16, 
25). în viaţa aceasta se poate ca vinovatul să scape de 
pedeapsă cu ajutorul întâmplării sau al prietenilor săi, 

acolo însă nu. Gura lui Dumnezeu, ca o spadă cu două 
tăişuri, va rosti două hotărâri neclintite: „veniţi” sau 
„plecaţi”. 

Faţa stareţului se schimbase din nou. Acum nu mai 
reflecta splendoarea locaşurilor cereşti. Arăta că simte 
neputinţa firii lui şi se numea pe sine cel dintâi păcătos. La 
urmă i-a dat ucenicului loan binecuvântarea sa 
părintească. 


Poveţe date monahilor 


Pe monahii care îl vizitau îi povăţuia să ţină 
canoanele monahale şi să participe nelipsit la sfintele 
slujbe. în biserică să se afle în priveghere şi să aibă ochii 
închişi. Să-i deschidă numai când îi cuprinde trândăvia şi 
somnul şi să-i îndrepte asupra vreunei icoane sau a unei 
lumânări aprinse. 

„Trebuie, zicea, să vedem viaţa noastră ca pe o 
lumânare aprinsă. Ceara este credinţa noastră, fitilul 
nădejdea, iar flacăra este dragostea care le uneşte pe toate. 
Când ceara este de calitate rea, răspândeşte miros urât. La 
fel se întâmplă şi cu păcătosul. îndreptându-ne atenţia 
asupra unei lumânări aprinse vom avea înainte începutul, 
continuarea şi sfârşitul vieţii noastre. Deoarece, precum se 
topeşte ceara, aşa se împuţinează în fiecare clipă viaţa 
noastră şi ne apropiem de sfârşit. Acest gând va micşora 
risipirea minţii din biserică şi va mări dogoarea rugăciunii 
şi a păzirii sfintelor porunci, încât viaţa noastră să se 
asemene cu o lumânare din ceară curată”. 

Starețul se străduia de asemenea să le aprindă râvna 
pentru neîntrerupta rugăciune a minţii. îi sfătuia iarăşi să 
nu slăbească ascultarea, ci să lucreze cu bunăvoire. Să nu 
mănânce înainte de ora stabilită, să meargă mereu la 

trapeză, chiar dacă nu vor să mănânce, încât fraţii să nu se 
scandalizeze de absenţa lor. La masă să stea cu evlavie şi 
frică de Dumnezeu şi să mănânce cu recunoştinţă orice le 
este pus înainte. Fără o pricină serioasă să nu iasă de pe 
poarta mănăstirii. 

îi învăţa de asemenea să păşească statornic şi să nu 
părăsească drumul vieţii monahale şi să se păzească de 
voia proprie, întrucât urmările ei sunt inimaginabile şi 
catastrofale. Să îndure orice ispită cu răbdare, pentru 
mântuirea sufletului lor, şi să păstreze pacea lăuntrică, căci 
Dumnezeu sălăşluieşte numai în locaşurile păcii: Că s-a 
făcut în Ierusalim locul Lui şi locaşul Lui în Sion (Psalmi 
in Re A 


Poveţe date celor din lume 


După ce Sfântul a deschis chilia sa monahilor, 
curând a început să primească şi mireni, la rugăminţile 
venite din partea lor. Acum viaţa lui capătă un caracter 
nou, didactic. De aici înainte nu se va ruga numai pentru 
creştini, ci îi va şi învăţa şi călăuzi. 

îi primea pe toţi cu bunăvoință. Dădea fiecăruia 
binecuvântarea sa şi o povaţă scurtă, potrivită cu nevoia 
lui duhovnicească. Chilia sa era deschisă de la Sfânta 
Liturghie de dimineaţă şi până la ora opt seara. Peste ilic 
purta o mică mantie. Când se împărtăşea, purta epitrahilul 
şi mânecuţele - semnele preoţiei sale. 

îi primea cu deosebită bucurie pe vizitatorii care 
arătau pocăință sinceră şi râvnă pentru viaţa creştină. După 
discuție le spunea să-şi plece capul, atingea de el 
epitrahilul şi îi punea să citească împreună cu el 
următoarea rugăciune de pocăință: „Am păcătuit, Doamne, 
sufleteşte şi trupeşte, cu lucrul, cu cuvântul, cu cugetul şi 

cu gândul şi cu toate simţurile mele: vederea, auzul, 
mirosul, gustul, pipăitul, cu voie sau fără de voie”. Apoi 
citea rugăciunea de iertare. 

La ultimele cuvinte îl binecuvânta pe credincios 
după orânduirea preoțească. Cei ce primeau iertarea 
păcatelor simțeau uşurarea conştiinţei şi mare bucurie. 
Starețul îi ungea pe frunte în semnul crucii cu ulei din 
candela care ardea în faţa icoanei. Dacă era dimineaţă, îi 
dădea credinciosului să bea aghiasmă. îi dăruia de 
asemenea o bucăţică de pâine binecuvântată. Apoi îl 
îmbrăţişa pe credincios şi îi zicea, în orice anotimp, 
„Hristos a înviat!”. La urmă, îl punea să se închine la 
icoana Maicii Domnului sau la crucea pe care o purta la 
piept. Uneori îi trimitea pe credincioşi la biserică pentru a 
se ruga înaintea icoanei Adormirii Maicii Domnului sau a 
Izvorului Tămăduirii. 


Dacă cel venit nu avea nevoie de învăţătură osebită, 
atunci Sfântul îi dădea poveţele creştine obişnuite, 
îndeosebi îi sfătuia pe credincioşi să aibă mereu în minte 
pomenirea lui Dumnezeu şi, de aceea, să cheme 
neîntrerupt numele sfânt repetând rugăciunea lui lisus: 
„Doamne lisuse Hristoase, Fiul lui Dumnezeu, miluieşte- 
mă pe mine, păcătosul”. 

„La acesta, zicea, trebuie să se afle toată atenţia şi 
toată mintea ta. Oriunde te-ai afla, orice ai face, trebuie să 
rosteşti neîntrerupt cu buzele şi cu inima dumnezeiescul 
nume. Astfel vei găsi odihnă, vei ajunge la curăția 
sufletului şi trupului, Se va sălăşlui înlăuntrul tău Duhul 
Sfânt, izvorul tuturor bunătăţilor, Care te va duce la 
sfinţenie." 

Deseori, părintele Serafim dădea şi următoarea 
povaţă: „Să trăiţi în cuminţenie. Fecioara care-şi păzeşte 
fecioria datorită iubirii lui Hristos se face părtaşă cu 
îngerii şi este mireasa lui Hristos. Hristos este mirele ei, 

care o conduce în palatele cereşti. Fiecare suflet poate să 
fie feciorelnic. însă când rămâne în păcat, seamănă cu 
leneşa cea trândavă, cu un cadavru viu”. 

Mulţi îi spuneau Sfântului că se roagă puţin ori 
deloc, cu justificarea că nu ştiu carte sau că nu au timp. 
Acestora, stareţul le stabilea următorul tip de rugăciune: 

„Imediat ce vă treziţi, să staţi în faţa sfintelor icoane 
şi să spuneţi de trei ori „latăl nostru”, de trei ori 
„Născătoare de Dumnezeu, Fecioară" şi o dată „Crezul", 
în vremea lucrului vostru, oriunde aţi lucra, să ziceţi încet 
rugăciunea: „Doamne lisuse Hristoase, Fiul lui Dumnezeu, 
mântuieşte-mă pe mine, păcătosul”. Dacă lângă voi 
lucrează şi alţii, atunci să spuneţi în gând doar „Doamne 
miluieşte"”. Această rugăciune să se facă până la masa de 
prânz. 

După masa de prânz să vă rugaţi cu voce înceată 
următoarele:  „Preasfântă Născătoare de Dumnezeu, 
mântuieşte-mă pe mine, păcătosul”. Această rugăciune să 
o continuaţi până seara. Dacă cineva e singur, să zică: 
„Doamne  lisuse Hristoase, prin mijlocirile Preastîntei 
Născătoare de Dumnezeu,  miluieşte-mă pe mine, 
păcătosul"”. La urmă, înainte de a adormi, să repetaţi 
rugăciunea de dimineaţă, adică de trei ori „Tatăl nostru”, 
de trei ori „Născătoare de Dumnezeu, Fecioară" şi o dată 
„Crezul"”. Apoi să faceţi semnul crucii şi să vă odihniţi. 

Urmând acest mic canon de rugăciune, continuă 
părintele Serafim, puteţi ajunge la măsura desăvârşirii 
creştine. Aceste trei rugăciuni alcătuiesc temelia vieţii 
creştine. Pe prima ne-a dat-o însuşi Domnul şi este 
modelul tuturor rugăciunilor. A doua ne-a fost adusă din 
cer de arhanghel, când a salutat-o pe Maica Domnului, iar 
a treia conţine pe scurt toate dogmele mântuitoare ale 
credinţei. 

Dacă cineva nu poate face cum trebuie acest mic 
canon, îl poate face în timpul lucrului, pe drum sau chiar 
în pat, aducându-şi aminte de cuvintele: Oricine va chema 
numele Domnului se va mântui (Romani 10, 13). 

Iarăşi, cine dispune de timp mai mult decât cel 
necesar pentru canon şi ştie carte, să adauge şi alte 
rugăciuni şi lecturi, de pildă texte din Evanghelie sau din 
Epistolele Apostolilor, canoane, psalmi, imne acatiste şi 
altele. Citindu-le, să-l mulţumească Domnului cu multă 
smerenie, pentru că a găsit vreme să-l aducă această jertfă. 
Urmând o asemenea cale, creştinul poate dobândi încet- 
încet virtuțile”. 

Preţioasele poveţe ale Sfântului alternau deseori şi 
cu manifestări harismatice uimitoare. 


Harisme suprafireşti 


Odată, în chilia lui a intrat un sătean ciufulit, cu 
căciula în mâna. 

- Batiuşka, a zis deznădăjduit, mi-au furat calul şi nu 
ştiu cum o să-mi hrănesc familia. Se zice că tu ghiceşti! 

- Taci, 1-a zis Sfântul atingându-l pe cap. Când te vei 
apropia de satul cutare, ia-o la dreapta, treci prin spatele a 
patru case şi deschide o poartă mică. Acolo vei vedea calul 
tău. Dezleagă-l şi pleacă fără zgomot. 

Mai târziu, săteanul a anunţat că şi-a găsit calul. 

x 


Monahul Pavel povesteşte că, odată, un monah tânăr 
a venit cu hamurile în mână, plângând pentru furtul cailor 
săi. Părintele Serafim l-a trimis în iarmaroc, unde într- 
adevăr i-a găsit. 

Nicolae Kirillovici Moliaiev avea funcţie înaltă în 
satul Elizariev din regiunea Ardatov. S-a întâmplat să 
piardă locul acesta, dar curând a fost aşezat într-o funcţie 
asemănătoare în satul Cerevatov, din aceeaşi regiune. în 
anul 1822 s-a îmbolnăvit grav. Deoarece cunoştea trecerea 
pe care-o avea soţia sa pe lângă stareţ, a trimis-o să-i ceară 
binecuvântarea şi să-l întrebe dacă se va face bine. 

Ajungând la Sarov, femeia a aflat că părintele 
Serafim nu primeşte pe nimeni. Totuşi, a trecut prin 
mulțimea care-l aştepta şi a ajuns în faţa chiliei sale. 
Deodată, stareţul a deschis uşa şi nepăsându-i de ceilalți a 
chemat-o zicând: 

- Fiica mea, Agripina, vino repede încoace. 

Când s-a apropiat, i-a luat-o înainte şi i-a răspuns la 
tot ce voia ea să-l întrebe şi după ce i-a dat aghiasmă, 
pâine binecuvântată, vin roşu şi puţin zahăr, i-a spus: 

- Du-1 acestea cât mai degrabă soţului tău. 

Apoi i-a pus mâna pe umăr, i-a dat să sărute crucea 
mare de fier pe care o purta şi a adăugat: 

- lată, fiica mea, la început crucea era grea, dar acum 
o ridic cu mare plăcere. Dar mergi în grabă şi să-ți aduci 
aminte de povara mea. lartă-mă! 

După aceste cuvinte, a binecuvântat-o şi a intrat în 
chilia lui fără să mai primească pe cineva. Când acea 
femeie s-a întors acasă, şi-a găsit soţul pe moarte. Limba îi 
paralizase. Atunci şi-a adus aminte de crucea stareţului şi 
şi-a dat seama că era vorba de doliu. Imediat ce i-a dat 
muribundului vinul roşu, pâinea binecuvântată şi 
aghiasma, aceluia i s-a dezlegat limba şi a zis: 

- lartă-mă, sfinte părinte. Primesc pentru ultima oară 
binecuvântarea ta. 

Apoi şi-a binecuvântat copiii, a schimbat sărutarea 
de iertare cu soţia sa şi a adăugat: 

- Mari sunt lucrările părintelui Serafim! 


Și întinzându-se, a plecat cu pace la cer. 
%X 

în aceeaşi perioadă l-a cunoscut pe stareţ Mihail 
Vasilievici Madurov, un moşier din satul Nouţ, care se 
află la o distanţă de şase verste de satul Ardatov. De 
numele lui se leagă întemeierea obștii Serafim-Diveevo. în 
Liflandia, unde se găsea pentru executarea serviciului 
militar, s-a îmbolnăvit. în zadar au încercat cei mai buni 
medici să-i diagnosticheze boala. în cele din urmă au 
renunţat. A plecat deci din serviciu şi s-a întors pe moşia 
lui, în satul Nouţ, la patruzeci de verste de Sarov. 

Atunci, faima de tămăduitor pe care o căpătase 
părintele Serafim se întinsese în toate satele dimprejurul 
Sarovului. S-a hotărât aşadar şi Madurov să ceară de la el 
vindecare. A mers la mănăstire în anul 1823, dus pe braţe 
de oamenii lui. 

Când l-a văzut stareţul, l-a întrebat de trei ori: 

- Crezi cu statornicie în Dumnezeu? 

La fiecare întrebare acela răspundea: 

- Cred nezdruncinat. 

Sfântul a luat atunci ulei de la candela icoanei Maicii 
Domnului, care se numea „Bucuria celor necăjiţi”, şi 1-a 
uns cu el membrele bolnave. Toate rănile care-i acopereau 
trupul s-au astupat îndată. Madurov, sănătos de-acum, s-a 
ridicat singur şi a ieşit din chilia stareţului. De atunci îl 


vizita foarte des şi între ei s-a făurit o legătură strânsă. 

La 14 septembrie 1842, prințesa A. Kokonţacov s-a 
învrednicit să meargă la părintele Serafim ca să ia 
binecuvântarea lui. Venise cu scopul de a întreba despre 
fratele ei, care făcea serviciul miljtar, lipsea de patru ani şi 
nu aveau nici o veste de la el. încă înainte de a-şi vădi 
scopul vizitei sale, stareţul cel înainte-văzător 1-a spus: 

- Nu-ţi amări prea tare inima. Doliu există 
pretutindeni. Pe fratele tău să-l pomeneşti între cei 
adormiţi. 

într-adevăr, peste trei luni au primit înştiinţare de la 
plutonul unde-şi săvârşea serviciul că nu mai trăieşte. 

în anul 1825, N.N. a vizitat pentru prima oară, 
împreună cu sora ei, mănăstirea Sarov. Dorea mult să ia 
binecuvântarea părintelui Serafim. Sora ei l-a văzut după 
slujba utreniei. Era entuziasmată de vesela lui primire, 
însă ea nu-l văzuse. Nu mersese la biserică, pentru că avea 
o durere puternică de cap. 

După masa de prânz au plecat amândouă spre chilia 
lui. Pe drum le-a ajuns un slujitor al surorii sale şi i-a dat 
acesteia din urmă două sticluţe cu vin şi ulei, pe care voia 
să le ofere în dar stareţului. N. N. s-a întristat mult când 
le-a văzut, căci nu avusese grijă să aducă şi ea vreun dar. 
S-a bucurat însă mult când sora sa i-a dat şi ei o sticluţă. 

Când au ajuns la chilia Sfântului şi i-au văzut faţa, 
nu puteau să-şi mai ia ochii de la ea. Răspândea atâta 
bunătate, smerenie şi sfinţenie! Le-a primit ca un părinte, 
le-a dat anafură şi vin roşu, le-a întins crucea lui spre ao 
săruta. Sora 1-a oferit sticluţa cu vin. A primit-o cu multă 
bucurie şi a binecuvântat-o. Apoi a oferit şi N.N. sticluţa 
cu ulei. Starețul a luat-o bucuros, dar i-a zis: 

- Când te gândeşti să-mi oferi ceva, doamna mea, să 
aduci ceva de la tine. 

Și întrucât a priceput cât de mult au tulburat-o 
vorbele lui, a adăugat: 

- Am vrut să spun că dacă trăieşti la sat, acolo sigur 
aveţi stupi. Ai putea deci să-i dai cuiva să-ţi facă din ceară 
o lumânare mare. Atunci aceasta ar fi ceva de la tine. 

Apoi au discutat lucruri de folos. Le-a vorbit mult 
despre calea mântuirii creştinului. Fiecare cuvânt al lui s-a 
întipărit în inima lor. 


Vi. 
PUSTIA DIN APROPIERE 


A 
întreruperea trăirii în zăvorâre 


Starețul, în vreme ce-i primea pe toţi în chilia lui, nu 
ieşea niciodată. Deşi întrerupsese tăcerea, nu renunţase la 
trăirea în zăvorâre. Au trecut astfel cincisprezece ani. 
Atunci se gândea, ca prin voia lui Dumnezeu, să înceteze 
viaţa în zăvorâre. Plănuia, iară să părăsească mănăstirea, 
să se mute în pustie şi acolo să trudească pentru mântuirea 
lui şi a celorlalţi. 

La două verste de mănăstire exista un izvor cu apă. 
Nu se ştie când a apărut. Oricum, când părintele Serafim a 
mers pentru prima oară la mănăstire, exista. în anul 1825 
era acoperit cu lemne şi pământ. Apa curgea pe o ţeavă. 
I,ângă izvor, pe un stâlp mic era aşezată icoana Sfântului 
loan Teologul. De aceea izvorul se nurnea „al Teologului”. 

Când stareţul locuia încă în pustia îndepărtată, venea 
deseori la izvor, pentru că îi plăcea aşezarea, şi se dedica 
eforturilor trupeşti. La patru verste de izvorul Teologului, 
pe munte, se nevoia un ieromonah din mănăstirea Sarov, 
părintele Dorotei, care pe la jumătatea lui septembrie 1825 
s-a mutat la Domnul. 

Părintele Serafim, din pricina nevoinţelor 
îndelungate, începuse să se istovească. Din vremea când 
stătea în picioare pe piatră îl dureau încontinuu picioarele. 
In plus, suferea şi de dureri puternice de cap. Pentru a-şi 
redobândi sănătatea i-au fost recomandate mişcare şi aer 
curat. Şi el, simțind neapărat această nevoie, a început să 
iasă din chilie. 

Prima ieşire a lui s-a petrecut în primăvara anului 
1825. Era Postul Mare, perioadă de nevoinţe deosebite 
pentru monahii din Sarov. într-o dimineaţă, un frate, 
monahul Filaret, s-a trezit foarte devreme. După ce şi-a 
făcut canonul, a ieşit în grădină. Deodată, în liniştea 
nopţii, a văzut pe cineva cărând un obiect foarte greu. 
Monahul a şoptit rugăciunea şi a strigat: 

- Cine-i acolo? 

- Sărmanul Serafim, sărmanul Serafim! Taci, bucuria 
mea! 

Părintele Filaret a alergat şi a luat binecuvântarea 
lui. Sfântul avea în mâini o piatră mare. O adusese de pe 
munte, unde se găsea biserica Sfântul Prodromul. Fratele 
l-a urmat şi a văzut că a aşezat-o lângă altarul bisericii 
Adormirii Maicii Domnului. Economul, părintele Isaia, a 
fost înştiinţat despre această întâmplare, care a fost 
lămurită după moartea părintelui Serafim, când moaştele 
sale au fost aşezate în locul unde pusese piatra. 

Evenimentul acesta a fost prima aluzie a stareţului 
despre moartea lui. Era de asemenea un semn ce arăta că 
din viaţa de zăvorât se îndrepta spre mormânt. 

De atunci a început să se roage şi să ceară de la 
Dumnezeu îngăduinţa de a înceta trăirea în zăvorâre. Nu 

tăcea nimic fără binecuvântare de sus. Pe 25 noiembrie 
1825, pomenirea Sfinților Clement al Romei şi Petru al 
Alexandriei, i-a apărut în vis Maica Domnului însoțită de 
Sfinţii zilei şi i-a îngăduit să întrerupă trăirea în zăvorâre şi 
să viziteze pustia. 

în aceeaşi zi, stareţul s-a dus la egumenul Nifon şi a 
luat binecuvântarea lui de a ieşi în timpul zilei pentru a 
merge la chilia părintelui Dorotei, cu justificarea că îl 
dureau picioarele şi capul. Prima sa vizită în pustie este 
următoarea: 

La 9 decembrie 1825 au venit în mănăstire şi l-au 
căutat două maici de la Diveevo, Paraschiva Stefanovna şi 
Maria Simeonovna. în ziua următoare, în vremea utreniei, 
Sfântul şi cele două măicuţe au plecat şi până la începerea 
Sfintei Liturghii ajunseseră la izvorul Teologului. Starețul 
luase cu el lumânări, ulei şi zahăr. Pe drum le-a spus că nu 
mai fusese în locurile acestea de când începuse să trăiască 
în zăvorâre. 

Când au ajuns la izvor, Sfântul a observat că în locul 
acela se lăcuseră unele schimbări. Mai târziu au pornit 
spre vechea lui colibă de pustnic. Acolo, stareţul a stat în 
faţa Răstignitului, aflat pe perete. A pus-o în dreapta pe 
Maria şi în stânga pe Paraschiva şi le-a dat să ţină câte o 
lumânare aprinsă. 

S-a rugat aproape o oră. Apoi L-a sărutat pe 
Răstignit şi le-a spus şi măicuţelor să facă la fel. Au stins 
lumânările, au ieşit din chilie şi în restul zilei s-au ocupat 
cu curăţarea unei magazii aflate acolo, aproape. Seara s-au 
întors în locul de nevoinţă. 

în această primă ieşire în pustia îndepărtată, e posibil 
ca Sfântul să se fi rugat pentru Diveevo şi să fi primit 
prima insuflare despre construirea morii. Şi asta pentru că 
foarte curând va începe să strângă materialele. 

Sălăşluirea în pustie 


în vara anului 1826, la dorinţa Sfântului, izvorul 
Teologului a fost reînnoit. Grinzile care îl acopereau au 
fost îndepărtate. 1 s-a făcut un nou acoperiş, cu cavitate 
pentru scurgerea apei. Acolo, în jurul izvorului, a început 
acum Sfântul Serafim să lucreze. A adus pietre de la râul 
Sarovka. A săpat brazde, le-a îngrăşat cu muşchi şi a sădit 
ceapă şi cartofi. 

La amiază, Sfântul urca la chilia părintelui Dorotei. 
Era însă un lucru foarte obositor după truda dimineţii. De 
aceea i-au ridicat o colibă de lemn la poalele dealului, 
aproape de izvor. Avea trei coți înălțime, trei lungime şi 
doi lăţime. N-avea nici uşă, nici fereastră. Intrarea era 
subterană, prin partea dinspre munte, pe sub perete, şi 
Sfântul intra târâş. Acolo se odihnea, ferit de căldura 
amiezii. 

După construirea chiliei, stareţul Serafim petrecea 
toată ziua în pustie şi se întorcea la mănăstire seara. Pe 
drum era îmbrăcat cu ilicul obişnuit, alb şi de lână. Pe cap 
purta fesul vechi. în mână ţinea toporul, iar pe umeri căra 
un sac cu pietre şi traista cu Sfânta Evanghelie. 

- De ce faci asta? întrebau unii. 

- îl obosesc pe cel care mă oboseşte, răspundea el 
prin cuvintele Sfântului Efrem. 

Aşezarea unde se nevoia Sfântul a început să se 
numească de-atunci „pustia din apropiere a părintelui 
Serafim", iar izvorul - „izvorul Sfântului Serafim". 

în anul 1827 1-au construit pe vârful dealului o chilie 
cu uşă, dar fără ferestre. Avea sobă şi o sală căptuşită cu 
lemn. De atunci, activitatea şi nevoinţele lui se împart în 
două locuri - la mănăstire şi în pustia din apropiere. 


88 


La mănăstire şedea duminica şi de sărbători şi se 
împărtăşea cu Sfintele Taine la biserica spitalului, la prima 
Sfântă Liturghie. în celelalte zile, aproape mereu, mergea 
în pustia din apropiere. Pleca dimineaţa la patru sau chiar 
la două, şi se întorcea la mănăstire seara la şapte sau opt. 

Numărul vizitatorilor săi se înmulțise mult. Unii îl 
aşteptau la mănăstire ca să primească binecuvântarea lui şi 
să-l asculte învăţătura, iar alții îl urmau în pustie. EI însă, 
istovit cum era, nu rezista să-i mulțumească pe toţi. De 
aceea, la începutul şederii sale în pustia din apropiere, se 
împărtăşea cu Sfintele Taine în chilie. Unii se scandalizau 
din această pricină. 

- Cum e posibil, ziceau, să poată merge două verste 
în pustie, iar Sfintele Taine să le primească în chilie? 

Sfântul făcea asta pentru a evita numărul mare de 
vizitatori, deoarece încă nu avea puterea să-i primească. 
Dar, pentru ca cei slabi să nu se smintească, a venit 
poruncă de la episcopul Tambovului ca părintele Serafim 
să se împărtăşească în biserică. Sfântul s-a conformat cu 
smerenie poruncii. A anunţat desigur că va merge la 
biserică chiar în genunchi, dacă va trebui. Porunca 
episcopului a fost, după cum se pare, din iconomia lui 
Dumnezeu, pentru ca stareţul să se apropie de nevoile 
credincioşilor. 

La prima sa împărtăşire în biserică, vizitatorii s-au 
înmulțit exagerat. Acum nu va avea linişte nici în pustie, 
nici la mănăstire, nici pe drum. Egumenul Nifon, care-l 
iubea mult, zicea: 

- Când părintele Serafim trăia în pustia îndepărtată, 
înfunda cărarea cu ramuri ca să nu se ducă vizitatorii. 
Acum îi primeşte pe toţi şi până la miezul nopţii nu pot 
închide porțile mănăstirii. 

întoarcerea lui în chilie după fiecare Sfântă Liturghie 
era emoţionantă. Păşea îmbrăcat în mantie, epitrahil şi 

mânecuţe. în acelaşi veşmânt ieşea din biserică şi mai 
înainte, când liturghisea. Mersul lui era încetinit de 
mulțimea care-l înconjura. Fiecare om din mulțime se 
străduia să-l întâlnească. 

în ceasul acesta, Sfântul nu vorbea nimănui, nu 
binecuvânta pe nimeni. Era ca şi când n-ar fi văzut pe 
nimeni în jurul său. Avea mintea concentrată înlăuntrul lui 
şi privirea aplecată la pământ. în clipele acestea era 
concentrat la contemplarea marilor binefaceri pe care le 
dăruieşte Dumnezeu oamenilor prin taina Sfintei 
împărtăşanii. Din evlavie, nu îndrăznea nimeni nici măcar 
să-l atingă. însă când ajungea la chilia lui, îi primea şi îi 
binecuvânta pe toţi. Dădea, desigur, şi poveţe celor care 
cereau. 

Era de asemenea emoţionant să-l vezi în pustie pe 
acest bătrân smerit şi gârbovit, cu fes vechi, cu ilicul alb şi 
cu sacul pe umeri, sprijinindu-se în toporul sau în toiagul 
său. Uneori iarăşi udând brazdele, tăind lemne sau având 
pe el o piele învechită, ca şi când ar fi vrut să-i imite pe 
aceia care au pribegit în piei de oaie şi în piei de capră 
[...] şi au rătăcit în pustii (Evrei 11,37). 


Puterea învăţăturii 


Părintele Serafim avea minte luminoasă, memorie 
bună, inimă deschisă către toţi, voinţă neclintită şi 
activitate neostenită. însă ceea ce-l distingea era felul 
dulce de a vorbi. Cuvintele lui erau atât de puternice, încât 
îl cutremurau pe cel ce le asculta. Tot ce spunea era plin 
de duhul smereniei, înflăcăra inima, ridica de pe ochi un 
voal nevăzut, inunda mintea cu lumină duhovnicească, 
conducea la metanie şi la schimbare hotărâtoare. Fără voie 

supunea inima şi voinţa convorbitorului, ş—l umplea de 
pace şi linişte. 

Ca şi faptele, la fel şi cuvintele Sfântului aveau la 
bază Noul Testament, textele Părinților şi pildele din 
Vieţile Sfinţilor. De aceea aveau deosebită putere şi 
dădeau rezultate minunate. Pentru curăţia duhului său 
fusese înzestrat cu harisma înainte-vederii. Unora le dădea 
povaţa potrivită, înainte de a auzi problema lor. Pentru a 
nu descoperi tuturor harismele lui, ţinea unele reguli, pe 
care le-a adunat în învăţătura lui: „Despre păzirea trăirilor 
personale". 

„Nu trebuie, zicea, să-ţi deschizi inima către celălalt 
fără a fi nevoie. între mii de oameni, poate că ai să găseşti 
doar unul singur care să poată păstra taina ta. Când noi 
înşine n-o ţinem înlăuntrul nostru, cum putem nădăjdui că 
o vor ţine ceilalți? 

Cu omul necultivat trebuie să discute cineva despre 
lucruri materiale. însă cu omul duhovnicesc trebuie să 
discute despre cele cereşti. 

Câţi s-au umplut de înţelepciune duhovnicească îl 
judecă pe seamănul lor după Sfânta Scriptură. Sunt atenţi 
dacă vorbele lui vin în acord cu voinţa lui Dumnezeu şi 
din asta trag concluziile. 

Când te întâlneşti cu cei din lume, nu vorbi despre 
cele duhovniceşti, îndeosebi când nu au dispoziție să le 
asculte. în cazul acesta să aplici învățătura Sfântului 
Dionisie Areopagitul: «Păzeşte comoara ta cu prudenţă şi 
evlavie în adâncurile sufletului de lumea nesfințită. 
Păzeşte-o aşa cum ai primit-o. Nu e corect, după cum 
spune Domnul, să arunci porcilor  mărgăritarele 
strălucitoare». 

De aceea să te străduieşti în tot chipul să ascunzi în 
tine comoara harului, altfel o vei pierde şi n-o vei mai 
găsi. însă când nevoia o cere sau când harisma se 

descoperă prin faptă, atunci trebuie să acţionezi cu 
smerenie spre slava lui Dumnezeu." 

Iubire deosebită şi respect nutrea pentru Sfinţii 
Ierarhi, care au fost râvnitori ai credinţei ortodoxe, precum 
papa Klimis de la Roma, loan Gură de Aur, Vasile cel 
Mare, Grigorie Teologul, Atanasie al Alexandriei, Chirii al 
Ierusalimului, Epifanie al Ciprului, Ambrozie al 
Mediolanului şi alţii. Pe toţi aceştia îi numea stâlpi ai 
Bisericii şi folosea viaţa şi nevoinţele lor ca pilde de 
credință nezdruncinată. 

îi învăţa încă pe creştini să rămână statornici în 
adevărul dogmelor creştine, şi aducea ca exemplu pe 
Sfântul Marcu al Efesului, apărătorul neclintit al credinţei 
ortodoxe la Sinodul de la Florenţa. 

Deseori vorbea despre esenţa ortodoxiei şi nevoia de 
a o apăra de eretici. Afirma că numai aceasta conţine 
adevărul credinţei lui Hristos cu deplinătate şi claritate. îi 
plăcea de asemenea să vorbească despre ierarhii ruşi Petru, 
Alexie, lov, Filip, Dimitrie de Rostov, Ştefan din Permsk 
şi alții şi să pună viaţa lor ca pe un canon pe calea 
mântuirii. 

Cunoştea foarte bine Vieţile Sfinţilor, aşa cum sunt 
descrise în Sinaxar, precum şi învățătura multor părinți ai 
Bisericii. Pomenea din memorie texte întregi şi îi sfătuia 
pe credincioşi să imite vieţile lor şi să pună în practică 
învăţătura lor. 

Caracteristici deosebite ale cuvintelor şi comportării 
sale erau iubirea şi smerenia. Oricine s-ar fi apropiat de el, 
vreun sărac zdrențăros sau vreun bogat bine îmbrăcat, 
orişice nevoi pe care le-ar fi avut, în orice stare 
duhovnicească s-ar fi aflat, Sfântul îl îmbrăţişa cu 
dragoste, îi punea metanie până la pământ, îi dădea 
binecuvântare şi îi săruta mâna, chiar şi acelor persoane 
nepreoţite. 

Pe nimeni nu rănea cu cuvinte dure şi severe. 
Nimănui nu-i impunea povară grea, cu toate că el ridica 
crucea lui Hristos cu toate suferinţele ei. Cercetarea lui era 
liniştită şi se făcea cu smerenie şi iubire. Prin povaţa lui se 
străduia să trezească vocea conştiinţei. Deseori îi arăta 
credinciosului calea mântuirii în aşa fel încât să nu 
priceapă că Siântul vorbea despre el. 

Fostul nevoitor al tăcerii oferea acum învăţătură 
intensă, cuvânt puternic, aducător de roade. De pe buzele 
lui izvora „apa vieţii" pentru tot omul. 


Ţarul Alexandru | 


Faţă de persoanele înalte care îl vizitau, stareţul se 
purta cu cinstea cuvenită. Arătându-le decoraţiile pe care 
le purtau la piept, le spunea că acestea trebuie să le aducă 
aminte de datoria pe care o au, încât să sacrifice totul, 
chiar propria viaţă dacă e nevoie, pentru binele Bisericii şi 
al patriei. Mai mult, le recomanda să fie cu luare aminte la 
Biserica Ortodoxă, care se balansa primejdios din pricina 
diferitelor erezii. 

In anul 1825, cu Sfântul Serafim avea contacte 
personale ţarul Alexandru I. Acesta probabil se amestecase 
III uciderea tatălui său, Pavel I. Cutremurat de evenimentul 
acesta, l-a vizitat pe Sfânt în chilia lui. După vreme 
îndelungată de discuţie cu el, a plecat la Taganrog prin 
Marea Azov. Acolo, unii spun că a murit, iar alţii că a trăit 
ca pustnic în păduri şi a devenit cunoscut în regiune cu 
numele Feodor (Teodor) Kusmiţ. La această a doua 
variantă contribuie faptul că după moartea lui s-au găsit în 
coliba sa de lemn câteva obiecte personale ce-i aparţineau, 
tare aveau pe ele inițiala ţarului Alexandru. Caracteristic 
este şi următorul eveniment: când bolşevicii au deschis 

chivoturile țarilor, aflate în biserica Petru şi Pavel din 
Petersburg, pe al său l-au găsit gol. Totuşi, lucrul aceasta 
rămâne un mister. 


Printre oficialii care au trecut pe la chilia stareţului 
ca să primească binecuvântarea lui, s-a numărat şi marele 
prinţ Mihail Pavlovici. 


Generalul în rezervă 


în ultimii ani ai vieţii Sfântului Serafim, nenumărați 
credincioşi alergau să ia binecuvântarea lui. în fiecare zi 
treceau pe la chilia lui două mii şi ceva de oameni. Sfântul 
nu-i privea cu plictiseală. Găsea timp să vorbească cu toţi. 
Vorbea pe scurt fiecăruia, despre ce era mai necesar, şi 
deseori îi dezvăluiau cele mai ascunse cugete ale lor. 

Toţi au gustat din dragostea lui părintească. Uneori 
ochii oamenilor cu inimă dură erau inundaţi de lacrimii 
Ceva asemănător s-a petrecut şi cu generalul în rezervă L., 
care vizitase mănăstirea din curiozitate. După ce a văzut 
clădirile, a vrut să plece fără să ia ceva şi pentru sufletul 
lui. L-a întâlnit însă întâmplător pe moşierul Alexie 
Neofitovici Prokudin. Acesta 1-a propus să-l viziteze 
împreună pe Sfânt. La început, generalul a refuzat cu 
îngâmfare, mai târziu însă a cedat stăruinţelor aceluia. 

îndată ce au intrat în chilie, stareţul s-a apropiat de 
general şi i-a pus metanie. Această faptă smerită 1-a tăiat 
mândria generalului. A rămas cu zăvorâtul, împodobit cu 
decoraţiile lui, şi au discutat jumătate de oră. Prokudin şi-a 
dat seama că nu-şi avea locul acolo şi a ieşit în sală. Peste 
puţin, dinăuntru s-au auzit plânsete. Generalul plângea ca 
un copil mic! 

Când s-a deschis uşa, Sfântul a ieşit ţinându-l de 
mână pe general, care continua să plângă ascunzându-şi 
faţa în palme. Decoraţiile şi chipiul le-a uitat în chilie. 
Tradiția spune că pe când discutau, decoraţiile i-au căzut 
<e pe piept. Sfântul le-a adunat şi le-a pus în chipiu. „Asta 
s-a întâmplat, i-a zis, pentru că le-ai luat fâră să le meriţi”. 

„Am umblat prin toată Europa, spunea mai târziu 
generalul. Am cunoscut oameni mulți şi diferiți, dar 
asemenea smerenie n-am văzut nicăieri. Niciodată, de 
asemenea, nu mi-ani închipuit că stareţul ar avea o aşa 
inainte-vedere încât să-mi vădească cele mai ascunse 
unghere ale vieţii mele!" 

Când Sfântul vedea oameni binevoitori, se străduia 
să-i întărească pe calea virtuţii în orice chip şi cu toate 
puterile sale. Dar şi cu cei care nu-l iubeau era liniştit, se 
purta cu smerenie şi dragoste. 

Niciodată nu s-a mândrit, niciodată n-a spus că a 
reuşit ceva cu de la sine putere. Totdeauna îl binecuvânta 
pe Dumnezeu şi zicea: Nu nouă, Doamne, nu nouă, ci 
numelui Tău se cuvine slavă (Psalmi 113, 9). Când 
credincioşii erau cu luare aminte şi puneau în practică 
poveţele sale, nu se entuziasma, ca şi când n-ar fi avut nici 
O contribuţie Ia asta. 

„Noi, zicea, trebuie să îndepărtăm din lăuntrul 
nostru orice bucurie pământească, după cuvântul lui 
Dumnezeu: Dar nu vă bucuraţi de aceasta, că duhurile vi 
se pleacă, ci vă bucuraţi că numele voastre sunt scrise în 
1 eruri fLuca 10, 20)." 

Vindecarea Alexandrei 


Sfântul Serafim continua să vindece boli trupeşti. La 
1l iunie 1827 a vindecat-o pe Alexandra Bartolomea 
Timoteev Lebedin. Avea douăzeci şi doi de ani şi doi 
copii. Pe 6 aprilie 1826, ziua sărbătorii locale, s-a întors de 
la Sfânta Liturghie, a mâncat şi a ieşit să se plimbe cu 
soţul ei. 

Deodată a apucat-o o ameţeală şi 1 s-a făcut negru 
înaintea ochilor. Soţul său a adus-o cu greutate în sala 
casei lor. Acolo a căzut la pământ şi au cuprins-o spasme 
înfricoşătoare şi stări de vomă. Mai târziu şi-a pierdut 
definitiv cunoştinţa. Peste jumătate de oră părea că-şi 
revenise. A început atunci să scrâşnească din dinţi şi să 
ronţăie orice găsea. La urmă a luat-o somnul. In fiecare zi, 
vreme de şase luni, trecea prin aceste crize, dar nu mereu 
cu aceeaşi intensitate. 

La început a încercat s-o vindece medicul familiei, 
Atanasie lakovlev, dar fără succes. Apoi a venit un doctor 
străin, de la uzinele siderurgice din Iliev şi Voznesensk, 
dar fără rezultate. La Vix, la uzinele de fontă, exista un 
doctor străin, cu mare faimă. Acesta a consultat-o cum a 
putut mai bine pe bolnavă şi la urmă i-a spus: 

- De mâna oamenilor niciodată nu veţi putea fi 
vindecată. Predaţi-vă în mâinile lui Dumnezeu şi cereţi 
ajutorul Său. 

Bolnava a fost dezamăgită de aceste cuvinte. Insă în 
noaptea dinspre 1l iunie 1827 a avut un vis. l-a apărut o 
femeie necunoscută şi foarte în vârstă, cu ochii adânciţi în 
orbite, şi 1-a spus: 

- De ce suferi şi nu cauţi doctor? 

Ea s-a înspăimântat şi a început să-şi facă semnul 
CTUCII Şi să se roage: 

- Să învie Dumnezeu şi să se risipească toți 
vrăjmaşii lui. 

- Nu-ţi fie teamă de mine, a zis femeia. Sunt şi eu 
om ca şi tine, numai că aparțin împărăției celor adormiţi. 
Kidică-te din pat şi du-te degrabă la mănăstirea Sarov, la 
părintele Serafim. Te aşteaptă mâine ca să te vindece. 

- Cine eşti tu şi de unde? a îndrăznit s-o întrebe 
bolnava. 

- Sunt Alexandra, prima egumenă a mănăstirii 
Diveevo. 

Dimineaţa, rudele sale au înhămat caii şi au pornit cu 
toții spre Sarov. Alexandra nu putea suferi viteza. Leşina 
încontinuu şi avea spasme. Au ajuns la mănăstire după cea 
de-a doua Sfântă Liturghie, în ceasul în care monahii erau 
la masă. 

Părintele Serafim se alia în chilia lui, dar nu primea 
pe nimeni. însă îndată ce bolnava s-a apropiat şi a spus 
rugăciunea, a ieşit din chilie, a luat-o de mână şi a condus- 
o înăuntru. Acolo a îmbrăcat epitrahilul, s-a rugat liniştit la 
Domnul şi la Maica Domnului şi i-a dat anafură, aghiasmă 
ŞI trei bucăţi de zahăr. 

- Să mănânci în fiecare zi o bucată de zahăr şi să bei 
aghiasmă, i-a zis. Să mergi de asemenea la Diveevo, la 
mormântul roabei lui Dumnezeu Alexandra. Fă acolo câte 
metanii poţi şi ia puţin pământ cu tine. Alexandra este 
alături de tine în suferinţa ta şi doreşte să te tămăduieşti. 
Când simţi că te plictiseşti, să faci următoarea rugăciune: 
„Părinte Serafim, adu-ţi aminte de mine în rugăciunea ta şi 
roagă-te pentru mine, păcătoasa, încât să nu mă mai 
arunce în această boală vrăjmaşul lui Dumnezeu”. 

în clipa aceea femeia a simțit că neputinţa a plecat 
de la ea. De atunci s-a însănătoşit. A dobândit desigur 

patru băieţi şi cinci fete. „Numele părintelui Serafim, serie 
într-o epistolă soţul ei, îl păstrăm adânc în inima noastră şi 
la fiecare parastas îl pomenim împreună cu rudele 
noastre". 

La sfânt alergau de asemenea orfanii şi cei ce nu 
aveau ocrotire, şi acela le purta de grijă. Pe multe fecioare 
şi văduve le trimitea la mănăstirea Diveevo. Acolo, 
egumena le primea să rămână pentru totdeauna şi să se 
nevoiască pentru mântuirea sufletului lor. 

încă multe persoane afierosite lui Dumnezeu se 
întorseseră către Sfânt ca albinele în jurul reginei. Printre 
ele, surorile de la Diveevo aveau mai multe drepturi. 
Prima  egumenă, în ceasul morţii, îi  încredinţase 
mănăstirea stareţului Pahomie. Şi acela, la rândul său, îl 
însărcinase cu purtarea de grijă a mănăstirii pe părintele 
Serafim. Acesta trebuia acum să joace un rol activ la 
mănăstirea Diveevo. 

VII. 
MĂNĂSTIREA DIVEEVO 


întemeierea mănăstirii 


Temelia mănăstirii Diveevo a fost pusă în anul 1780 
de către Agata Simeonovna Melgunov, văduva colonelului 
moşierului regiunii Vladimirsk, din judeţul Pereiaslavsk. 
Incă de tânără şi-a pierdut soţul şi a hotărât să se 
„ilterosească lui Dumnezeu. A plecat aşadar cu fiica sa, de 
numai trei ani, şi a cutreierat multe locuri sfinte. La 
mănăstirea Florovski din Kiev a primit schima monahală, 
| II numele Alexandra. 

Călătorind de la Kiev spre mănăstirea Sarov, s-a 
<pit să se odihnească în satul Diveevo, aflat la 
douăsprezece verste de mănăstire. S-a aşezat cu simplitate 
pe nişte scânduri, lângă biserica de lemn a Sfântului 
Nicolae, şi pentru câteva minute a adormit. în somn a 
vfl/.ut-o pe Maica Domnului, care i-a dat poruncă să 

rămână acolo şi să dureze şi o biserică spre cinstirea 
icoanei făcătoare de minuni din Kazan. 

Când s-a trezit, a cercetat locul şi mai târziu a plecat 
spre mănăstirea Sarov. Mănăstirea aceasta i-a pătruns atât 
de mult în inimă, încât, dacă ar fi fost de măicuţe, ar fi 
rămas să se nevoiască acolo. Intorcându-se la Diveevo, l-a 
cunoscut pe vrednicul preot al satului, Vasile Dertev, care 
mai târziu s-a închinoviat în mănăstirea Sarov cu numele 
Varlaam, unde a şi adormit. 

Alexandra s-a instalat în regiunea  Diveevo 
Osinovka. Un moşier din regiune i-a oferit o casă mică şi o 
bucată de pământ. Fuca ei, când a împlinit novă ani, a 
murit. Astfel mama, liberă de orice legătură lumească, a 
mers să stea aproape de părintele Vasile. A construit în 
curtea lui o chilie monahală şi acolo s-a nevoit vreme de 
douăzeci de ani. Nevoinţele sale au rămas necunoscute. 
Ştim însă că, cu binecuvântarea stareților de la Sarov, 
studia Evanghelia zilei şi viaţa sfântului din ziua 
respectivă. A afierosit de asemenea mult timp studiului 
Sinaxarului şi lucrărilor ascetice ale Sfinţilor loan 
Scărarul, Efrem Şirul şi altora. 

Rugăciunea lui lisus nu lipsea niciodată de pe buzele 
ei. Caracteristică era smerenia sa. Uitând bogăţiile, 
numele, obârşia, făcea în casa părintelui Vasile, cu voia sa, 
toate treburile. îi ajuta de asemenea şi pe sătenii cu mulţi 
copii. Dacă grâul cuiva rămânea nesecerat, se ducea în 
linişte pe ogor, îl secera şi îl ducea la treierat. Fetelor 
sărace le cosea cu mâinile ei zestrea. 


T 


Duminicile şi în zilele de praznic, după Sfânta l 


Liturghie, se apropia de sătence şi le povăţuia. în anul 
1775 a început să zidească, pe cheltuiala ei, o biserică de 
piatră întru cinstirea Sfântului Nicolae şi a Sfântului 
Mucenic Ştefan. 

în cinci ani a terminat-o. Lângă biserica aceasta 
plănuia să întemeieze şi o mănăstire. A cerut sfat părinţilor 
săi duhovniceşti de la Sarov, Pahomie şi Isaia, a luat 
permisiunea de la autorităţile regionale din Vladimirsk şi 
le-a cerut moşierilor Zdanov o suprafaţă de 1300 de metri 
pătraţi lângă biserică. Acolo a construit o clădire şi le-a 
chemat să stea împreună cu ea pe fecioarele Eudoxia 
Martinov şi Iuliana Grigoriev, precum de asemenea şi pe 
văduvele Anastasia Kirilova şi Tecla Kodratev. 

în locaşul acesta a trăit până la sfârşit monahia 
Alexandra, după duhul şi canoanele mănăstirii Sarov. Le 
călăuzea pe măicuţe cu smerenie şi agonisea cele necesare 
întreținerii lor din veniturile sale şi din ajutoarele 
egumenului Pahomie. Acesta a fost începutul mănăstirii 
Diveevo, care este strâns legată de numele pustiei 
Sarovului şi îndeosebi de al Sfântului Serafim. 

Când monahia Alexandra a adormit, egumenă a 
devenit Anastasia  Kirilova. în perioada aceea se 
închinoviaseră în mănăstire douăzeci de fete din satele din 
împrejurimi. Anastasia le-a călăuzit după canoanele fostei 
egumene. Pentru a se întreține, au început să toarcă lână, 
să coasă haine şi să împletească şosete pentru monahii de 
la Sarov. 

După moartea Anastasiei, pe treapta egumeniei a 
urcat Xenia Mihailovna. Era văduva lui Procopie 
Koţeulov, directorul fabricii de armament din oraşul 
Tulsk. Era o măicuţă cu viaţă duhovnicească aspră. 
Egumenul  Sarovului, Nifon, o numea  rindea 
duhovnicească. în zilele ei, în jurul anului 1826, numărul 
monahiilor a crescut la patruzeci. în ultimii cinci ani, pe 
unele dintre ele le trimisese Sfântul Serafim. 

Părinţii Pahomie şi Isaia, când ieşeau din mănăstire, 
treceau totdeauna pe la Diveevo. Le întăreau pe măicuţe 
nu numai cu bani, dar îndeosebi cu cuvântul şi cu 
caracterul lor. Le  îndemnau să lupte în viaţa 
duhovnicească pe care au ales-o. După moartea lor, grija 

mănăstirii a fost preluată, după cum promisese, de Sfântul 
Serafim. în ultimii ani din viaţa lui a arătat cel mai viu 
interes pentru asta. 


Chinovia morii 


în anul 1825 au început să-l viziteze pe Sfânt, pentru 
a primi binecuvântarea sa, mai întâi măicuţele şi apoi 
egumena Xenia. îl vizita de asemenea şi părintele Vasile, 
preot la Diveevo, pe care stareţul îl preţuia şi îl respecta. 

- Vă rog, batiuşka, să nu părăsiţi mănăstirea de 
măicuţe, i-a zis odată Sfântului părintele Vasile. 

- Cum aş putea s-o părăsesc, de vreme ce egumena 
Alexandra Simeonovna m-a rugat pe mine, sărmanul 
Serafim, să-i port de grijă? A fost o femeie mare şi sfântă. 
Ascultarea ei, mai presus de orice mărturie. Lacrimile sale 
neîntrerupte, rugăciunea curată cu desăvârşire, dragostea 
ei pentru toţi nepărtinitoare. Hainele sale foarte simple şi 
cârpite în zeci de locuri. Pe mijloc purta un brâu prins cu 
cataramă. Era însă foarte respectată, încât o preţuiau şi 
doamnele din înalta societate. Cum să fiu deci nepăsător la 
cererea ei? Am rămas acum singurul din părinții cărora 
le-a încredinţat călăuzirea mănăstirii sale. îţi cer însă, 
părinte, la rândul meu, ca nici tu să n-o laşi, atâta cât 
depinde de tine. 

în anul acela, Sfântul a intervenit hotărâtor în viaţa 
mănăstirii. A împărţit-o în două. Luase permisiunea, după 
cum spunea, de la Domnul şi de la Maica Lui. Motivele 
erau următoarele: numărul măicuţelor se mărise, dar spaţiu 
pentru extindere nu exista. Al doilea motiv era de tipic. 
Urmau tipicul mănăstirii Sarov. însă Sfântul vedea că e 
greu să fie pus în practică de femei. l-a cerut atunci 
egumenei să-l schimbe, dar aceea a refuzat. Cât despre al 
treilea motiv, Sfântul nu era de acord să trăiască în aceeaşi 

mănăstire femei care înainte fuseseră căsătorite împreună 
cu fecioarele. 

O femeie care a petrecut fericită câțiva ani de viaţă 
lumească în căsnicie poate că va vorbi despre asta 
fecioarelor, şi le va tulbura pacea atât de necesară pentru 
ținerea făgăduinţelor monahale. Iarăşi o alta, care a avut 
poate o căsnicie amară, va vorbi despre greutăţile ei şi va 
arunca o umbră neagră asupra tainei căsătoriei, instituită 
de însuşi Dumnezeu. 

Apoi femeia care a urmat viaţa casnică deseori 
dobândeşte asemenea neclintire în caracterul ci, încât e 
greu să se schimbe mai târziu. Această neclintire e posibil 
să se transmită şi fecioarelor, prin influenţă reciprocă, aşa 
încât să refuze tăierea voii proprii. 

- în chinovie, zicea Sfântul, e mai uşor să te ocupi de 
şapte fecioare decât de o singură văduvă. 

Aşadar, din aceste motive, voia să despartă 
fecioarele de văduve, cu toate că autoritatea şi călăuzirea 
urma să rămână aceleaşi în ambele părți. Ca model avea 
mănăstirea Maicii Domnului din Suzdal, din secolul al 
XII-lea, unde fecioarele locuiau separat de văduve şi le era 
interzis să discute unele cu altele. 

„Nicăieri nu exista, în întreaga Rusie, menţionează 
biograful Sfintei Eufrosina, mănăstire cu reguli ca cele ale 
mănăstirii Suzdal. Regulile acestea le odihnea pe măicuţe 
de trudă. Iarăşi, n-ai fi putut să găseşti măicuţe cu 
asemenea spor în lucrare şi la rugăciune. Alcătuiau model 
de  cumpătare pentru toate cele care voiau să se 
închinovieze." 

Sfântul Serafim a lăsat vechea mănăstire din 
Diveevo în forma de la început şi s-a rugat fierbinte la 
Domnul şi la Preasfânta Născătoare de Dumnezeu să-i 
arate un loc mai spaţios pentru a zidi noua mănăstire, 
împărăteasa cerească 1-a ascultat rugăciunea şi i-a arătat o 
suprafaţă de o sută de brațe (1 braţ = 1,83 m), lângă 
vechea mănăstire. 

în vremea aceea, Mihail Madurov, vindecat de boala 
sa şi întărit în credinţă, a mers pentru a doua oară la Sarov. 
Sfântul l-a binecuvântat, l-a povăţuit şi, în ceasul când se 
pregătea să plece, i-a dat un ţăruş cioplit de stejar. 

- Mergând spre casa ta, i-a zis, opreşte-te la Diveevo. 
Apropie-te de biserica Maicii Domnului din Kazan şi 
opreşte-te în dreptul ferestrei mijlocii a Sfântului Altar. 
Aruncă-ţi o privire la răsărit şi vei găsi hotarul: păşeşte 
într-acolo, până la livada care se află la capătul lui. 
înaintează în livadă şi înfige acest ţăruş în centrul ei. 

Anul următor, Madurov a venit din nou la Sarov. 
Sfântul i-a dat patru ţăruşi să-i pună în aceeaşi livadă, aşa 
încât vechiul ţăruş să se afle în centru. Mihail a făcut ce 1-a 
cerut, fără să-şi poată explica acest lucru. Mai târziu însă a 
devenit evident faptul că Sfântul, cu puţin înainte de a se 
implica definitiv în întreţinerea mănăstirii de maici, se 
gândea să construiască o moară, şi acolo în jur să instaleze 
noua mănăstire. 

Spaţiul însemnat de Sfânt aparţinea moștenitorilor 
lui Batasev. Prin iconomie dumnezeiască, una dintre 
moştenitoare, Vera Andreevna Posdikov, s-a dus în 
perioada aceea la Sarov pentru a-l vedea pe Sfânt. Starețul 
i-a cerut pământul şi ea i l-a dat cu bunăvoință, promițând 
că atunci când se va face împărţirea moştenirii va lua acest 
pământ. 

Pe 9 decembrie 1825, praznicul zămislirii Sfintei 
Fecioare, după ce s-a rugat cu măicuţele Paraschiva şi 
Maria în pustia îndepărtată, cum am spus, a hotărât să se 
apuce de lucru. Până la sfârşitul acelui an şi aproape în tot 
anul viitor a pregătit singur stâlpi şi lemne pentru moară. 
Voia să construiască pentru noua mănăstire o moară ca cea 
a mănăstirii Alexeev. 

Egumenul Nifon i-a îngăduit să folosească lemne din 
pădurea  Sarovului. La pregătirea lemnelor l-au ajutat 

măicuţele din Diveevo. Sfântul făcuse sobă în chilia lui, în 
pustia îndepărtată, pentru a se încălzi şi odihni după truda 
zilei. 

La 9 decembrie 1826, la un an după începerea 
lucrării, caii de la Sarov au transportat pentru prima dată 
stâlpi şi grinzi în spațiul unde urma să se construiască 
noua mănăstire. Mai târziu au luat şi  măicuţele 
binecuvântare şi au început să aducă lemne cu carul de la 
Sarov, pentru construirea morii. 

A.N. Prokudin, cel mai apropiat moşier, care nutrea 
încredere şi respect pentru Sfânt, a găsit un maistru şi 
doisprezece tâmplari şi astfel moara a fost ridicată curând. 
Au început în primăvara anului 1827, şi pe 7 iulie, ajunul 
praznicului Maicii Domnului din Kazan, moara a început 
sft funcţioneze. 

Lucrarea aceasta se făcea într-o regiune care tipic nu 
fusese încă luată de la proprietari. De aceea, stareţul îi 
încuraja pe muncitori, spunându-le că însăşi împărăteasa 
Cerurilor îi  cedase mănăstirii acest teren. Câţiva 
supraveghetori trimişi de Batasev se certau cu muncitorii 
şi îi deranjau. Aceştia din urmă însă răbdau ispita şi îşi 
continuau lucrarea, supunându-se Sfântului. 


Viaţa în noua mănăstire 


Când moara a fost terminată, Sfântul Serafim a 
mutat acolo şapte măicuţe din Diveevo - Paraschiva 
Ștefanovna, Eudoxia Efremovna, Paraschiva Ivanovna, 
I >aria Zinovievna, Ana Alexeevna, Daria Ivanovna şi 
Xenia  Iliniţna. Pe Paraschiva Ştefanovna a pus-o 
u-sponsabilă peste ele. Ca duhovnic al lor l-a numit pe 
Vasile Sadovski, noul preot din Diveevo, spunând că 

aceasta este voia lui Dumnezeu şi a Maicii Domnului şi 
dorinţa sa. 

Primele şapte monahii erau dintre acelea pe care le 
trimisese Sfântul la obştea Alexandrei Melgunov. întrucât 
până la sfârşitul toamnei nu aveau chilii, locuiau în 
interiorul morii şi lucrau acolo. La sfârşitul lunii 
octombrie au construit o chilie, unde s-au instalat toate 
împreună. Mai târziu a dat binecuvântare să se 
construiască şi alte chilii, pentru măicuţele care urmau să 
mai vină. Clădirile erau dispuse pe două aripi, astfel încât 
moara să se găsească la mijloc. 

Vreme de un an, maicile din noua mănăstire au 
continuat să meargă la masă în mănăstirea veche, lucru ce 
le îngreuna. Mai târziu, stareţul a dat binecuvântare să-şi 
facă singure pâine şi kvasî. Uneori gusta şi el câte ceva la 
masa lor. 

într-o zi la amiază, după ce au lucrat în pădure, 
măicuţa Paraschiva Ivanovna mânca împreună cu Sfântul 
pâine uscată şi apă. 

- Noi, soră, trăim bine mâncând pâinea cea de toate 
zilele. Eu, când eram zăvorât, mă hrăneam cu buruieni. 
Fierbeam în apă buruiana numită snit şi o mâneam. 
Aceasta este hrana pustiei. Şi voi să mâncaţi asta. 

De atunci, cu binecuvântarea stareţului, au început 
să folosească la mănăstire snitul, fierbându-l în apă şi sare. 
Și când mergeau câteodată să-l viziteze, nu le lăsa să plece 
fară să încarce pe un animal zahăr şi ovăz. 

Când s-a întemeiat noua mănăstire, măicuţele au 
mers cu binecuvântarea Sfântului la fabrica llevski, la 
administratorul lui Batasev, şi au făcut demersuri pentru a 
dobândi proprietatea pământului pe care se găsea moara. 


3 : Y 3 3 
Kwvas: soi de băutură rusească 

Au trecut trei ani fără să reuşească ceva. Administratorul 
nu le adusese la cunoştinţă proprietarilor această 
chestiune. Când în cele din urmă le-a pomenit de asta, 
doamna Posdikov şi-a amintit de promisiunea ei orală şi a 
/is: 

- Da, părintele Serafim mi-a cerut o suprafaţă de 
teren la Diveevo şi am promis că 1-0 voi da. Când se va 
face împărțirea moştenirii, voi lua acea parte. 

Doamna Posdikov a înștiințat şi mănăstirea, în scris, 
despre acest lucru. 

Când Sfântul a fost informat despre acest eveniment, 
a încercat o asemenea bucurie, încât n-o putea exprima 
prin cuvinte. Le-a trimis deci măicuţelor un vas cu miere, 
prin Madurov, care s-a întâmplat să se afle acolo. Iar ele, 
după ce au fixat hotarele regiunii lor împreună cu trimisul 
de la biroul administratorului, au mâncat mierea cu pâine 
moale împreună cu egumena Xenia şi părintele Vasile. 
Măicuţa Elena Vasilievna Madurov 1-a scris cu bucurie 
sinceră o scrisoare de mulțumire doamnei Posdikov în 
numele surorilor şi a părintelui Serafim, iar stareţul 1-a 
trimis ca binecuvântare pesmeţi. Evenimentele acestea se 
întâmplau în anul 1830. 

Monahia Maria Ivanovna era însărcinată să slujească 
la trapeză. într-o dimineaţă devreme, înainte de a se trezi 
celelalte măicuţe, s-a dus în magazie. Deodată, în spatele 
clădirii vede o lumânare aprinsă înfiptă în pământ. Se 
întoarce înspăimântată, le trezeşte pe măicuţe şi aleargă 
toate înfricoşate spre locul unde ardea misterioasa flacără. 
(and au ajuns, nu mai era nimic. Nu cumva a fosto 
vedenie? 

Dimineaţa au observat că în locul acela pământul 
lusese săpat. Acest lucru se petrecea înaintea praznicului 
Pogorârii Sfântului Duh. După această întâmplare, Sfântul 
Ic-a spus măicuţelor să sape un şanţ adânc de trei coţi în 

jurul locului unde au avut vedenia. Lucrarea aceasta a 
durat trei ani. Mănăstirea a fost înconjurată din toate 
părțile cu tranşee şi pe dinăuntru cu movile de pământ, pe 
care măicuţele au sădit cu binecuvântarea Sfântului 
coacăzi. 

Din cauza vieţii severe a obştii, unele măicuţe s-au 
împuţinat la suflet şi voiau să se mute în altă parte. Una 
dintre ele, Xenia Iliniţna, a mers la Sfânt ca să ia 
binecuvântarea să plece. încă înainte de a-i spune ce vrea, 
Sfântul 1-a vorbit părinteşte vreme de opt ore. Şi măicuţa, 
liniştită de cugetele ispititoare, a rămas pentru totdeauna în 
mănăstire. 

O altă măicuţă, Paraschiva Ivanovna, se hotărâse să 
plece în lume, fără să-l înştiinţeze pe Sfânt. Acela însă a 
trimis să o cheme. Măicuţa a venit neliniştită lângă el. 
Acela a început atunci să-i povestească viaţa lui de la 
mănăstire şi deseori repeta următoarea frază: 

- Niciodată, soră, n-am ieşit din mănăstire nici cu 
cugetul! 

Cuvintele acestea au mers la inima ei, i-a vindecat 
slăbiciunea sufletească şi, când au terminat discuţia, se 
liniştise, simțindu-se ca şi când cineva i-ar fi extras un 
membru bolnav. 


întâlnirea cu ursul 


Când a intrat în mănăstirea Diveevo, monahia 
Matrona Plesţeieva se însărcinase, cu binecuvântarea 
stareţului, să pregătească mâncarea măicuţelor. Odată, 
datorită neputinței trupeşti şi a lucrării ispitei, a simţit 
asemenea tulburare şi trândăvie, încât s-a hotărât să plece 
pe furiş de la mănăstire. Aşa de grea şi nesuferită i se 
părea ascultarea aceasta. Părintele Serafim, fără îndoială, a 

cunoscut dinainte ispita ei, deoarece pe neaşteptate a 
trimis s-o cheme. 

A treia zi din postul Sfinţilor Apostoli, după masă, 
s-a pornit spre mănăstirea Sarov. Pe tot drumul a plâns. A 
ajuns la chilia Sfântului şi a rostit rugăciunea. Starețul a 
[is „Amin" şi a întâmpinat-o ca un părinte blând. A luat-o 
de mână şi a condus-o înăuntru. 

- lată, bucuria mea, te-am aşteptat toată ziua, i-a zis. 

- Batiuşka, a răspuns cu lacrimi, cunoşti ascultarea 
mea. Mai devreme a fost cu neputinţă să vin. îndată ce am 
terminat mâncarea am pornit, şi pe tot drumul am plâns. 

- Haide, soră, 1-a zis atunci acela ştergându-i 
lacrimile cu palma, Preasfânta Născătoare de Dumnezeu te 
va mângâia. 

într-adevăr, imediat ce a sărutat icoana, a simțit o 
asemenea bucurie, încât s-a înviorat cu totul. 

- Aşadar, soră, acum vei merge la chilie şi mâine să 
vii în pustia îndepărtată. 

- Batiuşka, mi-e teamă să vin singură în pustia 
îndepărtată! 

- Tu porneşte-te spre locul meu de pustnicie şi pe 
drum să spui cu glas tare „Doamne miluieşte”. La utrenie 
sl nu te duci. Când te vei trezi, fă cinzeci de metanii şi 
pleacă. 

A fâcut cum 1-a zis. Pe tot drumul rostea cu glas tare 

Doamne miluieşte" şi nu numai că nu-i era deloc teamă, 
ilar rugăciunea Sfântului o fâcea să simtă foarte mare 
bucurie. îndată ce s-a apropiat de pustia îndepărtată, îl 
văzu deodată pe Sfânt stând pe un buştean lângă chilie, iar 
alături de el şedea un urs uriaş. De frică, era gata să leşine. 

- Batiuşka, mor! a strigat din toate puterile şi a căzut 
la pământ. 

Sfântul a auzit vocea ei, a lovit uşor ursul şi i-a făcut 
semn cu mâna. Şi acela, ca şi când ar fi avut rațiune, a 
plecat imediat în pădure. 

- Nu-ţi fie teamă, nu te înspăimânta, i-a zis Sfântul 
măicuţei, apropiindu-se de ea. 

- Mor, mor, a continuat aceea să strige, tremurând de 
frică. 

- Nu, soră, n-o să mori acum. Moartea ta întârzie. 
Trebuia să te bucuri de ceea ce ai văzut. 

Apoi a condus-o în locul unde stătea mai înainte şi, 
după ce s-au rugat, i-a spus să se aşeze. Deodată însă ursul 
a ieşit iarăşi din pădure. S-a apropiat de Sfânt şi s-a întins 
la picioarele sale. Măicuţa a început din nou să tremure de 
frică. Văzând însă că Sfântul se comportă fără teamă faţă 
de urs, ca şi cu un miel blând, scoțând pâine din traistă şi 
hrănindu-l din mână, a început puţin câte puţin să-şi vină 
în fire. Mai mult decât orice se minuna de faţa marelui 
stareţ. Era luminoasă şi voioasă ca faţa unui înger. 

Când măicuţa şi-a revenit definitiv, Sfântul 1-a dat 
pâinea care a rămas. 

- Acum dă-i şi tu de mâncare ursului, i-a spus. 

- Mi-e teamă, batiuşka, o să-mi mănânce şi mâna. 

- Nu, soră, nu-ţi va mânca mâna, crede-mă. 

Atunci ea a luat pâinea şi a hrănit ursul. A simţit 
atâta mulţumire încât ar fi vrut să aibă şi altă pâine ca să 
1-0 dea, căci fiara, cu rugăciunea Sfântului, stătea liniştită. 

- Ţine minte, soră, a zis Sfântul, că pe Sfântul 
Părinte Gherasim de la Iordan îl slujea un leu. Aşa şi pe 
sărmanul Serafim, îl slujeşte un urs. Chiar şi fiarele ni se 
supun. Tu însă te descurajezi. De ce să ne pierdem 
curajul? lată, dacă aveam acum o foarfecă, l-aş fi tuns pe 
acest urs! 

- Batiuşka, dacă îl văd măicuţele, vor muri de frică. 

- Nu, a zis el, nu-l vor vedea. 

- Şi dacă-l vor omorî? a întrebat cu regret. 

- Nu, nu-l vor omori. în afară de tine nimeni 
altcineva nu-l va mai vedea. 

înlăuntrul ei s-a gândit atunci să povestească 
celorlalte  măicuţă această minune. însă Sfântul 1-a 
/.ădărnicit planul. 

- Nu, soră! înainte de a trece unsprezece ani de la 
moartea mea nu vei vorbi nimănui ceea ce ai văzut. Apoi 
ii va descoperi Dumnezeu cui să vorbeşti. 

Când s-au împlinit cei unsprezece ani, măicuţa 
Matrona, devenită între timp stareță, s-a întâmplat să-l 
viziteze pe săteanul Eftimie Vasilievici, cunoscut pentru 
credinţa şi iubirea lui pentru Sfânt. L-a găsit pictând. Cu 
binecuvântarea Sfântului, Eftimie picta. S-a întâmplat ca 
în ceasul acela să-l picteze pe Sfântul Serafim. 

- Aici, 1-a spus măicuţa, ar fi frumos să-l picteze 
cineva pe stareţ cu ursul. 

Eftimie a întrebat-o cum s-a gândit la asta, iar aceea 
1 a povestii pentru prima dată minunatul eveniment. 


Chemări monahale 


Sfântul, sprijinindu-le pe măicuţele împuţinate la 
suflet, a mărit totodată cu membri noi numărul noii obşti. 
I a un an după construirea morii a început să trimită acolo 
multe fecioare, iar pe văduve le trimitea la mănăstirea 
veche. 

E.M.Z., chiar de pe vremea când soţul ei trăia şi 
lucra la uzinele Zolotust, i-a cerut Sfântului s-o primească 
la mănăstirea Diveevo, pentru a-şi mântui sufletul. 

- Nu, doamnă, n-a sosit încă ceasul, a răspuns acela. 
Mai întâi vei trăi cu soţul tău. Când el va muri, vei oferi 
serviciile tale prin biserici timp de zece ani, pentru binele 
Milletului tău. 

- Batiuşka, nu ştim cine va muri mai înainte, a stăruit 
ea. 

- Peste trei ani, soţul tău va muri. 

într-adevăr, după trei ani a murit, lăsând în urma lui 
o mare datorie. Soția sa a achitat-o. Apoi făcea diferite 
treburi la două biserici. l-a cerut atunci a doua oară 
Sfântului să se facă măicuţă. 

- Nu, 1-a răspuns acela, trebuie să trăieşti încă în 
lume. 

- Sunt însă nevoită să trăiesc printre tineri. 

- Domnul este milostiv, i-a răspuns Sfântul bătând-o 
uşor pe umăr. Tinerii te vor ispiti, dar tu nu vei păcătui 
nici măcar cu cugetul. 

A rămas într-adevăr în serviciul bisericilor vreme de 
zece ani, a împlinit cu râvnă ascultarea ei şi, când s-a 
terminat termenul acesta, s-a dus la mănăstirea Diveevo. 

Unele şi-au afierosit viaţa lor mănăstirii, din 
recunoştinţă pentru vindecarea pe care au primit-o de la 
Sfânt. în satul Poghimlov o fată orfană, K.B., în vârstă de 
unsprezece ani, în timpul nunţii fratelui ei a căzut pe 
neaşteptate şi inexplicabil la poarta curții şi a rămas lară 
cunoştinţă. Unei vecine 1 s-a făcut milă de ea şi a luat-o 
acasă. Bolnava avea dureri interioare puternice, îşi 
pierduse vocea şi părea ca moartă. Crizele acestea au 
continuat des, vreme de doi ani. în ziua de Paşti au adus-o 
la părintele Serafim. Când stareţul 1-a binecuvântat pe 
ceilalți vizitatori, s-a apropiat şi de ea în mulțime. A luat-o 
de mână şi a dus-o în chilia lui. l-a atins capul cu mâinile, 
a uns-o cu ulei din candelă şi bolnava s-a vindecat. Mai 
târziu, când a împlinit şaptesprezece ani, a intrat în 
mănăstirea Diveevo. 

Vreme de doi ani, E.N. nu-şi putea mişca liber nici 
mâinile, nici picioarele. în cele din urmă au condus-o la 
Sfânt pentru a o vindeca. în ceasul acela, stareţul secera 
împreună cu Paraschiva Ivanovna şi cu Irina Vasilievna. 
îndată ce a văzut-o de departe pe bolnava care era 
transportată cu efort, 1-a făcut semn să vină lângă el cât 
putea mai repede. Când aceea s-a apropiat, Sfântul, fără să 
spună vreun cuvânt, i-a dat o greblă şi 1-a zis să strângă 
iarbă! Şi ea a simțit imediat putere în mâini şi în picioare 
şi a început să lucreze ca o femeie sănătoasă. 

- De ce aceasta, atât de bolnavă, a venit să lucreze cu 
noi? se gândeau cu părere de rău măicuţele, nedându-şi 
seama de vindecarea ei. 

Și stareţul, care a priceput cugetul lor, a zis: 

- Mai târziu o veţi lua cu voi la Diveevo. Va coase şi 
va ţese acolo. 

Apoi i-a dat mâncare pentru truda ei şi a trimis-o 
acasă. 


Anastasia Protasova 


Pe unele fete, Sfântul, cu harisma înainte-vederii cu 
care era înzestrat, le îndemna şi le călăuzea spre 
mănăstirea Diveevo. Printre acestea se afla şi sora 
Anastasia Protasova. Se dusese pentru prima dată la stareţ 
încă de când era mică, împreună cu părinții ei şi cu 
egumena Xenia Mihailovna. Au ajuns la chilia lui înainte 
de a veni lumea şi au spus rugăciunea. Batiuşka a deschis 
imediat. Purta ilicul alb şi faţa îi era neobişnuit de 
luminoasă. 

- Vă rog să veniţi aici, le-a zis şi le-a arătat să sărute 
icoana Născătoarei de Dumnezeu, care se afla sus pe 
masă. 

Apoi i-au pus metanie, au primit binecuvântarea lui 
şi au sărutat crucea pe care o purta la gât. 

- Domnul, a zis, Care pretutindenea este şi pe toate 
le împlineşte, nu vă va lipsi nici pe voi de mila Sa. 
Proorocul scrie: N-am văzut pe drept părăsit de 
Dumnezeu, nici seminţia lui cerşind pâine. 

Apoi le-a dat anafură şi vin, a pus în basmaua 
mamei câţiva pesmeţi, i-a binecuvântat încă o dată şi le-a 
spus: 

- Mergeţi cu pace. 

A doua oară. Anastasia Protasova l-a vizitat pe 
Sfânt la vârsta de şapte ani, împreună cu mama sa şi cu 
egumena mănăstirii Diveevo, lrina Prokovievna. Sfântul 
le-a binecuvântat iarăşi şi le-a zis să sărute icoana Maicii 
Domnului. Deoarece copila nu putea ajunge la icoană, o 
ridica însuşi stareţul. Apoi i-a luat mâna, a pus-o în mâna 
egumenei Irina şi a început să-i vorbească mamei sale 
despre proorocul Samuel şi de alţi înainte-mergători. 

- Aţi înţeles, doamnă? a întrebat-o. 

- Nu pot să înţeleg, batiuşka. 

La urmă le-a binecuvântat şi le-a lăsat să plece. 
Mama fetei a plâns toată noaptea. Credea că vorbele 
acelea ale Sfântului se refereau la moartea fetei sale. 
Dimineaţa s-a dus din nou la părintele Serafim. Nu voia să 
plece fără să-i explice ce-a vrut să spună. îndată ce Sfântul 
a deschis uşa, şi-a pus mâna pe buzele mamei şi i-a spus: 3 

- Nu e ceea ce gândeşti tu, maică. Nu te întrista. 

Apoi i-a dat să sărute crucea ce-o purta la gât, astfel 
că mama fetei s-a liniştit definitiv. 

înainte ca Anastasia să împlinească doisprezece ani, 
s-au dus iar la Sfânt. 

- A crescut? a întrebat-o stareţul pe mamă arătând 
spre fată. 

- Se apropie de doisprezece ani, batiuşka. 

- Aşadar e timpul să o dăm Mirelui. 

- E încă foarte mică, a răspuns aceea. 

- Tu, maică, caută o Mamă cuvioasă şi roag-o s-o ia 
pentru Fiul ei. Aceea o va lua. 

Mama a zâmbit şi a crezut că îi vorbea despre 
viitorul mire al fetei. 

- La aniversarea vârstei de doisprezece ani, a 
continuat Sfântul, să-i găseşti un veşmânt alb şi pantofi 
roşii. La miezul nopții ridică-te să te rogi, trezeşte-l şi pe 
soțul tău, pe ca însă să n-o trezeşti. Când va creşte şi va 
pori duhovniceşte, va deveni foarte vitează în lupta sa. 

Când fata a împlinit şaisprezece ani, Sfântul le-a 
vorbit deschis părinţilor ei: 

- Chemarea sa este să meargă la Diveevo, la 
mănăstire, la orfanele mele. 

După doi ani o trimitea de la mănăstire pe măicuţa 
Ana Petrovna, spunându-i s-o îndemne la fiecare vizită: 

- Te aşteaptă odihnă, fata mea. Drumul tău nu mai 
este să trăieşti cu părinţii tăi. Pe tine Maica Domnului te-a 
ales de la vârsta de şapte ani, iar aceştia te ţin lângă ei. 

- Mi-ar părea rău, batiuşka, i-a zis odată, să mă 
despart de sora mea. 

- O vom aduce şi pe ea aici, a fost răspunsul lui. 

Atunci a început să-i pară rău pentru părinţii ei, căci 
dacă plecau amândouă, asta i-ar fi necăjit şi mai mult. 
Când a mers din nou la el, printre altele i-a spus: 

- Pe sora ta mă gândesc să o lăsăm mai bine lângă 
părinții tăi. Să rămână cu ei ca să-i mângâie. Dă-i această 
prescură. Spune-i că 1-a trimis-o sărmanul Serafim. 

într-o vizită de-a ei la Sarov, Anastasia l-a adus şi pe 
tratele său Ivan, care avea doar trei ani. Sfântul l-a luat pe 
copilaş de mână şi a întrebat-o: 

- Aveţi grădină? 

- Avem. 

- Să-l duci deci în grădină şi să spui încontinuu 
„, Doamne miluieşte, Doamne miluieşte!". Când se va mări, 
va fi comoara noastră cea râvnită. Să-l hrăneşti cu mâinile 
tale. 

Odată a trimis-o la izvor să se spele, spunându-i că 
izvorul acela vindecă bolile, şi arătând spre Diveevo a zis: 

- Locul acesta l-a ales pentru voi însăşi împărăteasa 
Cerurilor şi nimeni nu poate să vi-l ia. Vă voi construi aici 
o colibă, ca să vă odihniţi când veţi culege verdeață. Pâine 
şi cartofi veţi avea din belşug. Maica Domnului vă va 
ajuta la toate şi eu, sărmanul Serafim, totdeauna mă voi 
ruga în genunchi pentru voi, pentru părinții şi pentru 
rudele voastre. Mai târziu a cerut definitiv de la mama 
Anastasiei s-o lase cât mai degrabă să meargă la Diveevo. j 

- Acum batiuşka, a răspuns aceea plângând, o lăsăm 
să plece având nădejdea în sfinţia-voastră. Insă când ne 
veţi părăsi, poate că atunci se vor împrăştia toate. 

- Nu, doamnă, a răspuns el. înainte de mine le-a 
purtat de grijă părinţii Pahomie şi Isaia. Acum le port de 
grijă eu, sărmanul. După mine se va îngriji de ele 
împărăteasa cerească. 

Când  Anastasei i-a venit ceasul să plece la 
mănăstire, Sfântul 1-a povestit printre altele despre viaţa 
Sfintei Macrina şi a adăugat: 

- Vezi, soră? Aceea s-a dus şi la mănăstire, şi l-a 
povăţuit şi pe fratele ei, Vasile. Vasile a devenit stâlp al 
Bisericii. Când era student, însă, îi vorbea cu mândrie 
surorii sale, dar aceea cu cumpătarea ei l-a condus la 
smerenie. 


Noul canon monahal 


Monahiile care veniseră în obşte urmau o viaţă 
severă, cu trudă trupească şi nevoinţă duhovnicească. La 
treburile care erau mai presus de puterile femeieşti ajuta 
un muncitor în vârstă. 

în mănăstirea veche, canonul monahal se făcea după 
tipicul din Sarov. Insă la obştea nouă părintele Serafim a 
dat canonul său zilnic, având următoarea orânduială: 

Pentru rugăciunile Sfinţilor Părinților noştri, 
Doamne lisuse Hristoase, miluieşte-ne pe noi. Amin. 
împărate ceresc... Sfinte Dumnezeule... (de trei ori). Slavă 
Tatălui... şi acum... Preasfântă Treime... Doamne miluieşte 
(de trei ori). Slavă... şi acum... Tatăl nostru. Doamne 
miluieşte (de 12 ori). Slavă... şi acum... Veniţi să ne 
închinăm... (de trei ori). Miluieşte-mă, Dumnezeule... Cred 
într-Unui Dumnezeu... Urmează doisprezece psalmi aleşi, 
înccpând cu Domnul este luminarea mea şi mântuirea 
mea... în perioada Postului Mare a stabilit să se citească 
Sfântul Efrem Şirul. In Săptămâna Mare a stabilit să se 
studieze Patimile lui Hristos, din diferite cărți. 

După cele de mai sus urmează rugăciunea „Doamne 
Iisuse Hristoase Dumnezeul nostru, miluieşte-ne pe noi, 
cu o sută de metanii până la pământ, şi „Stăpâna mea, 
Preasfântă Născătoare de Dumnezeu, mântuieşte-ne pe 
noi, păcătoşii”, cu alte o sută de metanii. Apoi „Cuvine-se 
cu adevărat..." Tatăl nostru (de trei ori). Fecioară 
Născătoare de Dumnezeu (de trei ori). Cred într-Unui 
Dumnezeu... Doamne lisuse Hristoase, Fiul lui Dumnezeu, 
miluieşte-mă pe mine, păcătoasa (de zece ori). Doamne 
iisuse Hristoase, Fiul lui Dumnezeu, miluieşte-ne pe noi, 
păcătoşii. Doamne lisuse Hristoase, Fiul lui Dumnezeu, 
pentru rugăciunile Preasfintei Născătoare de Dumnezeu şi 
pururea Fecioarei Maria, miluieşte-mă pe mine, păcătoasa 
(de zece ori). Doamne lisuse Hristoase, Fiul lui 
Dumnezeu, pentru rugăciunile Preasfintei Născătoare de 
Dumnezeu şi pururea Fecioarei Maria, miluieşte-ne pe noi, 
păcătoşii. Douăsprezece metanii cu rugăciunea „Doamne 
Iisuse Hristoase, Dumnezeul nostru, miluieşte-ne pe noi”. 
De asemenea, douăsprezece  metanii cu rugăciunea 
„Stăpâna mea, Născătoare de Dumnezeu, mântuieşte-ne pe 
Noi, păcătoşii”. Apoi a stabilit să se roage pentru sănătatea 

şi odihna binefăcătorilor mănăstirii şi a tuturor creştinilor 
ortodocşi. 

Monahiile din Diveevo făceau ascultare la toate 
poruncile lui. Fără binecuvântarea sa nu începeau nimic. 
Și dacă vreuna trebuia să lipsească din mănăstire pentru o 
perioadă, înainte de ieşire şi după venirea ei se ducea la 
Sfânt ca să primească binecuvântare. 


Măicuţa Eudoxia 


Măicuţa Eudoxia avea o soră căsătorită în satul 
Alamasov. Odată, aceasta din urmă s-a îmbolnăvit şi i-a 
cerut măicuţei s-o viziteze. Atunci Eudoxia s-a dus să-l 
ceară binecuvântare egumenei Xenia, dar aceea a trimis-o 
la Sfânt. Măicuţa s-a pornit, dar îi era teamă ca nu cumva 
stareţul să nu-i dea binecuvântare. De aceea s-a hotărât să 
meargă direct la sora ei. Şi ca să-şi liniştească puţin 
conştiinţa care o chinuia, a căzut la pământ, i-a sărutat cu 
mintea mâinile şi picioarele stareţului şi s-a închinat la 
crucea lui de bronz. Şi-a închipuit atunci că i-a dat 
binecuvântarea lui, precum şi câţiva pesmeţi pentru drum 
şi a plecat liniştită spre sora ei. 

A rămas lângă ea o perioadă îndelungată. Când 
bolnava şi-a revenit îndeajuns, măicuţa Eudoxia s-a întors 
la mănăstire. Era însă tulburată, pentru că plecase fără 
binecuvântare. îndată ce a trecut de poarta mănăstirii, s-a 
întâlnit cu sora Ecaterina Egorovna, care 1-a spus 
următoarele: 

- în timpul cât ai lipsit tu, am mers de două ori la 
stareţ. De fiecare dată mi-a vorbit de tine. Prima oară mi-a 
zis: „înaintea ta a fost aici Eudoxia. A cerut să meargă în 
satul Alamasov, la sora ei bolnavă. Mi-a pus metanie până 
la pământ, mi-a sărutat mâinile şi picioarele şi s-a închinat 

la crucea mea de bronz. l-am dat binecuvântarea, precum 
şI câțiva pesmeţi pentru drum”. A doua oară m-a întrebat: 
„Ce se întâmplă cu Eudoxia? S-a întors de la Alamasov? A 
venit la mine în ziua cutare, la ora cutare, şi i-am dat 
binecuvântare să meargă". Aşa mi-a spus stareţul, 
repetând ceea ce-mi zisese şi prima dată. 

La auzirea acestor cuvinte, măicuţța Eudoxia a 
început să plângă, atât din sentimentul său de vină, precum 
şi pentru bunăvoința pe care 1-a arătat-o Sfântul prin 
harisma înainte-vederii lui. 


Biserica de piatră 


Până în anul 1829, măicuţele care stăteau la moară 
mergeau la Sfânta Liturghie în biserica Maicii Domnului 
din Kazan, pe care o zidise egumena Alexandra. însă 
creşterea numărului măicuţelor, pe de o parte, şi, pe de altă 
parte, spaţiul mic din biserica Maicii Domnului au făcut 
necesară construirea unei noi biserici. Astfel, din anul 
1827 începuseră cu binecuvântarea Sfântului să adune 
materiale pentru zidirea unei biserici a lor. 

Ctitorii noii biserici au fost Mihail Vasilievici 
Madurov şi sora lui, măicuţa Elena Vasilievna, care fusese 
numită cârmuitoarea noii obşti. Cum am spus şi mai sus, 
Sfântul îl vindecase pe Madurov de o boală incurabilă. Şi 
acela, în semn de recunoştinţă, a pus la dispoziţie toată 
averea lui pentru a construi biserica mănăstirii. 

Cu binecuvântarea episcopului  Nijegorodului, 
Atanasie, au început lucrările în anul 1828, în baza noului 
plan aprobat de autoritatea de stat competentă. în anul 
următor, biserica a fost terminată. Fra din piatră şi avea 
două nivele. 

La 6 august 1829 a fost sfinţit altarul bisericii de sus, 
afierosită Naşterii lui Hristos, iar pe 8 septembrie 1830 - 
altarul bisericii de jos, purtând hramul Naşterii Maicii 
Domnului. în biserica aceasta se săvârşeşte în fiecare zi 
utrenia şi se citeşte Psaltirea pe toată durata zilei şi nopții, 
în faţa icoanei Domnului arde o lumânare nestinsă, iar în 
faţa icoanei Naşterii Maicii Domnului a fost aprinsă o 
candelă neadormită, după porunca Sfântului. 

Clopotele bisericii au fost cumpărate de Sfânt cu 
banii lui de pe piaţa din Nijegorod, iar sfintele vase din 
Moscova. Câteva lucruri trebuincioase le-a trimis chiar el 
Xeniei Vasilievna, iar pe altele le-a oferit prinţesa Goliţin 
din Moscova, înainte de a se face târnosirea. Unele 
podoabe, necesare pentru sfintele veşminte, le-a trimis 
Sfântul la mănăstire prin părintele Vasile Sadovski. La 
urmă s-a îngrijit să trimită şi câteva icoane, ca cea a Marcii 
Domnului din Kazan, a Sfântului Serghie de Radonej, ale 
Sfinților Chirii şi Maria, precum şi un frumos triptic 
argintat, cu Domnul, Maica Domnului, Sfântul loan 
înaintemergătorul şi câțiva alți Sfinţi. Toate aceste icoane 
se păstrează la mănăstire. 


Tipicul obştii 


După  târnosirea bisericii Naşterii lui Hristos, 
Sfântul a cerut să liturghisească zilnic şi pe rând, timp de 
şase săptămâni, părinţii de enorie Vasile Sadovski şi loan 
Dertev. Psalţi de afară n-au chemat. După tipicul monahal, 
la cor psalmodiau măicuţele însele. La început psalmodiau 
de încercare. Mai târziu părintele Vasile le-a învăţat 
psalmodia pe un singur glas. în fine, părinții din Sarov 
Nazarie şi Corneliu le-au învăţat să cânte pe mai multe 
glasuri, ca în obştea din Sarov. Din textele muzicale 

psalmodiau Paraclisul Maicii Domnului. La Sfântul Altar 
slujea evlavioasa ctitoră a bisericii, Elena Vasilievna 
Madurov,  ucenica sa Xenia Vasilievna, precum şi 
Paraschiva Ivanovna. 

Sfântul Serafim a stabilit următoarele reguli pentru 
noua mănăstire: 

1) în bisericile Naşterii lui Hristos şi a Naşterii 
Maicii Domnului să se liturghisească neapărat în toate 
duminicile şi în cele douăsprezece sărbători împărăteşti. în 
celelalte zile să se liturghisească în funcție de nevoie, de 
dorinţa donatorilor şi în cazurile pomenirii măicuţelor. 

2) în flecare duminică înainte de Sfânta Liturghie să 
se psalmodieze neapărat Paraclisul Maicii Domnului. „în 
felul acesta, a explicat Sfântul, nu veţi avea nici un necaz. 
Dacă însă veţi nesocoti Paraclisul, atunci chiar de n-o să vi 
se-ntâmple vreo nenorocire, iarăşi nefericite veţi fi." 

3) Să se citească Psaltirea pe durata întregii zile şi 
nopți, de către douăsprezece  măicuţe, care vor fi 
schimbate la fiecare două ore şi o vor citi cu glas tare. 
( aci, cum s-a spus, însuşi îngerii se bucură auzind lectura 
Psaltirii. Lectura aceasta să continue tot anul fără 
întrerupere, în afară de Paşti. Pe durata citirii să se facă 
pomenire pentru sănătatea casei regale şi a binefăcătorilor, 
precum şi pentru odihna împăraţilor şi a binefăcătorilor 
ortodocşi. 

4) Toate  monahiile trebuie neapărat să se 
pregătească, să se spovedească şi să se împărtăşească cu 
Sfintele Taine în cele patru posturi ale anului şi în cele 
douăsprezece sărbători mari. 

5) La cor să psalmodieze şi să citească monahiile. 

6) în mănăstire să se păstreze un loc păzit pentru 
vase, unde vor fi adunate toate vasele de cult. Biserica să 
lîc îngrijită de măicuţe evlavioase alese. 

7) La icoana Domnului să ardă lumânare nestinsă, 
iar la cea a Maicii Domnului candelă neadormită. 

în ce priveşte lucrul, în afară de preocuparea de la 
moară, Sfântul le dăduse rucodelii uşoare. Să facă schiţe, 
broderii în aur şi altele asemenea, care cer concentrarea 
minții, nu le-a îngăduit. Această poruncă a lui se baza pe 
canoanele Sfântului Vasile cel Mare. Ele spun că în 
mănăstiri monahii trebuie să se ocupe numai cu lucruri 
care satisfac nevoile monastice. La fiecare lucrare, Sfântul 
povăţuia să se ţină cu tărie următorul canon: „Lucrarea să 
se facă cu mâinile, iar buzele să spună rugăciunea”. 

Egumena şi măicuţele păzeau cu sfinţenie toate 
regulile şi poruncile Sfântului. Fiecare abatere avea urmări 
neplăcute pentru mănăstire. în legătură cu candela 
neadormită care trebuia să ardă în faţa icoanei Maicii 
Domnului, spusese că, dacă va fi ţinută întocmai, nu va 
psi niciodată uleiul pentru trebuinţa aceasta şi mănăstirea 
nu va cunoaşte necazul. într-adevăr, atâta timp cât porunca 
aceasta era ţinută, înger de pace păzea mănăstirea. 

Sfântul dăduse o importanţă deosebită poruncii 
acesteia, o pusese ca pe o condiţie. Odată însă candela s-a 
stins şi Xenia Vasilievna nu avea ulei ca s-o umple şi nici 
nu putea găsi nicăieri. Şi-a adus atunci aminte de porunca 
Sfântului şi cu părere de rău s-a gândit: „Dacă cele spuse 
de stareţ despre candelă nu s-au adeverit, de vreme ce nici 
ulei şi nici bani nu există, poate că nu se vor adeveri nici 
celelalte profeţii ale lui, în împlinirea cărora credeam 
nezdruncinat". 

Mulţime de gânduri o chinuiau pe măicuţă, iar 
încrederea ei în înauite-vederea Sfântului începuse să se 
clatine. Şi-a pus faţa în mâini şi s-a depărtat la câţiva paşi 
de icoană. 

Deodată auzi un foşnet uşor. îşi ridică ochii şi văzu 
candela aprinsă. Se apropie şi văzu vasul plin cu ulei, iar 

ilouă monede mici pluteau la suprafaţă. Atunci a închis 
neliniştită uşa bisericii şi s-a dus să anunţe minunea 
*uperioarei sale, Elena Vasilievna. Pe drum a ajuns-o o 
măicuţă, însoțită de un sătean. 

- Dumneavoastră vă îngrijiţi de biserică aici? a 
întrebat-o săteanul. 

- Desigur, ce doriţi? 

- lată, vă aduc trei sute de ruble pentru uleiul de la 
candela care v-a dat poruncă Sfântul să rămână 
neadormită. 

Și împreună cu banii a dat şi numele adormiţilor 
părinților săi. Măicuţei i-a fost ruşine de necredinţa el. 
T'oate îndoielile sale s-au spulberat. 

Mai târziu, când la Diveevo a fost zidită o biserică 
nouă de lemn, biserica Sfântului Serafim s-a închis, 
Psaltirea a încetat, candela neadormită şi lumânarea s-au 
stins. Atunci mănăstirea a suferit multe nenorociri. 
Monahiile le-a atribuit pe seama nerespectării tipicului 
Sfântului. Această călcare a tipicului s-a datorat unei 
persoane străine, care s-a amestecat în administrarea 
mănăstirii. 

Acum însă, cu ajutorul lui Dumnezeu şi cu 
rugăciunile Sfântului, candela neadormită şi lumânarea 
continuă să ardă în faţa icoanelor. 


Biserica centrală a mănăstirii 


Starețul, fără să se limiteze la poruncile pe care le-a 
dat şi privind foarte departe, năzuia ca în anul următor să 
dureze biserica centrală a mănăstirii. Le-a prezis 
măicuţelor despre zidirea aceasta, precum şi despre alte 
evenimente din viaţa mănăstirii. 

Măicuţa Matrona îl vizita pe stareţ oarecum mai des 
decât celelalte monahii. Odată s-a dus să-l întâlnească 

îmbrăcată nu în hainele ei monahale, ci în veşmântul 
peticit al unei pelerine. A făcut asta pentru a evita 
mustrarea provenită din faptul că măicuţele îi strică prea 
des liniştea Sfântului. 

- Cine eşti tu, soră, şi unde te duci? a întrebat-o 
părintele Serafim, prefăcându-se că n-o cunoaşte. 

- Sunt Matrona din Diveevo. 

- Nu te-am mai văzut. Prima oară aud că eşti de la 
Diveevo. 

Atunci măicuţa, amărâtă şi căindu-se de schimbarea 
veşmintelor, a căzut la picioarele stareţului şi a început să 
plângă cu suspine. Se gândea că n-ar mai fi putut să 
trăiască dacă Sfântul o părăsea. Acela însă, ca un părinte 
blând, a luat-o de mână şi 1-a zis: 

- Ridică-te, bucuria mea, ridică-te! Ştiu cine a venit 
la mine. 

Și după câteva clipe de tăcere, a continuat: 

- Care dintre cele trei e mai bună - mângâierea, 
rugăciunea sau discuţia? 

- Rugăciunea, părinte, este cea mai de folos dintre 
toate, a răspuns Matrona, fără să se oprească din plâns. 

- înţelept ai răspuns soră, 1-a zis Sfântul. 

+ Apoi 1-a vorbit mângâietor. I-a spus că în nici un caz 
nu trebuie să lase mănăstirea, chiar şi după ce el va muri. 

- Soră, a continuat stareţul, însăşi împărăteasa 
Cerească ne-a dat terenul pe care trăim acum. Eu, 
sărmanul Serafim, am cerut acest loc de la Maica lui 
Dumnezeu, şi ea l-a rugat pentru asta pe Fiul ei. Nimeni 
deci n-o să ni-l ia. Vom avea, soră, şi o biserică centrală. 
Vom avea turmele noastre şi mieluşei şi lână. Măicuţele 
vor însămânţa şi vor secera, şi astfel în mănăstire va Il 
autarhie. Vor veni şi văduve care ni le vor aduce şi pe 
fiicele lor. Noi însă, soră, avem sentimente diferite faţă de 
văduve. Acelea gândesc diferit. O fecioară se mângâie 
numai cu Preadulcele lisus. în încercările ei aleargă la 

Acesta şi se predă slujirii Lui având duhul cu desăvârşire 
lber. Văduva însă este stăpânită de amintirea de lume: 
„Ce blând mai era răposatul!", „Ce om bun era!". 

Măicuţa Matrona, mângâiată, a luat binecuvântarea 
stareţului şi s-a întors în mănăstire. 

Pentru ridicarea bisericii centrale, Sfântul a ales un 
loc aproape de biserica Maicii Domnului din Kazan, între 
vechea şi noua mănăstire. Terenul acesta aparținea 
moşierului E.l. Zdanov. După moartea părinţilor săi, acela 
administra, ca frate mai mare, toate treburile şi, desigur, în 
cel mai bun fel cu putinţă. îl respecta adânc pe stareţ şi 
dorea din tot sufletul să doneze terenul care aparţinea 
familiei sale pentru construirea bisericii. 

Sfântul însă nu era de acord. l-a dat măicuţei Elena 
Madurov bani pentru cumpărarea pământului şi apoi, 
adresându-se moşierului împreună cu monahia luliana 
(rigorievna, i-a spus: 

„Când Sfântul împărat şi prooroc David a vrut să 
zidească jertfelnic în țarina lui Orna, n-a luat țarina în dar, 
ci a plătit preţul. Şi locul acesta deci este voia Maicii 
Domnului să fie dobândit cu bani. Nu-i place să-l luăm în 
dar”. 

Contractul de cumpărare a fost semnat şi măicuţa 
I lena Madurov i-a dat o copie Sfântului. Când această 
măicuţă a adormit, stareţul a luat originalul şi 1 l-a dat 
fratelui ei, Mihail. L-a rugat să aibă grijă de el şi la vremea 
cuvenită să zidească biserică exact în locul stabilit. 

în luna iunie 1848, episcopul Iacov al Nijegorodului 
a aşezat cu mâna lui, în locul pe care i l-a arătat Madurov, 
piatra de temelie pentru ridicarea bisericii. Diavolul însă a 
pus obstacole în terminarea acestei lucrări şi după 
adormirea Sfântului. Astfel, biserica a fost târnosită în 
anul 1875, după douăzeci şi şapte de ani. 

între timp Zdanov, fără să-şi dea nici el seama cum, 
după ce a luat banii, a început să prospere. Lucrările sale 

se desfăşurau perfect. A devenit de asemenea şeful 
nobililor din regiune, a dobândit zece copi şi a trăit fericit. 

Mănăstirea aceasta osebită pe care a întemeiat-o 
Sfântul, despărțită de cea a  egumenei Alexandra 
Melgunov, a fost numită „Serafim-Diveevo". Mănăstirea a 
fost recunoscută oficial, în forma ei întregită, de către 
autoritățile bisericeşti şi politice, şi astăzi numără 
aproximativ nouă sute de suflete nevoitoare. 

Părintele Serafim, în ce priveşte dependenţa 
duhovnicească, nu făcea deosebire între mănăstirea veche 
şi cea nouă. O considera ctitoră a ambelor mănăstiri pe 
egumena Alexandra. O respecta mult şi le insufla acest 
respect şi măicuţelor. 

- Dacă ai şti soră, îi zicea odată maicii lustina 
Ivanovna, la ce înălțime morală a ajuns acest ţinut! Cine 
era cea care odihneşte în mănăstirea voastră! Hainele ei 
erau vechi şi peticite. Obrajii săi nu se uscau de lacrimi. 
Până acum îi sărut urmele. Să mergi în fiecare zi, soră, la 
mormântul ci şi să zici: „Maică, iartă-mă, dă-mi 
binecuvântarea ta şi roagă-te pentru mine la Domnul să mă 
ierte, aşa cum te-a iertat şi pe tine. Pomeneşte numele meu 
la jertfelnicul lui Dumnezeu". 

Sfântul se vedea pe sine ca părinte duhovnicesc al 
noii obşti. Odată i-a spus măicuţei Eudoxia Efremovna: 

- îți spun, bucuria mea, că eu v-am născut 
duhovniceşte şi în toate nevoile voastre materiale nu vă 
voi părăsi. Pe voi acum vă consider surorile mele. Câte vor 
veni după plecarea mea vor fi fiicele mele. 

Ocrotitoare a nou-întemeiatei mănăstiri o considera 
pe Maica Domnului. 

- Aşadar soră, îi spunea Paraschivei Ştefanovna, să 
ştiţi că locul acesta l-a ales însuşi împărăteasa Cerurilor 
spre slava numelui ei. Aceasta vă va fi zid şi ocrotire. 

Sfântul se gândea cu părere de rău la viitor, căci nu 
avea în seama cui să lase purtarea de grijă a mănăstirii. 

- După moartea mea, zicea adesea, nu veţi mai 
dobândi alt părinte. Părintele Ilarion, ieromonahul din 
Sarov, nu poate să vă ia în grijă. Nici părintele Isaia nu va 
putea. Părintele Savatie ar putea, dar nu vrea. Vă spun deci 
că după mine nu veţi mai avea alt părinte. 

Le încredința mereu pe măicuţe lui Dumnezeu şi 
Maicii Sale. Cu o săptămână înainte de sfârşitul său 1-a zis 
l'araschivei Ştefanovna: 

- Acum tu şi toate celelalte nu aveţi nevoie de nimic, 
ilar după moartea mea veţi încerca multe suferinţe. 
Răbdaţi! De-acum aceasta este calea voastră. Acum e doar 
începutul. Nu v-am ales cu. însăşi Maica Domnului v-a 
ales şi v-a predat în mâinile mele. Mai târziu se vor 
apropia de voi persoane de tot neamul şi de tot felul şi 
mulți vă vor prigoni din cauza sărmanului Serafim. Vor 
începe să vă pună întrebări, dar nu vă fie teamă. Să spuneţi 
tot ce-ați auzit de la mine. Acum însă, cât încă n-a sosit 
vremea, să tăceţi. 

Istoria mănăstirii a adeverit cuvintele Sfântului. 

VIII. 
MĂNĂSTIRILE 
ARDATOV ŞI ZELENOGORSK 


Mănăstirea Ardatov 


„în vremea când trăiam în pustnicie, îi zicea odată 
Sfântul Serafim egumenei mănăstirii Ardatov, Andreevna, 
mi s-a arătat Maica Domnului cu cei doisprezece Apostoli 
în lumină şi slavă nesfârşită şi mi-a încredinţat cârmuirea a 
trei mănăstiri - Diveevo, Ardatov şi Zelenogorsk". 

într-adevăr, evenimentele care au urmat au adeverit 
această povestire a Sfântului. 

Ctitora şi prima egumenă a mănăstirii Ardatov era 
Vassa Dimitrievna Poliuhov, fată de obârşie urbană. Pe 
malurile râului Lemet, lângă oraşul Ardatov, era locuinţa 
părinţilor ei. Din dragoste pentru aproapele oferise acolo 
azil câtorva fecioare lipsite de ocrotire. 

Au petrecut patru ani cu eforturi trupeşti şi cu 
nevoinţe duhovniceşti, îndeosebi cu rugăciune. Deoarece 
biserica oraşului era departe şi nu puteau să meargă la 
biserică oricând voiau, în anul 1810 au cumpărat o căsuţă 
şi 243 de metri pătrați de pământ în oraş, aproape de 
biserică. S-au mutat acolo, s-au îmbrăcat în rase şi au 
urmat un anume tipic care cuprindea nevoinţe şi rugăciune 
personală şi obştească. Locaşul lor era considerat azil de 
săraci. Cu timpul, numărul fecioarelor a crescut. Au 
construit încă o clădire pe care o foloseau ca trapeză şi ca 
spațiu de rugăciune de dimineaţă şi de seară. 

S-au organizat în mănăstire, aşa cum doreau. Vassa 
Dimitrievna, pentru severitatea şi curăția vieţii sale, a fost 
numită egumenă. Când pe 21 noiembrie 1823 a adormit, 
mănăstirea  Ardatov număra patruzeci de monahii. 
Mănăstirea era călăuzită de părinții din Sarov, îndeosebi 
de părinţii Serafim şi Ilarion. 

După moartea egumenei, măicuţele se îndemnau una 
pe alta să devină egumenă, dar niciuna nu îndrăznea să 
preia o astfel de povară. Pentru a da deci un final acestei 
dificultăţi, cele mai mari s-au dus la părintele Serafim 
pentru a rezolva problema lor. Şi acela, iară să răspundă 
direct, s-a întors spre măicuţa Eudoxia Andreevna şi a 
început s-o  înştiințeze despre îndatoririle egumenei. 
Celelalte au înţeles că Maica Domnului a ales-o pe 
Eudoxia. Ea însă se străduia să evite cinstea aceasta. Zicea 
că n-are caracter hotărâtor, că mănăstirea prezintă multe 
lhpsuri şi că ea nu are însuşirea de a le iconomisi pe 
măicuţe. Atunci Sfântul 1-a închis gura şi 1-a spus: 

- Tu încredinţează-i totul Maicii Domnului, stai la 
mănăstire, şi Dumnezeu vă va apăra de tot răul. 

Cuvintele acestea ale stareţului au arătat cum 
cârmuirea maicii Eudoxia va fi provizorie. într-adevăr, 
măicuţa Eudoxia a fost numită mai mare între toate şi 

responsabilă. însă când a venit la mănăstire stareţul 
Ilarion, a hirotonit-o oficial egumenă. 

Sfântul Serafim nădăjduia că Sfânta Pronie nu va 
părăsi mănăstirea.  Nădejdea aceasta a lui a fost 
îndreptățită în repetate rânduri. în perioada foametei 
generale, mănăstirea n-a fost lipsită de pâinea cea de toate 
zilele. Odată le rămăseseră pâine şi făină doar pentru încă 
două zile şi nu puteau să se aprovizioneze de nicăieri. 
Egumena le-a adunat pe măicuţe şi le-a spus despre lucrul 
acesta. 

în asemenea situaţii trebuiau să aleagă una din două. 
Ori să rabde foamea, ori să iasă pentru a căuta hrană. 
Maicile s-au rugat fierbinte şi au trimis o reprezentantă la 
Sfânt ca să-l implore să se roage la Dumnezeu pentru ele. 
Trimisa l-a găsit lucrând aproape de locaşul lui din pustie. 
A căzut înlăcrimată la picioarele lui şi i-a povestit 
problema lor. Starețul însă nu s-a purtat cu blândeţea sa 
obişnuită. Cu vădită neplăcere 1-a spus să nu se întristeze 
şi să nu deznădăjduiască. Apoi a alungat-o, zicându-i: 

- Foarte uşor vă descurajaţi! De ce nu vă încredinţaţi 
lui Dumnezeu? 

Măicuţa s-a întors la mănăstire foarte tristă. A 
povestit cuvintele Sfântului şi comportarea lui neașteptată, 
însă a treia zi, când măicuţelor nu le mai rămăsese nimic, 
în afară de nădejdea în Dumnezeu, un necunoscut le-a 
adus laină. Astfel au fost sprijinite şi L-au slăvit pe 
Dumnezeu. 

Odată, când I-a vizitat împreună cu alte măicuţe, le-a 
dat o rublă de argint şi le-a zis: 

- Asta e pentru voi, ca să mâncaţi pâine albă. 

Apoi a rămas puţin tăcut şi, scoțând o bancnotă 
albastră, a adăugat: 

- Asta e pentru nenorocire. 

Maica Eudoxia, gândindu-se că vorbele Sfântului se 
referă la situaţia actuală, n-a dat atenţie bancnotei. Atunci 
el i-a luat-o din mână - cum ar lua-o un părinte din mâna 
unui copil mic, care nu-i cunoaşte valoarea - şi i-a dat-o 
înapoi zicându-i: 

- Acum măicuţele nu trebuie să nesocotească banii, 
căci în curând va veni nenorocirea şi va fi nevoie de bani. 

Apoi le-a vorbit măicuţelor despre chestiuni de folos 
sufletesc, le-a binecuvântat şi au plecat. 

Au uitat de bancnotă şi de adânca ei semnificaţie. 
Curând însă au auzit că pretutindeni există foamete şi 
săracii fac economie la pâine amestecând-o cu un soi de 
varză. Monahiile însă, cu rugăciunile Sfântului, în toată 
această perioadă mâncau pâine albă. 

Părintele Serafim supraveghea mănăstirea aceasta şi 
în toate celelalte unghere ale vieţii ei. O măicuţă, cu râvnă 
pentru nevoinţe înalte, a cerut de la Sfânt să-i îngăduie să 
poarte lanţuri şi să ţină post mai sever. Acela însă a 
refuzat: 

- Nici lanţuri şi nici post nu-ţi trebuie. Trăieşte şi tu 
ca toate celelalte măicuţe. Numai să nu mănânci nimic 
până la saturație. Lasă loc pentru Duhul Sfânt. 

Și apoi, ca şi când ar fi vrut s-o liniştească definitiv, 
a adăugat: 

- Spaţiul mănăstirii voastre este foarte binecuvântat. 
De aceea fiecare se poate mântui urmând doar tipicul şi 
fără să se împovăreze cu nevoinţe care depăşesc puterile 
lui. 

Sfântul s-a îngrijit ca măicuţele să nu rămână fără 
călăuzire duhovnicească. 

- Când sunt ocupat, zicea, să mergeţi la părintele 
Ilarion. Vă va povăţui ca şi mine. 

Le îndemna pe măicuţe să ceară ajutorul şi 
rugăciunea asceţilor din pustia Sarovului. Cu ochii săi 


132 


duhovniceşti deosebea cât de puternică este rugăciunea lor 
în faţa lui Dumnezeu. 

Egumenei Eudoxia îi spunea: 

- Gardul vostru nu este de piatră, dar este mai sigur 
decât cel de piatră, pentru că vecinii sunt oamenii voştri. 

însă pentru ordinea şi siguranţa tuturor a poruncit ca 
măicuţele să nu nesocotească niciodată păzirea mănăstirii 
în timpul nopţii. 

Până atunci, măicuţele mergeau la biserica cu 
hramul Proorocului Ilie. Sfântul Serafim profeţise cu 
câțiva ani înainte zidirea bisericii centrale a mănăstirii. De 
aceea, când cineva îi vorbea despre nevoia unei biserici în 
mănăstire, acela îi zicea: 

- Tu să-mi aduci o sfoară şi cu însumi voi veni să 
măsor spaţiul pentru noua biserică ce se va ridica. Trapeza 
va fi Jos. 

Evenimentele care au urmat au dovedit că Sfântul 
vorbea despre  trapeza duhovnicească, adică sfântul 
jertfelnic, care într-adevăr a fost construit jos, pentru că 
biserica doar pe jumătate s-a zidit la suprafaţa pământului. 

Altădată, Sfântul a trimis la mănăstire meşteri aurari: 

- Mergeţi, le-a spus, la maica Eudoxia, mergeţi la 
egumenă. Vă va da de lucru. Trebuie să aurească 
iconostasul. 

La mănăstire niciodată nu existase biserică. 
Monahiile au fost uimite de apostolia aceea ciudată şi au 
presupus că stareţul făcea o greşeală. 

Cu puţin înainte de moartea lui, măicuţele din 
mănăstirea Ardatov s-au dus să-l viziteze. Starețul 1-a dat 
egumenei sfaturi în legătură cu călăuzirea maicilor şi 
celelalte îndatoriri ale ei. Deodată se întoarse şi îi zise: 

- Nu! Trebuie să dai învăţătură, trebuie să dai 
învăţătură. 

Egumena n-a priceput ce-a vrut să spună. Dar 
deoarece în perioada aceea măicuţele începuseră să 
psalmodieze singure, 1-a zis Sfântului: 

- Şi totuşi, batiuşka, acum măicuţele psalmodiază. 

- Psalmodiază oarecum, psalmodiază, dar nu cunosc 
muzică. Curând se va zidi biserica. 

- Oare de praznicul Sfântului Ilie va fi gata? a 
întrebat veselă maica Eudoxia. 

- Când biserica va fi gata, va exista foamete. Atunci 
va cădea şi multă zăpadă. Dumnezeu însă va fi cu voi. 

Cuvintele acestea ale Sfântului despre durarea 
bisericii şi aurirea catapetesmei s-au adeverit întocmai. 
Mănăstirea Ardatov are acum biserica ei întru cinstirea 
Acoperământului Preasfintei Născătoare de Dumnezeu. 
Biserica are şi două  paraclise zidite cu banii 
binefăcătorilor. Catapeteasma centrală străluceşte aurită. 
Pereţii sunt pictaţi. Biserica s-a împodobit cu sfinte vase 
de mare preţ, cu veşminte şi cu toate cele necesare. 


Starețul Serafim a fost cu adevărat păstorul bun al 
sufletelor din mănăstirea Ardatov. Măicuţele îl iubeau 
foarte mult şi ascultau de flecare poruncă duhovnicească a 
lui. Şi acela le conducea pe calea mântuirii. Pe cele mai 
mari le-a învăţat să se liniştească, să fie pilde de blândeţe 
şi bunătate, să rabde slăbiciunile şi lipsurile celorlalte, să 
aibă grijă de şinele lor cât pot de mult şi să se îngrijească 
pentru mântuirea lor. Pe egumenă o povăţuia să citească 
des şi să cugete profund la viaţa Sfântului Sava. 

Sfântul 1-a purtat de grijă mănăstirii Ardatov până la 
sfârşitul vieţii sale. Ultima lui acţiune a fost numirea noii 
egumene. Cu câteva zile înainte să moară a venit la 
Diveevo de la depărtare de o mie de verste o moşieră care 
se numea Eupraxia. Măicuţele din mănăstirea Ardatov, 
care fuseseră înştiinţate despre caracterul şi starea ei, l-au 

rugat fierbinte pe Sfânt s-o ia la ele ca egumenă. Acela 
insă nici n-a vrut s-audă. N-a aruncat nici o privire asupra 
ol. Eupraxia 1-a cerut s-o primească, să-i îngăduie să 
îngenuncheze înaintea lui, s-o binecuvânteze şi să se roage 
pentru ea. El însă, ca şi când acest lucru l-ar fi înfuriat, a 
șilungat-o de la chilia sa. Eupraxia şi-a pierdut răbdarea şi 
nădejdea de a-l vedea şi a plecat. Atunci Sfântul le-a strâns 
lângă el pe măicuţele din Ardatov care erau acolo, a 
arătat-o cu mâna pe cea care pleca şi a zis: 

- lată, pe Eupraxia v-a trimis-o Dumnezeu. S-o 
iubiţi, să ascultați de ca în tot ce faceţi şi s-o urmaţi în ceea 
ce face. 

La supravegherea mănăstirii acesteia, Sfântul 
Serafim l-a avut ca ajutor pe stareţul Ilarion, acest cuvios 
ieromonah al pustiei Sarovului. în anul 1861, mănăstirea 
Ardatov a devenit o obşte de ncrecunoscut. 


Mănăstirea Zelenogorsk 


în ce priveşte colaborarea Sfântului cu mănăstirea 
Zelenogorsk, deţinem foarte puţine informaţii. Ştim doar 
că stareţul i-a purtat de grijă mănăstirii de la întemeierea 
acesteia şi până la moartea lui. 

Când Sfântul era încă ucenic la mănăstirea Sarov, îl 
trimiteau în fiecare an la iarmarocul de sărbătoare de la 
Zelenogorsk pentru aprovizionarea cu lucruri necesare. Şi 
el nu uita să treacă şi să cutreiere pe la mănăstirea de 
monahi din regiune, regretând pustiirea acesteia. 

însă odată, pe când se plimba pe acolo, a constatat că 
într-una din chiliile ei, la colțul zidului pe jumătate 
dărâmat, cineva se instalase pentru mântuirea sufletului 
său. 

întâmplarea asta l-a bucurat pe Sfânt, întrucât prin 
acest lucru vedea renaşterea mănăstirii. De atunci şi până 
la moartea lui n-a încetat să se roage şi să ajute pe toate 
căile mănăstirea. Câtă vreme a trăit, n-au fost puţine 
măicuţele care şi-au găsit acolo mântuirea. Cea mai mare 
dintre ele, Lazarievna, este considerată sfântă. Astăzi în 
locul acesta continuă să funcţioneze o mănăstire de maici. 

IX. 
CĂLĂUZA DUHOVNICEASCĂ 


Scandalizarea fraţilor 


Omul, cât trăieşte în viaţă, nu-şi găseşte liniştea din 
pricina diavolului. Sfântul Serafim, cu toate că ajunsese pe 
culmi duhovniceşti, n-a putut evita ispitele satanice. Mulţi 
nutreau faţă de el antipatie, deoarece îi primea pe toţi - şi 
bărbaţi, şi femei. 

- Mult te mai tulbură bărbaţii şi femeile, şi tu-i 
primeşti pe toți fără deosebire, i-a spus un frate. 

- Sfântul Ilarion, a răspuns stareţul, datorită 
pelerinilor nu închidea uşa chiliei sale. Să presupunem că 
cu închid uşa chiliei mele. Pelerinii care au nevoie de 
mângâiere mă vor sili în numele lui Dumnezeu să le 
deschid. Şi întrucât nu vor primi răspuns, or să plece 
întristaţi. Şi atunci cum mă voi apăra în ceasul 
înfricoşătoarei Judecăţii? 

Cineva mai îndrăzneţ a observat: 

- Unii se smintesc de tine. 

- Eu nu mă smintesc nici cu cei care au folos de la 
mine şi nici cu cei pe care îi sminteşte asta, a răspuns 
Sfântul. 


Dar nici egumenul Nifon n-a rămas nepăsător în 
chestiunea asta. Odată s-a întâlnit cu Sfântul, care se 
întorcea din pustie în chilia sa. Sfântul a pus cu smerenie 
metanie egumenului şi după obişnuinţa preoțească l-a 
salutat cu sărutarea frăţească. 

-  Batiuşka, eşti fericit pentru nevoinţele tale 
duhovniceşti, a zis egumenul Nifon, care-l iubea şi-l 
respecta pe Sfânt. Aş vrea să-ți transmit cugetele fraților, 
care nu văd bine primirea fară discernământ a oricărui 
vizitator în chilia ta, chiar dacă acest lucru se face din 
motive duhovniceşti. îndeosebi se  smintesc pentru 
interesul osebit pe care-l arăţi măicuţelor de la Diveevo. 

Sfântul a pus din nou metanie egumenului şi a 
răspuns: 

- Nu accepta cugete răuvoitoare şi nu primi de la 
frați oricare cuvânt despre aproapele. Tu eşti păstorul. De 
aceea nu îngădui nimănui să vorbească fară luare aminte şi 
să te tulbure şi pe tine şi pe oricine păşeşte liniştit pe 
drumul veşniciei. Cuvântul tău să se impună şi toiagul tău 
să fie pentru toţi înfricoşător ca un bici. 


Țăranul E.B. din Lihaţev lucra la Sarov. Odată, 
apropiindu-se de locaşul din pustie al Sfântului, l-a văzut 
cum stă şi vorbeşte cu o tânără necunoscută şi bine 
îmbrăcată, în vârstă cam de şaisprezece ani. Fără 
experienţă în cele duhovniceşti cum era, s-a gândit: „Ce 
poate discuta Sfântul cu dânsa? Ce învățături se potrivesc 
cu vârsta e1?" 

între timp ajunsese lângă ei, aşa încât Sfântul i-a 
arătat barba lui cea albă şi i-a zis: 

- Sunt mort pentru toate. Aşadar la ce te gândeşti? 

- lartă-mă, batiuşka, a răspuns ţăranul căindu-se şi a 
îngenuncheat în faţa lui. 

Sfântul l-a iertat, I-a binecuvântat şi i-a spus: 

- Linişteşte-te şi nu te mai gândi la nimic rău. 


Poveţe către monahi 


Mulţi monahi şi monahii, precum şi egumenii 
mănăstirilor, mergeau să ceară sfat de la Sfânt. în legătură 
cu îndatoririle egumenului, povăţuia următoarele: 

„Egumenul trebuie să fie desăvârşit în orice virtute şi 
să aibă simţurile antrenate prin asceză îndelungată pentru 
discernerea răului şi binelui. Egumenul trebuie să fie 
ucenic în Sfânta Scriptură. Este dator să studieze legea lui 
Dumnezeu zi şi noapte. Prin asemenea preocupări va putea 
dobândi  harisma  discernământului.  Nevoitorul virtuţii 
poate avea cunoaşterea adevărată a binelui şi a răului doar 
atunci când trăieşte din viaţa aceasta judecata viitoare şi 
gustă fericirea ce va să fie. Acest lucru se săvârşeşte în 
sufletul nevoitorului în timpul vieţii acesteia în taină şi în 


chip duhovnicesc. 
Li 


înainte ca omul să primească harisma distingerii 
binelui şi răului, nu este în stare să păstorească turma 
duhovnicească. Căci fără cunoaşterea binelui şi răului nu 
putem să pricepem lucrarea celui viclean. De aceea 
egumenul, ca păstor al oilor duhovniceşti, este dator să 
aibă această harismă, încât să poată da în fiecare 
împrejurare poveţe de folos. Deoarece, cum spune Petru 

Damaschinul, „nimeni nu este potrivit să povăţuiască, fară 
doar acela care a primit de la Dumnezeu harisma 
discernământului şi acela care prin îndelungă asceză a 


dobândit minte înainte-văzătoare”. 
% 


Egumenul trebuie să fie înzestrat şi cu harisma 
străvederii, încât comparând lucrurile din trecut cu cele 
din prezent să poată să le prevadă pe cele viitoare şi să 
observe dinainte cursele vrăjmaşului. Pe egumen trebuie 
să-l distingă iubirea pentru ucenici. Sfântul loan Scărarul 
spune: „Adevăratul păstor se dovedeşte prin iubire; căci 
din iubire Păstorul S-a răstignit". 

Când egumenii îl întrebau cum să-i călăuzească pe 
monahii care le încredințaseră sufletele lor, Sfântul 
răspundea: 

„Fiecare egumen să devină şi să rămână pururea 
pentru ucenicii lui ca o mamă înțeleaptă. O mamă 
iubitoare de copii nu trăieşte pentru sine, ci ca să-l 
slujească pe copiii ei. Rabdă cu dragoste slăbiciunile lor. î 
curăţă când se murdăresc. îi spală cu blândeţe şi răbdare. î 
îmbracă cu haine curate şi albe şi le dă încălțăminte. î 
încălzeşte, îi hrăneşte, îi îngrijeşte, îi mângâie. Se 
străduieşte să-i mulţumească în toate privinţele, încât să nu 
audă din partea lor nici cel mai mic reproş. Asemenea 
copii se dedică mamei lor. 

Aşa şi fiecare egumen este dator să trăiască nu 
pentru odihna lui, ci a ucenicilor săi. Trebuie să îndure 
slăbiciunile celor neputincioşi. Să rabde cu iubire bolile, 
păcatele. Să îndrepte cu smerenie greşelile celorlalți şi să-i 
vindece cu leacul milosteniei pe câți au căzut în vreo 
nelegiuire. Să-i curețe uşor pe cei care s-au murdărit de 
vreo răutate şi să-i îndrepte cu canonul rugăciunii şi 
postului, aşa cum au stabilit Părinţii. Trebuie de asemenea 


— 


— 


— 

ca egumenul să-i îmbrace cu învăţătură şi să le dea prin 
pilda vieţii lui virtuoase. Este dator să vegheze neîncetat 
pentru monahii lui, pe orice cale să-i mângâie şi să-l 
înconjoare din toate părțile cu pace şi linişte, încât 
niciodată să nu se audă nici cel mai mic oftat sau reproş. 
Atunci şi ucenicii se vor îngriji cu râvnă să-l odihnească şi 
să-l delecteze pe egumenul lor”. 
* 


în anul 1830 un ieromonah de la mănăstirea Sarov a 
fost numit egumen la eparhia din Kazan. înainte de a 
pleca, a trecut pe la Sfânt ca să ia binecuvântarea lui. L-a 
găsit în pădure, lucrând la grădină. S-a apropiat de el în 
linişte, fără să spună nici un cuvânt. 

Starețul, îndată ce l-a văzut de departe pe frate 
apropiindu-se de el, a început să psalmodieze troparul 
Sfintei Cruci: „Crucea, apărătoarea tuturor...". Când a 
terminat, l-a întrebat pe vizitator: 

- Unde te duci, frate? 

- Mă cheamă la Kazan, a răspuns acela. 

- împreună cu tine, părinte, vine amăgirea. Nu merge 
în pustia Makarev. 

- Nu mă cheamă în pustia Makarev, ci în pustia 
Raitho pentru a deveni egumen, l-a corectat monahul. 

- îți spun, nu te duce în Makarev! a stăruit Sfântul. 

Și rămânând puţin pe gânduri, a adăugat: 

- Vei sta puţin în afara Sarovului, dar vei veni iarăşi 
aproape de noi şi vom muri aici, în mântuitoarea pustie a 
Sarovului. 

Apoi l-a binecuvântat pe frate şi l-a lăsat să plece. 
Acela, când a ajuns la Kazan, a aflat că fusese numit nu la 
Raitho, ci la Makarev. Şi-a adus atunci aminte de 
cuvintele Sfântului şi a refuzat această numire, aşa că l-au 
trimis ca econom la mănăstirea Ţivilski din Tihvin. 

P.]. Skarin, persoană foarte de încredere a Sfântului, 
mărturiseşte cum, cu un an înainte de a izbucni holera din 
1830, stareţul Serafim zicea: 

- Vine urgia lui Dumnezeu în Rusia, se apropie 
holera cea aducătoare de moarte. Vegheaţi, vegheați şi 
rugaţi-vă, ca să nu vă prindă pe neaşteptate ceasul morţii. 

Holera a intrat şi în mănăstirea din Tihvin, unde 
slujea ieromonahul din Sarov. Boala l-a obligat să plece şi 


să se întoarcă în pustia Sarovului. 
* 


Nu erau puţini nici aceia care mergeau să ceară sfat 
de la Sfânt, cu gândul de a deveni monahi. lar el, fiind 
înzestrat cu harisma înainte-vederii, îi povăţuia şi deseori 
prevedea viitorul. 

în 1830 un ucenic din mănăstirea Glinsk voia să-l 
întrebe pe Sfânt dacă trebuie să se facă monah. Tânărul 
acesta nu se cunoştea bine pe sine şi se balansa între viaţa 
monahală şi cea lumească. Nimănui nu-i putea încredința 
cugetul său. Nimeni din mediul lui nu-i putea rezolva 
problema de bază a vieţii sale. 

Veni deci la Sarov, căzu la picioarele părintelui 
Serafim şi îl rugă să-l elibereze din furtuna îndoielii: 

- Este voia lui Dumnezeu ca cu şi fratele meu 
Nicolae să devenim monahi? 

Atunci stareţul, care la rândul lui înainte cu câțiva 
ani alergase din acelaşi motiv la Dositei cel zăvorât din 
Kiev, a răspuns: 

- Mântuieşte-te pe tine şi pe fratele tău după trup. 

Și după ce s-a gândit puţin, a continuat: 

- îți aduci aminte de viaţa Sfântului Ioanichie? în 
vreme ce umbla pe munţi, toiagul lu a căzut într-o 
prăpastie. Sfântul s-a necăjit, căci tară acesta nu putea 

continua. Atunci s-a rugat la Domnul astfel că toiagul a 
venit din nou în mâinile sale. 

Și zicând acestea, Sfântul Serafim a pus în mâna 
dreaptă a fratelui toiagul său şi a continuat: 

- E greu să călăuzeşti suflete omeneşti. însă în 
greutăţile şi în durerile acestei călăuziri, îngerul Domnului 
se va afla de partea ta până la sfârşitul vieţii tale. 

După acestea, fratele s-a hotărât să se facă monah. 
la tunderea sa a fost numit Paisie. în anul 1856 a fost 
aşezat egumen în mănăstirea de obşte Ţurkinski 
Nikolaevski din Astrahan. Peste şase ani a devenit 
arhimandrit în aceeaşi mănăstire. Astfel, deci, s-a adeverit 
cele spuse de stareţ. Fratele său după trup a devenit şi el 
monah primind numele Nazarie, şi s-a săvârşit în 


mănăstirea Gheorghievski din Kozeleţ, ca ieromonah. 
E 


Sfântul nu le vorbea doar egumenilor despre 
îndatoririle lor, ci şi ucenicilor. 

„Dobândeşte smerenia, ascultarea, supunerea, şi te 
vei mântui, zicea folosind cuvintele Marelui Varsanufie. 
Și nu întreba niciodată: „Ce este asta şi de ce să fac asta?". 
Să fu supus Bătrânului tău, care cu harul lui Dumnezeu 
Ic-a luat în grija lui şi căruia i s-a încredinţat sufletul tău. 

Cine vrea cu adevărat să fie ucenicul lui Hristos, a 
continuat cu cuvintele aceluiaşi Sfânt, nu trebuie să aibă 
ilreptul să facă nimic după vrerea sa. Orice face cineva cu 
voia sa, nu e plăcut lui Dumnezeu, chiar dacă lucrul acela 
pare bun. Dacă cineva cunoaşte mai bine decât Bătrânul 
lui ce îi este de folos pentru suflet, atunci de ce să se mai 
numească ucenicul lui? 

Ucenicul ascultă în toate. Nu se îngrijeşte singur 
pentru mântuirea lui. îi poartă de grijă acela căruia 1 s-a 
supus şi predat. Cine îşi taie propria voie într-o situaţie, iar 

în altă situaţie nu şi-o taie, acela face propria voie şi acolo 
unde părea că o tăiase. Cine vrea să înveţe bine drumul, 
dar nu umblă cu cineva care-l cunoaşte bine, nu ajunge 
niciodată în cetatea liniştii desăvârşite. Leapădă-te mai 
întâi de voia ta, nevoieşte-te întru smerenie toată viaţa, şi 
atunci te vei mântui.  Smerenia şi ascultarea 
dezrădăcinează toate patimile şi sădesc toate virtuțile. 

Ucenicul e dator să omoare toate patimile sale în 
viaţa aceasta, pentru a o dobândi pe cea veşnică. Trebuie 
să fie ca lâna la filatură, precum spune Sfântul Antioh. 
Lucrătorul bate lâna, o calcă în picioare, o spală, o 
dărăceşte şi în felul acesta o face albă ca zăpada. La fel şi 
ucenicul: răbdând umiliri, jigniri şi necazuri se curăţeşte şi 
devine ca argintul care străluceşte în foc. 

Nu trebuie să te ocupi cu lucrările egumenului şi să 
le judeci. Căci astfel micşorezi măreţia lui Dumnezeu, de 
la care 1 se dă puterea. Căci nu este stăpânire decât de la 
Dumnezeu; iar cele ce sunt, de Dumnezeu sunt rânduite 
(Romani 13, 1). 

Nu trebuie să te împotriveşti poruncii egumenului, | 
ca să nu păcătuieşti şi să atragi dreapta pedeapsă a lui 
Dumnezeu. Cel ce se  impotriveşte stăpânirii se 
împotriveşte  rânduielii lui Dumnezeu. lar cei ce se] 
împotrivesc îşi vor lua osânda (Romani 13,2). 

Cel ce face ascultare sporeşte mult în zidirea 
sufletului său. în plus, dobândeşte perceperea lucrurilor şi 
ajunge la cucernicie. 


Mulţi monahi începători îl întrebau pe Sfânt cum se 
vor mântul. 

„Faptul că ai venit la mănăstire, zicea Sfântul, în 
orice chip s-ar fi făcut acesta, este vizita lui Dumnezeu. 

Dacă vei păzi cele ce-ţi voi spune, te vei mântui şi tu, şi 
cei pentru care te rogi. 

N-am văzut pe cel drept părăsit, zice proorocul, nici 
seminţia lui cerând pâine (Psalm 36, 25). Trăind aşadar la 
mănăstire, fu cu luare aminte la următoarele: când eşti în 
biserică, să le urmăreşti pe toate fără lenevire. Să înveţi 
bine tipicul bisericii - vecernia, utrenia, pavecerniţa, 
miezonoptica, ceasurile. 

Când te afli în chilie fără rogodea, să te dedici 
studiului, îndeosebi Psaltirii. Să citeşti fiecare fragment de 
multe ori, până ce mintea ta îl va reţine. Dacă ai rogodea, 
ocupă-te cu aceasta, dacă eşti chemat la ascultare, du-te. 

La rogodea şi la oricare altă slujire să te rogi 
neîncetat: „Doamne lisuse Hristoase, Fiul lui Dumnezeu, 
miluieşte-mă pe mine, păcătosul”. în timpul rugăciunii, 
„roagă-te în tine", adică ai grijă să-ţi aduni mintea şi s-o 
uneşti cu inima. La început să spui rugăciunea aceasta de 
două sau mai multe ori în mintea ta, fiind atent la fiecare 
cuvânt în parte. Mai târziu, când Domnul îți va înfierbânta 
inima cu dogoarea harului Său şi o va uni cu tine, atunci 
rugăciunea va izvori în tine neîntrerupt, te va îndulci şi te 
va hrăni. Şi când ai dobândit această hrană, această 
convorbire cu Domnul, de ce să mergi la chiliile fraţilor, 
chiar dacă ei te cheamă? Adevărat îți spun, îndelunga 
vorbire este trândăvie. 

Dacă nu poţi deosebi ce trebuie să-i înveţi pe ceilalţi, 
atunci să taci, să taci încontinuu, să-ţi aduci mereu aminte 
de prezenţa lui Dumnezeu şi de numele Lui. Nu deschide 
discuția cu nimeni, dar nici să nu-i judeci pe cei care 
pălăvrăgesc sau râd. în această împrejurare să fii surd şi 
necuvântător. 

Orice ar spune despre tine, nu da importanţă. la-l ca 
pildă pe Sfântul Ştefan cel Nou. Rugăciunea lui era 
neîntreruptă, caracterul umil, buzele tăcute, inima smerită, 

mintea nerisipită. Avea trup şi suflet neprihănite, feciorie 
nepătată, sărăcie adevărată, lipsă de cele materiale 
pustnică, ascultare neşovăielnică, supunere atentă. Lucra 
cu răbdare şi bunăvoință. 

Când stai la masă, nu observa şi judeca cât mănâncă 
fiecare, ci să fii cu luare aminte la tine, hrănindu-te cu 
rugăciune. La masa de prânz să mănânci îndeajuns, la cină 
să te abții. Miercurea şi vinerea, dacă poţi, mănâncă o 
singură dată. 

Noaptea să dormi neapărat patru ore: în ceasul al 
zecelea, al unsprezecelea, al doisprezecelea şi primul după 
miezul nopţii. Dacă simţi slăbiciune, dormi puţin şi la 
amiază. Păstrează acest obicei toată viaţa ta. Este necesar 
pentru liniştea minţii tale. Aşa am făcut şi eu, din anii 
tinereţii mele. De altfel chiar II şi rugăm pe Dumnezeu să 
ne dăruiască odihnă în ceasurile nopţii. Dacă te obişnuieşti 
în felul acesta, nu te vei întrista, ci vei fi mereu sănătos şi 
VOL0os. 

Adevărat îţi spun că urmând un astfel de drum 
vei rămâne în mănăstire până la sfârşitul vieţii tale. 
Linişteşte-te şi Domnul te va ajuta şi va scoate ca lumina 
dreptatea ta şijudecata ca lumina de amiază (Psalmi 36, 
6), iar lumina ta va lumina înaintea oamenilor (cf. Matei 5, 
16). 


* 


Monahul din Sarov Ciprian, deranjat de greutatea 
unei ascultări care 1 s-a încredinţat, s-a dus să ceară sfat de 
la Sfânt. N-a apucat să intre în chilia acestuia şi să 
vorbească, căci stareţul I-a întâmpinat la uşă şi 1-a spus: 

- Bucuria mea, nu există cale pentru a te lepăda de 
ascultare. 


146 


Odată, la Sfânt a mers un monah de la o mănăstire 
loarte îndepărtată. în ceasul acela, stareţul lucra aproape 
de izvorul său. Monahul a pus metanie şi a cerut 
binecuvântare, dar Sfântul, ocupat cu lucrul, nu i-a dat 
„tenţie. Monahul a stat puţin tăcut şi apoi a plecat fără nici 
o mângâiere. Atunci părintele Serafim s-a apropiat de o 
măicuţă din Diveevo, care lucra acolo aproape şi i-a spus: 

- lată, soră, acesta cere binecuvântare, dar nici el nu 
ştie pentru care lucru. 

Din comportarea aceasta a Sfântului, monahul a 
înţeles că s-a purtat cu nesocoteală şi nesăbuinţă. Şi de 
aceea n-a primit binecuvântare. 


învățături către cei din lume 


Totodată Sfântul dădea învăţătură şi celor din lume. 
Le îndrepta greşelile şi îi aşeza pe temeliile vieţii creştine. 
Un cleric evlavios l-a dus la Sfânt pe un profesor de 
seminar teologic. Profesorul acesta nu s-a dus atât pentru a 
asculta cuvântul stareţului, cât pentru a lua binecuvântarea 
sa spre a urma viaţa monahală. Sfântul l-a binecuvântat 
după obiceiul preoţesc, dar despre monahism nu i-a spus 
nimic şi a început să discute cu preotul. Profesorul stătea 
în picioare lângă el şi urmărea discuţia. Preotul a încercat 
de multe ori să întoarcă vorba la chestiunea pentru care 
venise prietenul lui erudit. Sfântul însă era nepăsător în 
privinţa asta şi numai la un moment dat a adăugat: 

- Nu cumva trebuie să mai afle ceva? 

- Prietenul meu, i-a explicat atunci preotul, cunoaşte 
credința ortodoxă, este profesor la seminar şi doreşte să 
dezlege câteva nelămuriri pe care le are în legătură cu 
monahismul. 

- Și eu ştiu, a completat Sfântul, că este îndemânatic 
în a compune predici. Să-i înveţi pe ceilalţi e atât de uşor, 
cum ai arunca pietre dintr-o clopotniţă. însă a pune în 
practică cele pe care îi înveţi pe alţii, asta e ca şi când ai 
urca pietrele acolo sus. Atât diferă învăţătura de punerea ei 
în practică. 

Și, adresându-se profesorului, a continuat: 

- Să studiați viaţa Sfântului loan Damaschinul şi 


acolo veţi vedea ce mai trebuie să învăţaţi. 
+ 


La 18 iulie 1831 au venit la Sfânt Ivan Maximovici 
Krediţki şi soţia lui. 

„L-am găsit pe Stareţ, povesteşte Ivan, lucrând cu 
săpăliga în buruieni. l-am pus metanie până la pământ, 
ne-a binecuvântat, şi-a pus mâna pe capul meu şi a început 
să psalmodieze troparul Adormirii Maicii Domnului: 
«Intru naştere fecioria ai păzit...». Apoi s-a aşezat jos pe 
iarbă şi ne-a spus să facem la fel. Noi însă am 
îngenuncheat în faţa lui şi i-am ascultat învăţătura. Ne-a 
vorbit despre viaţa viitoare, despre viaţa sfinţilor, despre 
acoperământul, ocrotirea şi purtarea de grijă a Maicii 
Domnului pentru noi, păcătoşii. Ne-a spus de asemenea ce 
este necesar să avem grijă pentru veşnicie. 

Discuţia a durat o oră. însă ora aceasta nu poate fi 
comparată cu întreaga viață a mea dinainte. Am simţit în 
inimă o dulceaţă negrăită şi cerească, care numai 
Dumnezeu cunoaşte cum s-a revărsat acolo. Nimic pe 
pământ nu era asemenea acesteia. încă şi astăzi, când îmi 
aduc aminte de ea, ochii mi se umplu de lacrimi de 
cucernicie şi toată existenţa mea se uşurează. Până atunci, 
cu toate că nu eram necredincios, credința mea nu era 
fierbinte. De cele duhovniceşti eram nepăsător. Părintele 
Serafim însă m-a făcut pentru prima dată să-L simt pe 

Domnul cel  Atotputernic, nesfârşita Lui milă şi 
desăvârşire. 

Până atunci, sufletul meu era rece şi îmi plăcea să 
mă joc cu vorbe deocheate. De aceea, Domnul a îngăduit 
să mă stăpânească duhul scârbos al hulei. Vreme de trei 
ani m-au invadat cugete hulitoare, îndeosebi în ceasul 
rugăciunii în biserică, şi mai mult când mă rugam la 
l'reasfânta Născătoare de Dumnezeu. In deznădejdea mea 
mă gândeam că nici un chin pământesc n-ar fi îndeajuns 
pentru a mă pedepsi. Doar torturile iadului ar fi putut să 
mă pedepsească pentru hulirea mea. 

însă părintele Serafim m-a liniştit. «Nu-ţi fie teamă, 
ini-a spus, de această tulburare a minţii. E vorba de 
lucrarea stricătoare a vrăjmaşului. Oricâte hule şi cugete 
murdare ar vâri ispita, tu să-ți continui fără frică 
rugăciunea»). De atunci această ispită a început să cedeze 
şi după o lună a dispărut." 


% 


Odată l-au vizitat patru raskolonici” din satul Pavlov, 
regiunea Gorbaciov. Voiau să-l întrebe dacă e corect să 
facă semnul crucii cu două degete. Frau gata să primească 
părerea lui, dacă va fi însoţită de vreo minune sau semn. 

îndată ce au trecut pragul chiliei şi înainte de a rosti 
vreun cuvânt, Sfântul s-a apropiat de primul din ei, i-a luat 
mâna dreaptă, i-a unit cele trei degete după rânduiala 
Bisericii Ortodoxe şi după ce 1-a făcut cruce 1-a spus: 

- lată cum se face semnul crucii! Aşa să vă rugaţi şi 
să spuneţi şi altora. Semnul crucii a fost stabilit în felul 


* Raskolnicii (raskol - schismă) sau cei de credinţă veche sunt cei care 
în secolele XVII-XVIII s-au despărțit de Biserica Ortodoxă, deoarece 
Sfanţul Sinod, la iniţiativa patriarhului Moscovei Nicon, a ftcut unele 
modificări în cărțile de cult. 

acesta de către Sfinţii Apostoli. Dacă se face cu două 
degete, vine în contradicţie cu sfintele canoane. Vă rog şi 
mă voi ruga pentru ca să veniți în Biserica Ortodoxă. 
Aceasta are toată puterea şi slava lui Dumnezeu. Este 
călăuzită de Sfântul Duh ca o corabie cu cârmă statornică 
şi multe pânze. Pricepuţii ei cârmuitori sunt dascălii 
bisericeşti, iar arhiereii sunt urmaşii Apostolilor. Biserica 
voastră se aseamănă cu o barcă fară cârmă şi vâsle. Este 
legată cu sfori de corabia Bisericii noastre, pluteşte în 
spatele ei şi este clătinată de valuri. Sigur s-ar fi scufundat 


dacă n-ar fi fost legată de corabie. 
+ 


Altă dată a venit un vechi credincios şi l-a întrebat: 

- Spune-mi, stareţul lui Dumnezeu, care credinţă este 
mai bună? Cea pe care o are astăzi Biserica sau cea veche? 

- Lasă prostiile! a răspuns Sfântul. Viaţa noastră este 
marea, Sfânta Biserică Ortodoxă corabia, iar cârmaci este 
însuşi Hristos. Deşi avem un asemenea cârmaci, 
credincioşii, datorită păcatelor şi neputinţelor lor, plutesc 
cu mult efort pe marea vieţii şi nu se salvează toți de la 
înec. Aşadar cum te vei salva tu cu o bărcuţă? Pe ce 


sprijini nădejdea izbăvirii tale de vreme ce nu ai cârmaci? 
+ 


Odată, pe timpul iernii, au adus la chilia Sfanţului o 
femeie bolnavă şi au lăsat-o în pridvor, unde se aduna j 
mulțime de pelerini. Sfântul a cerut să fie adusă lângă el. | 
Trupul ei era ghemuit. Genunchii îi atingeau pieptul. A 
închis uşa şi a întrebat-o: 

- De unde eşti, doamnă? 

- Din regiunea Vladimir. 

- Eşti bolnavă de multă vreme? 

- De trei ani şi jumătate. 

- Care este pricina bolii tale? 

- Mai înainte, batiuşka, eram ortodoxă, dar m-au 
măritat cu un bărbat de credinţă veche. Pentru o perioadă 
mare de timp n-am aderat la credinţa lor şi toate au mers 
bine. în cele din urmă, însă, m-au convins. Am început 
aşadar să fac semnul crucii cu două degete şi să nu mai 
merg la biserică. într-o seară am ieşit în curte pentru un 
lucru casnic. în faţa mea văzui un animal. Arunca flăcări 
pe nări. Am simțit că flăcările lui mă ard şi de frică am 
căzut jos şi am început să tremur. A trecut timp îndelungat 
şi ai mei au început să se neliniştească. M-au găsit întinsă 
în curte şi m-au băgat în casă. De atunci sunt bolnavă. 

- înțeleg, a zis Sfântul. Crezi însă iarăşi în Sfânta 
Biserică Ortodoxă? 

- Cred, batiuşka. 

îndată Sfântul a unit degetele în chip ortodox, a făcut 
semnul crucii şi i-a spus: 

- Fă acum şi tu crucea aşa, în numele Sfintei Treimi. 

- Cu plăcere, batiuşka, dar nu-mi pot descleşta 
mâinile. 

Atunci Sfântul a luat ulei din candela Maicii 
Domnului şi a uns mâinile şi pieptul bolnavei. Deodată a 
început să se mişte, încheieturile i-au trosnit şi peste puţin 
timp era complet sănătoasă. Lumea care era afară în 
pridvor a văzut minunea şi a transmis-o la mănăstire şi 


îndeosebi oaspeţilor de acolo. 
Ei 


După ce s-au liniştit toate, o măicuţă de la Diveevo a 
venit la Sfânt. 

- Soră, a zis stareţul, pe bolnavă n-a vindecat-o 
sărmanul Serafim, ci împărăteasa Cerească. 

Apoi a întrebat-o: 

- Există oameni în familia ta care nu merg la 
biserică? 

- Nu, părinte. însă părinţii mei şi toate rudele mele 
îşi fac semnul crucii cu două degete. 

- Spune-le din partea mea să unească cele trei degete 
în numele Sfintei Treimi. 

- De multe ori le-am vorbit despre asta, dar nu m-au 
ascultat. 

- Acum te vor asculta. Cere-le asta din partea mea. 
începe cu fratele tău, care mă iubeşte. Va fi de acord 
primul. Nu cumva ai şi rude adormite, care şi-au tăcut 
cruce cu două degete? 

- E trist, dar toţi cei din familia mea făceau aşa. 

Sfântul s-a gândit puţin şi a continuat: 

- Chiar dacă au fost oameni binevoitori, totuşi vor fi 
pedepsiţi pentru asta. Biserica Ortodoxă nu acceptă ca 
semnul crucii să se facă în acest fel. Ştii unde se află 
mormintele lor? 

Măicuţa 1-a înşiruit pe cei pe care-i ştia. 

- Aşadar, soră, să te duci la morminte, să faci câte 
trei metanii la fiecare şi să te rogi la Domnul să-i ierte pe 
el. 

Măicuţa a făcut pentru cei adormiţi aşa cum 1-a spus 
Sfântul. Apoi a transmis celor vii porunca lui. Şi aceia au 
ascultat întocmai, întrucât cunoşteau că este rob al lui 
Dumnezeu şi pricepe tainele sfintei credinţe. 

Sfântul Serafim dădea mare importanţă să se facă 
corect semnul crucii şi credea mult în marea putere a 
acestuia. 


Un ţăran din Ardatov, M.B., în vreme ce se pregătea 
să meargă la Sarov în pelerinaj, cu puţin înainte de a se 
porni, s-a lovit serios şi şi-a pierdut complet memoria. în 
starea aceasta l-au adus la Sarov. Aici, un ucenic din 
acelaşi sat cu bolnavul l-a condus la Sfânt. 

„Pe când mă apropiam de chilia stareţului, povestea 
mai târziu ţăranul, am început să mă simt mai bine. 
Memoria şi perceperea au început treptat să-şi reintre în 
funcţiune. îmi aduc aminte toate câte mi-a spus şi mi-a 
lacut părintele Serafim în ceasul acela. Mai întâi m-a 
binecuvântat şi mi-a făcut pe frunte semnul crucii cu ulei 
din candelă. Apoi mi-a dat doi pesmeţi şi la urmă mi-a 
arătat cum să-mi fac cruce cu trei degete şi mi-a spus: 
«Dumnezeu este milostiv. Aşa să te rogi la EI şi cu timpul 
vor trece toate». într-adevăr, la scurtă vreme după 
întoarcerea mea acasă m-am însănătoşit definitiv, cu 


rugăciunile robului lui Dumnezeu, părintele Serafim”. 
+ 


Deseori Sfântul doar cu o privire şi cu o vorbă 
simplă răscolea conştiinţa păcătoşilor, facându-i să se 
hotărască a se ridica din căderile lor. Un ţăran se străduise 
de multe ori să străbată mulțimea şi să se apropie de Sfânt, 
dar de fiecare dată eşua, simțind că cineva îl îndepărtează, 
în cele din urmă, stareţul I-a întrebat cu severitate: 

- Unde te înfigi aşa? 

Cuvântul acesta l-a zguduit pe ţăran şi adânc smerit 
a început să-şi mărturisească păcatele în faţa tuturor. 

- Recunosc, zicea, că nu sunt vrednic să apar în faţa 
unui asemenea înţelept. 

Această comportare a ţăranului simplu trebuie că a 


avut neapărat roadele cuvenite. 
* 


„în luna octombrie 1830, povesteşte Ivan lakovleţ 
Karataev, fusesem trimis din regiunea Kursk în locul unde 
se instalase regimentul nostru, pentru alcătuirea cavaleriei. 
Drumul meu trecea pe lângă mănăstirea Sarov. La Kursk 
şi de-a lungul drumului auzisem multe despre nevoinţele 
stareților din pustia Sarovului - Nazarie, Marcu şi alţii. 

Dar şi mai multe am auzit despre ieromonahul zăvorât 
Serafim, despre sfânta lui trăire, despre harisma tămăduirii 
oricărei boli trupeşti şi sufleteşti şi despre minunata lui 
înainte-vedere. 

Povestirile acestea îmi înflăcărau atât de mult inima, 
încât am hotărât să vizitez Sarovul fară întârziere. îmi era 
însă teamă ca nu cumva părintele Serafim să-mi cerceteze 
păcatele şi îndeosebi convingerile mele în legătură cu 
sfintele icoane. Credeam aşadar că o icoană, zugrăvită de 
mâna omului şi probabil a vreunui păcătos, nu poate fi 
plăcută lui Dumnezeu. Prin urmare, în ea nu sălăşluieşte 
harul dumnezeiesc făcător de minuni, aşadar nu poate fi 
obiect de respect şi evlavie. 

Până la urmă am fost biruit de teama cercetării şi am 
trecut de mănăstirea Sarov fără să intru. însă în luna 
martie a anului următor am primit ordin să mă întorc la 
regimentul meu. De data aceasta m-am hotărât să merg în 
mănăstire. M-am îndreptat spre arhondaric şi de acolo spre 
chilia stareţului. Frica ce o încercam până atunci s-a 
preschimbat în bucurie liniştită şi l-am iubit pe părintele 
Serafim înainte de a-l cunoaşte. 

Lume multă aştepta afară pentru a lua 
binecuvântarea sa. Starețul, în vreme ce îi binecuvânta, s-a 
uitat la mine şi mi-a făcut semn cu mâna să mă apropii. 
Am înaintat cu teamă şi dragoste, am pus metanie, am 
cerut binecuvântarea lui pentru drum şi pentru războiul ce 
avea să vină şi rugăciunea sa pentru a supravieţui. Acela 
m-a binecuvântat cu crucea de bronz pe care o avea la 
piept. Am sărutat crucea şi Sfântul a început să mă 
spovedească, vădindu-mi chiar el păcatele. 

Când s-a încheiat această spovedanie mângâietoare, 
mi-a spus: «Nu trebuie să fim supuşi de frica pe care ne-o 
impune diavolul în anii tinereţii noastre, ci îndeosebi 
atunci să priveghem. Şi după ce alungăm împuţinarea 

sufletului, să ne amintim că, chiar dacă suntem păcătoşi, 
ne aflăm cu toţii acoperiţi de harul Mântuitorului, fără de 
voia Căruia nu cade nici un fir de păr din capul nostru». 

Apoi a început să vorbească despre rătăcirea mea în 
legătură cu cinstirea sfintelor icoane: «Cât de rău şi de 
vătămător este să încercăm a desluşi tainele lui Dumnezeu 
care nu încap în neputincioasa noastră minte! Adică cum 
lucrează harul lui Dumnezeu prin sfintele icoane, cum îi 
vindecă pe păcătoşii ca mine şi ca tine nu numai la trup, ci 
şi la suflet. Căci şi păcătoşii, cu credinţa în harul lui 
Dumnezeu care sălăşluieşte într-înşii, se mântuiesc şi intră 
în împărăția Cerurilor!». 

După aceea, pentru a întări în mine respectul pentru 
sfintele icoane, a zis următoarele: «în Sfânta Scriptură 
scrie că în chivotul Testamentului existau Heruvimii de 
aur. De asemenea, că Evanghelistul Luca a zugrăvit chipul 
Maicii Domnului. în fine, însuşi Domnul ne-a lăsat icoana 
Lui nezugrăvită de mână omenească. Nu trebuie, mi-a 
spus în concluzie stareţul, să dăm importanţă gândurilor 
blasfemiatoare. Pe duhul mincinos şi pe părtaşii lui îi 
aşteaptă osânda veşnică în ziua înfricoşătoarei Judecăţi». 

Mi-a spus multe lucruri de folos pentru suflet, dar nu 
le țin minte pe toate. «Ispitele diavolului, mi-a accentuat, 
seamănă cu plasa păianjenului, care se destramă imediat 
ce bate vântul. Aşa dispar şi cursele diavolului, e 
îndeajuns numai să facem semnul crucii. Toţi sfinţii au 
fost supuşi la încercări. Aurul, cu cât rămâne mai mult în 
foc, cu atât devine mai curat. La fel se întâmplă şi cu 
sfinții. Prin încercări devin mai experimentați. Prin 
răbdare ţin departe dreapta urgie a lui Dumnezeu şi devin 
prietenii lui Hristos, în numele şi pentru iubirea Căruia au 
răbdat». Uneori stareţul îmi repeta următoarele: «După 
cuvintele Mântuitorului nostru, ni s-a dat calea strâmtă 
pentru a intra în împărăţia lui Dumnezeu». 

Atâta timp cât îl ascultam pe Sfânt, uitasem că mă 
aflu pe pământ. Soldaţii care veniseră cu mine s-au 
învrednicit şi ei să primească binecuvântarea lui. Starețul 
le-a vorbit despre război şi a profeţit că nici unul dintre ei 
nu va fi ucis în luptă. într-adevăr, nu numai că n-au fost 
ucişi, dar nici măcar nu au fost răniţi. 

Plecând de la părintele Serafim, am lăsat lângă el trei 
ruble de argint pentru lumânări. Diavolul însă voia să-mi 
tulbure conştiinţa şi mi-a şoptit: «De ce-i laşi bani 
sfântului părinte?». Mai târziu căindu-mă din pricină că 
am primit cugetul diavolesc, m-am întors la stareţ ca să-i 
cer iertare. Dumnezeu însă m-a pedepsit pentru acest 
simțământ al meu: cu toate că mă aflam lângă chilia 
părintelui Serafim, n-am putut s-o mai recunosc. Am fost 
aşadar nevoit să-l întreb pe un monah care se găsea acolo. 
Monahul mi-a arătat-o plin de mirare. Am rostit 
rugăciunea şi am intrat. Starețul mi-a luat-o înainte şi mi-a 
spus: «în timpul războiului cu francezii, un general era cât 
pe ce să-şi piardă mâna dreaptă. însă mâna aceea dăduse 
trei monede unui pustnic, pentru o biserică, astfel că 
datorită rugăciunilor bisericii Domnul l-a salvat. Bagă-ţi 
bine în minte acestea şi de aici înainte să nu te mai căiești 
pentru faptele bune pe care le faci. Banii tăi vor merge la 
zidirea mănăstirii Diveevo, pentru sănătatea ta». 

După aceea, stareţul m-a spovedit iarăşi, mi-a dat să 
mănânc câteva bucăţi de anafură şi să beau aghiasmă. Și 
după ce m-a stropit pe gură cu aghiasmă, s-a rugat: «Să 
plece cu harul lui Dumnezeu duhul viclean care s-a vârât 
în robul lui Dumnezeu, Ivan». Apoi mi-a dat pesmeţi 
pentru drum, aghiasmă şi anafură, pe care mi le-a pus 
chiar el în  traistă. Am luat pentru ultima oară 
binecuvântarea lui şi l-am rugat să mă pomenească în 
rugăciunile sale. «Pune-ţi nădejdea în Dumnezeu, mi-a 

răspuns, cere ajutorul Lui, fii cu luare aminte să-l ierți pe 
aproapele tău, şi atunci îţi va da orice vei cere». 
în timpul campaniei împotriva polonezilor am 
participat la multe lupte, dar Domnul m-a păzit prin 
rugăciunile dreptului Său rob”. 
“k 


Generalul Pavel Iakovleţ Kuprianov a venit la Sfânt 
şi i-a mulțumit pentru rugăciunile sale. 

- Cu rugăciunile voastre, i-a spus, am fost salvat în 
perioada campaniei împotriva turcilor. Eram înconjurat de 
multe regimente vrăjmaşe, pe când eu mai rămăsesem 
doar cu unul. Nici întăriri nu puteam să aştept, dar nici să 
mă mut în faţă sau în spate. Nu existau speranţe de 
salvare. Strigam deci neîntrerupt: „Doamne, miluieşte-mă 
cu rugăciunile stareţului Serafim”. Apoi am mâncat 
pesmeţii pe care mi-i dăduserăţi, am băut din aghiasmă, şi 
Dumnezeu m-a păzit întreg din mâinile vrăjmaşilor. 

- Mare mijloc de mântuire este credinţa, şi îndeosebi 
rugăciunea neîntreruptă a inimii, a zis Sfanţul. îl avem ca 
exemplu pe profetul Moise, care într-o luptă, chiar dacă 
s-a rugat în tăcere, l-a auzit pe Domnul întrebându-l: 
Moise, Moise, de ce strigi aşa? Şi atâta vreme cât Moise 
avea mâinile ridicate în rugăciune, îi biruia pe Amaliţi... 
lată ce este rugăciunea! Este biruința neînfrântă. Mai bine 
să mor decât să las fie şi pentru o clipă rugăciunea, zicea 
proorocul Daniel. Cu puterea acesteia, acela a închis gura 
leilor, iar cei trei tineri au vădit neputincioasă flacăra 
cuptorului. 

ek 


în ceasul când stareţul vorbea, s-au apropiat de el doi 
laici. 

Atunci Sfântul se întoarse către unul din ei şi îi 
spuse: 

- Şi lucrarea noastră, ca şi a voastră, este să-l 
învăţăm pe copii. 

- Da, a răspuns acela uimit, sunt preot în Biserica 
apuseană. 

După discuţia aceasta cu Sfântul, pastorul a promis 


că se va face ortodox şi, după cum se spune, s-a făcut. 
+ 


Prinţul Nicolae Nicolaevici Goliţin, mergând de la 
Moscova la Penz, a vrut să ia binecuvântarea părintelui 
Serafim. S-a dus deci la mănăstirea Sarov, dar nu l-a găsit 
pe Sfânt şi a plecat spre pustie. înaintase o jumătate de 
verstă de la mănăstire, când spre marea lui bucurie l-a 
văzut venind. S-a apropiat şi 1-a cerut binecuvântare. 

- Cine eşti tu? l-a întrebat Sfântul. 

- Un trecător, a răspuns acela, nevoind să-şi arate 
obârşia. 

Atunci Sfântul l-a îmbrățișat frăţeşte, l-a sărutat şi 
1-a spus: 

- Hristos a înviat! Citeşti Sfânta Evanghelie? 

- Da, o citesc. 

- Să citeşti, oricât poţi de des, următorul fragment 
din această carte dumnezeiască: Veniți la Mine toți cei 
osteniți şi impovăraţi şi Eu vă voi odihni pe voi. Luaţi 
jugul Meu asupra voastră şi învățaţi-vă de la Mine, că 
sunt blând şi smerit cu inima şi veţi găsi odihnă sufletelor 
voastre. Căci jugul Meu e bun şi povara Mea este uşoară 
(Matei 11,28-30). 

Pe când spunea acestea, l-a îmbrăţişat iarăşi cu 
lacrimi în ochi pe prinţ. Pe drum a discutat cu el. I-a vorbit 
încă despre viaţa viitoare şi despre încercările prin care va 
trece, care s-au adeverit toate la timpul lor. Când au ajuns 
la mănăstire, l-a condus în chilia lui, i-a dat aghiasmă şi i-a 

umplut traista cu pesmeţi. în ceasul despărțirii, l-a întrebat 
pe vizitator: 

- Vei rămâne multă vreme la mănăstire? 

- Nu, mă gândesc să plec mâine dimineaţă, după 
Sfânta Liturghie. 

- înainte de a pleca, aş vrea să te văd din nou, pentru 
că te-am îndrăgit, a zis stareţul cu blândeţe negrăită. 
Datorită ţie nu voi merge mâine în pustie. Voi rămâne la 
mănăstire. 

în ziua următoare, Sfântul a ieşit şi l-a aşteptat pe 
prinţ în pragul chiliei sale. L-a binecuvântat, l-a îmbrățişat 
şI l-a condus înăuntru. l-a dat iarăşi aghiasmă şi pesmeţi şi 
i-a reamintit să studieze cât poate de des acel fragment din 
Scriptură. L-a sfătuit de asemenea să studieze simbolul 
credinței şi îndeosebi articolul al doisprezecelea „şi viaţa 
veacului ce va să vie. Amin". La urmă i-a dat 
binecuvântare pentru drum. Din păcate, celelalte discuţii 
ale lui cu prinţul, care i-au fost de folos şi l-au mângâiat pe 


acesta, ne-au rămas necunoscute. 
+ 


Părintele Serafim inspira respectul pentru părinți, 
Chiar dacă aceştia aveau vreo slăbiciune evidentă. Un 
vizitator a mers la Sfânt împreună cu mama lui, care era 
foarte subjugată de păcatul beţiei. Fiul a vrut să-i 
vorbească stareţului despre acest păcat. Atunci acela, cu o 
privire severă, şi-a pus mâna dreaptă peste gura tânărului 
şi nu l-a lăsat să rostească nici un cuvânt. După învăţătura 
Bisericii noastre, suntem datori să nu-i judecăm pe părinţi 
pentru lipsurile lor, ci să-i respectăm şi să-i iubim. 
Părintele Serafim s-a întors după aceea spre mamă şi i-a 
spus să deschidă gura. Şi când ea a deschis-o, a suflat 
înăuntru de trei ori. în ceasul în care au plecat, a adăugat: 

- lată ce am să vă spun: să nu ţineţi în casă nici o 
picătură de vin, nici măcar vreun vas pentru vin, pentru că 


tu (Şi s-a întors spre mamă) nu vei rezista ispitei. 
Li 


La Sfânt mergeau şi unii care voiau să discute cu 
dânsul nu pentru a se folosi sufleteşte, ci pentru a-şi 
satisface curiozitatea. 

- Mă frământă un cuget, 1-a zis un vizitator 
Sfântului, că se apropie sfârşitul lumii şi ziua cea mare a 
celei de-a Doua Veniri. 

- Bucuria mea, a răspuns acela, ai o părere prea bună 
despre sărmanul Serafim. Aş putea cu vreodată să ştiu 
când va veni sfârşitul lumii şi ziua aceea mare în care 
Domnul va judeca viii şi morţii şi va răsplăti fiecăruia 
după faptele sale? Nu, asta nu pot s-o ştiu. 

Vizitatorul a căzut înfricoşat la picioarele stareţului, 
iar acela l-a ridicat cu bunătate şi a adăugat: 

- Domnul a spus cu neprihănitele Sale buze: Jar de 
Ziua şi de ceasul acela nimeni nu ştie, nici îngerii din 
ceruri, nici Fiul, ci numai Tatăl. Și precum afost în zilele 
lui Noe, aşa va fi şi venirea Fiului Omului. Căci precum în 
zilele acelea dinainte de potop, oamenii mâncau şi beau, 
se însurau şi se măritau, până în ziua când a intrat Noe în 
corabie, şi n-au ştiut până ce a venit potopul şi i-a luat pe 
toţi, lajfel va fi şi venirea Fiului Omului (Matei 24, 36-39). ] 

Aici stareţul a inspirat adânc şi a continuat: 

- Noi, care trăim pe pământ, am deviat mult de pe 
calea mântuirii. îl mâniem pe Domnul şi prin faptul că nu 
ținem sfintele posturi. Acum creştinii consumă carne şi în 
Postul Mare. De asemenea nu ţin postul de miercuri şi 
vineri. Biserica însă a rânduit un canon: cei care nu ţin 
sfintele posturi şi miercurea şi vinerea din tot anul 
păcătuiesc grav. Mai avem o scăpare, să ne pocăim, şi 

atunci Domnul ne va milui iarăşi. Avem credinţa şi 
Biserica ortodoxă, care sunt lipsite de cusur. Datorită 
acestora două, Rusia va fi pururea slăvită, înfricoşătoare 
pentru vrăjmaşi şi neînfrântă. Va avea ca scut credinţa şi 
evlavia, iar ca platoşă adevărul. Șiporțile iadului nu o vor 
birui (Matei 16, 18). 

* 


- Ce-i înveţi pe toți aceştia? l-a întrebat un frate pe 
Sfânt, deoarece îl vedea dăruindu-se mult pentru a-i învăţa 
pe ceilalți. 

- Urinez învăţătura Bisericii, a răspuns stareţul, care 
spune: „Nu ascundeţi Cuvântul Domnului, vestiți minunile 


I ui" (Vecernia din Marţea Mare). 
Ei 


Altădată iarăşi au trimis să-l întrebe: 

- De ce pe toţi cei care te vizitează îi ungi cu ulei din 
candela care arde în faţa icoanei din chilia ta? 

- Citim în Sfânta Scriptură, a răspuns el, că Apostolii 
II ungeau pe bolnavi cu ulei şi mulți dintre aceştia se 
vindecau. Pe cine să urmăm, dacă nu pe Apostoli? Şi 
obiceiul acesta a fost transmis de atunci neîntrerupt, pentru 
că cei miruiți cu ulei se tămăduiesc. 

În drum spre locaşul de pustnicie 

X. 
MANIFESTĂRI HARISMATICE 


Harisma înainte-vederii 


înainte-vederea Sfântului a ajuns la un grad foarte 
înalt. Odată l-a vizitat o tânără care nu-şi pusese niciodată 
problema vieţii monahale. Voia să-i ceară sfat Sfântului 
despre cum se poate mântui. încă înainte de a-l întreba, 
acela 1-a spus: 

- Nu te nelinişti prea mult în legătură cu asta. 
Trăieşte aşa cum trăieşti acum. Despre celelalte îți va arăta 
însuşi Dumnezeu. 

După aceea i-a pus tinerei metanie până la pământ şi 
a continuat: 

- Doar un singur lucru te rog: fiecare treabă să o 
cârmuieşti singură şi să judeci drept. Astfel te vei mântui. 

Cuvintele Sfântului 1 s-au părut ciudate tinerei. 

Acela însă a adăugat: 

- Când va veni vremea aceea, să-ţi aduci aminte de 
mine. 

- Poate că Domnul va binevoi să ne întâlnim din 
nou, a zis tânăra la plecare. 

- Nu, a răspuns stareţul. în clipa aceasta ne 
despărțim pentru totdeauna. De aceea cer sfintele tale 
rugăciuni. 

- Şi sfinţia voastră, părinte, să vă rugaţi pentru mine. 

- Mă voi ruga. Acum mergi cu pace. Căci mult ţi se 
va reproşa. 

într-adevăr, însoțitorii ei au întâmpinat-o cu multe 
reproşuri pentru întârzierea sa. Tânăra aceasta a fost tunsă 
în monahism cu numele Callista. Când mai târziu a 
devenit egumenă a mănăstirii Sviiazski din Kazan, şi-a 
adus aminte de poveţele Sfântului şi şi-a călăuzit viaţa 
după acestea. 


Odată la Sfânt au mers două fecioare, fiice 
duhovniceşti ale părintelui Ştefan, ieromonah la Sarov. 
Una era tânără, din familie de negustori. Cealaltă - mult 
mai în vârstă şi de origine nobilă. Aceasta din urmă încă 
din anii tinereţii se înflăcărase de iubirea lui Dumnezeu şi 
voia să devină monahie, dar părinții ei n-o lăsau. 
Amândouă veniseră pentru a lua binecuvântarea Sfântului 
şi a asculta poveţele sale. Cea mai mare i-a cerut 
binecuvântare să se facă măicuţă. Starețul însă a sfătuit-o 
să se căsătorească: 

- Viaţa în căsnicie, i-a zis, este binecuvântată de 
însuşi Dumnezeu. Trebuie numai să existe de ambele părți 
credință, iubire, pace. în căsnicie vei trăi fericită, însă 
viaţa monahală nu ţi se potriveşte. întrucât aceasta este 
grea. N-o pot trăi toţi. 

Cea tânără, care provenea din familie de negustori, 
nu numai că nu se gândea, dar nici măcar nu 1-a vorbit 
Sfântului despre viaţa monahală. Acela însă i-a dat 
binecuvântare să se facă măicuţă şi i-a numit şi mănăstirea 
unde se va închinovia. 

Din discuţia aceasta, niciuna n-a rămas mulţumită. 
Cea mare, desigur, s-a amărât de poveţele Sfântului şi 
iubirea sa pentru el s-a răcit. însuşi duhovnicul lor a fost 
uimit. Nu putea să înţeleagă cum de stareţul descurajează 
de la viaţa monahală o persoană matură şi râvnitoare, pe 
când, din contră, îndeamnă într-acolo o persoană tânără, 
care nu-şi doreşte aşa ceva. Timpul însă i-a dat dreptate 
părintelui Serafim. Fata cea mai mare s-a căsătorit şi a trăit 
fericită, iar cea tânără s-a dus în mănăstirea pe care 1-0 


numise stareţul înainte-văzător. 
+ 


Căpitanul de cavalerie Teplov obişnuia să-l viziteze 
în fiecare zi pe Sfânt. 

„în anul 1829, povesteşte, am mers la Sarov cu soția 
ŞI copiii mei. Pe drum, soţia mea a început să se vaite că 
copiii noştri citesc numai cărți religioase şi nu se îngrijesc 
deloc de lecţii şi de alte cărți ştiinţifice sau extraşcolare. 
Acestea le-a spus referindu-se îndeosebi la fiul nostru cel 
mare, în vârstă de zece ani, care în afară de cărțile de 
religie nu era interesat de nimic altceva. 

Ajungând la Sarov, ne-am dus iară întârziere la 
Sfânt, care ne-a întâmpinat cu multă bucurie. Ne-a 
binecuvântat şi ne-a spus să rămânem trei zile. Când a 
binecuvântat-o pe soţia mea, a zis: «Doamna mea, nu te 
grăbi să-i înveţi pe copiii tăi franceza sau germana. 
Pregăteşte-le mai întâi sufletul, şi toate celelalte li se vor 
da mai târziu». Când l-a binecuvântat pe fiul nostru cel 
mare, l-a numit «comoara mea». Atâta timp cât a trăit, 

starețul mi-a prevestit toate evenimentele ce se vor 
întâmpla în familia mea, plăcute sau rele, şi m-a întărit 


când aveam slăbiciuni cu poveţele sale părinteşti”. 
+ 


„în acelaşi an, continuă căpitanul, am fost prezent la 
următoarea întâmplare: cineva voia să se însoare cu o 
tânără cu care nu se potrivea. Și nici părinţii lui nu erau de 
acord cu o asemenea căsătorie. Tânărul ştia că părinții săi 
îl respectau pe Sfânt şi că nu s-ar fi împotrivit dacă acela 
şi-ar fi dat acordul. De aceea vroia să-l aducă pe stareţ de 
partea lui. A pregătit aşadar dovezile pentru a arăta 
corectitudinea intenţiilor sale, precum şi texte din Sfânta 
Scriptură pentru a-l convinge dacă n-ar fi fost de acord, 
însă înainte de a-l întreba pe Sfânt despre persoana care-l 
interesează, l-a auzit numind-o pe aceasta cu numele şi 
prenumele ei. l-a enumerat de asemenea şi dovezile şi 
fragmentele din Sfânta Scriptură pe care el însuşi le 
pregătise. Tânărul, uimit de înainte-vederea stareţului, a 
îngenuncheat la picioarele lui. Părintele Serafim l-a ridicat 
şi i-a zis: «Lui Dumnezeu, Maicii Domnului şi mamei 
tale nu le place planul tău, şi de aceea nu se va realiza», 
într-adevăr, căsătoria aceasta nu s-a făcut. Tânărul, 
plecând de la chilia Sfântului, trăise ceea ce niciodată până 
atunci n-a crezut: adică faptul că pe pământ pot exista 
sfinţi. întâmplarea aceasta l-a convins definitiv despre 


viaţa sfântă a părintelui Serafim." 
+ 


„în anul 1830, povesteşte iarăşi căpitanul Teplov, 
din pricina unei boli vechi de care suferea soţia mea, 
rânduisem să mergem în pelerinaj la Tihvin. însă în ziua în 
care trebuia să plecăm, soţia mea a căzut în vreme ce 
cobora treptele etajului al doilea şi a făcut entorsă la 
genunchi. Cu ajutorul unui medic, piciorul a fost aşezat la 


166 


loc. însă la cea mai mică mişcare rotula se deplasa, astfel 
că plecarea noastră a devenit imposibilă. Dar credinţa pe 
care o aveam în rugăciunile părintelui Serafim ne-a făcut 
să plecăm în călătorie. 

Deşi era iarnă, am pornit imediat. Pe drum, durerea 
i-a crescut. Cu toată nădejdea pe care o aveam în Sfânt, de 
multe ori i-am propus să ne întoarcem acasă, dar ea n-a 
vrut. De multă vreme aveam un principiu necălcat: 
totdeauna treceam pe la Sarov ca să luăm binecuvântarea 
stareţului. Aşa şi de data aceasta, deşi aveam multă cale de 
bătut, am ocolit pentru a primi binecuvântarea sa. Eram 
încă departe de mănăstire, când deodată durerea soției 
mele s-a micşorat. Ajungând, durerea a încetat definitiv, 
rotula s-a stabilizat şi umflătura a dat înapoi. 

Ne-am dus la Sfânt şi acela, după ce ne-a 
binecuvântat, ne-a spus să mergem la locul lui de 
pustnicie, la izvor. La amiază eram acolo. Starețul ne-a 
întâmpinat cu multă bucurie. Ne-a dat să bem apă din 
izvor, ne-a dat două bucăţi de pâine de secară pentru drum, 
ne-a binecuvântat şi a zis: «Mergeţi, mergeţi, drumul este 
uscat». De aceste ultime cuvinte ale părintelui Serafim 
ne-am adus aminte când ne-am întors din Tihvin. într- 
adevăr drumul, cu toate că ne aflam în luna ianuarie, nu 
avea nici o băltoacă. îl reparaseră aşa bine fiindcă aşteptau 


să treacă pe acolo împăratul." 
Ei 


„De când eram mic copil, povesteşte Elisabeta 
Nicolaevna Pozuhin, auzisem de sfinţenia şi înainte- 
vederea pustnicului zăvorât de la Sarov, părintele Serafim. 
Doream aşadar să-l văd şi să iau binecuvântarea lui. în 
1830, dorinţa mea s-a împlinit. 

Mergând spre Sarov, m-am oprit într-o casă din 
Arzamas. Acolo m-au informat că, pentru a-l vedea pe 

Sfânt, trebuie să mă aflu în mănăstire la prima Sfânta 
Liturghie de duminică, întrucât de obicei după aceea 
pleacă în pustie şi rămâne acolo până miercuri. 

Vremea era foarte mohorâtă şi sănătatea mea 
zdruncinată. Nu aveam puterea să-l caut în sălaşul său din 
pustie. De aceea mi-am continuat călătoria spre Sarov, fără 
să mă odihnesc la Arzamas. Era sâmbătă la amiază. Am 
umblat toată noaptea, şi dimineaţa am ajuns la mănăstire, 
îndată ce am intrat, l-am întrebat pe un monah dacă s-a 
terminat prima Liturghie. Şi când acela mi-a spus că s-a 
terminat, mi-am pierdut nădejdea de a-l mai întâlni pe 
stareţ. 

Domnul însă a vrut să-mi dăruiască mângâiere. Am 
plecat spre chilia lui şi am văzut mulțime de pelerini. Uşa 
era încuiată pe dinăuntru, semn că părintele Serafim era 
acolo. Voiam să luăm binecuvântarea sa şi să auzim ceva 
de folos. Nimeni însă nu îndrăznea să rostească 
rugăciunea. Câţiva au încercat, dar uşa nu s-a deschis. 

în spatele meu stătea o doamnă cu o fetiţă. Am 
rugat-o deci s-o pună pe copilă să rostească rugăciunea, 
căci era cea mai vrednică dintre toţi. îndată ce fetiţa a spus 
rugăciunea, uşa s-a deschis. Dar cât de rău ne-a părut când 
a început să se închidă din nou! Stăteam cea mai aproape 
de uşă dintre toţi. 

«Doamne, m-am gândit cu deznădejde, trebuie că 
sunt cea mai nevrednică dintre toţi, de vreme ce imediat ce 
m-a văzut a închis iar uşa». 

însă îndată ce mi-a trecut prin minte acest gând, l-am 
auzit pe stareţ cum îmi spune din spatele uşii 
întredeschise: 

- Liniştiţi-vă, doamnă, liniştiţi-vă, aşteptaţi puţin... 

Apoi a deschis uşa şi mi-a zis: 

- Vă rog, doamnă, spuneţi-mi ce nevoie aveţi? Ce vă 
trebuie? 

- Doresc să iau binecuvântarea voastră, să cer 
sfintele voastre rugăciuni, am răspuns plângând de 
bucurie. 

- Domnul să te binecuvânteze şi fie ca harul Său să 
fie cu tine, a zis şi m-a binecuvântat dându-mi şi trei 
bucăţi de prescură. 

După aceea 1-a binecuvântat şi pe ceilalți, spunând 
totodată fiecăruia: «Umblaţi cu pace». Mie nu mi-a zis aşa 
ceva şi de aceea am mai rămas. Când au plecat cu toţii, 
mi-a spus cu blândețe: 

- Vă rog să veniţi după vecernie, doamnă. 

M-am dus la arhondaric. Acolo am tăiat prescura pe 
care mi-a dat-o stareţul în mai multe bucăţi. Voiam ca 
atunci când mă întorceam acasă s-o împart tuturor acelora 
care-l iubeau pe Sfânt. Aşteptam cu nerăbdare vecernia, ca 
să mă duc iarăşi la chilia lui şi să-i dăruiesc darul meu: o 
bucată de material. îi dădusem cuiva să-mi cumpere ulei şi 
lumânări, dar acela uitase. M-am gândit aşadar să-i ofer 
doar nişte bani şi materialul. Mi se spusese că părintele 
Serafim nu primeşte nimic de la nimeni. Dacă n-ar fi 
primit darurile mele, aş fi dat materialul la mănăstire, iar 
cu banii aş fi cumpărat data viitoare ulei şi lumânări. 

După vecernie l-am găsit pe stareţ în sala chiliei sale, 
îngenuncheat lângă sicriu. Când m-a văzut, s-a ridicat iute 
ŞI mi-a zis: 

- Vă rog, doamnă, veniţi! 

Când am auzit aceste cuvinte rostite cu bucurie, i-am 
oferit darurile mele cu oarecare teamă dar şi nădejde. 

- Sfințite părinte, primiţi acest material împreună cu 
adânca mea evlavie. 

Câtă bucurie am simțit când a luat materialul din 
mâinile mele şi mi-a spus: 

- Vă mulţumesc, doamnă. în biserica lui Dumnezeu 
toate sunt primite. 

- Lumânări şi ulei n-am apucat să cumpăr. Primiţi 
cel puţin aceşti bani, am îndrăznit să rostesc. 

Starețul a primit şi banii mulţumindu-mi. Când mai 
târziu i-am povestit această întâmplare monahului din 
Sarov, Damaschin, s-a minunat de amabilitatea deosebită 
pe care mi-a arătat-o stareţul. 

Discuţia mea de mai sus cu părintele Serafim mi-a 
iscat dorinţa de a mă spovedi la el. Părintele Damaschin 
mi-a spus că aşa ceva e cu neputinţă. Eu însă l-am rugat 
toată noaptea pe Dumnezeu să mă  învrednicească. 
Dimineaţa am plecat spre chilia lui. Când un slujbaş mi-a 
deschis uşa de la sală, l-am văzut iarăşi pe batiuşka lângă 
sicriul său. M-a condus în chilie, mi-a zis să fac semnul 
crucii şi mi-a dat să beau aghiasmă, ducându-mi-o el 
însuşi de trei ori la gură. Apoi a cerut basmaua mea. l-am 
dat un capăt din şalul pe care-l purtam şi el mi-a pus acolo 
înăuntru o mână de pesmeţi, zicând: 

- Luaţi, doamnă, nu vă faceţi griji, acestea sunt 
pentru a le împărţiţi celor care vor. 

Atunci mi-am amintit de cele trei bucăţi de prescură 
pe care le tăiasem în ziua trecută şi am fost uimită de 
minunata lui înainte-vedere. 

- Sfinţite părinte, am îndrăznit să spun cu evlavie dar 
şi cu teamă, îngăduiţi-mi să vă spun ceva. (Mă gândeam 
să-i cer să mă spovedească). 

- Veniţi, doamnă, a răspuns. 

Și deodată m-a luat de mână şi a început să spună 
rugăciunea: «Dumnezeule, slăbeşte, lasă, iartă păcatele 
mele câte ţi-am greşit...». Uimirea mea a fost de nedescris, 
precum şi frica şi bucuria ce le simţeam. Repetam 
împreună cu el rugăciunea, printre suspine. Apoi am căzut 
în genunchi. A îngenuncheat şi el lângă mine şi m-a ţinut 
de mână, atâta timp cât am spus rugăciunea. După iertarea 
păcatelor, care se face de obicei după spovedanie, mi-a dat 

să sărut crucea lui de bronz şi ţinându-mă de mâna 
dreaptă, mi-a zis: 

- Harul Domnul nostru lisus Hristos şi dragostea lui 
Dumnezeu Tatăl şi împărtăşirea Sfântului Duh să fie cu 
voi în toată viaţa, în ceasul morţii voastre şi în veşnicie. 

Simţeam o bucurie negrăită. M-am aplecat şi i-am 
sărutat mâinile. Şi acela m-a binecuvântat pentru drumul 
de întoarcere şi mi-a spus: 

- Domnul vă va ajuta. 

într-adevăr, cu rugăciunile sale am ajuns bine acasă, 
cu toate că în perioada aceea pretutindeni se întinsese 
holera cea înfricoşătoare. 

Trebuie să vorbesc şi despre o altă întâmplare care 
vădeşte faptul că Dumnezeu asculta rugăciunile Sfântului. 
O femeie născuse mulți copii, dar toţi mureau în primul an 
de viaţă. M-a rugat stăruitor s-o iau la Sarov împreună cu 
fiica ei nou-născută. Când am sosit la părintele Serafim, 
i-a vorbit de problema ei şi i-a cerut să se roage pentru 
dânsa. lar acela şi-a atins mâna de capul copilului, zicând: 

- Veţi fi mângâiată cu acest copil. 

într-adevăr, fata a supravieţuit. Dar ceilalți copii, 
care s-au născut după ea, n-au putut scăpa de moartea 


timpurie." 
i 


Prin harisma înainte-vederii Sfântul a adus mult 
folos aproapelui. Odată a venit din Penz la Sarov văduva 
evlavioasă a unui diacon, pe nume Eudoxia, pentru a lua 
binecuvântarea Sfântului. Când stareţul a ieşit din biserica 
spitalului, l-a urmat şi ea, împreună cu mulțimea. A stat în 
pridvorul chiliei Sfântului ultima dintre toţi şi îşi aştepta 
rândul pentru a-l întâlni. 

Deodată, părintele îi lăsă pe ceilalţi şi o strigă: 

- Eudoxia, vino repede încoace! 

Ţ 


trebuie să urmez. Starețul, prin harisma înainte-vederii, 
îmi cunoştea toată viaţa. Eu sunt un simplu burghez şi 
ocupaţia mea era negustor de pâine. Cu asta îmi hrăneam 
familia. însă din dragoste nețărmurită către Dumnezeu 
mi-am dorit nevoinţa pribegiei. Şi fără binecuvântare, fără 
vreun  călăuzitor, mi-am părăsit familia lăsând-o 
neajutorată, am purtat lanţuri şi m-am dus la Kiev. Acolo 
am întâlnit un stareţ care m-a trimis aici, la părintele 
Serafim, cu porunca de a mă supune la orice-mi va spune. 1] 
Dar părintele Serafim mi le-a spus pe toate dinainte. Ceea 
ce-mi rămâne aşadar este să-l mulţumesc lui Dumnezeu şi 


să mă întorc acasă, după cum mi-a arătat stareţul. 
+ 


Cu puţin înainte de adormirea Sfântului, l-a vizitat 
Alexei Petrovici Adronov, din oraşul Kadov, care nutrea 
față de el respect şi dragoste deosebită. împreună cu el a 
luat şi doi elevi, care terminaseră seminarul şi aşteptau se 
fie numiţi în funcţii. Sfântul, după ce 1-a binecuvântat, i-a 
spus unuia din elevi: 

- Du-te repede acasă, pentru că a luat foc. Ard 
lanurile şi trebuie să-i ajuţi pe ai tăi. 

Celuilalt 1-a zis: 

- întoarce-te şi tu acasă cât mai repede. Eşti deja 
aşteptat pentru a ţi se da un loc de muncă. 

Ucenicii au fost uimiţi, dar întorcându-se la casele ] 
lor au constatat că nimic nu rămâne ascuns de ochii 
minunatului stareţ. 


Țăranul Eftimie Vasilievici din Lihaţev s-a angajat 
să construiască vârful turlei mănăstirii Sarov. Acesta stătea 1 
pe acoperişul turlei cu câțiva muncitori, pentru a | 
supraveghea lucrările şi corecta amplasare a vârfului. în 
vreme ce lucrarea se apropia de final, i-a trecut deodată j 


174 


prin minte să ceară rugăciunea şi binecuvântarea părintelui 
Serafim, ca să fie liniştit că se vor termina toate bine. 
îndată ce a cugetat aşa, îl văzu pe Sfânt ieşind din chilia 


lui în pridvor şi binecuvântându-l de trei ori. 
+ 


Odată l-au vizitat pe Sfânt la mănăstirea Sarov 
egumenul Lavrei Visokogorskului, ieromonahul Antonie, 
şi un negustor din Vladimir. Au intrat împreună. Starețul 
1-a spus egumenului să aştepte şi fară întârziere a început 
să discute cu negustorul. După ce i-a dat canon pentru 
păcatele lui, l-a povăţuit: 

- Toate nenorocirile şi necazurile tale sunt urmările 
vieţii păcătoase pe care o duci. Părăseşte-o pe aceasta şi 
îndreptează-te. 

Vorbea cu atâta căldură, încât negustorul şi 
egumenul s-au emoţionat până la lacrimi. Terminând, 1-a 
spus negustorului: 

- Să posteşti în mănăstirea din Sarov şi să te 
împărtăşeşti cu Preacuratele Taine. Dacă te pocăieşti 
sincer, Domnul nu-ţi va refuza harul şi mila Sa. 

Negustorul i-a pus metanie Sfântului, 1-a mulţumit 
pentru sfaturile sale, a promis că le va ţine, 1-a cerut să se 
roage pentru el şi a ieşit din chilie cu ochii în lacrimi. 

- Părinte, a îndrăznit atunci să spună egumenul 
Antonie, sufletul omului e deschis spre sfinția voastră ca 
faţa unui om înaintea oglinzii. Am observat că, fără să 
ascultați amărăciunile şi problemele acestui pelerin, i le-aţi 
spus pe toate. 

Și în vreme ce Sfântul tăcea, egumenul a continuat: 

- Acum văd că mintea voastră este atât de curată, 
încât nimic nu rămâne ascuns în inima aproapelui. 

- Nu vorbi aşa, bucuria mea, a zis Sfântul ducând 
mâna dreaptă la gura celui cu care discuta. Inima omului e 

deschisă numai Domnului. Cunoscătorul inimilor este doar 
Dumnezeu. 

- Cum altfel, batiuşka, i-ați spus negustorului tot ce 
îi era necesar, fără să-i puneţi nici o întrebare? 

- Omul acesta, ca toţi ceilalţi, a explicat Sfântul, m-a 
vizitat ca pe un rob al lui Dumnezeu. Eu, păcătosul 
Serafim, aşa gândesc, că sunt adică robul netrebnic al lui 
Dumnezeu. Aşadar, orice îmi porunceşte Domnul, aceasta 
o transmit oricărui îmi cere ceva de folos. Primul gând 
care îmi vine îl consider venit de la Dumnezeu şi îl spun 
celui cu care vorbesc. Nu cunosc ce se întâmplă în sufletul 
său, cred însă că acesta îmi e arătat de voia lui Dumnezeu, 
spre folosul lui. Există şi cazuri în care nu alerg la voia lui 
Dumnezeu, ci la logica mea, deoarece mi se par simple. în 
asemenea cazuri se fac mereu greşeli. 

Terminând Sfântul această discuţie îndrumătoare şi 
revelatoare, pe care ne-a transmis-o însuşi egumenul 
Antonie, a zis: 

- Precum fierul pe nicovală, aşa mi-am predat şinele 
şi voia mea Domnului şi Dumnezeului meu. După cum îi 
place Lui, aşa faptuiesc. Voia mea nu există. Orice îi e 
plăcut lui Dumnezeu, aceea transmit. 


Harisma tămăduirii 


Mulţi oameni au fost tămăduiţi, după credinţa lor, cu 
rugăciunile Sfântului. în anul 1830 a venit la Sarov o 
femeie bolnavă. Suferea de ascită. Tot trupul i se umflase 
şi prezenta icter. Slăbise atât de mult, încât cu mare efort a 
sosit la Sarov. Pe drum a făcut două popasuri. într-unui 
din acestea, făcut la mănăstirea de măicuţe Nijegorod, 
arăta atât de rău, încât i-au săvârşit pregătirea dinaintea 
morţii. 

Când a ajuns la Sarov, s-a îndreptat împreună cu alți 
vi/.itatori spre chilia Sfântului şi a aşteptat ultima dintre 
loţi. Acela însă a străbătut mulțimea şi s-a dus direct la ea, 
„1 întins mâna, a luat un prosop pe care i-l confecţionase 
chiar aceasta, s-a şters cu el de trei ori şi 1-a zis: 

- Vino cu mine, bucuria mea! 

După ce a condus-o în chilia lui, a binecuvântat-o, 
i-a dat prescuri şi aghiasmă şi a lăsat-o să plece, spunând: 

- Mâine ne vom vedea. 

în ziua următoare, Sfântul îi primea pe vizitatori în 
pustia apropiată, lângă izvor. A venit aici îmbrăcat cu 
mantia mică şi ţinând în mână o lumânare aprinsă. l-a 
binecuvântat pe toți spunând fiecăruia ceva de folos. La 
urmă s-a apropiat şi bolnava. 

- Tu, doamna mea, 1-a zis, eşti foarte bolnavă. Du-te 
la izvor să te speli, să bei apă, şi te vei face bine. 

- Am băut, batiuşka, şi m-am spălat când am venit 
aici. 

- la apă de la izvor, bucuria mea. S-o ai cu tine, să 
bei, să te speli, să-ţi îmbăiezi tot trupul cu ea. Apostolii lui 
I Iristos te vor vindeca. 

- Nu am vas, batiuşka, ca să pun apa în el. 

Atunci Sfântul i-a adus din chilia lui o găleţică. în 
ceasul când ea a plecat s-o umple şi în ceasul când se 
întorcea, i-a repetat tot ce-i spusese mai înainte, 
întorcându-se în camera sa, bolnava a făcut cu exactitate 
tot ce i-a spus stareţul, cu toate că apa cauza bolii de care 
suferea şi în ciuda împotrivirilor celor care o însoțeau. 

în ziua următoare s-a ridicat din pat complet 
sănătoasă. Lichidul pe care-l avea în trup dispăruse, 
umflătura dăduse înapoi, durerea se micşorase şi puterile îi 
reveniseră. Faţa ei îşi recăpătase din nou culoare naturală. 
Bolnava era ca şi cum ar fi renăscut. Toţi cei care o 
văzuseră ziua trecută aproape că n-o mai recunoşteau. 

înainte de a pleca pe drumul întoarcerii, Sfântul 1-a 
trimis două însoţitoare împreună cu binecuvântarea sa, 
precum şi trei toiege. Unul cu căpăţână, pentru fosta 
bolnavă, unul cu patru picioare, pentru o însoţitoare de-a 
ei, şi unul simplu, pentru cealaltă. Timpul a arătat că 
fiecare din semnele acestea avea un sens special: fosta 
bolnavă a devenit măicuţă, cu numele Pulheria, şi mai 
târziu egumenă la mănăstirea Slobod, din eparhia Viaţki. 
Prima dintre însoţitoarele sale a devenit şi ca măicuţă 
împreună cu cei trei copii ai ei, doi băieţi şi o fată. în fine, 
a doua însotitoare a intrat şi ea în mănăstire. 


Monahul Anastasie din Sarov discuta odată cu 
Sfântul aproape de izvor. 

- M-am rugat, părinte, a zis Sfântul, ca apa acestui 
izvor să vindece bolile. 

Aşa se explică însuşirile tămăduitoare pe care le are 
până în ziua de astăzi izvorul Sfântului: apa aceasta, | 
oricâtă vreme ar rămâne în vas închis, nu prinde miros 
urât. Unii au vrut să explice fenomenul acesta spunând că 
poate avea în compoziţie săruri minerale. Este însă ştiut că |] 
apele minerale se schimbă, şi desigur repede. 

O altă însuşire a apei din izvorul Sfântului este că 
niciunul din cei care s-au îmbăiat n-a păţit vreo 
pneumonie, ci, dimpotrivă, mulţi s-au vindecat. 

+ 


De fiecare dată când îi duceau bolnavei V.N. 
aghiasmă, o cuprindea o exaltare puternică şi frică mare. 
Medicamentele nu o ajutau deloc. Neavând ce altceva să 
facă, au adus-o la Sfântul Serafim. Acela i-a dat câteva 
bucăţi de zahăr şi i-a spus să se îmbăieze în izvorul lui. 
Când s-a îmbăiat, s-a vindecat definitiv şi acum trăieşte 
fericită cu copiii el. 

Maria K. îl cunoscuse personal pe Sfânt. într-o 
epistolă a sa către zăvorâtul Gheorghe, scrisă la şase luni 
ile la adormirea părintelui Serafim, notează următoarele: 

„Voi vorbi iarăşi despre părintele Serafim, izvorul 
Imcuriei mele. Mavra L., soția generalului Sipiaghin, era 
Iwlnavă. Simţea o melancolie intensă. Din pricina bolii nu 
putea să postească, aşa cum rânduieşte tipicul Bisericii. A 
mers la Sfânt, care a trimis-o să bea apă din izvorul său. 
Mavra a băut şi, deodată, din gât i-a ieşit multă fiere. Din 
ceasul acela s-a însănătoşit complet. 

Tatiana Vasilievna Barinov, continuă Maria K., avea 
o spuzeală pe mână. Toată mâna 1 se făcuse o rană. Sfântul 
1-a spus s-o spele în apa izvorului. Aceea s-a gândit: „Vai, 
cum să fac asta, de vreme ce la cel mai mic contact cu apa 
boala se agravează?". N-a îndrăznit însă să nu asculte, 
îndată ce şi-a spălat mâna, de pe ea a căzut ceva ca nişte 
solzi împreună cu piele şi mâna i s-a curăţat. 

Mulţi bolnavi care aveau răni se îmbăiau la porunca 
Sfântului la izvorul său şi toți se vindecau. Viaţa părintelui 
Serafim şi harismele dumnezeieşti cu care era înzestrat mă 
umplu de bucurie. însă când mă gândesc că s-a mutat de la 
cele pământeşti şi nu-l voi mai revedea, inima mi se umple 
de tristeţe şi ochii îmi lăcrimează. Plănuiam să-i cer 
binecuvântarea pentru a intra în mănăstirea Diveevo... Atât 
de mult îl admiram, încât oricât aş fi vorbit cu el, găseam 
că e prea puţin. Doar lacrimile îmi curgeau nestăvilite. 
Când se întâmpla câte o schimbare în viaţa mea, pe care 
mi-o profeţise, mi se părea că inima mi se topeşte de 
tristeţe. Starețul însă reuşea şi atunci să mă liniştească şi să 
mă facă să mă supun voii lui Dumnezeu”. 

i 

Tămăduirile părintelui Serafim au fost multe. 
Monahul Alexandru din Sarov povesteşte următoarea |] 
întâmplare: 

„Când mă aflam încă în lume sufeream de neputinţa 
tuturor membrelor. însă ceea ce mă chinuia îndeosebi era 
o durere nesuferită a urechii, care în cele din urmă mi s-a | 
astupat. Medicamentele nu m-au ajutat. Am plecat aşadar 
spre Sarov, pentru a-i cere părintelui Serafim să se roage < 
pentru mine. Am intrat în chilia lui şi i-am căzut la 
picioare. Starețul, fără să spună vreun cuvânt, s-a dus la 
candela care ardea în faţa icoanei Maicii Domnului, şi-a 
înmuiat degetul în ulei şi mi-a uns urechea care mă durea. 
Imediat am simțit o uşurare şi curând durerea mi-a trecut 
complet. Atunci stareţul mi-a spus: «Vei deveni de-al 
nostru». într-adevăr, cu toate piedicile serioase pe care « 
le-am avut, am devenit monah la mănăstirea Sarov. 

După ce am intrat în mănăstire, mâna dreaptă mi-a 
slăbit şi mai mult. Nu puteam nici să mănânc, nici să-mi 
fac semnul crucii, dacă n-o ţineam cu mâna stângă. 

M-am dus din nou la stareţ, am îngenuncheat, am 
cerut binecuvântarea şi sfintele lui rugăciuni. 

Acela m-a binecuvântat cu blândeţe şi mi-a spus j 
bucuros: 

- Roagă-te la împărăteasa Cerurilor şi fă trei metanii. 

După ce am făcut întocmai cum mi-a spus, mi-a 
oferit un vas cu aghiasmă, zicându-mi s-o ţin cu mâna 
dreaptă. 

- Batiuşka, am zis, nu pot. Mă doare şi e total ! 
neputincioasă. 

Atunci el m-a luat de mâna bolnavă şi, dându-mi 
vasul, mi-a spus: 

- la şi bea. 

Cu ajutorul său am reuşit cu greutate să beau. Apoi | 
m-a binecuvântat şi m-a lăsat să plec. De atunci, slavă lui 

Dumnezeu, cu rugăciunile părintelui Serafim mâna mi s-a 
vindecat definitiv”. 


Generalul  Vraski notează în epistola lui către 
egumenul Sarovului, Rafail: 

„în anul 1826 am vizitat mănăstirea voastră şi am 
mers la părintele Serafim pentru a lua binecuvântarea sa. 
in sala chilie: sale, frigul era atât de puternic încât chiar şi 
eu, care purtam uniformă soldăţească, tremuram. 

în ceasul acela, Sfântul discuta cu un monah, iar eu, 
stând în picioare în sală, mă rugam la Preasfânta 
Născătoare de Dumnezeu. Uşa s-a deschis şi stareţul a ieşit 
A a zis: 

- Ce bucurie îmi dă Dumnezeu! 

Imediat m-a băgat în chilia lui, şi întrucât era plină 
cu diferite lucruri, mi-a spus să stau pe prag. S-a aşezat şi 
el în faţa mea pe podea, mi-a sărutat mâna şi ţinându-mi-o 
intr-a lui discuta bucuros cu mine. Aşa de mare era 
dragostea lui pentru aproapele. Printre altele i-am spus că 
mă doare pieptul. Eram pe atunci un tânăr slăbit şi palid. 

- Nu ai nimic, mi-a răspuns. 

Și după ce s-a ridicat în picioare, a luat o sticlă şi 
mi-a dat-o spunând: 

- Bea o înghiţitură zdravănă! 

îndată ce am băut, am înţeles că era ulei şi am 
început să mă tem pentru urmări. Dimpotrivă însă, din 
ceasul acela durerea din piept a dispărut. Din slăbit cum 
eram, într-o clipită am devenit sănătos şi puternic. 

Au trecut mulți ani. O întâmplare m-a silit să las 
serviciul militar pentru totdeauna. Am plecat de la 
Petersburg, dar această despărţire mi-a provocat 
melancolie. Era atât de intensă, încât m-a chinuit un an 
întreg. Mergând odată către Arzamas, am trecut pe la 

Sarov. M-am dus direct la mormântul Sfântului şi am făcut 
o pomenire. Când am terminat, mi-a trecut melancolia. 
Eram iarăşi complet sănătos". 


La Diveevo şi la Sarov lucrau mulţi ţărani. Unii din 
el aveau legături osebite cu Sfântul. Iubirea lor era 
reciprocă. Câţiva dintre aceştia au devenit martori credibili 
al evenimentelor din viaţa Sfântului. 

Un ţăran din Lihaţev, D.V., povesteşte că în 183l a 
simţit simptomele holerei. S-a gândit atunci să-i ceară 
ajutorul Sfântului şi s-a târât cu greutate până la chilia lui. 
Starețul i-a dat să sărute icoaca Maicii Domnului, să bea 
aghiasmă şi să mănânce câteva bucăţi de anafură. 
Bolnavul s-a liniştit puţin. După aceea i-a poruncit să 
înconjoare mănăstirea şi când va ajunge la biserica 
centrală să intre şi să se roage. 

- Acolo, 1-a zis, harul lui Dumnezeu te va tămădui. 

Țăranul a făcut ascultare la Sfânt şi cu harul lui 


Dumnezeu s-a întors în cameră complet sănătos. 
%X 


Căpitanul de cavalerie A.V. Teplov povesteşte 
următoarele: 

„Când aveam treizeci de ani, în regiunea 
Ecaterinoslav şi-a făcut apariția o epidemie de holeră. 
Dintre oamenii pe care îi aveam sub comandă în perioada 
aceea, douăzeci muriseră deja, iar spasmele, oftarea şi 
jalea celorlalți îmi sfâşiau inima. în acele momente grele 
mi-am adus aminte de stareţ: 

- Când vei trece prin necazuri, îmi spusese, să vii la 
chilia sărmanului Serafim. Acela se roagă pentru tine. 

Ne-am hotărât deci, cu şi soția mea, să mergem la 
stareţ şi să-i cerem să ne izbăvească de boala necruțătoare, 
în aceeaşi noapte, părintele Serafim a apărut în visul soţiei 

inele şi i-a spus să mergem la cutare izvor, unde odată 
apăruse icoana Maicii Domnului. Să scoatem apă de acolo 
ŞI să bem noi şi oamenii noştri. 

Izvorul acesta se află la o depărtare de douăsprezece 
verste de moşia noastră. Am plecat dis-de-dimineaţă, toată 
familia, cu credinţă absolută în mijlocirile robului lui 
Dumnezeu Serafim. Ajungând la izvor, am făcut semnul 
crucii, am băut din apă şi ne-am spălat, noi şi slujbaşii 
noştri. După aceea am trimis pe cineva să aducă un butoi 
de acasă, l-am umplut cu apă şi am plecat cu toţi spre 
casă. 

în sat i-am adunat pe toţi locuitorii, l-am chemat pe 
preot şi am făcut aghiasma. Apoi, după ce am luat cu toții 
aghiasmă, am trimis şi la spital, unde mulți erau pe 
moarte. Toţi aceştia, cu mila lui Dumnezeu, s-au vindecat 
curând şi nimeni n-a mai murit de holeră în regiunea mea. 

Frica de holeră i-a silit pe mulți să alerge la Sfânt. 
Unii mergeau personal, alții trimiteau scrisori şi îl întrebau 
cum să se ferească de primejdie. Şi acela răspundea aşa: 

- Dacă chemăm numele Domnului, ne vom salva. 
Cine are numele Domnului pe buze, se va izbăvi. 
Descoperă Domnului calea ta şi nădăjduieşte în EI, şi EI 
va împlini. Și va scoate ca lumina dreptatea ta şi judecata 
ca lumina de amiază (Psalmi 36, 5-6). E nevoie doar să 
asculți de Domnul şi să te rogi Lui. 

In continuare, îi povăţuia să pună în practică canonul 
rugăciunii pe care-l rânduise pentru oamenii simpli şi 
pentru cei care nu au destul timp ca să se roage. 

- Cel ce va pune în practică acest canon, zicea 
stareţul, nu va fi lipsit de mila lui Dumnezeu. Rugăciunea 
este calea către Domnul. Se va izbăvi de asemenea şi cel 
care se va împărtăşi cu Preacuratele Taine deseori, nu doar 
o dată pe an. Acela va dobândi în plus fericire pe pământul 
acesta şi viaţă lungă. Să vă aduceţi aminte de cuvintele 

Apostolului:  Bucuraţi-vă pururea,  rugați-vă neîncetat, 
dați mulțumire pentru toate (| Tesaloniceni 5, 16-18). Căci 
cred că harul tainei Sfintei împărtăşanii doar atunci se face 
simţit, când sufletul celui care se împărtăşeşte trăieşte 
această stare de fericire şi linişte. Pentru Domnul, unul 
care împlineşte voia Lui valorează mai mult decât o 
mulţime de călcători de lege. 

Deseori răspundea la scrisorile pe care le primea tară 
să le deschidă. După moartea sa au găsit în chilia lui multe 
epistole pecetluite, cărora însă le răspunsese la vremea 
cuvenită". 


Rugăciunea Sfântului avea mare putere. Tămăduia 
bolnavi care ajunseseră deja în pragul morţii. în mai 1829 
se îmbolnăvise grav soția lui Alexei lurievici Vorotilov, 
din satul Pavlov, regiunea Gorbaciov. 

Vorotilov avea mare credință în puterea rugăciunii 
Sfântului, dar şi Sfântul îl iubea ca pe un ucenic de-al lui. 
A plecat deci îndată spre Sarov, unde a ajuns la miezul 
nopţii. Cu toată ora nepotrivită la care a sosit, s-a dus 
direct la chilia părintelui Serafim. Acela, ca şi când îl 
aştepta, şedea în pragul chiliei sale. 

- Ce te-a făcut, bucuria mea, să vu la chilia 
sărmanului Serafim la ora asta? 

- Am venit să cer ajutor pentru soția mea bolnavă. 

- Soția ta, i-a spus atunci Sfântul vizitatorului, e scris 
să moară. 

Acela însă a căzut la picioarele lui cu lacrimi şi l-a 
rugat să mijlocească la Domnul, pentru a-i dărui sănătate 
soţiei sale. Sfântul s-a adâncit imediat în rugăciune, vreme 
de zece minute. Apoi şi-a deschis ochii, l-a ridicat pe 
Vorotilov şi 1-a zis: 

- Iată, bucuria mea, Domnul îi dăruieşte viaţa soției 
tale. Mergi la casa ta cu pace. 

Când a ajuns acasă, a aflat că în ceasul în care 
părintele Serafim se ruga, soția sa a simţit o uşurare. 


Curând s-a însănătoşit complet. 
E 


în luna septembrie 1831 a venit la Sarov un moşier 
din regiunea Sibirsk şi Nijegorsk, Nicolae Alexandrovici 
Motovilov. Studiase filologia la Facultatea din oraşul 
Kazan şi era consultant în formularea hotărârilor 
judecătoreşti şi a legilor statului înainte de intrarea lor în 
Codul Penal. Deţinea al şaselea grad onorific al oraşului. 
Era de asemenea inspector de onoare al instituţiilor de 
învățământ din regiunea Korsunsk. 

La Sarov a venit destul de bolnav, dar cu rugăciunea 
Sfântului s-a vindecat prin minune. într-un text scris de el, 
care se păstrează la mănăstirea Diveevo, mărturiseşte 
următoarele despre tămăduirea sa: 

' „Marele stareţ Serafim m-a vindecat de un 
reumatism grav. Tot corpul îmi era slăbit, picioarele 
paralizate, mereu înmuiate şi umflate la genunchi, iar la 
spate şi coaste aveam răni adânci. Sufeream de mai bine 
de trei ani, fară să se întrevadă vreo vindecare. 

Aflându-mă în această stare, am dat poruncă să mă 
transporte de la moşia mea, care se găsea la Nijegorod, 
până în pustia Sarovului. Am ajuns la 5 septembrie 1831. 
Pe 7 şi 8 septembrie, praznicul Naşterii Maicii Domnului, 
m-am  învrednicit să am două întâlniri cu părintele 
Serafim, însă fară să mă vindec. 

în ziua următoare m-au dus în pustia apropiată. Mă 
țineau patru bărbaţi, iar un al cincilea îmi sprijinea capul. 
Deoarece stareţul discuta cu mulțimea, m-au lăsat sub un 

pin mare şi stufos, care se află pe malul râului Sarovka. 
Când i-am cerut să mă tămăduiască, mi-a răspuns: 

- Nu sunt doctor. Cine vrea să se vindece, trebuie să 
se adreseze doctorilor. 

- Am vizitat cei mai buni medici, dar nu nii-am găsit 
leacul. Acum deci nu mai am altă nădejde că mă voi 
vindeca de boala mea, fără numai mila lui Dumnezeu. Dar 
întrucât sunt păcătos şi Dumnezeu nu mă ascultă, vă cer să 
vă rugaţi pentru mine spre a mă vindeca. 

- Credeţi că Domnul nostru lisus Hristos este 
Dumnezeu-om şi Preacurata Lui Maică Sfântă Fecioară? 

- Cred, am răspuns. 

- Credeţi că, precum odinioară Domnul vindeca 
imediat doar cu cuvântul sau cu atingerea Sa, aşa şi acum 
îi poate tămădui cu aceeaşi uşurinţă pe cei care cer ajutorul 
Lui? Credeţi că mijlocirea Preasfintei Născătoare de 
Dumnezeu este atotputernică şi că prin această mijlocire a 
ei Domnul vă poate vindeca imediat şi definitiv? 

- Cred cu tot sufletul şi inima mea. Dacă n-aş fi 
crezut toate acestea, n-aş ll cerut să fiu adus la sfinția 
voastră. 

- Dacă credeţi, sunteţi deja sănătos. 

- Cum să fiu sănătos, de vreme ce oamenii mei şi 
sfinţia voastră mă ţineţi de mână? 

- Nu, mi-a spus, sunteți deja pe deplin sănătos. 
Lăsaţi-l jos, le-a zis oamenilor care mă ţineau. 

După aceea m-a ridicat chiar el de umeri, m-a pus pe 
picioare şi mi-a spus: 

- Stați mai drept, sprijiniţi-vă cu putere de pământ; 
iată, aşa! Nu şovăiţi. Acum sunteţi complet sănătos. Dacă 
aţi vedea cât de bine staţi! a adăugat cu o privire veselă. 

- Stau bine, pentru că sfinţia voastră mă ţineţi bine. 

- De-acum nu vă mai ţin, a zis îndepărtându-şi 
mâinile. Staţi în picioare fară ajutorul meu. Acum păşiţi, 
schimbaţi-vă locul! 

Și-a pus o mână în palmele mele, cealaltă pe umerii 
mei şi împingându-mă uşor m-a condus pe pajişte, pe 
dealul denivelat, lângă pinul cel mare. 

- Aţi văzut, bucuria mea, cât de bine umblaţi? 

- Da, am răspuns, pentru că sfinţia voastră mă ţineţi 
bine. 

- Nu, mi-a spus, trăgându-şi mâna. Domnul însuşi a 
binevoit să vă vindece complet. însuşi Maica Domnului 
i-a cerut-o. Acum puteţi merge bine şi fară ajutorul meu. 
De aici înainte veţi umbla mereu bine. Veniţi! - mi-a zis şi 
a început să mă împingă ca să înaintez. 

- Voi cădea şi o să mă lovesc! am strigat. 

- Nu, nu vă veți lovi, veţi păşi statornic. 

îndată am simţit că mă acoperă o putere cerească. 
Am prins curaj şi am început să păşesc statornic. Deodată 
m-a oprit şi mi-a spus: 

- E de-ajuns. Ne-am convins acum că Domnul v-a 
tămăduit complet. Domnul a iertat greşelile noastre şi ne-a 
spălat de păcate. Vedeţi ce minune a făcut Hristos cu 
dumneavoastră? Să credeţi mereu în EI, tară şovăieli. Să 
nădăjduiţi stăruitor în pronia Lui, să-L iubiţi cu toată inima 
şi să-i mulţumiţi împărătesei Cerurilor pentru ajutorul ei. 
Deoarece încercarea pe care aţi avut-o vreme de trei ani 
v-a 1stovit, nu umblați mult timp, ci de fiecare dată câte 
puţin. începeţi încet-încet să mergeţi, şi să vă îngrijiţi de 
sănătate ca de un dar preţios primit de la Dumnezeu. 

După ce am discutat încă multă vreme, m-a lăsat să 
plec în camera mea. Oamenii mei s-au întors singuri la 
mănăstire, slăvindu-L pe Dumnezeu pentru minunea pe 
care au văzut-o cu proprii lor ochi. lar eu m-am urcat în 
trăsură şi m-am întors în cameră împreună cu părintele 

arhondar Guria. Mulţi pelerini, care se întorseseră mai 
devreme decât mine, îi înştiinţaseră pe toți despre marea 
minune. 


Sfântul Serafim îi vindeca şi pe cei care sufereau de 
tristeţe, de neputinţe sufleteşti şi de duhuri viclene. Pe un 
frate de la Sarov îl stăpânise mâhnirea şi îl condusese la 
deznădejde. Monahul acesta îi ceruse altuia să facă o 
plimbare împreună cu el. 

După vecernie au ieşit amândoi din mănăstire şi au 
început să se plimbe în jurul grădinii şi să se mângâie cu 
discuţia. S-au apropiat de cărarea care ducea la izvorul 
Sfântului. 

Fratele cel tânăr a vrut să schimbe direcţia, ca să nu 
se întâlnească cu Sfântul într-o asemenea stare. însă 
înainte de a apuca să se depărteze, îl văzură pe Sfânt 
apropiindu-se de locul unde se aflau. îmbrăcămintea lui 
era puţin ciudată. Partea din față a ilicului său alb era 
ridicată şi prinsă sub brâu. 

Cei doi monahi au căzut la picioarele sale. Sfântul 
i-a binecuvântat ca un părinte iubitor, cu neobişnuită 
blândeţe. După aceea a început să cânte un tropar din 
cântarea a noua a canonului mic din paraclis, care se 
psalmodiază la orice întristare şi încercare: „Umple-mi 
inima de bucurie şi alungă tristeţea păcătoasă, o, Fecioară, 
tu care eşti plinirea bucuriei”. Apoi a bătut din picior şi a 
ZIS: 

- Nu ne e îngăduit să ne mâhnim. Hristos le-a biruit 
pe toate. L-a înviat pe Adam, a eliberat-o pe Eva, a omorât 
moartea. 

Starea sufletească a Sfântului s-a strămutat în 
sufletul fratelui celui mâhnit. S-a înviorat şi s-a întors în 
mănăstire împăcat. 

O văduvă avea trei copii mici. Se trudea mult pentru 
creşterea lor şi se plângea de greaua ei soartă. Când a auzit 
de Sfântul Serafim, s-a hotărât să-l viziteze, să-i ceară 
binecuvântarea şi să-i vorbească despre suferinţa ei. S-a 
dus deci, şi Sfântul, după ce a binecuvântat-o, i-a spus: 

- Nu te văita pentru soarta ta. Doar unul îţi va 
rămâne să-l îngrijeşti. 

După o săptămână doi din copii ei au murit. 
Cutremurată de neaşteptata nenorocire, s-a dus la Sfânt ca 
să-l uşureze durerea carc-o cuprinsese. 

- Să te rogi la Preasfânta Născătoare de Dumnezeu şi 
la toţi Sfinţii, 1-a spus stareţul îndată ce a văzut-o. Prin 
blestemele pe care le-ai făcut asupra copiilor tăi, I-ai 
omorât. Să te pocăieşti pentru toate, să te spovedeşti şi de 
aici încolo să-ţi înfrânezi mânia, ca să nu păcătuieşti iarăşi. 

Apoi a binecuvântat-o pe văduvă, i-a dat să sărute 


crucea pe care o purta la piept şi a intrat în chilia lui. 
* 


Pe cei demonizaţi, sfântul îi tămăduia cu prezenţa sa, 
cu crucea şi cu rugăciunea lui. 

„Am văzut cu ochii mei, povesteşte un muncitor al 
mănăstirii, din Lihaţev, cum câţiva bărbaţi transportau cu 
foarte mare greutate o femeie demonizată spre locaşul de 
pustnicie al sfântului. Pe tot drumul se împotrivea. îndată 
ce a ajuns în prag, a căzut la pământ, s-a aruncat pe spate 
şi a strigat: 

- Arde, arde! 

Părintele Serafim a ieşit din chilie. întrucât femeia 
nu voia să deschidă gura, i-a aruncat cu forţa câteva 
picături de aghiasmă. în aceeaşi clipă din gura ei a ieşit un 
nor de fum. Apoi stareţul a făcut deasupra ei semnul crucii 
şi a început să se roage. Atunci demonizata şi-a revenit şi a 

început şi ea să se roage. Mai târziu am văzut-o în biserica 
din Sarov complet vindecată şi am întrebat-o cum se 
simte. 

- Slavă lui Dumnezeu, mi-a spus, acum nu mai simt 
boala pe care am avut-o." 


Vindecări şi proorociri 


Sfântul combina uneori vindecările minunate cu 
unele proorociri despre viitorul celor tămăduiţi sau a 
însoţitorilor lor. Aşa 1 s-a întâmplat părintelui 
Melchisedec, monah la mănăstirea Arzamas. In lume era 
negustor de peşte şi avea soţie şi copii. Construise o 
pivniţă de piatră pe care o folosea ca magazie. 

într-o zi, fiul său de cinci ani, în vreme ce se juca cu 
un alt copilaş pe scara pivniţei, a căzut şi s-a lovit. De 
atunci în casă s-a întronat tristeţea: micuțul plângea 
noaptea. Picioarele îi paralizaseră complet. Nu putea să 
mişte nici măcar un deget. Trupul îi slăbise. Doar pielea şi 
oasele rămăseseră de el. Dacă voia să-şi îndoaie picioarele, 
genunchii îi trosneau. La fel se întâmpla şi când încerca să 
le întindă. 

Părinţii lui au încercat multe tratamente, dar fără 
rezultat. In plus, îi apăruse o rană adâncă în piept. In cele 
din urmă, au hotărât să meargă cu copilul la Sarov, la 
părintele Serafim. Pe drum, când treceau peste poduri şi 
bălți, îl transportau pe braţe. Copilul plângea încontinuu 
din cauza durerii insuportabile de la piept şi cerea să se 
întoarcă acasă ca să se întindă şi să se odihnească. 

Când au ajuns la mănăstire, au aflat că Sfântul se 
afla în pustie. Au rămas însă acolo şi l-au aşteptat 
răbdători. îndată ce s-a întors, după ce 1-a binecuvântat pe 
toți, l-a sărutat pe copilul bolnav pe cap. Părinţii l-au 

înştiinţat pe Sfânt în legătură cu boala copilului şi acela 
le-a spus: 

- încetaţi tratamentele şi rugaţi-vă la Dumnezeu. 

Apoi i-a dat copilului să bea ceva, precum şi câţiva 
pesmeţi. 

La întoarcere, băieţelul era mai liniştit. Părinţii au 
tăcut după cum le-a spus Sfântul. Peste puţin timp, mama 
a văzut în vis că aducea acasă, pentru vindecarea copilului, 
icoana făcătoare de minuni a Maicii Domnului din Kazan, 
din biserica cu acelaşi nume a Arzamasului. Mişcaţi de 
acel vis, au adus icoana acasă, unde au făcut priveghere şi 
aghiasmă. 

După ce s-a terminat slujba, preotul I-a binecuvântat 
pe copil cu crucea şi i-a dat să bea aghiasmă şi să sărute 
icoana Maicii Domnului, care a rămas în casă până 
dimineaţa. De dimineaţă au psalmodiat o rugăciune de 
mulțumire şi au dus icoana înapoi în biserică, cu mare 
evlavie. 

Când mama copilului s-a întors acasă, l-a luat pe 
acesta pe genunchi. Deodată picioarele lui s-au relaxat şi 
s-au întins normal. Părinţii plângeau de bucurie şi uimire, 
iar copilul a început să umble cu paşi nestatornici. Cu 
trecerea timpului, starea lui se îmbunătăţea încontinuu, 
până ce s-a vindecat definitiv. 

în timpul vizitei lor la Sarov, Sfântul îi spusese 
tatălui copilului să părăsească lumea. Acela se străduia 
să-şi explice aceste cuvinte şi în cele din urmă a îndemnat-o 
pe soția lui să intre în mănăstire împreună cu fiica lor, ca 
să poată şi el să se facă monah. 

- Şi pe părinţi, care trăiesc împreună cu noi, unde te 
gândeşti să-i lăsăm? a întrebat ea. 

- Pentru aceştia voi construi o chilie şi le voi oferi 
cele necesare pentru întreţinere. 

în cele din urmă, soția a refuzat să devină măicuţă. 
N-a trecut însă multă vreme şi ca a murit, precum şi 
părinții săi. Atunci tatăl împreună cu fiul său s-au 
închinoviat în mănăstirea  Visokogorsk, iar fata în 
mănăstirea Nicolaevski din Arzamas. în felul acesta s-au 


adeverit cuvintele pe care Sfântul le rostise cu subînţeles. 
* 


I.V. Nikasin ne mărturiseşte câteva întâmplări legate 
de vindecările şi proorocirile Sfântului: 

„Eu şi soţul meu doream să-l vizităm pe părintele 
Serafim. Ne-am dus la Sarov, dar nu l-am găsit la 
mănăstire. Am plecat spre chilia lui din pustie. Când am 
ajuns, a ieşit să ne întâmpine. 

- Iată ce scrie proorocul David, i-a zis soţului meu: 
Doamne,  iubit-am  bunăcuviința casei Tale şi locul 
locaşului slavei Tale (Psalmi 25, 8). E foarte bine, dragul 
meu, să împodobească cineva bisericile lui Dumnezeu. 

Starețul a spus acestea fiindcă a văzut cu harisma sa 
că soţului meu îi plăcea mult să împodobească biserici. 

După aceea, Sfântul ne-a chemat în chilia lui din 
mănăstire. Acolo i-am cerut binecuvântare ca să mergem 
la Moscova, la moşierul nostru, pentru a ne lăsa liberi sau 
cel puţin pentru a-l scoate pe soţul meu din slujba de 
supraveghetor. Starețul însă l-a luat pe soţul meu de mâini, 
l-a dus aproape de icoana Maicii Domnului şi i-a spus: 

- Te rog, din iubire pentru Maica Domnului, să nu 
demisionezi din slujba ta. Slujba ta se face spre slava lui 
Dumnezeu, pentru că nu-i asupreşti pe ţărani. Nu da 
importanţă lucrurilor rele pe care le vor spune despre tine 
şi soţia ta. La Moscova să nu te duci. Aceasta este 
apostolia ta. Odată i-am dat binecuvântare unui 
supraveghetor să fie eliberat din această slujbă după 
moartea stăpânului său, care atât cât a trăit a cumpărat 

moşii şi 1 le-a dat să le cultive. Când stăpânul lui a murit, 
soția acestuia l-a lăsat liber pe supraveghetor, dându-i o 
mare avere. 

Părintele Serafim a spus această parabolă pentru 
soţul meu, deoarece a prevăzut că toate acestea 1 se vor 
întâmpla. 

Soţul meu suferea de o boală ciudată. Când răcea 
puţin, faţa lui părea că e scăldată în sânge. Venele i se 
umflau iar nervii i se iritau în mod neobişnuit. Simţea o 
gâdilătură ciudată în nas, încât începea să strănute 
neîncetat. Această strănutare istovitoare ţinea uneori toată 
ziua, iar alteori chiar două zile, lucru ce-l epuiza cu totul. 
Medicii din Moscova şi din Nijegorod i-au spus să se 
păzească, dacă vrea să se vindece. Şi i-au mai spus că în 
timp poate face polipi. El însă niciodată nu s-a preocupat 
serios de vindecarea sa, şi de aceea boala s-a agravat mult. 
Atunci ne-am hotărât să mergem la Sarov. 

L-am vizitat pe stareţul Serafim şi acesta, după ce 
ne-a binecuvântat, a luat îndată de pe sobă un vas cu apă, 
i-a spus soţului meu să se aplece şi a început să 1-l toarne 
în cap. Totodată i-a spus să se îmbăieze cu apa aceasta şi 
i-a dat un prosop să se şteargă. Din ceasul acela, soţul meu 
s-a tămăduit şi a mai trăit încă şapte ani. 

Odată stareţul, în timp ce ne binecuvânta pentru 
drumul de întoarcere, mi-a spus: 

- lată, doamnă, au venit aici să mă viziteze un bărbat 
şi două femei. Au rostit rugăciunea, dar nu i-am primit. 
Atunci au început să bată în uşă foarte tare, şi pentru că nu 
mai puteam face nimic altceva, m-am întins să dorm. 
înţelegi ce-ţi spun? 

întorcându-ne spre camera noastră, am găsit un 
funcţionar guvernamental din Nijegorod, care venise la 
Sarov cu soţia lui. Acesta mi-a cerut să mă duc împreună 
cu ei la Sfânt, întrucât nu îndrăzneau să meargă singuri, 

temându-se că nu-i va primi. Soţul meu a încuviinţat să mă 
duc cu ei. 

Am plecat aşadar şi ajungând la intrare l-am auzit pe 
Sfânt făcând ceva în sală. Am rostit rugăciunea ca să-mi 
deschidă, dar el n-a răspuns cu obişnuitul amin şi uşa a 
rămas închisă. însoțitorii mei au strigat, dar acela tăcea. 
Atunci bărbatul a început să bată cu putere în ușă şi atunci 
l-am auzit pe părintele Serafim cum se întinde în spatele 
uşii şi peste puţin a început să sforăie. Abia atunci am 
înţeles cine era bărbatul şi cele două femei despre care îmi 
vorbise stareţul. Am fost nevoiţi aşadar să ne întoarcem în 
camerele noastre fără să îl vedem. 

în ultimul an, înainte ca soţul meu să moară, am 
mers la sălaşul din pustie al Sfântului. L-am găsit adunând 
lemne pe marginea drumului. îndată ce m-a văzut, m-a 
chemat lângă el ŞI mi-a spus: FE 

lată, doamnă, Sfinţii Părinţi mi-au dat 
binecuvântare să adun toate lemnele pentru orfanele din 
Diveevo. Vine iarna şi le va trebui ca să se încălzească. 

Apoi m-a luat de mână şi m-a dus în grădină, unde 
sădise cartofi şi ceapă. 

- Iată, doamnă, mi-a zis, bogăţia mea, iată cum 
trăiesc. Bogăția soţului tău va merge în mâini străine, dar 
nu te necăji din pricina asta. 

într-adevăr, peste câteva luni soţul meu a murit şi 
cele pe care le-a lăsat au avut soarta prezisă de minunatul 
stareţ. 

Odată sufeream rău de stomac şi începusem un 
tratament. Dar pentru că nu observam nici un folos, m-am 
dus la Sfânt şi i-am vorbit despre asta. 

- Dacă vei continua tratamentul, doamnă, o să mori |] 
curând, a răspuns Sfântul. Să rabzi boala în tăcere şi îţi va 
trece imediat ce vei înceta tratamentul. Când vei merge la 

împărăteasa Cerurilor, acolo vei vedea lucruri mai rele 
decât ţi se întâmplă ţie. 

îndată ce am încetat tratamentul, boala mea a cedat 
cu adevărat. M-am dus deci în satul Poliţ, unde se 
păstrează o icoană făcătoare de minuni a Maicii 
Domnului. în casa unde şedeam, am văzut o bătrână care 
avea tot trupul pocit de răni. Dimineaţa, mergând la Sfânta 
Liturghie, am văzut o fată cu chipul jalnic. O transportau 
pe braţe, fiind istovită, umflată, cu toate membrele 
tremurându-i. Fără să vreau mi-am adus aminte de 
cuvintele stareţului: „Când vei merge la împărăteasa 
Cerurilor, acolo vei vedea lucruri mai rele decât ţi se 
întâmplă ţie!" 

Odată m-am dus la Sfânt împreună cu sora mea, care 
fusese preoteasă, dar acum rămăsese văduvă. 

- Viaţa ta, doamnă preoteasă, 1-a spus Sfântul, va fi 
binecuvântată până ce vei adormi. 

-  Tertaţi-mă, părinte, a răspuns ea. Păcătuiesc 
încontinuu, certându-mă cu tatăl meu. Și-a vândut casa 
fratelui său şi acum stă mereu cu mine. 

- Cu cine vrei să locuieşti, dacă nu cu tatăl tău? a zis 
acela. 

- Am un fiu, batiuşka, care termină acum studiile 
sale, şi în acesta îmi pun toată nădejdea. 

- Nu, doamnă. Să nu-ți pui nici o nădejde în el, 
niciuna! 

într-adevăr, fiul surorii mele curând după aceea a 
murit. 

Odată l-am vizitat pe stareţ într-o zi de duminică, 
după cea de-a doua Sfântă Liturghie. 

- Ai fost la Liturghie, doamnă? m-a întrebat. 

- Am fost, batiuşka. 

- Ai văzut acolo cum am psalmodiat înmormântarea 
unei femei? Superiorul nostru 1-a construit un sicriu 
frumos. înţelegi acest lucru? 

Această ultimă întrebare a repetat-o de multe ori. 
M-am gândit că în felul acesta îmi prezice apropierea 
morții mele. Cu aceste cugete am plecat spre casă. Pe 
drum am trecut prin, satul Sobolev, ca s-o salut pe o 
mătuşă de-a mea. Am aflat însă, spre marea mea întristare, 
că mătuşa murise şi că o înmormântaseră după Sfânta 
Liturghie din acea duminică, când mă aflam la stareţ. 
Atunci am înţeles minunata înainte-vedere a părintelui 
Serafim. 

Sicriul mătuşii mele fusese construit de protopop, 
care îi săvârşise şi slujba de înmormântare în biserica 
centrală.  Protopopul acesta nu recunoștea sfinţenia 
stareţului. însă când i-am vorbit despre minunata lui 
străvedere, a vrut să-l cunoască. S-a dus la Sarov şi s-a 
îndreptat spre chilia părintelui Serafim. Acela îl aştepta. 
L-a salutat cu sărutarea preoțească şi 1-a zis: 

- Domnul să te binecuvânteze, părinte (şi 1-a spus pe 
nume), şi Preasfânta Născătoare de Dumnezeu şi Sfinţii 
ocrotitori ai bisericii tale să te acopere. 

De atunci, clericul acela nutrea mare respect pentru 
stareţul Serafim. 

Odată, când i-am dus lui batiuşka nişte lumânări, 
m-a întrebat: 

- Nu cumva ai de gând să mergi la mănăstirea 
Diveevo? 

- Da, mă gândesc să dăruiesc acolo trei icoane. 

- Atunci să laşi acolo şi lumânările. E acelaşi lucru. 
Te vor pomeni acolo. 

Peste puţin timp a continuat: 

- Tu, doamnă, ştii câte ceva despre albinărit. Când 
regina stă în stup, în jurul ei stau şi albinele. întocmai aşa 

sunt şi surorile de la Diveevo, o înconjoară pe Maica 
Domnului. 

- Ah, părinte, cât de norocoase sunt aceste măicuţe 
de la Diveevo, care sunt totdeauna împreună cu Maica 
Domnului. 

- De ce le invidiezi pe măicuţe? Acelaşi lucru e 
valahii şi pentru o văduvă. Ana era văduvă de prooroc. Şi 
nu cumva asta a fost o piedică? Aşadar tu să le iubeşti pe 
surorile de acolo, să le respecţi şi să nu aştepţi să vină ele 
la tine, ci tu să le cauţi. 

N-a trecut multă vreme şi am rămas văduvă. Atunci 
Irina Prokopievna de la Diveevo mi-a trimis scrisoare 
printr-o măicuţă, în care mă invita să merg la mănăstire. 
«Să nu aştepţi să vină ele la tine, ci tu să le cauţi». Aşadar 


în felul acesta am hotărât să intru în mănăstirea Diveevo." 
* 


Serafima Korsakov povesteşte următoarea 
întâmplare despre soţul ei: 

„Când soţul meu Andrei avea unsprezece ani, s-a 
îmbolnăvit grav la ochi. Vreme de.jiouă luni starea sa a 
fost jalnică. în cele din urmă, mama lui s-a hotărât să-l 
ducă la Sarov. 

Au ajuns la mănăstire pe 3 august 1829. Părintele 
Serafim, din motive personale, rămăsese iarăşi zăvorât 
pentru un timp şi nu primea pe nimeni. Au aşteptat cinci 
zile. Atunci stareţul a deschis din nou uşa pentru toţi cei 
care erau  însetați de binecuvântare, învăţătură şi 
tămăduire. 

îndată ce l-a văzut pe copilul bolnav şi pe mama lui, 
i-a chemat lângă el, i-a binecuvântat şi a început să-i sufle 
copilului în ochi şi în urechi şi în acelaşi timp i-a făcut 
semnul crucii pe cap. La urmă l-a binecuvântat iarăşi şi 1-a 
spus: 

- Te vei face bine! 

în ceasul în care Andrei a ieşit din chilie, Sfântul i-a 
spus: 

- Te vei căsători cu Serafima! 

Și întorcându-se către mamă a zis: 

- E păcat să nu cinsteşti sărbătoarea. 

Prin fraza aceasta a vădit un păcat pe care femeia 
aceasta îl făcuse când venea către mănăstire. 

îndată ce au ieşit din chilia stareţului, Andrei a 
început să vadă lumina lui Dumnezeu. După o lună, 
vederea lui s-a îmbunătățit complet. Cât despre 
proorocirea părintelui Serafim legată de numele viitoarei 
soţii a tânărului, s-a adeverit atunci când cu, Serafima, am 
devenit soţia lui." 


Diferite profeţii 


De multe ori, Sfântul cunoscuse dinainte şi 
prevăzuse evenimente ce urmau să se întâmple în viitor. 
Cineva povesteşte urfnâtoarea întâmplare cu o rudă de-a 
lui, care locuia la Nijni Novgorod: 

„Femeia aceasta era foarte nefericită în căsnicia ei. 
Se căsătorise cu un om văduv care avea doi copii din 
prima căsătorie. Rudele ei voiau să-şi părăsească bărbatul. 
Aceea însă a vrut să-i ceară mai întâi sfat părintelui 
Serafim. 

- Tu, 1-a spus stareţul, sub nici un motiv să nu-ţi laşi 
bărbatul. Te rog mult eu, păcătosul monah Serafim. Cele 
ce ai suferit se vor termina grabnic. 

într-adevăr, peste jumătate de an soţul ei a murit, iar 


orfanii au fost preluaţi de o fundaţie de stat." 
* 

Sfântul i-a descoperit unei femei evlavioase că va 
veni foametea şi i-a spus să se aprovizioneze cu grâu ca să 
nu sufere. Aceea i-a spus mai departe părintelui ei 
duhovnicesc, lacov, ieromonah la Sarov, care i-a informat 
în legătură cu asta pe monahi, la masa de seară a 
mănăstirii. Unii monahi au primit aceste cuvinte cu 
credință şi L-au rugat pe Dumnezeu să nu trimită urgia 
Lui. însă cei puţin credincioşi şi cârtitori au început să-l 
judece pe Sfânt. 

Evenimentele l-au îndreptățit pe părintele Serafim. 
Curând a început foametea. în fiecare săptămână, preţul 
pâinii creştea foarte mult. Un sfert de kilogram ajunsese să 
coste între douăzeci şi douăzeci şi patru de ruble, iar 
sursele de aprovizionare au secat. 

în 1631 Sfântul Serafim i-a înștiințat pe mulți că se 
apropie o nouă foamete. Când l-a văzut pe egumenul 
Nifon, 1-a zis cu convingere: 

- Vine foamea! Vine foametea! 

Mai târziu a spus la sfatul mănăstirii: 

- Aprovizionaţi-vă cu taină pentru şase ani. Pentru a 


patra oară în viaţa mea se apropie foametea. 
* 


Odată l-a vizitat preotul Avramie, de la mănăstirea 
de  măicuţe  Nicolaevski, din  Arzamas. în timpul 
discuţiilor, Sfântul i-a spus că va deveni protoiereu, îi va 
povăţui pe schismatici şi va suferi mult de la câțiva 
diaconi care primiseră cu nevrednicie harul diaconiei. 
Părintele Avramie a văzut împlinindu-se cuvintele acestea 
în viaţa lui. Zicea desigur că poveţele pe care le-a auzit de 
la Sfânt l-au ajutat mult la împlinirea îndatoririlor sale de 
protoiereu. 

Evlavioasa văduvă Pelagia Ivanovna Skarin din 
Arzamas dorea de mică să se facă monahie. însă părintele 
Serafim, cu care se cunoscuse cu cinci ani înainte de 
moartea lui, îi prezisese că va rămâne orfană, se va 
căsători, va dobândi şapte copii - i-a spus şi numele lor - 
şi la urmă îşi va pierde soţul. Cu toate că evenimentele 


acestea erau îndepărtate, s-au adeverit cu precizie. 
% 


Odată la Sfânt a venit moşiereasa Zaiaev, din oraşul 
Balahna. El a sfatuit-o să se facă monahie. însă femeia a 
refuzat. Atunci i-a descoperit şi cauza acestei poveţe a lui. 

- Vei fi nefericită în căsnicie, i-a spus. Vei dobândi 
mulți copii, dar îți vei pierde bărbatul şi vei încerca o 
sărăcie mult mai mare decât atunci când trăiaţi împreună. 

Aceea însă nu i-a ascultat povaţa şi mai târziu a 
regretat amarnic, deoarece toate câte îi spusese Sfântul 
s-au adeverit. 


O fată săracă din Arzamas, din familia Nozevnikov, 
l-a vizitat pe Sfânt şi 1-a vorbit văitându-se pentru sărăcia 
el. Atunci acela 1-a prezis că prin căsătorie se va îmbogăţi, 


dar va încerca multe necazuri. 
* 


în mănăstirea de măicuţe Nikolaevski din Arzamas 
locuiau două surori de obârşie agrară, iobage. îndată ce 
le-a văzut, Sfântul le-a spus: 

- Peste un an, stăpânii voştri vă vor lua aproape de ei 
pentru o slujbă de cinci ani. 

Surorile acestea veniseră la părintele Serafim cu 
fratele lor. 

Acestuia Sfântul i-a spus: 

- Domnul îţi va prelungi viaţa până la optzeci de ani 
lucru rar întâlnit în vremea noastră - atâta timp cât te vei 
feri de păcatele de moarte. 
Amândouă  proorocirile acestea s-au dovedit 
adevărate. 


Elpida Teodorovna Ostrovski povesteşte 
următoarele: 

„Fratele meu, locotenent colonelul V.T. Ostrovsku, 
locuia deseori la Nijni Novgorod, la mătuşa noastră, 
prinţesa Gruzinski, care nutrea mare încredere în părintele 
Serafim. Odată l-a trimis la Sarov, la stareţul înainte- 
văzător. Acela l-a primit pe fratele meu cu multă bunătate 
şi l-a povăţuit. Deodată, i-a spus: 

- Ah, frate Vladimir, vei deveni mare bețiv. 

Aceste cuvinte l-au amărât mult. Era înzestrat cu 
harisme mari şi minunate, pe care le folosea totdeauna 
spre slava lui Dumnezeu. Pentru părintele Serafim nutrea 
mare respect, iar pentru inferiorii săi era un părinte blând. 
Credea aşadar că se află foarte departe de o astfel de 
caracterizare, nepotrivită pentru clasa şi nivelul său de 
viaţă. Starețul i-a înţeles tulburarea şi i-a zis: 

- Nu te tulbura şi nu te întrista. Dumnezeu îngăduie 
uneori ca şi lucrătorii lui râvnitori să cadă în patimi 
serioase, pentru a nu cădea în păcatul grav al mândrei 
cugetări. încercarea ta va trece cu mila lui Dumnezeu şi 
vei trăi întru smerenie restul vieții tale. Numai să nu uiţi 
păcatul tău. 

într-adevăr, din pricina anumitor împrejurări a fost 
înrobit mulți ani de patima mizerabilă a beției, spre 
întristarea generală a familiei noastre. în cele din urmă, cu 
rugăciunile părintelui Serafim şi întrucât fratele meu avea 
inimă simplă, a fost milostivit de Domnul. Şi nu numai să 

s-a eliberat de patimă, dar în continuare s-a nevoit cu 


râvnă minunată pentru a fi un creştin consecvent." 
%* 


A.A.T. venise la Sarov la vârsta de doisprezece am 
împreună cu mama ei, ca să se învrednicească să-l vadă pe 
părintele Serafim şi să primească binecuvântarea lui. Cânii 
a ajuns la mănăstire, a văzut un om demonizat care purta 
lanţuri grele, învârtindu-se istovit încoace şi-ncolo. Adânc 
emoţionată de priveliştea jalnică, voia să-i dea milostenie, 
dar nu avea bani. Dar după aceea a găsit o monedă de 
argint de cinzeci de copeici şi i-a dat-o, deoarece nu avea 
alta mai mică. Când l-a vizitat pe Sfânt, acesta a chemat-o 
imediat lângă el pe fetiţă, a binecuvântat-o şi i-a spus: 

- Cât de bine ai făcut că i-ai dat moneda de argint 
acelui nefericit! 

Când peste puţin a vorbit din nou cu fetiţa, a numit-o 
„excelența sa". Mama ei, uimită de aceste cuvinte, s-a 
străduit să-i explice Sfântului că titlul acesta nu se 
potriveşte deloc familiei lor. Acela însă, de fiecare dată 
când îi vorbea fetiţei, 1 se adresa cu aceste cuvinte. 

S-au întors acasă, dar multă vreme n-au putut să 
lămurească nedumerirea lor. Insă când fata a ajuns la 
vârsta adultă, s-a căsătorit cu un general. Atunci au înţeles 


că vorbele acelea ale stareţului fuseseră profetice. 
* 


Viaceslav Andreevici Pletmidsev din Moscova nu se 
gândise niciodată să se căsătorească, şi mereu se mira de 
oamenii care îşi preluau îndatoririle casnice. S-a întâmplat 
odată să meargă de la Riazan la Arzamas. în drum, a trecut 
pe la mănăstirea Sarov, unde a auzit prima oară de Sfântul 
Serafim. „Să mă duc, s-â gândit, nu cumva îmi va spune şi 
mie ceva." 

într-adevăr, s-a dus, şi Sfântul, după ce l-a 
binecuvântat, 1-a dat trei pesmeţi şi 1-a spus: 

- Unul pentru tine, unul pentru soția ta şi unul pentru 
fiul tău. 

Pletmidsev n-a dat crezare cuvintelor Sfântului. însă 
ajungând la Arzamas, peste puţină vreme s-a căsătorit şi, 
după cum prezisese stareţul, a dobândit şi un fiu. 

x 


Natalia Ivanovna Bogdanov, încrezătoare din tot 
sufletul în Sfânt, îl vizita deseori, ca să se uşureze cu 
discuţiile şi învăţăturile lui mângâietoare. îşi petrecea anii 
tinereţii sale în feciorie. Nu se gândea deloc la căsătorie. 
S-a mirat, aşadar, când odată Sfântul i-a dat o căciuliţă 
brodată şi 1-a spus: 

- lată, primeşte asta, îți va fi de folos când se va 
naşte fiul tău. Te vei căsători cu un domn faimos, dar la 
trei ani după nuntă vei încerca diferite necazuri. Să nu te 
temi. Domnul te va mângâia şi vei fi fericită. 

Natalia a păstrat căciuliță ca pe un dar nepreţuit. N-a 
spus nimic nimănui, aşteptând împlinirea proorociei 
Sfântului. într-adevăr, după o perioadă îndelungată de 
timp s-a căsătorit, deşi era mai mare de treizeci de ani. 
Când 1 s-a născut fiul, i-a pus căciuliţă dăruită de Sfânt. De 
asemenea, cuvintele sale despre încercările de după nuntă 


s-au adeverit. Dar mai târziu a trăit fericită. 
* 


Unora Sfântul Serafim le prezicea moartea, pentru a 
nu pleca din această viaţă fară pregătirea cuvenită. Un 
director de fabrică venise să-l viziteze împreună cu soţia şi 
copiii săi. Sfântul, cu toate că îi erau necunoscuţi, i-a 
chemat pe toți pe nume şi a prezis fiecăruia anul, luna şi 
ziua morţii sale. Tatălui i-a spus că va mai trăi douăzeci de 
ani, iar mamei doisprezece. Despre director nu avem nici o 

veste. Despre soția lui însă am aflat că a murit în ziua 
prezisă de Sfânt. 


Sfântul 1-a profețit unui consilier al primăriei 
oraşului Kadom, ca să-l cuminţească, că Dumnezeu îl va 
pedepsi cu moartea. Atunci soţia lui s-a dus I-a stareţ, care 
a primit-o cu dragoste părintească şi a povăţuit-o să-l 
convingă pe soţul ei să-şi îndrepteze neînfrânarea şi 
obrăznicia, lipsa milei şi nedreptatea care i-au înstăpânit 
sufletul. în caz contrar, i-a spus, va fi pedepsit negreşit de 
Dumnezeu. Zicând acestea, a luat câteva surcele de lângă 
sobă şi i le-a dat: 

- lată, 1-a zis, primeşte aceste surcele şi păzeşte-le! 

Femeia s-a bucurat pentru darul Sfântului, s-a 
tulburat însă rău din pricina pedepsei care îl aştepta pe 
soţul ei. A discutat cu ai săi despre darul ciudat al 
Sfântului, dar nimeni nu-i putea pricepe semnificaţia. 

în cele din urmă a sosit ceasul înfricoşător în care 
semnificația darului s-a vădit şi profeția Sfântului s-a 
adeverit. 

într-o zi cerul s-a acoperit cu nori negri şi 
ameninţători. Seara s-a iscat o furtună groaznică. Toţi 
locuitorii Kadomului au căzut în rugăciune. La fel a făcut 
şi perechea care l-a vizitat pe Sfânt. Cei doi copii ai lor 
adormiseră, unul aproape de fereastră şi celălalt puţin mai 
încolo. 

Deodată, un fulger înfricoşător a căzut pe casa lor. 
Tocul de lemn al ferestrei a fost smuls şi sfâşiat în mici 
bucăţi. Multe din acestea s-au înfipt în faţa şi în bărbia 
soţului. Rănile l-au condus degrabă la moarte. Soţia şi 
copiii n-au pățit absolut nimic. Atunci sărmana femeie şi-a 
adus aminte de cuvintele Sfântului şi a înţeles semnificaţia 
ciudatului său dar. 

în luna ianuarie 1831, la Sfânt a venit egumenul 
mănăstirii Visokogorsk, Antonie. îl tortura cugetul că i se 
apropie moartea. A sosit la Sarov seara şi s-a îndreptat 
direct spre chilia stareţului. Pe drum, monahii mănăstirii 
i-au spus că Sfântul nu s-a întors din pustie. Era ora cinci 
şi începuse să se însereze. A stat pe gânduri: să meargă 
să-l întâlnească în pustie sau să-l aştepte la mănăstire? 
Deodată Sfântul a apărut de departe, sprijinindu-se în 
topor, îmbrăcat în veşmântul obişnuit şi cu traista pe 
umeri. Părintele Antonie s-a apropiat îndată şi a bătut 
metanic. 

- Cum de te afli aici? l-a întrebat stareţul. 

- Cu sfinția voastră vreau să vorbesc, batiuşka, a 
răspuns acela întristat. 

- Să mergem, să mergem în chilie, bucuria mea, a zis 
Sfântul cu voioşie. 

Au intrat şi părintele Antonie a întrebat rugător: 

- Spuneţi-mi, va Il aşa cum îmi spun cugetele 
pesimiste? Mi se apropie moartea? Fie că stau în chilia 
mea, fie că umblu pe afară, îmi pare că văd pentru ultima 
dată mănăstirea. Aşadar din acestea trag concluzia că în 
curând voi muri. Am arătat chiar şi locul unde să fiu 
îngropat. Vreau să aflu dacă mi se apropie moartea, numai 
şi numai pentru a mă lăsa de îndatoririle mele şi a-mi 
dedica zilele care mi-au mai rămas trezviei şi tăcerii. 
Vestea morţii mele nu e ceva care să mă înspăimânte. 

Sfântul l-a ascultat pe părintele Antonie fără să-şi 
schimbe poziţia, ţinându-l mereu de mână. Când a 
terminat, l-a privit cu dragoste şi 1-a zis: 

- Lucrurile nu sunt aşa cum gândeşti tu, bucuria mea, 
nicidecum.  Pronia lui Dumnezeu îţi încredinţează 
cârmuirea unei mari lavre! 

Părintele Antonie, crezând că Sfântul vrea să-l 
înveselească, I-a întrerupt. 

- Batiuşka, asta nu mă linişteşte, nu-mi aduce pace în 
cuget. Spuneţi-mi aşadar fără ocolişuri: gândurile mele 
despre moarte sunt o înştiinţare dumnezeiască ce arată că 
mi se apropie sfârşitul? Şi cu voi primi cu pace şi 
recunoştinţă cuvântul vostru. Vreau să-mi înfrunt moartea 
cu pregătirea de cuviinţă. Rugaţi-vă pentru sufletul meu. 

- Gândurile tale nu au nici un temei, a răspuns 
Sfântul cu bunătate îngerească. li repet că pronia lui 
Dumnezeu îţi va încredința cârmuirea unei mari lavre. 

- Cum e posibil ca mănăstirea Visokogorsk să devină 
lavră? Dumnezeu să ajute să nu se micşoreze şi mai mult 
decât este. 

- în lavră, a continuat cu statornicie Sfântul, să-i 
primeşti cu ospitalitate pe frații care vor veni din Sarov 
sau pe oricare va vrea să stea acolo. 

- Batiuşka, care frate de la Sarov va vrea să vină în 
săraca mănăstire Visokogorsk? Dar dacă va veni cineva 
ori de veţi trimite pe cineva, ştiţi cu câtă bunăvoință îl vom 
primi. 

- Când va veni ceasul, a continuat Sfântul, să nu le 
laşi pe orfanele mele. 

în momentul acela, părintele Antonie n-a mai 
suportat. Manifestându-şi iubirea nesfârşită către Sfânt, s-a 
repezit la el, l-a îmbrăţişat şi a plâns mult. Ultimele 
cuvinte ale Sfântului nu le-a înţeles. S-a oprit doar asupra |] 
cuvântului „orfane" şi a crezut că stareţul i-a vorbit despre ; 
moartea lui apropiată. 

- Să-i pomeneşti pe părinţii mei Isidor şi Agata, a zis 
Sfântul. 

Și după un timp a continuat: 

- Să săvârşeşti orice lucru după voia Domnului, să te 
sârguieşti în rugăciune, să fii conştiincios îndatoririlor tale, j 

milostiv şi blând faţă de frați. Să fii pentru frați ca o 
mamă, nu ca un tată. Să fii smerit. Smerenia şi luarea- 
aminte la viaţa noastră sunt cele mai frumoase virtuţi. 

La urmă l-a îmbrăţişat pe egumen, l-a binecuvântat 
cu crucea pe care o purta la piept şi 1-a spus: 

- Acum mergi cu binecuvântarea Domnului. A sosit 
ceasul. Te aşteaptă. 

Egumenul a ieşit din chilie tară să-şi poată explica 
cuvintele Sfântului. Le-a ascuns însă ca pe o comoară în 
inima lui. Cugetul morții nu-l părăsise încă. Se amestecase 
însă cu impresii mângâietoare. 

îndată ce părintele Antonie a ieşit, s-a întâlnit cu un 
trimis al egumenului Nifon, care-l invita să-l viziteze. 
Astfel s-au adeverit cuvintele Sfântului: „A sosit ceasul. 
Te aşteaptă”. S-a dus la egumenul Nifon, care datorită 
bolii se afla țintuit la pat, şi de acolo s-a îndreptat spre 
arhondaric. 

Trăsura sa era pregătită. A plecat spre mănăstirea lui 
plin de gânduri confuze. Caii alergau liniștiți. Nimic nu-l 
împiedica să se dedice meditaţiei. S-a afundat aşadar în 
gândurile care-l preocupau. 

Deodată, monahul care-l însoțea, care stătea în faţă, 
nu s-a mai putut abţine şi a început să plângă. 

- De ce plângi? l-a întrebat părintele Antonie. 

- Pentru că m-am întâlnit cu părintele Serafim, care 
mi-a spus: „Se apropie despărţirea voastră de egumen". 

Cu atâta precizie cunoştea Sfântul această 
importantă mutare ce avea să aibă loc în viaţa părintelui 
Antonie. 

A trecut ianuarie, februarie, şi a venit martie. A 
început Postul Mare. Citirea Psaltirii în mănăstire se făcea 
fără întrerupere. Monahii citeau schimbându-se la fiecare 
două ore. Pe 2 martie, în lunea din prima săptămână, a 

venit rândul părintelui Antonie. A citit şi s-a aşezat la 
locul lui. 

Atunci cineva se apropie de el şi îi dădu o epistolă 
de la mitropolitul Moscovei. Prin epistola aceasta, 
mitropolitul Filaret îl chema să primească treapta de 
egumen la lavra Sfintei Treimi a Sfântului Serghie, din 
pricina morţii arhimandritului Atanasie. 

în epistolă se afla un plic destinat episcopului 
Nijegorodului, Atanasie, în care era anunțat despre 
grabnica plecare a părintelui Antonie din treapta de 
egumen al mănăstirii Visokogorsk. în ceasul acela a 
înţeles părintele Antonie cele profeţite de stareţ în urmă cu 
două luni. Evenimentele care au urmat au adeverit cu 
precizie absolută cuvintele Sfanţului. 

La 10 martie 1831, ieromonahul Antonie a ajuns la 
Moscova şi s-a prezentat în faţa mitropolitului. Pe data de 
19 ale aceleiaşi luni a ajuns la lavra Sfântului Serghie de 
Radonej. Astfel, la vârsta de 39 de ani a preluat 
îndatoririle de egumen al lavrei. în ascultarea aceasta a 


rămas mai mult de 46 de ani. 
* 


Protoiereul Vasile Dimitriev i-a trimis următoarea 
epistolă egumenului  loasafat din mănăstirea  Pavel- 
Obnorski: 

„în scrisoarea voastră îmi cereți să vă spun ce îi 
profeţise stareţul Serafim tatălui meu, când acesta a mers 
la Sarov. De la el am auzit două proorociri. Prima este 
următoarea: 

în satul Pesno-Konobeev, unde slujea tatăl meu, se 
aflau două biserici de lemn. 

- Bisericile voastre vor cădea, 1-a prezis în urmă cu 
patru ani stareţul tatălui meu. 

- Sfinţia voastră, a răspuns acela, bisericile noastre 
sunt bine construite şi au temelii de piatră. 

- Nu, vor cădea! a repetat stareţul. 

- Poate că prin asta vreţi să spuneți că templul 
trupului meu va cădea. 

- Vreau să spun bisericile de lemn, a stăruit acela. Tu 
vei zidi o biserică de piatră. 

- Nu pot face asta. 

- Te va ajuta Maica Domnului din Kazan şi moşierul 
locului. Nu vei rămâne singur. Când vei construi biserica, 
arhiereul îți va propune treapta de protoiereu al oraşului. 
Dar să nu încuviinţezi şi să nu-ţi laşi satul tău. Să nu 
schimbi slava veşnică pe cea trecătoare. 

După patru ani, în 1828, cele două biserici au ars din 
cauza unui incendiu, precum şi întregul sat. Atunci tatăl 
meu şi-a pus toată nădejdea în Preasfânta Născătoare de 
Dumnezeu. Şi-a lăsat familia, a lăsat doi fii şi două fete 
necăsătorite şi a plecat spre Tambov. Voia să ceară de la 
episcopul Evghenie binecuvântarea de a zidi o biserică de 
piatră. Luase cu el şi o carte oficială de donaţii, aprobată 
de consiliul bisericesc. 

Şapte ani a călătorit pentru a strânge bani. De două 
ori a ajuns până la Moscova. Cu ajutorul Maicii 
Domnului, la un an după incendiu, a pus temeliile 
reconstruirii bisericii. Moşierul ținutului a contribuit şi el. 
A dat poruncă secretarului său să-i dea tatălui meu o 
treime din veniturile sale pentru zidirea noii biserici. 

în anul 1835 măreaţa biserică era gata. A fost 
târnosită întru cinstirea învierii Domnului. Mai înainte 
fuseseră târnosite cele două paraclise ale bisericii, întru 
cinstirea Sfintei Treimi şi a Maicii Domnului din Kazan. 
Tatăl meu, în timpul construirii bisericii, a încercat mare 
strâmtorare financiară. însă Maica Domnului din Kazan 
l-a scos din situaţia aceasta. 

în timp ce se zidea biserica, i-au propus tatălui meu 
treapta de protoiereu al oraşului. Acela însă, după povaţa 
stareţului, a refuzat să plece din sat. 


A doua profeție a părintelui Serafim se referea la 
familia noastră. Tatăl meu avea trei fii şi dorea ca unul 
dintre noi să-i succeadă în treapta preoțească. Cel mai 
mare era deja monah. L-a întrebat aşadar pe stareţ: 

- Căruia dintre cei doi îi daţi binecuvântare? 

- Tu pe care-l doreşti? 

- Pe cel mijlociu, Nicolae. 

- Nu, locul tău îl va lua cel mic. 

într-adevăr, locul tatălui meu a fost luat de mine, 
păcătosul. Am slujit douăzeci şi şapte de ani. Am trăit în 
aceeaşi casă cu tatăl meu şaisprezece ani. într-o biserică 
din sat slujeam eu, în cealaltă el. Cele două regiuni sunt 
despărțite de râul [no. Când tatăl meu a simţit că puterile 
sale slăbesc, mi-a dat locul său. Peste puţin timp, în 1857, 
şi-a încredinţat cu pace sufletul în mâinile Domnului. 

Mai multe informaţii le putem cere de la fratele meu 
cel mare şi de la un văr primar. Aceştia au vizitat 
mănăstirea Sarov de două ori şi au avut binecuvântarea de 
a-l cunoaşte personal pe Sfânt. 

Fratele meu, arhimandritul Nicon, este acum egumen 
al mănăstirii Balaklavski Gheorghievski din Sevastopol, 
regiunea Tavrida, iar vărul meu, Prea Sfinţitul Filaret, este 
arhiepiscop al Cernikovului şi Nezinskului. Părinţii noştri 
au fost fraţi şi slujeau în aceeaşi biserică. 

Atât fratelui cât şi vărului meu, stareţul le prezisese 
că vor deveni monahi. Primului 1-a spus că va merge acolo 
unde a fost înmormântat bunicul nostru. Bunicul slujise în 
satul Konobeev. Mai târziu îi dăduse locul său tatălui meu, 
iar el s-a retras în mănăstirea Cerneev, la douăzeci de 
verste de satul nostru, unde a şi murit. Fratele meu, după 

proorocirea stareţului, a devenit arhimandrit la mănăstirea 

Cerneev. Mai multe informaţii nu am. Rugaţi-vă pentru 
mine!" 

Protoiereul Vasile Dimitriev 

din satul Pesno Konobeev, 

judeţul Saţk, eparhia Tambov. 

16 mai 1865. 


Fratele protoiereului Vasile, arhimandritul Nicon, i-a 
trimis la rândul său egumenului loasafat din mănăstirea 
Pavel-Obnorski următoarea epistolă: 

„Pe 12 decembrie am primit scrisoarea voastră şi 
răspund prin prezenta. înainte de a-mi termina studiile la 
seminar, în august 1827 am stat vreme de trei săptămâni în 
pustia Sarovului. Părintele Serafim îmi dăduse 
binecuvântarea de cuviinţă. în perioada aceasta m-am 
învrednicit să discut o dată cu el. 

- De ce vrei să te faci monah? m-a întrebat. 
Nesocoteşti căsătoria? 

- Nu, am răspuns. Despre taina căsătoriei niciodată 
nu am avut gânduri rele. Vreau să devin monah pentru a-L 
sluji mai bine pe Dumnezeu. 

- Binecuvântată se fie calea ta! mi-a spus, după ce şi- 
a pus epitrahilul. Dar fu cu luare aminte! Scrie cuvintele 
pe care ţi le voi spune, nu pe hârtie, ci în inima ta. 

1. Să mături în fiecare zi chilia ta cu o mătură bună. 

2. Să aprinzi dimineaţa şi seara focul şi să încălzeşti 
apă, căci apa caldă curăţă trupul şi duhul. 

3. Să practici rugăciunea minţii şi a inimii, aşa cum 
învaţă Sfinţi Părinţi în Filocalie, pentru că rugăciunea lui 
lisus este făclie pe drumul nostru şi stea care ne conduce 
la cer. 

4. Să practici rugăciunea respirând pe nas, cu buzele 
închise, căci metoda aceasta este un bici împotriva 
trupului şi a plăcerilor trupeşti. 

5. La rugăciunea obişnuită a lui lisus să adaugi: 
Născătoare de Dumnezeu,  mântuieşte-mă. 

6. Rugăciunea exterioară este insuficientă. 
Dumnezeu se uită la minte. De aceea monahii care nu 
unesc rugăciunea exterioară cu cea lăuntrică nu sunt 
monahi, ci tăciuni negri. 

7. Să te fereşti de femei ca de focul gheenei, pentru 
că deseori ele îi fac pe războinicii împăratului sclavi ai 
satanei. 

8. Să ţii minte că adevăratul veşmânt al monahului 
este să rabde conştiincios calomniile şi nedreptăţile. Dacă 
nu există necazuri, nu va exista nici mântuire. 

9. Toate să le faci încet-încet, puţin câte puţin şi nu 
dintr-o dată. Virtutea nu este o pară, ca s-o mănânci pe 
toată dintr-o dată. 

Aceste poveţe prețioase mi le-a dat stareţul cel 
iluminat de Dumnezeu, pe care le consider la fel de 
valoroase cu cele ale Sfinților Athoniţi şi ale Părinților 
Sinaiţi. Părintele Serafim a fost pentru mine cel mai 
preţios om din lume. N-am spus-o la nimeni, dar 
scrisoarea aceasta mă face să descopăr că stareţul a intrat 
în inima mea ca o pecete care va rămâne pururea 
neştearsă. 

într-o altă discuţie, părintele Serafim mi-a spus: 

- îl cunosc pe tatăl tău. în satul vostru amândouă 
bisericile vor arde, dar tatăl tău va construi o biserică nouă 
de piatră cu două aripi, din care cea apuseană va fi pentru 
săraci. După cel de-al doilea incendiu va fi nevoit să 
locuiască într-una din acestea. 

într-adevăr, în anul 1828 satul şi bisericile au ars, iar 
în 1840 s-a întâmplat al doilea incendiu. Casa tatălui meu 

il ars, încât a fost nevoit să rămână multă vreme într-una 
din aripile bisericii. 

Odată m-a întrebat Sfântul: 

- Al un văr? 

- Da, am. 

- Studiază la Academie. Toată viaţa lui va fi stâlp al 
Bisericii. 

Această proorocire se referea la arhiepiscopul Filaret 
al Cernikovului. Apoi a continuat: 

- A1 venit împreună cu o nepoată de-a ta, bolnavă. 
S-o aduci mâine aici. 

în ziua următoare am dus-o pe nepoata mea de 
cincisprezece ani la stareţ. Acela a luat ulei dintr-un vas şi 
a uns-o pe frunte, pe ochi, pe urechi şi pe mâini, spunând: 

- Se unge roaba lui Dumnezeu, monabhia. 

într-adevăr, mai târziu a fost tunsă monahie într-o 
mănăstire din Tablov. După aceea, întorcându-se spre 
mine, mi-a zis: 

- Du-te, şi peste nouă zile să vii din nou. 

Această perioadă a fost foarte tristă pentru mine. 
Aveam multe cugete hulitoare, atât de puternice, încât nu 
puteam să intru în biserică. Voiam să fug de la mănăstire. 
M-a reţinut însă ieromonahul Ilarie, spunându-mi: 

- Starețul ştie ce zice. 

îndată ce au trecut cele nouă zile, m-am apropiat cu 
greutate de pridvorul părintelui Serafim. N-am apucat să 
spun rugăciunea, că îl văd cum deschide uşa, cade la 
picioarele mele şi îmi spune: 

- lartă-mă pentru încercarea pe care ai suferit-o. Ţi s- 
a întâmplat ca să ştii ce fel de supărări vei avea atunci 
când vei deveni monah. Tu însă să nu te mâhneşti. 

Şi-a luat epitrahilul, m-a spovedit şi mi-a spus să mă 
împărtăşesc cu  Preacuratele Taine. După Sfânta 

împărtăşanie, din mine au dispărut toate  cugetele 
întunecate. 

La a treia şi ultima mea vizită, stareţul a binevoit 
să-mi spună: 

- Când vei deveni monah, vei începe să te uneşti cu 
leagănul matern, enoria ta. După aceea însă te vor duce 
într-o regiune îndepărtată. Să nu te necăjeşti, ci să 
psalmodiezi cu bucurie: A/ Domnului este pământul şi cei 
ce locuiesc într-însul. 

Rugaţi-vă pentru mine. Cu mult respect, 
Egumenul mănăstirii Balaklavski-Gheorghievski, Nicon. 
17 decembrie 1865." 

Odată au venit la Sfânt generalul Antonie Efimovici 
Mahotin şi soția lui, pentru a lua binecuvântarea sa şi a-i 
asculta poveţele. Era vineri. După ce şi-au dat sărutarea 
dragostei, Sfântul a început să le vorbească cu bunătate. 
La urmă 1-a întrebat: 

- Aveţi de gând să staţi mult la mănăstire? Oricum, 
vă sfătuiesc să nu plecaţi înainte de cea de-a doua Sfântă 
Liturghie de duminică. Duminica asta vom avea praznic şi 
doxologie. 

Generalul i-a întrebat pe monahul de la arhondaric şi 
pe egumenul Nifon despre cauza praznicului. 

- Nu se prevede nici un praznic, a zis egumenul. 

Tocmai în clipa aceea s-a apropiat de părintele Nifon 
un slujbaş al mănăstirii şi i-a dat pachetul de la poştă, în 
care se aflau scrisori. Printre epistole era şi un anunţ al 
Sfântului Sinod despre naşterea marelui prinţ. în baza 
acestui anunţ, trebuia ca duminica viitoare, înaintea Sfintei 
Liturghii, să fie cântată doxologia de praznic, iar clopotul 
să fie bătut întru bucurie ziua întreagă. Atât egumenul cât 

şi generalul s-au minunat de harul înainte-văzător al 
Sfântului. 


Sub cârmuirea egumenului Nifon, pădurea Sarovului 
a adus multe câştiguri mănăstirii. Părintele Serafim a 
prevăzut şi profeţit că o furtună va distruge mulţime de 
copaci. 


Profeţii despre Rusia 


Sfântul 1-a spus odată lui Alexei Ghiurghievici 
Vorotilov că trei puteri se vor răscula împotriva Rusiei şi o 
vor slăbi mult. însă Domnul, datorită credinţei ortodoxe, o 
va milui şi o va păzi. Vorotilov n-a priceput semnificaţia 
celor spuse. Evenimentele însă au dovedit că Sfântul se 


referise la războiul din Crimeea. 
* 


Discutând odată cu Motovilov despre viitorul Rusiei 
i-a spus: 

- Trebuie să ne rugăm!... Ceva ameninţător, ca o 
calamitate, nori negri şi grei văd la orizontul Rusiei 
ortodoxe, care altădată era curat. Desigur, nu e prima oară 
când orizontul se întunecă. Nu e posibil ca viaţa milenară 
a patriei noastre ortodoxe să treacă fără furtuni şi tulburări 
duhovniceşti. însă Sfântul Duh va călăuzi în siguranță 
corabia Rusiei ortodoxe prin valurile înspumate, pentru a 
ajunge la scopul ei, care este plănuit înaintea veacurilor de 
voia lui Dumnezeu. Valurile se vor linişti şi corabia îşi va 
continua normal drumul. 

Altădată,  Motovilov,  deznădăjduit din pricina 
creşterii continue a căderilor trupeşti şi de apostazia 
poporului, I-a întrebat pe stareţul cel înainte-văzător: 

- Ce se va întâmpla mai târziu, batiuşka, dacă 
răutatea de astăzi va creşte încontinuu? 

Sfântul a răspuns: 

- Proorocul Ilie s-a văitat odată către Domnul: 7ot 
Israelul a îngenuncheat în faţa lui Baal. Numai eu am 
rămas credincios, dar viața mea e în primejdie. Domnul 
însă ce 1-a spus? Nu/ Există încă şapte mii care nu S-au 
închinat la idoli. 

Aşadar dacă în Israel, care fusese cuprins de o 
cădere morală totală, existau încă şapte mii de credincioşi 
al lui Dumnezeu, ce trebuie să spunem despre Rusia? în 
vremurile acelea nu cred că israeliți erau mai mulţi de trei 
milioane. Noi, ruşii, câţi suntem astăzi? 

- Aproape şaizeci de milioane, batiuşka. 

- Prin urmare, a continuat stareţul, suntem de 
douăzeci de ori mai mulţi decât aceia. Socoteşte acum 
singur câți dintre noi sunt încă credincioşi lui Dumnezeu. 
Nu trebuie să ne întristăm la suflet, căci pe care i-a 
hotărât mai înainte, pe aceştia i-a şi chemat; şipe care i-a 
Chemat, pe aceştia i-a şi îndreptat; iar pe care i-a 
îndreptat, pe aceştia i-a şi mărit (Romani 8, 30). Cu noi 
este Dumnezeu. Cei ce se încred în Domnul Sunt ca 
muntele Sionului (Psalmi 124, 1). Domnul te va păzi pe 
tine; Domnul este acoperământul tău, de-a dreapta ta. 
Ziua soarele nu te va arde, nici luna noaptea. Domnul va 
păzi intrarea ta şi ieşirea ta, de acum şi până în veac 
(Psalmi 120, 5-6-8). 

Aşa îi ocroteşte Domnul pe ai Lui, adică pe creştinii 
ortodocşi, care îl iubesc cu toată inima lor şi îl slujesc zi şi 
noapte. îi ocroteşte ca pe pupila ochiului, deoarece şi ei 
păzesc cu precizie toate canoanele, dogmele şi tradițiile, 

trăiesc după poruncile lui Hristos şi mărturisesc cu 
cuvântul şi cu fapta credinţa lor. 

Pentru a încredința faptul că există încă mulți 
oameni în Rusia care au rămas credincioşi ortodoxiei, 
stareţul Serafim i-a descoperit unui cunoscut de-al său 
următoarea vedere: „Odată, când mă aflam în răpire, am 
văzut tot pământul rus, şi părea că este acoperit cu un nor 
de fum alb. Acest fum simboliza rugăciunile credincioşilor 


care urcau la tronul lui Dumnezeu”. 
%* 


într-un manuscris găsit în chilie după adormirea sa, 
Sfântul Serafim scrie următoarele: „La câţiva ani după 
strămutarea moaştelor mele, care se va petrece într-o vară, 
la Sarov, în prezenţa ultimului ţar şi a familiei sale, va 
începe pentru Rusia o perioadă de nenorociri, în timpul 
cărora se vor vărsa râuri de sânge. Milioane de ruşi se vor 
împrăştia în toată lumea... Aceste nenorociri înfricoşătoare 
vor fi îngăduite de Dumnezeu pentru a purifica poporul 
rus şi a-l scoate din trândăvia lui. La urmă, Rusia, 
purificată şi izbăvită, va redevenii o ţară mare. Toate 
acestea vor începe la o sută de ani după moartea mea. îi 
îndemn pe toţi ruşii să se pregătească pentru aceste mari 
evenimente prin rugăciune şi pocăință. 


Caracteristici ale vieţii sale 


După întreruperea vieţii în zăvorâre, Sfântul mânca 
mereu o dată pe zi, către seară. De asemenea - fie vară, fie 
iarnă - purta pe interior un postav gros şi negru. Vara 
punea pe deasupra un ilic alb de bumbac, iar iarna purta o 
blană. Pentru ploaie sau caniculă avea o rasă scurtă de 
piele. Pe deasupra hainelor purta în loc de cingătoare un 

prosop alb şi totdeauna curat. La piept avea crucea de 
bronz. 

Vara mergea la lucrările exterioare în opinci, iar 
iarna în cizme. La Sfânta Liturghie mergea în pantofi de 
piele, ca să fie cuviincios. Pe cap purta mereu fesul său. Și 
desigur, când tipicul o cerea, îşi punea pe deasupra şi 
gluga. Atunci când urma să se împărtăşească, se îmbrăca 
cu epitrahilul şi mânecuţele sale şi, fără să le scoată, îi 
primea pe pelerini în chilia sa. Un bogat, văzând sărăcia 
Sfântului, l-a întrebat: 

- De ce porţi aceste zdrenţe? 

- Prinţul Ioasaf, a răspuns acela, considera rasa pe 
care i-o dăduse pustnicul Varlaam mai prețioasă decât 
veşmântul împărătesc. 


Părintele Serafim se nevoia mult împotriva 
somnului. In ultimii săi ani îşi petrecea orele odihnei de 
noapte uneori în pridvor şi alteori în chilie. Dormea aşezat 
pe podea, cu picioarele întinse şi cu spatele sprijinit de 
perete. Altădată se întindea şi îşi sprijinea capul pe vreo 
piatră ori pe vreun butuc. Alteori, iarăşi, se întindea pe 
stivele de cărămizi şi lemne pe care le avea în chilie. Când 
s-a apropiat vremea adormirii sale, se odihnea aşa: 
îngenunchea, îşi sprijinea genunchii pe podea şi îşi punea 
capul în palme. 


Devotamentul său monabhicesc, iubirea şi predarea la 
Domnul şi la Născătoarea de Dumnezeu erau 
caracteristice. Un vizitator, Ivan lacovlevici Karataev, s-a 
dus în anul 1831 să primească binecuvântarea Sfântului. 
La plecare, întrucât voia să meargă la Kursk, I-a întrebat: 

- Nu cumva vreţi să transmiteţi ceva fratelui vostru 
după trup sau rudelor voastre? 

Atunci Sfântul i-a arătat icoana Domnului şi a Maicii 
Domnului şi a zis zâmbind: 

- lată rudele mele! Pentru rudele după trup sunt 
mort. 

Altădată l-au vizitat nişte negustori din Kursk. Se 
întorceau de la o sărbătoare negustorească. Sfântul 1-a 
binecuvântat şi 1-a întrebat dacă treburile au mers bine. 
Atunci ei au deschis discuţie despre negoţ. La plecare l-au 
întrebat: 

- Ce vreţi să-i spunem fratelui vostru, batiuşka? 

- Să-i spuneţi că mă rog pentru el la Domnul şi la 
Preacurată Maica Sa, zi şi noapte. 

Negustorii au plecat. Atunci Sfântul şi-a ridicat 
mâinile în sus şi a repetat de câteva ori în extaz: 

- Nimic nu e mai bun ca viaţa monahală! Nimic nu e 
mai bun ca viaţa monahală! 


Timpul care îi rămânea de la odihnă şi de la primirea 
vizitatorilor îl dedica rugăciunii. Se nevoia din toate 
puterile, şi cu râvnă, pentru mântuirea sufletului său. 
Totodată se ruga mult pentru toţi creştinii ortodocşi - vii şi 
adormiţi. 

în timpul citirii Psaltirii, la fiecare oprire se ruga din 
toată inima mai întâi pentru cei vii: „Doamne, mântuieşte 
şi miluieşte pe toți creştinii ortodocşi, care trăiesc în tot 
locul împărăției Tale ortodoxe.  Dăruieşte-le pace 
sufletelor şi sănătate trupurilor lor. lartă-le tot păcatul 
săvârşit cu voie şi fără de voie. Cu sfintele lor rugăciuni, 
miluieşte-mă şi pe mine, păcătosul”. 

Apoi se ruga pentru cei adormiţi: „Odihneşte, 
Doamne, sufletele adormiţilor robilor Tăi - străbuni, 
părinți şi fraţi ai noştri. Dăruieşte-le împărăția Ta şi 
desfătarea nesfârşitei şi măritei Tale vieţi şi iartă-le lor tot 
păcatul cel de voie şi cel fără de voie”. 

în ceasul când se ruga pentru cei vii şi cei adormiţi, 
aprindea lumânări în faţa icoanelor din chilia sa. Despre 

semnificația acestei fapte a discutat cu Nicolae A. 
Motovilov, în noiembrie 1831. 

„In chilia stareţului, povesteşte Motovilov, am văzut 
multe candele şi mult mai multe lumânări, mici şi mari, în 
diferite colţuri. Acestea, precum şi uleiul, le aduceau 
Sfântului vizitatorii. Uneori lăsau şi bani pentru 
cumpărarea lor. El însă nu primea mereu banii. Din pricina 
arderii îndelungate a lumânărilor, se formaseră grămezi de 
ceară. Mă întrebam de ce părintele Serafim aprinde în 
chilie atâtea lumânări şi candele, din care rezulta o căldură 
înăbuşitoare. 

Atunci acela, răspunzând cugetelor mele, a zis: 

- Vreți să aflaţi, dragul meu, de ce ard atâtea 
lumânări şi candele în faţa sfintelor icoane! Iată care este 
motivul: mulți creştini mă iubesc şi săvârşesc binefaceri 
orfanelor mele de la moară. îmi aduc ulei, lumânări şi îmi 
cer să mă rog pentru ei. Aşadar atunci când îmi fac 
canonul, îi pomenesc la început pe toţi o dată. Numele însă 
sunt multe şi nu pot să le repet, căci atunci n-aş mai avea 
vreme să-mi fac canonul. Aprind deci aceste lumânări ca o 
jertfa către Dumnezeu. Fiecare lumânare corespunde unui 
credincios, sau o lumânare mare, mai multor credincioşi. 
Dacă lumânarea cade, asta înseamnă că omul a căzut 
într-un păcat de moarte. Atunci şi eu îngenunchez pentru 
el în faţa milostivirii lui Dumnezeu. Pentru unii arde 
neîncetat o candelă. De câte ori vreau să-i pomenesc, 
spun: «Pomeneşte-i, Doamne, pe toţi aceşti oameni pentru 
care cu, sărmanul, ard în faţa Ta aceste lumânări şi 
candele». Acesta nu este un gând al meu sau o simplă 
râvnă neîntemeiată. Se află în Sfânta Scriptură. în Biblie 
scrie că Moise a auzit glasul lui Dumnezeu, care i-a zis: 
Porunceşte-le fiilor lui Israel să-ţi aducă untdelemn de 
măsline, curat şi limpede, pentru candele, ca să ardă 
sfeşnicul necontenit [...] acolo îl vor aprinde Aaron şi fiii 

Săi inaintea Domnului, ca să ardă-ncontinuu, de seara 
până dimineaţa.  Aceasta-i lege veşnică întru neamurile 
voastre (Leviticul 24, 2-3). lată aşadar de ce sfânta noastră 
Biserică are obiceiul să ardă în bisericile şi în casele 
credincioşilor lumânări şi candele în faţa sfintelor icoane 
ale Domnului, Maicii Domnului, sfinţilor îngeri şi tuturor 
Sfinților." 
x 


Sfântul Serafim se ruga pentru cei adormiţi la fel 
cum se ruga şi pentru cei vii, după tipicul sfintei Biserici 
Ortodoxe. Pe 25 mai 1832 l-a vizitat o persoană care, mai 
târziu, a scris tot ce a discutat cu Sfântul. Printre altele, 
Sfântul a vorbit despre mănăstirea Diveevo, le-a lăudat pe 
măicuţele de acolo pentru felul de viaţă şi pentru 
canoanele lor. Apoi şi-a tras adânc răsuflarea şi a cerut de 
la Dumnezeu s-o odihnească pe măicuţa Elena, care 
adormise de curând. E vorba de cunoscuta Elena 
Vasilievna  Madurov,  egumena mănăstirii  Serafim- 
Diveevo. în ziua aceea era a patruzecea zi de la adormirea 
sa. 


Altă dată, Sfântul a povestit următoarea întâmplare: 

- Au adormit două măicuţe. Amândouă fuseseră 
egumene. Domnul mi-a descoperit că sufletele lor, trecând 
prin vămile văzduhului, au avut greutăţi. Trei zile şi nopţi 
m-am rugat eu, ticălosul, şi am implorat-o pe Maica 
Domnului pentru mântuirea lor. Bunătatea Domnului, 
pentru rugăciunile Preasfintei Născătoare de Dumnezeu, în 
cele din urmă le-a miluit. Au trecut de vămile văzduhului 


şi au primit iertarea păcatelor. 
* 

Egumenul loasafat Tihonov povesteşte, în legătură 
cu lovitura pe care a primit-o Sfântul de la duhul răutăţii, 
ceea ce urmează: 

„Un ţăran din vecinătate îl supărase mult pe părintele 
Serafim, deoarece se străduia în toate felurile să vatăme 
mănăstirea Diveevo. Era atât de stăruitor, încât odată 
m-am  văitat către batiuşka şi i-am cerut să folosim 
mijloace mari pentru a-l îndepărta de mănăstire. Starețul 
mi-a spus să merg seara în chilia lui. Când ne-am întâlnit, 
a început să-mi spună următoarele: 

- Şi eu sunt de părere că omul acesta se aseamănă cu 
o fiară. Să-l lăsăm însă în voia lui Dumnezeu şi a Maicii 
Domnului. Aceea va iconomisi. Dacă vrei să-l îndepărtezi 
acum, să ştii că poate face mai mare rău ţie şi mănăstirii. 

în vreme ce stareţul vorbea, a luat deodată o expresie 
înfiorătoare. Părea că cineva l-a atacat şi că se apără din 
toate părțile. 

- Când trebuie să te lupţi cu vrăjmaşul, mi-a spus, 
aşa să stai! 

După aceea a reapărut în chipul lui smerit şi mi-a 
descoperit o taină sfântă: 

- Odată am aflat (nu mi-a explicat dacă o aflase prin 
revelaţie ori i-a spus altcineva) că un suflet nefericit a fost 
prins în ghearele satanei. (Starețul nu a descoperit în ce 
păcat căzuse). M-am rugat pentru acesta la Domnul şi la 
Preasfânta Născătoare de Dumnezeu şi l-am văzut 
zburând, cu mila lui Dumnezeu, din ghearele satanei, ca 
un porumbel alb. însă duhul mizerabil n-a putut să sufere 
această pierdere şi şi-a revărsat toată răutatea asupra mea. 


Spunând aceste cuvinte, Sfântul mi-a luat mâna şi a 
atins cu ea semnul rănii pe care o suferise de la diavol şi 
care se vindecase minunat. Am pipăit semnul acela de pe 
spatele stareţului, între omoplați. Avea mărimea unui ou 
de gâscă, era foarte moale şi atârna ca o bucată de carne. A 

purtat acest semn până la moartea sa. Durerea rănii 
semăna, mi-a spus, cu durerea unui deget care arde în foc. 

- Dacă nu m-ar fi tămăduit Domnul şi Preasfânta 
Născătoare de Dumnezeu, a adăugat stareţul, nimeni nu 
m-ar fi putut tămădui." 


Prinţesa E.S. povesteşte următoarea întâmplare: 

„Nepotul meu venise de la Petersburg bolnav. 
Suferea de o asemenea slăbiciune, încât nu putea să umble 
singur. Fără întârziere am mers cu el la Sarov şi l-am dus 
pe targă la părintele Serafim. 

In ceasul acela, stareţul stătea în uşa chilie sale, ca 
şi când l-ar fi aşteptat pe bolnav. După ce au intrat, i-a 
spus: 

- Ne vom ruga amândoi, bucuria mea. ŞI tu, şi eu. 
Dar fii cu luare aminte! Să rămâi întins aşa cum ești acum 
şi să nu te întorci pe partea cealaltă. 

Tânărul a rămas mult timp în această poziţie, până ce 
răbdarea lui s-a epuizat, şi de curiozitate a vrut să vadă ce 
face Sfântul. Se întoarse deci şi-l văzu pe părintele 
Serafim stând în aer în poziție de rugăciune. Priveliştea era 
atât de surprinzătoare şi neobişnuită, încât băiatul a scos 
un țipăt. 

Starețul şi-a terminat rugăciunea, s-a apropiat de 
bolnav şi i-a spus: 

- Aşadar acum vei spune tuturor că Serafim este un 
sfânt, care se roagă stând în aer... Domnul să te miluiască. 
Fii cu luare aminte! Până ce voi muri să nu spui nimănui 
cele ce ai văzut, altfel te vei îmbolnăvi iarăşi. 

Tânărul s-a ridicat din pat. Desigur, se sprijinea de 
ceilalţi, dar a ieşit din chilie păşind. Când a ajuns la 
cameră, a fost învăluit cu întrebări: 

- Ce ţi-a făcut, ce ţi-a spus părintele Serafim? 

însă, spre uimirea generală, nu le-a spus nici un 
cuvânt. A ajuns la Petersburg complet sănătos. După o 
vreme a venit din nou să mă viziteze. Atunci a spus despre 
rugăciunea în aer a Sfântului." 

O singură dată l-a văzut cineva în această poziţie. 
Asta însă nu înseamnă că a fost şi singura dată în care 
stareţul, cu harul lui Dumnezeu, s-a ridicat în aer în timpul 
rugăciunii. 


Legăturile lui cu 
personalităţile duhovniceşti 


întreaga Rusie, fără exagerare, îl cunoştea şi îl 
respecta pe Sfânt. Faima marelui nevoitor ajunsese 
pretutindeni. Asceţi din vremea lui, cunoscuţi de-ai săi, 
având respect adânc pentru valoarea lui duhovnicească, îl 
recomandau şi altora. 

Preoţi şi arhierei din Biserica Ortodoxă, oameni 
foarte duhovniceşti şi virtuoşi, nutreau respect profund 
pentru ascetul din Sarov. Unii episcopi îi scriau epistole 
Sfântului şi cereau poveţele sale. însă din epistolele 
acestea nu s-a găsit niciuna după moartea lui. 

Arhiepiscopul Voronejului, Antonie, îi trimitea chiar 
şi mici daruri, îndeosebi icoane. îndată ce Sfântul le 
primea, arăta chipurile Sfinţilor şi zicea: 

- lată cine ne arată calea spre veşnicie! 

La întrebările arhiereilor, răspundea prin viu grai şi 
uneori şi în scris. Pentru arhiepiscopul Antonie nutrea 
deosebită iubire şi respect. Când venea vorba despre el, îl 
numea „marele arhiereu al lui Dumnezeu”. 

Odată, pe când nu se auzise nimic despre Sfântul 
Mitrofan, stareţul Serafim I-a felicitat printr-o însemnare 
pe arhiepiscopul Antonie pentru descoperirea sfintelor lui 

moaşte. (Moaştele Sfântului Mitrofan au fost descoperite 
mai târziu, în anul 1832. în acelaşi an a fost canonizat). 
Arhiepiscopul le-a arătat câtorva oameni acest text al 
starețului. Unii bănuiesc că se păstrează până astăzi în 
arhiva lui. 

Părintele Serafim cunoştea mulţi preoţi căsătoriţi 
care străluceau de evlavie şi sfinţenie. îi respecta atât de 
adânc, încât îi trimitea la aceştia pe vizitatorii lui, ca să le 
dea învăţătură şi să-i călăuzească. Printre ei se afla şi 
părintele Alexie Gneuşev, preot în satul Bortsurmani, 
regiunea Sibirsk-Kurmisk. Acesta a adormit pe 21 aprilie 
1848, la vârsta de optzeci şi cinci de ani. Părintele Serafim 
îl considera mare nevoitor şi deseori spunea: 


- Omul acesta, când se roagă pentru sufletele 
creştinilor, se aseamănă cu sfeşnicul care arde în fața 
tronului lui Dumnezeu. lată un monah care fără să fie tuns 
în monahism stă deasupra multor asceţi. Luminează ca o 


stea strălucitoare pe tărâmul duhovnicesc. 
%* 


Părintele zăvorât Gheorghe, din mănăstirea Maicii 
Domnului din Zadonsk, 1-a povestit ucenicului P.A. 
următoarele: 

„Portretul acesta pe care-l vezi pe perete este al 
părintelui Serafim din pustia Sarovului. Viaţa sa, plăcută 
lui Dumnezeu, era cunoscută tuturor. Odată, pentru o mare 
perioadă de timp, am suferit de următorul cuget: mă 
gândeam să mă duc la altă mănăstire, mai în pustie, pentru 
că într-a mea scrisorile şi vizitatorii mă deranjau mult. 
Uneori se întâmpla ca cineva să-mi scrie ceva important, 
aşa încât trebuia să răspund. Doi ani m-am luptat cu acest 
cuget, fară să hotărăsc nimic, dar şi fără să spun cuiva 
ceva. Aduceam în minte toate locurile unde aş fi putut să 

mă izolez mai bine. într-o zi, la chilia mea a venit un 
slujbaş. 

- A sosit un pelerin de la pustia Sarovului, m-a 
înştiinţat. Vă aduce metania şi binecuvântarea părintelui 
Serafim, care l-a rugat să vă spună câteva cuvinte între 
patru ochi. 

- Spune-i să intre, am răspuns. 

într-adevăr, a intrat şi mi-a zis: 

- Părintele Serafim vă transmite că este ruşinos ca, 
după atâția ani cât ați rămas zăvorât, să vă supuneţi 
cugetelor viclene şi să plecaţi din ţinutul vostru. Să nu vă 
duceţi nicăieri. Preasfânta Născătoare de Dumnezeu vă 
porunceşte să rămâneţi aici. 

Pelerinul a pus metanie şi a plecat. Eu am rămas ca 
lovit de trăznet. Cum se putea ca un om care nu mă 
cunoaşte, care nici măcar nu a corespondat cu mine, să-mi 
cunoască atât de bine cugetele ascunse? Mi-am revenit 
repede şi i-am spus slujbaşului să-l aducă înapoi pe 
pelerin, cu nădejdea că voi afla ceva mai mult. însă nu l-a 
putut găsi nicăieri - nici în mănăstire, nici împrejur. De 
atunci duhul mi s-a liniştit şi am încetat să mă mai gândesc 
la schimbarea locului”. 


Din legăturile duhovniceşti ale Sfântului cu asceţi 
contemporani cu el, şi îndeosebi din lucrările corelate ale 
lor, care întrevedeau acelaşi scop, deosebit de însemnată 
este următoarea întâmplare: 

Maria Ikonolov din Tomsk fusese de multe ori pe la 
locurile sfinte. Odată a mers în oraşul Aţink, la stareţul 
Daniil. Voia să-i ceară binecuvântare pentru pelerinajele 
pe care urma să le facă. Starețul n-a lăsat-o să intre în 
chilia lui. A primit-o afară. I-a aruncat o privire severă şi 1- 
a spus cu voce puternică: 


226 


- De ce-ai venit la mine, femeie tară minte? De ce te 
prefaci şi îl înşeli pe Dumnezeu şi pe oameni? Primeşti 
bani pentru lumânări şi rugăciuni şi tu îndrăzneşti să-i 
cheltui pentru capriciile tale. în cutare loc ai băut vin şi 
l-ai cumpărat cu atât. în alt loc ai vorbit fără rost. Ai 
străbătut de asemenea o distanță mare cu trăsura, plătind 
din banii care ţi-au fost daţi pentru Dumnezeu. De-acum 
trebuie să te aduni. Du-te şi trăieşte în Tomsk, să te întreţii 
din lucrarea mâinilor tale, să împleteşti ciorapi. Şi când vei 
îmbătrâni, să trăieşti din milostenia pe care o strângi. 
Ascultă-mă şi nu mai cutreiera prin Rusia. 

Zicând acestea, stareţul Daniil i-a arătat pelerinei 
toiagul său. Apoi a intrat în chilie. Femeia a pus metanie 
fără să spună vreun cuvânt, s-a întors în Tomsk şi s-a 
instalat în casa el. S-a hotărât să înceteze pelerinajele şi a 
început să se ocupe cu lucrul de mână. 

Au trecut astfel şase luni. Câteva rude şi cunoscuţi 
de-ai Măriei voiau să meargă să se închine la Kiev şi au 
căutat-o pentru a deveni călăuza lor, pentru că avea 
experiență. Aceea la început a refuzat, însă mai târziu a 
cedat. 

Ajungând la Sarov, s-au dus la părintele Serafim, 
spre a lua binecuvântarea lui pentru drum. Sfântul i-a 
primit pe ceilalți cu bucurie, 1-a binecuvântat şi le-a dat 
pesmeţi. însă pe călăuza lor a alungat-o, nu i-a spus nici 
un cuvânt. 

A trecut o săptămână. Pelerinii se pregăteau să plece. 
Atunci Maria s-a apropiat de uşa Sfântului şi a strigat cu 
lacrimi: 

- Părinte Serafim, dă-mi binecuvântarea ta pentru 
drum. Tovarăşii mei vor să plecăm! 

Atunci acela a ieşit din chilie, a privit-o cu severitate 
şi i-a strigat: 

- De ce cutreieri prin Rusia? Nu ţi-a interzis asta 
părintele Daniil? Să te întorci acasă la tine! 

- Batiuşka, dă-mi binecuvântare să merg pentru 
ultima oară. Altădată n-o să mă mai duc! 

- Ți-am spus să te întorci acasă. Nu ai binecuvântare 
să mergi mai departe, a strigat din nou Sfântul. 

- Batiuşka, cum o să mă întorc? Drumul e atât de 
lung şi nu am bani, nici o copeică! 

- Intoarce-te, întoarce-te acasă! Te vor duce cu caii 
la Tomsk, fără bani. 

Apoi a binecuvântat-o, 1-a dat un pesmet şi a închis 
uşa în urma lui. Femeia s-a despărţit de tovarăşii săi şi s-a 
întors. La Nijni Novgorod au întâlnit-o nişte cunoscuţi 
de-ai ei, negustori, şi au adus-o până la Tomsk. 

De la o aşa depărtare se aud şi se văd robii lui 
Dumnezeu unul pe altul prin simţurile duhovniceşti! 


Vederea Maicii Domnului 


Cu un an şi zece luni înainte de moartea sa, pe 25 
martie 1831, dimineaţa devreme, Sfântul s-a învrednicit să 
primească vizita Maicii Domnului. 

„înainte cu două zile, povesteşte măicuţa de la 
Diveevo, Eupraxia, îmi spusese să-l vizitez. Când am 
intrat, mi-a zis: 

- Vom primi vizita Maicii Domnului. 

Atunci mi-am înclinat capul, m-a acoperit cu mantia 
lui şi mi-a citit ceva dintr-o carte. Apoi m-a ridicat şi mi-a 
spus: 

- "Ține-te de mine şi nu-ţi fie teamă de nimic! 

S-a auzit atunci un vuiet ca un vânt puternic în 
pădure. Vântul s-a oprit şi s-a auzit un imn armonios. Uşa 
s-a deschis singură şi s-a revărsat o lumină mai 

strălucitoare decât cea a soarelui. O mireasmă mai bine- 
mirositoare decât tămâia a umplut chilia. Batiuşka stătea 
îngenuncheat şi cu mâinile înălțate în sus. Eu tremuram. 
La un moment dat stareţul s-a ridicat şi mi-a spus: 

- Nu te speria, bucuria mea. Nu e vorba de ceva 
demonic. E ceva care ne este dăruit de mila lui Dumnezeu, 
lată că Preaslăvita şi Preacurata Fecioară a noastră, 
Preasfânta Născătoare de Dumnezeu, vine aproape de noi. 

într-adevăr, în faţă mergeau doi îngeri, ţinând unul 
în mâna dreaptă şi celălalt în mâna stângă ramuri care abia 
ce înfloriseră. Părul lor, asemănător cu lâna strălucitoare 
de aur, le cădea în voie pe umeri. în spate urmau Sfântul 
loan Botezătorul şi Sfântul loan Teologul. Purtau veşminte 
albe şi strălucitoare. 

Apoi şi-a tăcut apariția Maica Domnului, urmată de 
doisprezece fecioare. Purta o mantie ca aceea care este 
pictată în icoana „Bucuria celor necăjiţi”. Era o mantie 
strălucitoare, neînchipuit de frumoasă, în culori ce nu le 
pot exprima. Era încheiată la gât cu o cataramă mare şi 
rotundă. Era împodobită cu cruci, decorată în forme 
variate, dar nu ştiu cu ce. îmi aduc aminte doar că 
strălucea cu o lumină neobişnuită. Pe dedesubtul mantiei 
purta un veşmânt verde, prins sus cu o centură. Purta de 
asemenea ceva ca un epitrahil şi amfii, toate împodobite 
cu cruci. La statură era mai înaltă decât toate fecioarele. Pe 
cap avea o coroană minunată, împodobită de asemenea cu 
Cruci, şi atât de strălucitoare, încât era cu neputinţă să o 
vadă ochiul, la fel ca şi catarama şi faţa ei. Părul său, mai 
lung şi mai frumos decât al îngerilor, cădea nestingherit pe 
umeri. 

Fecioarele care urmau în perechi purtau şi ele 
coroane pe cap. Se diferenţiau însă la culoarea părului şi a 
veşmintelor, precum de asemenea la chip şi statură. Erau 

cu toate foarte frumoase. Unele dintre ele se deosebeau şi 
au stat în jurul nostru. 

împărăteasa stătea în mijloc. Chilia devenise 
spațioasă, era toată numai lumină, dar lumină mai 
strălucitoare şi mai albă decât a soarelui. M-am 
înspăimântat şi am căzut. Atunci s-a apropiat de mine 
Sfânta Fecioară, m-a atins cu mâna dreaptă şi a binevoit 
să-mi spună: 

- Ridică-te soră, şi nu-ţi fie teamă de noi! Cu mine 
au venit aici fecioare ca şi tine. 

N-ani înțeles cum m-am ridicat. împărăteasa 
cerească a repetat: 

- Nu te teme! Am venit să vă vizităm. 

Părintele Serafim se ridicase deja în picioare în faţa 
Preasfintei Născătoare de Dumnezeu, şi aceea vorbea cu el 
atât de firesc, atât de familiar, ca şi cu cineva de-al ei. 
Cuprinsă de mare bucurie, l-am întrebat pe stareţ: 

- Unde suntem? Cine sunt aceştia? 

Am crezut că nu mai eram în viaţă. Atunci Maica 
Domnului mi-a vorbit, zicându-mi: 

- Apropie-te singură de fecioare şi întreabă-le chiar 
tu. 

M-am apropiat. în primul rând se aflau muceniţele 
Varvara şi Ecaterina. în al doilea, muceniţele Tecla şi 
Marina. în rândul al treilea, Sfânta Irina şi Cuvioasa 
Eupraxia. în al patrulea, muceniţele Pelaghia şi Dorotea. 
în spatele lor, Sfânta Macrina şi Muceniţa lustina. La 
urmă, muceniţele Iuliana şi Anisia. 

M-am apropiat pe rând de toate. Şi ele îmi spuneau 
numele lor şi îmi descriau, precum în sinaxar, viaţa şi 
mucenicia pe care au suferit-o din dragoste pentru Hristos. 
Apoi mi-au zis: 

- Dumnezeu nu ne-a oferit această slavă în dar, ci 
prin mucenicie. Şi tu vei mucenici. 

Preasfânta Născătoare de Dumnezeu i-a spus multe 
părintelui Serafim. Cu toate că am participat la vedere, nu 
am putut auzi cele spuse. Am auzit doar următoarele: 

- Nu le lăsa pe fecioarele mele (de la Diveevo). 

- O, Maică Fecioară! a răspuns stareţul. Le adun, dar 
nu le pot călăuzi singur. 

- Eu te voi ajuta în toate. Să le înveţi ascultarea. 
Dacă o păzesc, vor fi cu tine şi aproape de mine. Altfel, 
vor pierde părtăşia lor cu aceste fecioare de aici, care-mi 
sunt cele mai apropiate. Nu vor primi nici loc ca al lor, 
nici 0 asemenea coroană. Oricine le va necăji, va fi 
pedepsit de mine. Şi cine le va sluji din iubire pentru 
Hristos, va găsi milă în faţa Lui. 

După aceea, Maica Domnului s-a întors spre mine. 

- Priveşte, aşadar, pe aceste fecioare de aici şi 
coroanele lor, mi-a spus. Unele dintre ele au lăsat 
împărății şi bogății pământeşti pentru împărăţia Cerurilor. 
Toate au iubit sărăcia de voie, L-au iubit doar pe Domnul, 
şi de aceea vezi cu câtă slavă şi cinste s-au învrednicit. 
Precum au suferit muceniţele din vechime, aşa suferă şi 
cele din ziua de azi. Numai că acelea sufereau vădit, pe 
când astăzi suferă în taină, cu întristare a inimii. Răsplata 
lor însă va fi acecaşi. 

După aceea, Maica Domnului, întorcându-se spre 
stareţ, l-a binecuvântat şi 1-a zis: 

- Curând, dragul meu, vei fi împreună cu noi! 

Şi-a luat rămas bun de la el, precum şi ceilalți Sfinţi. 
Sfinţii loan Botezătorul şi loan Teologul l-au 
binecuvântat, iar fecioarele l-au salutat. Atunci cineva, 
adresându-se către mine, a spus: 

- Te-ai  învrednicit de această vedere datorită 
rugăciunilor părinților Serafim, Marcu, Nazarie şi 
Pahomie. 

Deodată au dispărut toate. Vederea s-a terminat. 
Ținuse mai puţin de o oră. 

- Ai văzut, soră, a zis batiuşka, cu ce bucurie ne-a 
învrednicit Domnul să ne desfătăm noi, sărmanii? Este a 
douăsprezecea oară când am fost învrednicit să am o 
vedere. Astăzi Domnul te-a învrednicit şi pe tine. Cu ce 
bucurie ne-am desfătat! Putem avea credinţa şi nădejdea 
noastră la Domnul. Să-l biruieşti pe vrăjmaşul nostru, 
diavolul, şi să trăieşti mereu în cuminţenie. Domnul te va 
ajuta în toate. Să chemi ajutorul Său, al Maicii Domnului 
şi al Sfinţilor şi să mă pomeneşti şi pe mine, păcătosul. în 
rugăciunea ta să spui: Doamne, cum va fi ceasul morţii 
mele? Doamne, cum mă voi apropia de înfricoşătoarea 
Judecată? Cum voi răspunde pentru faptele mele? 
împărăteasa Cerurilor, ajută-mă." 

XI. 
CĂTRE LOCAŞURILE CEREŞTI 


Ultimele întâlniri 


Cu un an înainte de adormirea lui, Sfântul a simţit o 
intensă slăbiciune trupească. Avea aproape şaptezeci şi doi 
de ani. Rânduiala pe care o urma, după ce a încetat viaţa în 
zăvorâre, trebuia să se schimbe neapărat. A început aşadar 
să meargă mai rar în pustie. La mănăstire nu mai avea 
putere să-i primească încontinuu pe vizitatori. Lumea, 
obişnuită să-l vadă pe Sfânt nestingherită, regreta că acum 
începuse să nu mai iasă din chilie. 

Mulţi însă aveau asemenea râvnă, încât rămâneau 
pentru o perioadă mare de timp la arhondaricul mănăstirii. 
Aşteptau clipa în care Sfântul va fi odihnit, pentru a-l 
vedea şi a auzi din gura lui mult dorita învăţătură şi 
mângâiere. 

Sfanţul, chiar dacă o făcea mai rar, continua însă să 
dea învățătură, să tămăduiască cu rugăciunea lui şi să 
profeţească cele viitoare. întâmplările vizitatorilor care 
urmează s-au petrecut în acest ultim an. 


Monahul Vasile de la mănăstirea Pecerska din 
Nijegorod povesteşte următoarele: 

„în anul 1825, tatăl meu, luliu Samuilov, cu cei doi 
Copil Mici ai săi - eu, Vasile, şi fratele meu Chirii - a mers 
în pustia Sarovului. Voia să se roage şi să ia 
binecuvântarea părintelui Serafim. Am ajuns în ajunul 
praznicului înălțării Sfintei Cruci. în ziua următoare, după 
prima Sfântă Liturghie, ne-am dus la Sfânt. Acela, în 
vreme ce ne binecuvânta, 1-a spus tatălui: 

- Pe Vasile n-o să-l aveţi lângă voi la bătrâneţe. Să-i 
cumpăraţi o Evanghelie. împreună cu voi va trăi şi vă va 
ajuta Chirii. 

De atunci, părinţii mei îmi aduceau deseori aminte 
de această profeție... în 1832, la vârsta de paisprezece ani 
am dorit să merg singur la Sarov, ca să-i cer povaţă 
starețului înainte-văzător. Am luat permisiunea alor mei şi 
am plecat. Când m-am întâlnit cu el, am vrut să-l întreb 
despre evoluţia mea viitoare. Acela însă mi-a luat-o 
înainte şi mi-a spus: 

- Bucuria mea, vei intra în mănăstire. 

- Batiuşka, sunt iobag. 

- Ascultă, mi-a spus. Maica Domnului va ajuta. 
Stăpâna ta, prin mijlocirea unor persoane înalte, te va lăsa 
hber. 

Cu această  proorocire  mângâietoare şi cu 
binecuvântarea părintelui Serafim am plecat spre casă... 
Când am împlinit şaptesprezece ani, am primit în sfârşit 
încuviințarea părinţilor mei pentru a deveni monah. Deşi 
eram încă iobag, am intrat în mănăstirea Sarov. Doi ani de 

aşteptare m-au dovedit vrednic de a intra în rândul 
ucenicilor. Atunci egumenul Nifon mi-a dat 
binecuvântarea să mă îngrijesc de eliberarea mea din 
iobăgie. 

Am plecat aşadar spre Petersburg. Pronia lui 
Dumnezeu m-a îndemnat să mă adresez egumenului 
mănăstirii Sfântului Serghie, părintele Ignatie. Egumenul 
cel bun a fost imediat de acord cu cererea mea şi curând a 
izbutit mult dorita eliberare. Astfel am fost primit ca 
ucenic în pustia Sarovului şi de acolo m-am mutat la 
mănăstirea Pecerska din Nijegorod. Prin urmare, profeția 


stareţului s-a împlinit întocmai." 
%* 


Surorile după trup Ecaterina şi Ana Vasilievna 
Ladizenski, măicuţe la Diveevo, povestesc următoarele: 

„în anul 1832, fratele nostru, care mai târziu a 
devenit şeful misiunii militare din Oremburg, a primit 
ordin să însoţească o misiune bisericească în China. 
Drumul lui trecea prin Nijni Novgorod. Acolo aveam o 
mătuşă care era egumenă la mănăstirea înălțării Sfintei 
Cruci. Deoarece era respectată şi înaintată în vârstă, dorea 
mult s-o viziteze. Ne-a înştiinţat desigur şi pe noi, care 
locuiam atunci în Penz, să mergem la Nijni Novgorod 
pentru a ne întâlni. 

Ne-am întâlnit în Săptămâna Mare, într-o perioadă în 
care mijloacele de comunicare se întrerupseseră, de aceea 
a fost nevoit să aştepte. De altfel, fusese istovit de drumul 
obositor. în ultima campanie se rănise la mâna stângă. 
Acum durerea se înteţise şi trebuia să facă tratament şi băi. 

Noi, surorile sale, nutream credință fierbinte în 
rugăciunile părintelui Serafim. Ne-am folosit aşadar de 
această stare nedorită a fratelui nostru şi am început să-l 
îndemnăm să vină cu noi la Sarov spre a lua 

binecuvântarea stareţului pentru  îndepărtata şi 
primejdioasa sa călătorie. 

După multe străduinţe, a cedat cererii noastre. însă 
n-a făcut asta din credinţă pentru sfinţenia părintelui 
Serafim, deşi îl respecta, ci din iubire pentru noi, întrucât 
îi spusesem că doar atunci când îl va vizita cu evlavie pc 
cuviosul nostru stareţ vom fi liniştite în privinţa lui. 

în ajunul plecării am avut o discuţie îndelungată cu 
fratele nostru. Am vorbit îndeosebi despre sfintele icoane 
şi despre multele minuni săvârşite de acestea. El susţinea 
că toate icoanele sunt la fel. Faptul de a deosebi icoanele, 
zicea, şi de a numi pe unele dintre ele făcătoare de minuni 
constituia o superstiție. 

Doream să ajungem la Sarov în zi de duminică sau 
de vreo sărbătoare, pentru ca fratele nostru să-l vadă 
pentru prima dată pe părintele Serafim în biserică, când se 
va duce să se împărtăşească cu Preacuratele Taine. 
Ajungând la mănăstire, am mers la prima Sfântă Liturghie, 
când de obicei se împărtăşea stareţul. După ce s-a terminat 
Liturghia, fratele meu a intrat în Sfântul Altar, ca să ia 
acolo binecuvântarea părintelui Serafim. Cu acest prilej 
voia să-i transmită şi cele spuse de mătuşa noastră şi 
episcopul Atanasie, care cârmuia atunci duhovniceşte 
eparhia Nijegorod. Mai târziu, episcopul acesta a fost 
mutat la Tabolsk, unde a şi adormit. 

Noi ne-am întors în camera noastră. Curând s-a 
întors şi fratele. Emana o schimbare uimitoare. Primele lui 
cuvinte arătau că stareţul a făcut o mare minune cu el. 

- în ceasul în care îi transmiteam părintelui Serafim 
cuvintele mătuşii noastre şi ale arhiereului, ne-a zis, m-a 
apucat de mâna bolnavă şi a strâns-o atât de tare încât, 
dacă nu mi-ar fi fost ruşine, aş fi ţipat. Acum însă nu mai 
simt absolut nici o durere la mână. 

După masă am mers toți împreună în pădure, în 
locaşul isihast al stareţului. L-am văzut de departe stând 
lângă izvor. Purta ilicul său alb, era încins cu un brâu de 
pânză, iar umerii îi erau acoperiţi cu o rasă scurtă de piele, 
l-am spus atunci fratelui nostru să se apropie singur, pe 
când noi îi urmăream de departe. Părintele Serafim, după 
cum se pare, l-a primit cu multă bunătate, l-a binecuvântat, 
l-a pus să stea lângă el şi au discutat împreună aproape o 
oră. 

La urmă, stareţul şi-a ridicat capul şi ne-a tăcut semn 
cu mâna să ne apropiem. Până ce am ajuns, se ridicase şi 
săpa în grădină. După ce ne-a binecuvântat, 1-a zis fratelui 
nostru: 

- Aşteaptă! Mă voi întoarce. 

A intrat în chilie şi a ieşit imediat ţinând în mână o 
jumătate de prescură. l-a dat-o fratelui şi 1-a zis cu 
dragoste: 

- Pentru tine, din tot sufletul meu. 

Și a adăugat cu tristeţe: 

- Noi nu ne vom mai vedea. 

- Nu, batiuşka! O să vin şi mâine la sfinţia voastră, a 
zis fratele emoţionat. 

- Noi nu ne vom mai vedea, a repetat stareţul. 

- La întoarcere voi trece pe aici, stăruia acela. 

- Nu, n-o să ne mai vedem. 

L-am salutat pe părintele Serafim şi am plecat spre 
mănăstire. Pe drum l-am întrebat pe fratele nostru: 

- Te vedem foarte schimbat. Cărui fapt se datorează 
asta? 

- Acum sunt pe deplin convins despre sfinţenia şi 
înainte-vederea acestui bărbat dumnezeiesc, ne-a răspuns. 
Toate câte mi-aţi spus despre el sunt adevărate. N-aţi 
exagerat cu nimic. 

- Vorbeşte-ne mai amănunţit, i-am spus. 

Atunci el ne-a povestit următoarele: 

- M-am apropiat să iau binecuvântarea lui şi i-ani 
explicat că merg în China şi că am trecut înadins pe li 
Sarov, pentru a cere binecuvântarea şi rugăciunile lui 
pentru o călătorie atât de îndepărtată. Starețul m-a 
binecuvântat, m-a pus să mă aşez lângă el şi mi-a spus: 
«Ce valorează, frate, binecuvântarea şi rugăciunile mele, 
ale păcătosului? Cere ajutor de la împărăteasa Cerurilor, 
lată, în biserica noastră de iarnă avem icoana Izvorului 
Tămăduirii. Mergi şi fă un paraclis. E făcătoare de minuni. 
Te va ajuta... Ai citit, frate, despre viaţa marelui Ioanichie? 
Te sfătuiesc să o citeşti. Fra conducător de oști şi om 
minunat, încă dinainte de a deveni creştin. A crezut în 
Domnul, dar în chestiunea icoanelor era oarecum amăgit, 
ca şi tine... Să fii milostiv cu ceilalți dacă vrei ca şi 
Domnul să fie milostiv cu tine». Terminând, mi-a spus că 
o să duc la bun sfârşit misiunea care mi-a fost încredinţată 
şi că mă voi întoarce sănătos. 

De la locaşul din pustie al Sfântului ne-am dus direct 
la biserica mănăstirii. Fratele nostru, înflăcărat de credinţă 
şi iubire pentru Sfânt, voia să împlinească povaţa lui fără 
întârziere, făcând o rugăciune împărătesei Cerurilor. Apoi 
i-a cerut  sinaxarul cunoscutului nostru ieromonah, 
Anastasie. A citit viaţa Sfântului Ioanichie şi a constatat că 
a fost cu adevărat ostaş mare şi blând. A devenit creştin, 
dar în privința icoanelor avea unele rătăciri. în cele din 
urmă a găsit un bătrân zăvorât, ca părintele Serafim, care 
l-a eliberat din rătăcire. 

Fratele nostru, plecând de la Sarov, era plin de 
credinţă şi iubire pentru Sfânt. Şi-a aruncat toate 
medicamentele. Se simţea tămăduit sufleteşte şi trupeşte. 
Mai târziu ne-a scris că niciodată nu se simţise atât de 
sănătos. 

Cu harul lui Dumnezeu şi rugăciunile stareţului şi-a 
încheiat cu bine misiunea. La întoarcere a vrut să-l mai 
viziteze încă o dată pe părintele Serafim. L-au anunţat însă 
că Sfântul nu mai trăieşte. în felul acesta s-a împlinit 
profeția pe care o spusese fratelui nostru când şi-a luat 
rămas bun de la el: noi nu ne vom mai vedea. 

înainte-vederea stareţului se vădeşte şi dintr-o altă 
întâmplare petrecută fratelui meu. Plecând de la Sarov, îi 
dăduse părintelui Anastasie un obiect neînsemnat, ca să îl 
dăruiască Sfântului, cu toată inima. Când stareţul I-a luat, 
a binevoit să spună: 

- Va veni din nou aici, dar nu singur. l-am poruncit 
s-o aducă şi pe soția sa. 

Această informaţie ne-a fost transmisă de părintele 
Anastasie în mănăstirea Sarov la câteva luni după plecarea 
fratelui nostru. Nu ne-am îndoit deloc de adevărul 
vorbelor Sfântului, cu toate că fratele nostru niciodată 
nu-şi exprimase dorința de a se căsători. întorcându-ne 
acasă, i-am scris despre cele auzite, şi acela ne-a răspuns 
aşa: minunatul părinte n-a greşit nici aici. A cercetat 
adâncimile inimii mele. Am găsit într-adevăr o tânără aşa 


cum mi-o doream şi plănuiesc să mă însor." 
* 


Una dintre cele două surori, Ecaterina Vasilievna, 
povesteşte următoarea întâmplare: 

„Odată am vizitat mănăstirea Sarov împreună cu 
sora mea Ana. Ea voia atunci să dăruiască icoanei 
Adormirii Maicii Domnului cerceii săi cu briliante. Ca să 
ascundă fapta ei, i-a predat cunoscutului nostru ieromonah 
Damaschin şi l-a rugat să-i dea egumenului, fără să spună 
nimănui NIMIC. 

Acest lucru s-a întâmplat în faţa uşii închise a chiliei 
Sfântului. Când am înaintat spre sală, stareţul a primit-o pe 
sora mea cu multă bucurie. 

- Maica Domnului, i-a spus, îţi va răsplăti jertfa şi 
acum, şi în viitor. 

Rămăsesem complet orfane. Singura noastră 
mângâiere era stareţul, căci mereu ne spunea că el ne va 
mângâia, el se va ruga pentru noi. Acum credem că am 
primit mângâierea, de vreme ce Domnul ne-a învrednicit 
pe noi, surorile Ecaterina şi Ana, să trăim împreună cu 
măicuţele mănăstirii Diveevo şi să aducem ca monedă 
neînsemnată râvna noastră pentru binele acestei sfinte 
mănăstiri." 


Deosebit de însemnată este o discuţie a stareţului cu 
Bogdanov, care, în ziua Naşterii Domnului din 1832, s-a 
învrednicit să-l vadă pe Sfânt la mănăstirea din Sarov. 

„Venisem la biserica spitalului, povesteşte acesta, 
înainte de începutul Sfintei Liturghii. în partea dreaptă 
l-am văzut pe părintele Serafim şezând. Am alergat îndată 
şi am luat binecuvântarea lui. 

- Batiuşka, i-am zis, vreau să discutăm. 

- Mai târziu, mai târziu, mi-a răspuns. 

După terminarea Sfintei Liturghii m-am apropiat din 
nou de el. 

Cu rugăciunile Preasfintei Născătoare de 
Dumnezeu toate vor merge bine, mi-a spus în loc de bun 
venit. 

-  Fixaţi-mi o întâlnire, părinte, ca să ascult 
mântuitoarele voastre poveţe, am îndrăznit să-i spun. 

- Peste două zile vom avea sărbătoare. Ora nu 
trebuie s-o stabilim. 

înainte de a pleca, am dus-o pe fiica mea, Vera, la 
Sfânt, pentru a primi binecuvântarea lui. Şi acela ne-a 
binecuvântat şi ne-a dat la amândoi pesmeți. 

Mi-am pregătit întrebările pe care voiam să i le pun 
Sfântului şi în ziua sărbătorii am mers la chilia sa. M-a 
întâmpinat în pridvor. A luat uleiul şi lumânările pe care 
mi le dăduseră alţii să i le ofer şi am început discuţia. 

- Să-mi continui lucrarea mea, sau să mă retrag şi să 
trăiesc în sat? am întrebat. 

- Eşti încă tânăr. Lucrează! 

- însă munca pe care o fac nu este bună. 

- Acest lucru depinde de voinţa ta. Tu să faci binele. 
Calea Domnului este aceeaşi pentru toţi. Vrăjmaşul, 
oriunde ai fi, va fi lângă tine. Cine se împărtăşeşte cu 
Preacuratele Taine, oriunde s-ar afla, se va mântui. Cine 
nu se împărtăşeşte, nu cred că se va mântui. Să te linişteşti. 
Să nu ţu mânie pe nimeni. 

- Treaba mea se va termina bine? am întrebat. 

- Orice ai de împărțit cu rudele tale, trebuie să 
împărți cu dragoste. 

- Să înveţe copii mei limbi străine şi ştiinţe sau nu? 

- Nu cumva este rău să ştie orice? 

Eu, păcătosul, judecând lumeşte, m-am gândit că 
trebuie să fie educat să răspundă aşa. însă în aceeaşi clipă 
îl aud pe stareţul înainte-văzător spunând: 

- Cum pot eu, cel mic, să răspund la această 
întrebare contrar raţiuni tale? întreabă pe cineva mai cu 
discernământ. 

Seara l-am vizitat iarăşi. 

- Mai bine să lăsăm discuţia, mi-a spus. Pentru 
fiecare vorbă lungă vom da socoteală lui Dumnezeu. 

- Batiuşka, l-am rugat, să continuăm discuţia atât de 
folositoare mie. Vreau să vă întreb următorul lucru: să 
ascunzi lucrările pe care le-ai primit din iubire pentru 

Domnul, în cazul în care cunoşti că vei încerca din partea 
oamenilor mai mult batjocorirea decât lauda, nu se 
aseamănă cu lepădarea lui Petru? Şi ce poate face cineva 
în cazul împotrivirilor? 

- Apostolul Pavel, a răspuns stareţul, scrie în 
Epistola către Timotei: Nu bea numai apă, dar şi puţin vin. 
Mai jos continuă: Nu bea mult vin. Aici aşadar e nevoie de 
discernământ: nu te arăta făţiş. însă când trebuie, să nu 
taci! 

- Ce-mi recomandaţi să studiez? 

- Evanghelia. Patru capitole pe zi. Câte unul din 
fiecare evanghelist. De asemenea şi viaţa lui lov. Deşi 
soția lui îi zicea că ar fi mai bine să moară, acela le-a 
răbdat pe toate şi s-a mântuit. Nu uita încă să trimiţi daruri 
celor care te-au jignit. 

- Când cineva este bolnav, trebuie să facă tratament? 
Și cum trebuie, în general, să-şi călăuzească cineva viaţa? 

- Boala curăţeşte de păcate. Fă însă aşa cum crezi. Să 
păşeşti pe calea de mijloc. Nu săvârşi nimic mai presus de 
puterile tale. Vei cădea, şi atunci vrăjmaşul va râde de 
tine. Cât eşti tânăr să te înfrânezi. Odată diavolul i-a 
propus cuiva să sară într-o prăpastie. Acela a fost de acord. 
L-a reținut însă Grigorie Teologul... Te acuză? Nu acuza. 
Te  prigonesc? Rabdă. Te vorbesc de rău? Să lauzi. 
Judecă-te pe tine, ca să nu te judece Dumnezeu. Să te 
supui voinţei Domnului. Niciodată să nu minţi. Să 
deosebeşti în lăuntrul tău binele de rău. Fericit este omul 
care cunoaşte acest lucru. lubeşte-l pe aproapele tău. 
Aproapele este trupul tău, membrul tău. Dacă trăieşti 
trupeşte, îți vei distruge şi trupul, şi sufletul. Dacă trăieşti 
după Dumnezeu, le vei izbăvi pe amândouă. Nevoinţa 
aceasta este mai mare decât dacă ar merge cineva la Kiev 
sau chiar mai departe. 

Ultimele cuvinte ale părintelui Serafim se refereau la 
dorinţa mea de a merge în pelerinaj la Kiev sau chiar mai 
departe, dacă mi-ar fi dat binecuvântare. Dorinţa aceasta 
nu 1-0 descoperisem încă. Acela însă o observase cu harul 
lui înainte-văzător. 

- Trebuie ca omul, părinte, pentru a proteja poziţia sa 
socială, să facă cheltuieli care depăşesc posibilităţile sale 
financiare, de vreme ce asta nu e atât de necesar? 

- Fiecare după cum poate. Cel mai bine însă e să 
consume orice trimite Dumnezeu. Apa şi pâinea sunt 
suficiente pentru om. 

- Iubirea noastră pentru aproapele ne îngăduie să 
săvârşim fapte care nu sunt în acord cu voia lui 
Dumnezeu? 

- Din pricina unei asemenea iubiri, a zis stareţul, 
mulți au pierit. Dacă cineva nu face binele aşa cum 
trebuie, păcătuieşte. Suntem datori să-i iubim pe toţi. Dar 
mai presus de toţi, pe Dumnezeu. 

- Batiuşka, să vă rugaţi pentru mine. 

- Mă rog în fiecare zi pentru toți. Să cultivi pacea 
sufletului, încât să nu amărăşti pe nimeni şi nici să nu fu 
amărât de cineva. Atunci Dumnezeu îţi va da lacrimi de 
pocăință. Te judecă? Nu judeca... 

- Cum să păstrez cinstea şi ordinea în rândurile 
supuşilor mei? Pedepsele legale nu sunt contrare duhului 
lui Dumnezeu? 

- Le vei păstra prin îngăduinţă, prin uşurarea 
eforturilor, iar nu prin pedepse. Dă-le să mănânce şi să 
bea. Să fii drept. Dumnezeu ştie şi poate că va răbda încă 
mult. Tu să faci aşa: atâta cât Dumnezeu iartă, să ierți şi 
tu. Să păstrezi pacea sufletească, încât în familia ta să nu 
există reproşuri pentru nimic. Atunci veţi fi fericiți, losif, 
fiul lui Iacov, când l-au aruncat în groapă, nu s-a mâniat. 

Mai târziu, când Dumnezeu i-a dat grâu din belşug, au 
început toţi să ceară de la el. 

- E primejdios să primesc povaţa oricui pentru 
problemele mele? 

- E primejdios pentru tine, care eşti încă începător, 
îndeosebi nu te încrede în cei care se înfurie. Poţi însă să 
ceri sfat fără teamă celor care se nevoiesc în feciorie, 
pentru că îi adumbreşte duhul lui Dumnezeu. în general, 
străduieşte-te să fii cu discernământ şi să studiezi 
Evanghelia. 

Am cerut de la stareţ să-mi tâlcuiască un vis. 

- Am văzut în vis, l-am spus, că cineva mi-a dat 
poruncă să construiesc o biserică. 

- Se pare că aceasta este o dorință deosebită a ta. 
Dacă Dumnezeu te-a ales pentru aşa ceva şi este nevoie, 
atunci cu binecuvântarea lui Dumnezeu vei construi 
biserica. 

- Trebuie să ne rugăm la Dumnezeu să ne izbăvească 
de primejdii? 

- în Evanghelie scrie: Când vă rugați, nu spuneți 
midie [...] că ştie Tatăl vostru de cele ce aveţi trebuință, 
mai înainte ca să cereţi voi de la El. Deci voi aşa să vă 
rugați: Tatăl nostru... (Matei 6, 7-9). în aceasta se află 
harul Domnului. Orice a primit şi a îmbrățișat Biserica, pe 
toate acestea creştinul trebuie să le respecte şi să le 
iubească. Nu uita să te înfrânezi în zilele de sărbătoare, 
îngrijeşte-te de asemenea să mergi la biserică, chiar dacă 
uneori te simţi neputincios. Să te rogi pentru toţi. în felul 
acesta faci un mare bine. Să oferi pentru biserică ulei, vin, 
lumânări. Milostenia îţi va aduce mare bucurie. 

- Ce părere aveţi despre post şi despre căsătorie? 

- împărăția lui Dumnezeu nu este mâncare şi 
băutură, ci adevăr, pace şi bucurie întru Duhul Sfânt. 
Trebuie doar ca cineva să nu dorească ceva zadarnic, şi 

toate pentru Dumnezeu sunt bune. Şi fecioria este slăvită, 
şi posturile sunt necesare pentru biruirea patimilor 
sufleteşti şi trupeşti. însă şi căsătoria este binecuvântată de 
Dumnezeu: Și i-a binecuvântat pe aceştia Dumnezeu, 
zicând: Creşteţi şi vă înmulțiți. Numai diavolul le tulbură 
pe toate. 

- Ce aveți de spus despre cugetele hulitoare şi 
neîncrezătoare? 

- Să nu Ic primiţi niciodată. Sunt venite de la diavol. 
Cumpără o Psaltire şi aceasta te va învăţa. 

- Poate cineva să ţină post când medicii îi interzic 
hrana de post ca llind vătămătoare pentru sănătatea lui? 

- Pâinea şi apa nu vatămă pe nimeni. Cum trăiau 
oamenii cu acestea două mai mult de o sută de ani? De 
altfel, nu numai cu pâine va trăi omul, ci cu tot cuvântul 
care iese din gura lui Dumnezeu (Matei 4, 4). Aşadar, tot 
ce a instituit Biserica prin cele şapte Sinoade Ecumenice, 
pe acestea să le păzeşti. Vai de cei care adaugă sau scoate 
ceva. Ce spun doctorii despre drepţii care vindecă răni 
gata să putrezească doar printr-o simplă atingere? Ce ar 
avea de spus despre toiagul lui Moise, cu care Dumnezeu 
a izvorât apă din stâncă? Domnul ne cheamă: Veniți la 
Mine toţi cei osteniţi şi impovărați şi Eu vă voi odihni pe 
voi [...] căci jugul Meu e bun şi povara Mea este uşoară 
(Matei 1 1, 28-30). Dar noi înşine nu voim. 

- Cum poate cineva să stârpească mândria şi să 
dobândească smerenia? 

- Prin tăcere. Dumnezeu 1-a spus lui Isaia: Și spre 
cine voi căuta Eu, dacă nu spre cel umil şi blând, spre cel 
ce tremură de cuvintele Mele? (Isaia 66, 2). Prin tăcere 
sunt biruite cele mai mari păcate. 

Cât timp discutam, stareţul era neobişnuit de 
bucuros. Stătea în picioare şi se sprijinea de sicriul de 
stejar, pe care chiar el ceruse să r-l construiască, şi ţinea în 

mână o lumânare aprinsă. Atunci când îmi răspundea la 
întrebări mă numea preaiubitorule de Dumnezeu. 

Despre fiica mea mi-a spus: 

- Grea este calea ei. Se va mărita cu un bărbat care 
doar Dumnezeu ştie cine este. 

în vreme ce-şi lua rămas bun de la mine, mi-a 
mulţumit că l-am vizitat pe el, sărmanul. în momentul 
când luam binecuvântarea sa, voia şi el să-mi sărute mâna 
şi mi-a pus metanie până la pământ. Apoi mi-a dat câțiva 
pesmeţi ca să-i împart supuşilor mei. La urmă m-a lăsat să 
plec, zicându-mi: 

- Dumnezeu cu tine! Aceşti pesmeţi sunt proaspeţi, 
de-abia i-am scos din cuptor! 

întrebările pe care i le-am pus le aveam scrise 
dinainte pe o hârtie. Astfel n-aş fi putut să-l întreb atât de 
clar şi să ţin minte răspunsurile lui. De altfel vorbea foarte 
repede. înainte de a-mi termina bine fiecare întrebare, 
primeam răspunsul la ea." 


Cu harisma sa înainte-văzătoare, Sfântul Serafim 
ajuta mult pentru a se întemeia căsnicii şi familii fericite. 
Odată l-a vizitat un funcţionar. Era trecător prin Sarov şi 
voia să ia binecuvântarea lui pentru a se căsători. Sfântul 
i-a spus că soția lui se află la Sarov, în camera de oaspeţi. 
Peste puţin timp, la stareţ a venit o fată. Voia să se 
căsătorească şi îi vorbea despre peţitorii care au curtat-o. 

- Nu! a zis acela. Mirele tău este aici, la Sarov. 

Cei doi vizitatori nu se văzuseră niciodată. O simplă 
întâmplare, prin călăuzirea sfintei Pronii, îi condusese 
acolo. S-au cunoscut, au hotărât nunta, au primit 


binecuvântarea Sfântului şi au trăit fericiţi. 
* 

Evenimentul de mai sus n-a fost întâmplător, a fost 
lucrarea lui Dumnezeu înfăptuită prin mijlocirea Sfântului. 
Lucrările lui Dumnezeu se clădesc mereu cu simplitate 
minunată. Aceasta este caracteristica lor. Neascultarea de 
povaţa Sfântului, în condiţii asemănătoare, era însoţită de 
eşec. Un moşier din Riazan a venit la Sfânt şi a cerut 
rugăciunea şi binecuvântarea lui pentru a se însura. Sfântul 
Serafim i-a arătat-o pe soţia aleasă de Dumnezeu, 
spunându-i şi numele ei. Fata aceasta trăia pe o moşie 
vecină cu a lui. Tânărul însă a refuzat. Susţinea că îşi 
alesese soţia în regiunea unde se afla regimentul său. 


- Aceasta nu-ţi va dărui bucurie, ci întristare şi 
lacrimi, a zis stareţul. 

Tânărul s-a însurat cu cea pe care a voit-o, dar 
înainte de a trece un an de zile soția lui a murit, încât s-a 
umplut de întristare şi lacrimi. Atunci s-a dus din nou la 
Sfânt, care l-a sfătuit să se căsătorească cu aceea pe care 
i-a arătat-o prima oară. Prin căsătoria aceasta, au trăit 
fericiţi. 


Pe membrii familiei care trăiau despărțiți, Sfântul în 
mustra. Familia T. din eparhia Penz era despărțită. Părinţi 
îşi împărțiseră copiii. Bărbatul rămăsese la Penz, iar 
femeia la Tangarod. Spre binele lor, bărbatul s-a dus odată 
la Sarov. îndată ce l-a văzut, Sfântul a început să-l 
cerceteze: 

- De ce trăieşti despărțit de soţia ta? întoarce-te la ea, 
întoarce-te. 

Cuvintele stareţului i-au zdruncinat conştiinţa fiului 
rătăcitor. De la Sarov a mers în Tangarod, şi-a luat soția şi 
s-au dus împreună în pelerinaj la Kiev. Mai târziu s-au 
instalat într-un sat, aproape de Tangarod, unde au trăit 
fericiți şi după legea lui Dumnezeu. 

O mamă cra foarte amărâtă pentru că pierduse 
urmele fiului său. Cu inima sfâşiată a căzut la picioarele 
Sfântului şi îi cerea să se roage pentru fiul ei pierdut, aşa 
cum credea. 

- Rămâi la arhondaric şi aşteaptă-l pe fiul tău, 1-a 
spus acela. 

Femeia a rămas şi a aşteptat o zi, două, trei, încât în 
cele din urmă a început să-şi piardă încrederea. S-a dus 
deci să ceară binecuvântarea Sfântului pentru a pleca. Insă 
ce s-a întâmplat? în chilia lui se găsea în acel ceas şi fiul 
el. Părintele Serafim l-a luat de mână şi l-a condus la 
mama sa, pe care a felicitat-o pentru întoarcerea fiului ei. 


Prevestirea adormirii sale 


Profeţiile stareţului Serafim nu se refereau numai la 
ceilalți. Sfântul începuse să proorocească şi despre 
moartea lui. Odată l-a vizitat monahia Paraschiva 
Ivanovna de la Diveevo, împreună cu alte măicuţe. 

- Puterile mele slăbesc, le-a zis. Veţi trăi de-acum 
singure. Vă las. 

Aceste cuvinte triste de despărţire le-au tulburat pe 
măicuţe şi au început să plângă. Cu toate acestea nu s-au 
gândit la moarte. Credeau că Sfântul, obosit de greutatea 
anilor, vrea să nu le mai poarte de grijă şi să trăiască în 
zăvorâre. 

Altă dată l-a vizitat numai Paraschiva Ivanovna. L-a 
găsit în pădure, în pustia apropiată. După ce a 
binecuvântat-o, s-a aşezat pe un butuc, iar ca a 
îngenuncheat lângă el. Au început o discuţie 
duhovnicească şi Sfântul a căzut în extaz neobişnuit. S-a 

ridicat în picioare şi şi-a înălțat mâinile şi privirea spre cer. 
A văzut fericirea vieţii viitoare şi sufletul i-a fost inundat 
de lumină dumnezeiască. 

De această dată, stareţul a vorbit exclusiv despre 
bucuria veşnică cu care se va desfăta credinciosul ca 
răsplată pentru cei câţiva ani de necazuri din viaţa 
trecătoare. 

- Ce bucurie! - zicea. Ce minunăţii umplu sufletul 
dreptului când, după despărțirea de trup, îl întâmpină 
îngerii şi îl conduc în faţa lui Dumnezeu! 

Pe când vorbea despre acestea, a întrebat-o de multe 
ori pe măicuţă dacă înţelege. Aceea n-a scos nici un 
cuvânt. înţelegea cuvintele Sfântului, dar nu înţelegea că 
discuţia are legătură cu sfârşitul lui. Atunci Sfântul a 
repetat cele spuse mai înainte: 

- Puterile îmi slăbesc. Acum veţi trăi singure. Vă las. 

Măicuţa s-a gândit că vrea să se zăvorască. Acela 
însă a priceput gândul ei şi a zis: 

- Am căutat să vă găsesc o mamă, o egumenă. Am 
căutat, dar n-am putut găsi. Dar şi pe mine, când voi pleca, 
nimeni nu mă va înlocui. Vă las în grija Domnului şi a 
Maicii Sale. 

Măicuţa însă nu putea încă înţelege că Sfântul 
vorbea despre moartea lui. Se gândea că e cu neputinţă ca 
mănăstirea lor să nu aibă şi un om care să fie călăuză 
duhovnicească, chiar dacă Sfântul le lăsa în grija 
Domnului şi a Maicii Sale. 

- Soră, a zis stareţul, om cu flacără duhovnicească în 
inimă nu găseşti în ziua de azi. Vă las în grija Domnului şi 
a Preacuratei Maicii Sale. 

în punctul acesta a vorbit vădit despre adormirea lui. 
Atunci măicuţa 1-a căzut la picioare şi a început să plângă. 
Plângea atât de amarnic, încât nu putea nici să vorbească, 
nici să asculte cuvintele lui. 


249 


Sfântul Serafim a început să spună pe de rost 
Evanghelia după Matei, capitolul S5: Voi sunteți lumina 
lumii...  Terminând, a trecut la Evanghelia după loan, 
capitolul 14: Să nu se tulbure inima voastră... După aceea 
a rostit şi capitolul 15 şi a încheiat cu versetele 23 şi 24 
din capitolul 16: Adevărat, adevărat zic vouă: Orice veți 
cere de la Tatăl în numele Meu EI vă va da. Până acum 
n-aţi cerut nimic în numele Meu, cereți şi veţi primi, ca 
bucuria voastră să fie deplină. Aici Sfântul s-a oprit. 

- De ce plângi încontinuu, soră? Cu timpul veţi avea 
şi voi o mamă sfântă. 

De fiecare dată când măicuţele din Diveevo îl vizitau 
pe Sfânt, în timpul ultimei perioade din viaţa lui, le arăta 
de obicei icoana Maicii Domnului şi le spunea spre 
mângâiere: 

- Vă predau şi vă las în grija acestei Impărătese a 
Cerurilor. 

%* 


Cu aproximativ cinci luni înaintea sfârşitului său, l-a 
vizitat măicuţa Platonida, de la mănăstirea Celui Nezidit 
din Sibirsk. Se ducea la Arzamas, la un medic renumit. 
Voia să-i ceară sfat despre durerile de reumatism pe care 
le avea la cap, la obraz şi la ureche. Mai înainte, însă, a 
trecut pe la Sarov, ca să ia binecuvântarea Sfântului 
Serafim pentru tratament. 

A stat la Sarov cinci zile. De patru ori pe zi mergea 
la chilia stareţului, dar nu putea să-i vorbească. Sfântul, 
din motive necunoscute, primea atunci foarte rar vizitatori. 
In cele din urmă a primit-o în locaşul din pustie. I-a pus 
metanie până la pământ părintelui şi i-a cerut 
binecuvântare pentru începerea tratamentului. 

- Nu, nu începe tratamentul, a spus acela. 

Și arătând spre cer, a adăugat: 

- Iată cine te va vindeca. Mergi acum şi spală-te la 
1ZVor! 

Măicuţa nu se mai spălase de trei ani, adică de când 
se îmbolnăvise, pentru că îi era teamă să nu răcească. Insă 
când 1-a spus stareţul, n-a şovăit deloc. S-a dus l-a izvor şi 
s-a spălat. Din păcate, durerile s-au întețit. Sfântul a 
îndemnat-o să bea din apa izvorului. îndată ce a băut, a 
încercat o durere martirică la faţă şi la dinți. La urmă, 
stareţul şi-a întins mâna dreaptă spre obrazul care o durea 
ŞI a zis: 

- Dumnezeu te va ocroti până la sfârşit. Mergi pe 
calea păcii. 

Măicuţa a simţit imediat cum durerea a încetat şi de 
atunci n-a mai deranjat-o nimic. La plecare, Sfântul a 
binecuvântat-o cu crucea ce-o purta la piept şi i-a spus: 

- Să nu-ţi pare rău că nu m-ai văzut mult. Am făcuto 
pomenire pentru o soră care a adormit. 

- Pot nădăjdui că vă voi revedea, părinte? a întrebat 
măicuţa. 

- Ne vom vedea acolo, a zis stareţul, arătând spre 


cer. Acolo e mai bine, mai bine, mai bine! 
* 


în anul acela pe Sfântul Serafim I-a vizitat şi stareţul 
Timon. Acesta trăia în pustia Nadeev şi nu-l mai văzuse pe 
dascălul său duhovnicesc de mai bine de douăzeci de ani. 
Aşadar, primăvara a ajuns pe jos la Sarov, s-a dus la chilia 
stareţului şi aştepta clipa mult dorită a întâlnirii. însă 
Sfântul nu i-a dat îngăduit să intre. îi primea pe toţi, 
bărbaţi şi femei, în afară de părintele Timon. în cele din 
urmă, seara, i-a dat binecuvântare să intre. 

„îndată ce am intrat în chilie, povesteşte părintele 
Timon, am căzut la picioarele lui plângând de bucurie, că 
după atâţia ani m-am învrednicit să-l văd în viaţă. 

- De ce v-aţi mâniat pe mine, păcătosul, sfinţite 
părinte, şi ziua întreagă nu mi-aţi îngăduit să intru? 

- Nu, nu e aşa, părinte Timon, mi-a răspuns, după ce 
m-a invitat să mă aşez lângă el. Eu te iubesc. Am făcut 
însă în felul acesta deoarece eşti monah şi pustnic, şi de 
aceea trebuie să ai răbdare. De asemenea am vrut să încerc 
ce ai învăţat atâţia ani în pustie. Adică dacă ai ieşit de 
acolo liniştit. Toţi ceilalţi erau din lume şi pe deasupra şi 
bolnavi. A trebuit să-i tămăduiesc mai întâi pe ei, căci, 
precum a spus Domnul: N-au trebuință de doctor cei 
sănătoşi, ci cei bolnavi (Luca S5, 31). Apoi, voiam să avem 
mai mult timp ca să discutăm împreună. 

Am petrecut aşadar toată noaptea discutând. 

Printre altele, stareţul mi-a spus: 

-  însămânţează, părinte Timon,  însămânţează 
pretutindeni sămânţa care ţi s-a dat. însămânţează în 
pământ bun, însămânţează şi în nisip. însămânţează pe 
marginea drumului, însămânţează pe piatră şi în mărăcini, 
însămânţează oriunde, pentru a se păstra, a creşte şi aduce 
roadă fie şi cu întârziere... Talantul care ţi s-a dat să nu-l 
ascunzi în pământ, ca să nu te pedepsească Domnul. Te 
sfătuiesc încă, părinte Timon, să nu ai prietenii şi să nu 
făureşti legături în primul rând cu vrăjmaşii Bisericii, 
adică ereticii şi schismaticii, în al doilea rând cu cei care 
nu respectă sfintele posturi şi în al treilea rând cu femeile. 
Femeile ne vatămă mult pe noi, monahii... în nou 
întemeiata voastră mănăstire din Nadeev să institui şi să 
sprijini tipicul de obşte, după canoanele şi învățătura 
Sfinţilor Părinţi, încât nimeni să nu facă voia lui. Nimănui 
să nu-i îngădui să bea şi să fumeze. Atât cât se poate, 

desigur, să limitezi şi ceaiul. Satisfacerea pântecelui nu 
este lucrarea monahului. 

După aceste poveţe, continuă părintele Timon, mi-a 
dat binecuvântare pentru drum. M-am întors deci la 
locaşul meu de pustnicie, unde trăiesc, mulţumind 
Domnului lisus Hristos şi Preasfintei Născătoare de 
Dumnezeu." 


în perioada aceasta Sfântul a încercat amărăciuni şi 
întristări pe nedrept şi fără a avea vreo vină. în acestea a 
observat semne care îi vădeau că 1 se apropie sfârşitul. 

O fată care evadase din închisoare, vrând să se 
ascundă, şi-a tuns părul băieţeşte, purta haine de ucenic şi 
umbla în felul acesta prin lume. Autorităţile politice în 
cele din urmă au prins-o şi au anchetat-o. Atunci ea a 
susținut că Sfântul Serafim îi dăduse binecuvântare să se 
îmbrace aşa. Acela însă, fiind înainte-văzător, niciodată 
nu-i dăduse binecuvântare ca să-i ascundă lipsa ei de 
morală. 

între timp, autorităţile l-au înştiinţat pe egumenul 
Nifon să facă anchete. în cele din urmă s-a dovedit că fata 
minţise, cu speranţa că prin supunerea la voia Sfântului îi 
vor ierta încercarea de a se ascunde sub veșmânt de 
ucenic. 

întâmplarea aceasta l-a amărât mult pe Sfânt. Zile şi 
nopţi întregi nu ieşea din chilie şi-şi petrecea timpul în 
rugăciune. Și alți asceţi respectaţi de la Sarov, precum 
părinţii Nicodim şi Ilarion, s-au întristat din pricina acestui 
eveniment. 


Sfântul îşi presimţea moartea şi se pregătea. leşea 
mai puţin în pustie şi primea mai puţină lume în chilia sa, 
pentru a se dedica mai cu luare aminte pregătirii lui pentru 


253 


veşnicie. în perioada aceasta era văzut mai mult în sală. 
Aşezat lângă sicriul său se preda gândurilor despre 
sfârşitul vieţii pământeşti, despre viaţa omului de dincolo 
de mormânt, şi îndeosebi a lui. Gândurile acestea începeau 
şi se încheiau cu rugăciune îndelungată şi erau deseori 
însoțite de jale amară. 

în ultima jumătate de an, în vreme ce-şi lua rămas 
bun de la mulţi, spunea categoric: 

- Noi n-o să ne mai vedem. 

Unii cereau binecuvântare să vină în Postul Mare la 
Sarov, spre a se pregăti pentru Sfânta împărtăşanie. Voiau 
să se mângâie încă o dată cu cuvântul şi vederea feţei sale. 
Acela însă răspundea: 

- Atunci uşa mea va fi închisă. Nu mă veţi vedea. 

Era de-acum vădit că viaţa Sfântului Serafim se 
stingea. Doar duhul său priveghea ca şi mai înainte, şi 
chiar mai mult. 

- Viaţa mi se scurtează, le zicea unor fraţi. 
Duhovniceşte sunt ca şi cum acum m-aş fi născut, trupeşte 


însă sunt mort pentru toate. 
* 


Cu patru luni înainte de moartea sa, în august 1832, 
mănăstirea Sarov a fost vizitată de episcopul Tambovului, 
Arsenie. Era prima dată când inspecta eparhia. Sfântul, 
deşi se afla atunci în pustie, a considerat că e dator să vină 
la mănăstire pentru a-l întâmpina împreună cu întreaga 
obşte pe noul episcop. După această primire s-a întors din 
nou în locaşul de pustnicie. 

Episcopul Arsenie s-a uitat cu luare aminte la toate 
bisericile, la chiliile monahilor şi la spaţiile interioare ale 
mănăstirii. După aceea a vrut să vadă şi clădirile şi 
complexele din afara mănăstirii. însoţit de economul Isaia 
şi de responsabilul bisericii mitropolitane din Tambov, 

părintele Nichifor Telatinski, a vizitat sălaşurile părinților 
Serafim şi Dorotei. în ceasul acela, părintele Serafim 
aşternea pietre pe malul micului pârâu care trecea pe lângă 
locaşul lui din pustie. însă îndată ce l-a văzut pe episcop 
apropiindu-se, s-a grăbit să-l întâmpine şi 1-a cerut 
binecuvântare. 

- Ce faci aici? a întrebat cu bunăvoință şi simpatie 
episcopul. 

- lată, Prea Sfinţite, acopăr malul cu pietre, ca să 
nu-l spele şi să-l dărâme apa. 

- Bună treabă, stareţule al lui Dumnezeu. Arată-mi 
acum şi locaşul în care te nevoieşti aici în pustie! 

- Cu binecuvântarea Domnului, Prea Sfinţite, a zis 
cu bunătate Sfântul şi l-a condus în chilia lui. 

După cum descriu cei care s-au aflat acolo, chilia nu 
avea nimic deosebit. Era o colibă obişnuită de lemn cu o 
sală mică. Toată mobila ei era o masă rău confecţionată 
din lemn de tei şi două scaune asemănătoare. în colţul din 
faţă se aflau sfintele icoane. în faţa lor ardea o candelă. 
Existau de asemenea două cărți de rugăciune. 

Sfântul 1-a oferit în dar arhiereului o metanie, un 
mănunchi de lumânări înfăşurat într-o pânză, o sticlă de 
ulei şi ciorapi de lână. Acela a primit cu recunoştinţă darul 
şi a întrebat: 

- Unde ai în chilia asta un colț special pentru isihie, 
adică un loc şi mai izolat? 

Episcopul cunoştea din povestirile altora unde se 
găseşte acel colț. Aşadar, fără să aştepte răspuns, a înaintat 
spre sobă. Sfântul l-a oprit şi 1-a spus cu simplitate: 

- Nu vă apropiaţi, Prea Sfinţite, o să vă murdăriţi. 

Acela însă a deschis o uşă, care închidea spaţiul liber 
dintre peretele chiliei şi sobă. Acolo a văzut un spațiu mic, 
atât de strâmt încât cu greutate încăpea înăuntru un om. 

La fel ca în chilie, aşa şi în colţul acela exista o mică 
icoană şi o candelă aprinsă, între perete şi pragul uşii. Aici 
Sfântul se izola pentru priveghere şi rugăciune. 

Episcopul a plecat la chilia părintelui Dorotei, având 
de gând ca la întoarcere să treacă iarăşi pe la părintele 
Serafim. Sfântul a rămas cu părintele Nichifor şi l-au 
aşteptat discutând. Printre altele i-a spus părintelui 
Nichifor despre episcop: 

- Va avea de dat luptă mare, dar Dumnezeu îl va 
ajuta. 

Când acela s-a întors, Sfântul l-a apucat de mână, l-a 
privit cu evlavie şi i-a zis: 

- lată, Prea Sfinţite, vin la mine, sărmanul Serafim, 
pelerini şi-mi cer să le dau ceva ca binecuvântare. Le dau 
aşadar pesmeţi din pâine albă şi neagră, şi câte o linguriţă 
de vin pentru împărtăşanie. Pot face asta? 

- Poţi, poţi, doar separat. Adică, celui care-i dai 
pesmeţi, nu-i da şi vin roşu, pentru că oamenii simpli, 
după cum am auzit, cred în simplitatea lor şi transmit mai 
departe că le împărți Preacuratele Taine. De aceea, mai 
bine nu mai da deloc vin. Să dai numai pesmeţi. 

- Aşa voi face, Prea Sfinţite, a răspuns Sfântul. 

Povaţa aceasta a aplicat-o până la sfârşitul vieţii sale. 

Episcopul şi-a luat rămas bun de la stareţ. La fel a 
făcut şi acesta, dar într-un mod neobişnuit. După ce a luat 
ultima binecuvântare de la episcop, i-a pus metanie la 
picioare. Acela l-a prins de braţ şi i-a spus să se ridice. 
Sfântul a continuat să pună metanii până ce episcopul a 
plecat. 

în noaptea următoare, Sfântul Serafim, ca semn al 
ascultării sale, a dus micul vas cu vin de împărtăşanie în 
chilia unde stătea episcopul. I l-a dat diaconului său, 
spunând: 

- Dă-i aceasta Prea Sfinţitului, de la păcătosul 
Serafim. 

Sfântul îi ceruse episcopului să-l pomenească. Şi 
acela a împlinit întocmai dorinţa sa. Darurile lu - 
lumânări, ulei, vin de împărtăşanie - care s-au păstrat 
nestricate, au fost folosite pentru săvârşirea Sfintei 
Liturghii arhiereşti de pomenire, pentru veşnica odihnă a 
fericitului său suflet. Metania, ciorapii şi pânza au fost 
păstrate de episcop. 

La mănăstirea Sarov se păstrează o epistolă a 
episcopului Arsenie. în aceasta este descrisă îndeamănunt, 
după douăzeci şi trei de ani, vizita lui la Sfânt: 

„Nimic nu umbrea relaţiile dintre egumenul Nifon şi 
părintele Serafim. Relaţiile acestea, pentru primul, vădesc 
cât de profund înţelegea şi cât de bine îşi împlinea datoria 
de cârmuitor al mănăstirii şi cât preţuia şi păzea curăția 
vieţii monahale. Despre părintele Serafim, iarăşi, 
mărturisesc simplitate evanghelică şi neţinere de minte a 
răului. Fiind înzestrat cu aceste virtuţi, nu-şi putea imagina 
că unii ucenici şi ucenice mai mult închipuite decât 
adevărate de-ale lui se foloseau de numele său pentru a 
reuşi unele scopuri zadarnice şi răuvoitoare. 

Poate că trebuie să vorbesc despre prima mea 
întâlnire cu el. Din aceasta se vădeşte harisma sa înainte- 
văzătoare. L-am vizitat în coliba lui din pustie. în ceasul 
acela aşeza pietre pe malul micului pârâu. Darurile pe care 
mi le-a oferit au fost ulei, vin roşu, câteva lumânări, o 
bucată de pânză, ciorapi de lână şi o metanie. Când am 
plecat, şi-a luat rămas bun prin metanii repetate. Am 
încercat să-l opresc, dar n-am putut. Atunci am fost nevoit 
să plec degrabă, ca să nu-l obosesc mai mult. Acela însă a 
continuat să pună metanii în genunchi. Toate acestea, 
precum de asemenea şi cuvintele şi fiecare acţiune a sa, 
erau simboluri expresive, aşa cum s-au dovedit mai târziu, 

care preînfaţişau viitorul lui şi al meu. El a adormit 
curând, iar eu continui încă, cu ajutorul lui Dumnezeu, să 
aşez piatră pe piatră, pentru ocrotirea malului Bisericii de 
furia apelor lumii." 


Pe 13 septembrie, cu trei luni şi jumătate înainte de 
adormirea Sfântului, l-a vizitat Ecaterina Egorovna 
Izvolski, împreună cu fiica ei de patru ani, Ana. Fata avea 
o suferință la ochi atât de mare încât unii îşi exprimau 
teama că în curând va rămâne oarbă. 

Mama ei a adus-o la Sfânt. Acela i-a dat o sticlă de 
apă şi 1-a spus să spele cu ea ochii fetei. Apoi a adăugat: 

- Cu rugăciunile Maicii Domnului de la Izvorul 
Tămăduirii se va vindeca. 

într-adevăr, de dimineaţă s-a trezit tămăduită. 
Sfântul i-a spus să rămână la mănăstire pentru a urmări 
până la sfârşit slujbele din ziua de 14 septembrie şi să ia 
masa de prânz acolo. Ecaterina însă nu s-a supus 
cuvintelor lui şi a plecat imediat după cea de-a doua Sfântă 
Liturghie. Pentru această neascultare a sa a rătăcit drumul 
şi a cutreierat o zi în zadar. 


Cu câteva luni înainte de moartea lui, stareţul a 
trimis câtorva persoane epistole prin care îi invita la el, la 
mănăstire. Celor care n-au putut să vină a lăsat vorbă ca 
după moartea sa să le spună că ar fi fost necesar şi de folos 
pentru sufletele lor să se fi aflat acolo. 

Unui frate de la mănăstire, care venise să-l viziteze, 
după ce l-a povăţuit, 1-a spus: 

- Suflă în această lumânare! 

Fratele a suflat şi a stins-o. 

- Iată, aşa va fi şi cu mine şi nu mă vor mai vedea, a 
adăugat. 

Fratelui Pavel, care locuia în chilia de alături, 1-a zis: 

- în curând va veni sfârşitul. 

Și acela, cu inima lui simplă, a cugetat: 

- Oare stareţul vorbeşte despre sfârşitul său sau 
despre sfârşitul lumii? 


înaintea revelionului din 1833, Sfântul Serafim şi-a 
trasat mormântul lângă sfântul altar al bisericii Adormirii 
Maicii Domnului, chiar în locul pe care-l însemnase prin 
aşezarea unei pietre atunci când şi-a întrerupt trăirea în 
zăvorâre. 


Cu puţin înainte de adormirea lui, un frate, văzând 
înalta sa viaţă ascetică, I-a întrebat: 

- De ce, părinte, noi nu trăim viaţa severă a vechilor 
nevoitori? 

- Deoarece nu avem hotărârea necesară pentru aşa 
ceva. Dacă am fi avut-o, am fi trăit şi noi ca părinții din 
vechime, care străluceau prin nevoinţa şi virtutea lor. 
Harul şi ajutorul lui Dumnezeu, celor care le cer cu 
credinţă şi cu toată inima, li se dăruieşte la fel şi acum, ca 
şi în vechime, după cum scrie: Jisus Hristos, ieri şi azi şi 
în veci, este acelaşi (Evrei 13, 8). 

Acest mare adevăr, pe care Sfântul îl înţelesese din 
experienţa vieţii sale, a fost, am zice, cântecul lui de 
lebădă şi pecetea nevoinţelor sale. 

Cu o săptămână înainte de sfârşitul său, de praznicul 
Naşterii Domnului din anul 1832, a mers ca de obicei la 
Sfânta Liturghie, pe care o săvârşea egumenul Nifon. S-a 
împărtăşit cu Preacuratele Taine şi după aceea a avut o 
discuţie cu egumenul. Printre altele i-a vorbit şi despre 
mulți dintre fraţii tineri. N-a scăpat prilejul de a-i reaminti 

pentru ultima dată dorinţa lui de a-l pune după moarte în 
sicriul pe care-l avea în sala chiliei sale. 

Când s-a întors în chilie, i-a încredinţat monahului 
lacov, care apoi a devenit ieromonah la mănăstirea 
Tolseski, o icoană din smalţ care înfățişa vizita pe care 
Maica Domnului i-a făcut-o Sfântului Serghie. 

- Când voi muri, această icoană să mi-o dați şi cu 
aceasta să mă coborâţi în mormânt. Mi-a trimis-o cuviosul 
arhimandrit Antonie, egumenul lavrei Sfânta Treime, de la 
moaştele ctitorului ei, Sfântul Serghie. 


Sfânta adormire 


La | ianuarie 1833, zi de duminică, Sfântul a mers 
pentru ultima dată în biserica spitalului, care avea hramul 
Sfinților Zosima şi Savatie. A aprins lumânări în faţa 
tuturor icoanelor şi le-a sărutat, lucru pe care nu mai 
fusese observat să-l facă altădată. S-a împărtăşit cu 
Preacuratele Taine şi după sfârşitul Sfintei Liturghii a 
cerut iertare de la toți fraţii, i-a binecuvântat, i-a îmbrăţişat 
şi le-a spus mângâietor: 

- Vă veţi mântui, nu vă mâhniţi, privegheaţi. 
Cununile ni se pregătesc. 

După aceea a dat roată în jurul sfintei mese, a pus 
metania obişnuită şi a ieşit pe uşa dinspre nord. Poate că 
prin asta a vrut să spună că omul intră în lume printr-o uşă, 
pe calea naşterii, şi iese pe altă uşă, adică cea a morţii. 
Duhovniceşte însă Sfântul era vioi, liniştit şi bucuros. 

* 


După Sfânta Liturghie l-a vizitat monahia Irina 
Vasilievna de la Diveevo. Starețul i-a dat două sute de 
ruble în bancnote. 

- Să-i dai, i-a zis, Paraschivei Ivanovna, pentru a 
cumpăra pâine din cel mai apropiat sat. 
în timpul acela toate proviziile din mănăstire se 


terminaseră şi măicuţele se aflau în mare nevoie. 
* 


în aceeaşi zi la Sfanţ s-a dus şi ieromonahul Teoctist, 
de la mănăstirea Visokogorsk, din Arzamas. Terminând 
discuţia cu el, Sfântul a spus: 

- Să slujeşti aici. 

- Mă grăbesc să mă întorc şi din această pricină nu 
pot. 

- Vei liturghisi deci la Diveevo. 

Părintele Teoctist se pare că nici asta n-a înţeles, şi 


luând binecuvântarea Sfântului a plecat de la mănăstire. 
%* 


Chilia Sfântului Serafim era despărțită de cea a 
monahului Pavel printr-un perete. în mănăstirea Sarov 
exista de demult orânduirea ca fiecare monah să trăiască 
separat. 

întrucât părintele Serafim nu avea ucenici, nu avea 
nici diacon în chilia lui. De aceea, îndatoririle diaconului 
erau executate uneori de părintele Pavel. Sfântul avea 
încredere în el. 

- Fratele Pavel, zicea, pentru simplitatea inimii sale 
va intra fără trudă în împărăţia lui Dumnezeu. Niciodată 
nu judecă pe nimeni. Ştie doar păcatele şi nimicnicia lui. 

Sfanţul avea obiceiul, când pleca din mănăstire în 
pustie, să lase în chilia sa lumânările aprinse, care ardeau 
încă de dimineaţă în faţa sfintelor icoane. Părintele Pavel, 
fiindcă era dintre cei apropiaţi Sfântului, îi spunea din 
când în când că datorită lumânărilor aprinse exista 
pericolul incendiului. 

- Atâta timp cât trăiesc, răspundea acela, incendiu nu 
va fi. însă când voi muri, moartea mea se va face simțită 
printr-un incendiu. 

în timpul zilei de 1 ianuarie 1833, monahul Pavel a 
observat că stareţul s-a dus de trei ori în locul în care dorea 
să fie îngropat. Stătea acolo şi privea vreme îndelungată 
pământul. Seara, fratele I-a auzit pe Sfânt cântând în chilia 
lui imnuri pascale: „învierea lui Hristos văzând...”, 
„Luminează-te,  luminează-te, Noule  lerusalim...”, „O, 
Paştile cele mari şi preasfinţite, Hristoase..." şi alte cântări 
de biruinţă. 


Pe 2 ianuarie, la ora 6 dimineaţa, ieşind părintele 
Pavel din chilia sa pentru Sfânta Liturghie de dimineaţă, a 
simțit în sală, lângă chilia Sfântului Serafim, miros de 
fum. A rostit rugăciunea obişnuită şi a început să bată la 
uşă. Uşa era încuiată pe dinăuntru şi răspuns la rugăciune 
nu a primit. Atunci a ieşit în pridvor şi a zărit prin 
întuneric pe monahii care mergeau la biserică. 

- Părinți şi fraţi! a strigat. Miroase a fum. Nu cumva 
arde ceva aici, prin apropiere? S-ar putea ca stareţul să fie 
plecat în pustie. 

Un frate, ucenicul Anichit, a năvălit în chilia 
Sfântului. A găsit uşa încuiată, dar a forţat-o cu putere. 

Mulţi creştini, din râvnă, îi aduseseră Sfântului 
lucruri din pânză. Acestea împreună cu cărțile erau 
aruncate în dezordine pe scaun, lângă ușă, şi fumegau, 
poate de la dogoarea vreunei lumânări sau de la vreo 
lumânare care căzuse. însă nu luaseră foc. 

în curte era întuneric. Chilia Sfântului nu era 
luminată. El nici nu apărea, nici nu se auzea. Monahii 
şi-au închipuit că se odihneşte de nevoinţele nopţii, şi au 

intrat. în sală s-a iscat o mică tulburare. Unii au aruncat 
zăpadă şi au stins obiectele care fumegau. 

Sfânta Liturghie de dimineaţă continua normal în 
biserica spitalului. Se psalmodia „Cuvine-se cu adevărat”. 
Un ucenic s-a dus în biserică şi a anunţat evenimentele. 
Frații au mers degrabă la chilia Sfântului. S-au adunat 
mulţi. Monahul Pavel şi ucenicul loan, ca să se asigure că 
nu se odihneşte, au început să dibuie prin întunericul 
chiliei şi în cele din urmă l-au găsit pe stareţ. 

Au adus o lumânare. Părintele Serafim, îmbrăcat cu 
ilicul său alb, era îngenuncheat în poziţia obişnuită de 
rugăciune, în faţa icoanei Maicii Domnului, cu crucea de 
bronz la gât şi cu mâinile pe piept în semnul crucii. 

Au crezut că l-a luat somnul. S-au străduit cu grijă 
să-l trezească, dar n-au primit răspuns. Starețul terminase 
drumul vieţii sale ascetice... Fusese răpit de slava 
dumnezeiască. Trupul lui era cald. 

Ai fi crezut că duhul său chiar în clipa aceea îşi 
părăsise locaşul. Nimeni nu mai putea de-acum să-l 
trezească... 

Monahii, cu binecuvântarea egumenului, au ridicat 
pe braţe trupul Sfântului şi l-au transportat în chilia vecină, 
a monahului Eustasie. I-au spălat fruntea şi genunchii, l-au 
îmbrăcat în rasă, l-au pus în sicriul de stejar şi l-au dus în 
biserica centrală. 

Încet-încet, agitația şi neliniştea s-au potolit. în 
vreme ce aşezau lucrurile în chilia lui, au văzut că şi cartea 
în faţa căreia a adormit întru somnul cel veşnic era destul 
de arsă. 


Vestea  adormirii Sfântului s-a întins degrabă 
pretutindeni. Toţi au regretat moartea lui şi au plâns 
amarnic. Pentru măicuţele din Diveevo despărțirea a fost 

deosebit de grea. Jalea lor era şi mai amară, pentru că 
Sfântul nu le găsise un înlocuitor în care să aibă încredere. 

Monahia Paraschiva Ivanovna, căreia starețul îi 
trimisese bani înainte de moartea sa, a cumpărat pâinea şi 
întorcându-se la Diveevo a auzit pe drum vestea cea tristă. 
Atunci şi-a întors calul din drum şi s-a îndreptat spre 
Sarov. 

Ieromonahul Teoctist, care venise în ajun şi în 
aceeaşi zi şi plecase de la Sarov, a înnoptat la Vertianov, 
iar în dimineaţa zilei următoare a pornit mai departe. însă 
pe drum, fără vreun motiv evident, acoperişul săniei s-a 
dezmembrat şi calul s-a dezhămat, aşa încât a fost nevoit 
să facă popas la mănăstirea Diveevo. 

Acolo le-a găsit pe măicuţe cuprinse de adâncă 
tristeţe şi lacrimi. Jeleau moartea Sfântului. Preotul de la 
Diveevo lipsea datorită îndatoririlor pe care le avea. 
Măicuţele i-au cerut părintelui Teoctist să liturghisească 
pentru odihna sufletului stareţului. în felul acesta s-au 
adeverit cuvintele Sfântului: „Lu vei  liturghisi la 
Diveevo'". 


După dorinţa Sfântului, i-au pus în sicriu şi icoana 
de smalţ care-i fusese trimisă de la lavra Sfintei Treimi, 
unde se aflau moaştele Sfântului Serghie. Trupul său a 
rămas expus vreme de opt zile în biserica Adormirii 
Maicii Domnului. 

Mănăstirea Sarov, până în ceasul punerii sale în 
mormânt, a fost asaltată de mii de oameni, care veniseră 
din regiunile vecine pentru a-i da ultima sărutare 
fericitului stareţ. Toţi jeleau pierderea lui şi se rugau 
pentru odihna sufletului său, aşa cum şi el se ruga, în timp 
ce trăia, pentru sănătatea şi mântuirea tuturor. 

înmormântarea Sfântului Serafim a fost săvârşită de 
egumenul Nifon. Mormântul lui a fost săpat în partea 
dreaptă a sfântului altar din biserica centrală, lângă 
mormântul lui Marcu cel zăvorât. Printr-o donaţie a 
negustorului Sirev din Nijegorod, pe mormântul său a fost 
înălţat un monument din fontă. 

La înmormântarea lui nu s-a rostit vreun cuvânt. 
Amintirea vieţii şi a faptelor sale, povestirile care s-au 
spus despre el lângă mormânt au fost cea mai bună 


învăţătură, care a înlocuit orice cuvânt. 
* 


La scurt timp după moartea sa, un ofiţer, mergând 
spre Kursk, unde se afla regimentul lui, a trecut pe la 
mănăstirea Sarov. Voia ca de obicei, să ia binecuvântarea 
Sfântului. însă când a aflat că stareţul adormise, 1-a părut 
tare rău şi s-a tulburat. 

„Am considerat asta, scrie el, ca pe o pedeapsă 
pentru păcatele mele. Făcând însă o pomenire la 
mormântul său, m-am simţit deodată foarte liniştit. Mi s-a 
părut ca şi când aş fi primit iertarea păcatelor chiar de la 
stareţ şi ca şi când aş fi auzit promisiunea lui, că se va ruga 
pentru mine la jertfelnicul lui Dumnezeu." 

Egumenul Nifon l-a însărcinat pe ofiţer să meargă la 
rudele Sfântului, în Kursk, pentru a le transmite 
binecuvântarea şi un portret din partea sa şi să le 
povestească rudelor acestora fericitul său sfârşit. 

Ajungând tânărul la Kursk, s-a dus degrabă la rudele 
Sfântului, dar l-a găsit pe fratele aceluia, Alexie, mort. 
Abia ce-şi dăduse sfârşitul. Cu câteva zile înainte era 
foarte bine, numai că îl cuprinsese o melancolie, fără a 
cunoaşte cauza acesteia. Nu aflase încă de moartea 
Sfântului. 

Această melancolie l-a făcut să ceară mângâiere în 
rugăciune. Mergea în fiecare zi la biserică şi se împărtăşea 
cu Preacuratele Taine. Atunci a primit de la Sarov vestea 
morţii fratelui său. Din ceasul acela a început să se 
pregătească definitiv de moarte. într-adevăr, după ce a 
săvârşit un Maslu, a adormit întru somnul cel de veci. 

Sfântul Serafim îi vorbise despre moartea lui odată 
când, mergând acela spre Kiev, a trecut pe la Sarov: „Să 
ştii că atunci când voi muri, i-a spus, va urma repede şi 
sfârşitul tău”. 


Păstrarea pomenirii sale 


După înmormântarea Sfântului, pentru a cinsti 
pomenirea sa au început să adune portretele lui, care au 
fost pictate pe când era în viaţă. Sfântul niciodată n-a 
încuviinţat cu bunăvoință zugrăvirea portretului său. 

Mama măicuţei Anastasia din Diveevo îl respecta 
mult pe Sfânt şi odată îl rugase să îngăduie să-i facă un 
portret. 

- Cine sunt eu, sărmanul, ca să-mi zugrăveşti faţa? 
spusese el. Doar chipul lui Dumnezeu şi al Sfinţilor 
trebuie zugrăvit. Noi suntem oameni şi, desigur, oameni 
păcătoşi. 

La fel i-a răspuns şi unui monah din Sarov, 
adăugând şi următoarea explicaţie: 

- Mereu, în fiecare împrejurare, trebuie să ne 
străduim să tăiem pricinile slavei deşarte. 

între timp, mama  monahiei Anastasia a continuat 
să-l implore să-i îngăduie a-i zugrăvi chipul. Numai atunci 
acela, respectând râvna ei, a încuviinţat şi 1-a spus: 

- Dacă atât de mult doreşti asta, să se facă după 
inima ta. 

Datorită acestor strădanii, există două înfățișări 
credincioase ale părintelui Serafim. Una, pe când avea 
cincizeci de ani. Aici Sfântul este reprezentat cu capul 
descoperit. Faţa lui este albă, curată. Ochii albaştri, nasul 
drept, uşor cârn. Părul său blond deschis, des, presărat cu 
fire albe. Barba, de asemenea, deasă şi alburie. Mâinile 
unite pe piept. Este îmbrăcat în mantie şi epitrahil. Acest 
portret a fost pictat de artistul Academiei Dimitrie 
Evstasiev, pentru doamna Anenkov, care l-a încredinţat 
mănăstirii Sarov. 

Celălalt portret, care se află în chilia egumenului de 
la Sarov, este pictat cu cinci ani înainte de adormirea 
Sfântului. Este  înfăţişat cu mantia, epitrahilul şi 
mânecuţele, exact aşa cum mergea să se împărtăşească. 
Aici faţa îi este înfăţişată palidă, istovită de ani şi de 
nevoinţe. Părul şi barba albe şi dese, dar nu lungi. Mâna 
dreaptă îi atinge pieptul, deasupra epitrahilului. Pictorul 
portretului este artistul Serebriakov, devenit mai târziu 
monah în mănăstirea Sarov. 


La mănăstirea Sarov, după adormirea Sfântului, au 
apărut multe persoane care mărturiseau unele binefaceri 
sau vindecări pe care le primiseră de la acesta. Descrierea 
acestor evenimente era adeverită prin iscălitura celor 
cărora li se făcuseră binefacerile. 

Câţi aveau obiecte de-ale Sfântului le păstrau cu 
grijă, iar cei care nu aveau se străduiau să obţină ceva 
drept binecuvântare. 

După  orânduiala mănăstirii Sarov, obiectele 
personale ale fiecărui monah, după moartea lui, sunt puse 
în magazia mănăstirii şi devin bun comun. Dacă un frate 
are nevoie de ceva, îl ia din magazie. Poate de asemenea 
să ducă acolo un obiect şi să ia în loc un altul. 

însă lucrurile Sfântului Serafim, chiar dacă au fost 
puse în magazie, au rămas foarte puţin acolo. Egumenul 
Nifon şi părintele Isaia le-au împărţit acelora care-l 
respectau pe Sfânt şi care s-au rugat mult ca să le ia. 

Astfel, monahul Gavriil a luat un portret al 
stareţului. Acesta ţinea atât de mult la portret, încât nu-l 
arăta la nimeni. Şi dacă uneori îl arăta cuiva, nu-l lăsa 
deloc din mână. Crucea de bronz pe care Sfântul o purta 
pe deasupra hainelor se păstrează cu binecuvântarea 
episcopului Nijegorodului, Ieremia, la Diveevo, în sfântul 
altar al bisericii Schimbării la Faţă. O cruce mare de fier, 
pe care-o purta mereu pe dinăuntru, se păstrează la Sarov. 

Teplov, îndată ce a fost înştiințat de moartea 
Sfântului, a cerut să ia ceva din chilia lui. l-au dat două 
căni cu care Sfântul aducea apă pentru nevoile lui 
personale. Cănile acestea erau pline cu apă de la izvorul 
său. 

Măicuţei Paraschiva Ivanovna i-a rămas toporul cu 
care stareţul lucra în pustie. îl luase încă de când părintele 
trăia şi l-a păstrat ca pe ceva extrem de preţios. Mai târziu 
l-a încredinţat egumenei, pentru a se păstra în chilia din 
pustie a Sfântului. 

Maria  Kolicev, care avea o strânsă legătură 
duhovnicească cu părintele zăvorât Gheorghe, îi scrie 
emoţionată: „După moartea părintelui Serafim am luat din 
chilia sa o mantie albă, o candelă şi un pahar”. 

Două rase i-au fost luate de măicuţele din Diveevo. 
Pe una din acestea a purtat-o o măicuţă, iar cealaltă i-a fost 
dată Măriei Kolicev. Părul Sfântului, care căzuse de două 
ori atunci când se îmbolnăvise, se păstra la Diveevo şi la 
Sarov. 

Dintre obiectele personale ale Sfântului Serafim, 
deosebit de cunoscută a devenit o mantie. Cu puţin înainte 
de moarte i-o dăduse ca binecuvântare egumenei de la 
Diveevo, Xenia. Mai târziu, când măicuţa Elizabeta 
Andreevna Tatarinov s-a dus la Petersburg pentru a aduna 
donaţii, a luat împreună cu ea, spre întărire, mantia 
Sfântului. Această mantie a devenit faimoasă în 
Petersburg, deoarece a tămăduit un copil mic pe care cei 
mai buni medici nu reuşiseră să-l vindece. 

Dintre cărțile sfinte pe care le studia Sfântul, una se 
află la Sarov, iar alta la Diveevo. Aceasta din urmă are 
coperţi de piele. Sfântul o avea mereu în traista pe care-o 
purta pe umeri. în cartea aceasta, împreună cu 
Evangheliile erau legate şi Psaltirea, Faptele Apostolilor şi 
Epistolele Sfinţilor Apostoli. în mănăstirea de maici se 
păstrează încă şi o mică parte din Sinaxare, care au ars 


puţin în ceasul adormirii sale. 
* 


Pietrele pe care Sfântul s-a rugat o mie de zile şi 
nopți pentru a birui atacurile vrăjmaşului sunt de asemenea 
păstrate. Prima se păstrează în forma de la început şi este 
aşezată în biserica Schimbării la Faţă a Mântuitorului, în 
Diveevo. Pe aceasta stătea Sfanţul în timpul zilei în chilia 
lui. 

Din piatra pe care se ruga noaptea sub cerul liber, se 
păstrează numai două bucăţi. Partea cealaltă a fost spartă 
din când în când de pelerini, care au luat din ea bucăţi ca 
binecuvântare. Din cele două bucăţi care au rămas, una are 
diametrul de un cot şi curând după moartea Sfântului a 
fost mutată în biserica Schimbării la Faţă, din Diveevo. 
Cealaltă se află în chilia Sfântului, la mănăstirea Sarov. 

* 

Chilia din pustia apropiată, în care se nevoia Sfântul, 
a fost de asemenea mutată la Diveevo. In ea se făcea 
citirea neîntreruptă a Psaltirii pentru odihna sufletelor 
împăraților, păstorilor Bisericii, a părintelui Serafim, a 
fraților adormiţi din mănăstire şi a binefăcătorilor. 

Chilia Sfântului din pustia îndepărtată a fost dată şi 
ea mănăstirii Diveevo şi încorporată la sfântul altar al 
bisericii Schimbării la Faţă. In acelaşi loc se păstrează şi 
scaunul pe care Sfântul îl avea în chilie. 

Icoana Maicii Domnului „Bucuria celor necăjiţi”, 
zugrăvită pe o pânză lipită pe lemn de chiparos, se găsea 
în chilia Sfântului de la mănăstirea Sarov. Acum a fost 
pusă într-o ramă prețioasă şi este aşezată în partea stângă a 
bisericii Sfânta Treime din Diveevo. în faţa ei se 
psalmodiază într-o anumită zi a săptămânii imnul acatist al 
Domnului şi al Maicii Sale. Pelerinii au evlavie deosebită 
la această icoană şi primesc mângâiere duhovnicească 
după credinţa lor. 

în aceeaşi biserică au fost aşezate patru chivoturi în 
care se păstrează unele obiecte personale ale Sfântului: 
epitrahilul, o mantie, cărți liturgice, fesuri, o rasă scurtă, o 
unealtă pentru săpat, un toporaş, încălțămintea sa, 
mânecuţele, puţin păr de-al lui legat mănunchi, cuțitul lui, 
ciorapii, cizmele şi altele. 

* 


Din obiectele personale ale Sfântului Serafim este 
evident că cea mai mare parte se găseşte la Diveevo, în 
mănăstirea căreia îşi dăruise atât de mult inima. 

însă sfintele sale moaşte vor constitui pentru 
totdeauna cel mai sfânt odor al mănăstirii Sarov. în această 
mănăstire s-a închinoviat Sfântul, pentru mântuirea 
sufletului său. în aceasta şi-a încheiat cuvioasa lui viaţă. 
Nu numai că n-a plecat niciodată din mănăstire, dar nici 

măcar nu i-a trecut prin minte acest cuget, aşa cum 
mărturisea. Prin urmare şi trupul său trebuia să rămână 
acolo pentru totdeauna, ca semn al legăturii lui 
duhovniceşti nedespărțite cu această mănăstire în care s-a 
nevoit. 

Locurile pe care le-a sfințit cu prezenţa lui au atras 
respectul general. Multe dintre acestea abia la urmă au 
primit forma de paraclise. Mormântul lui cu monumentul 
de deasupra era neacoperit, iar pelerinii, în ceasul 
pomenirii, erau expuşi ploilor şi caniculei. 

în anul 1890, deasupra mormântului Sfântului, în 
colțul dintre peretele răsăritean al altarului paraclisului 
Adormirii Maicii Domnului şi peretele altarului bisericii 
centrale, a fost construită o mică clădire cu cupolă şi două 
uşi. Cei doi pereţi ai ei erau două mari geamlâcuri cu 
pervaze de metal. 

Pe mormânt arde o candelă neadormită. Pe cei doi 
pereţi de piatră dinspre biserică au fost puse şase înfăţişări 
ale Sfântului, făurite pe pânză: rugăciunea lui pe piatră, 
hrănirea ursului, arătarea Maicii Domnului în ziua 
Buneivestiri, adormirea lui, şi încă două: în prima, Sfântul 
reprezentat în întregime, iar în a doua - binecuvântându-i 
pe pelerini la izvor. Deoarece la picioarele Sfântului 
Serafim se află mormântul monahului Marcu, există acolo 
şI o înfăţişare a acestui părinte. 

Izvorul pe care l-a îngrijit Sfântul, acest adevărat 
izvor al tămăduirii, a rămas pentru o perioadă în vechea lui 
formă. Orice pelerin considera ca o binecuvântare să intre 
în întregime în el, sau fie şi doar să se spele pe cap sau să 
bea din apa lui. 

însă izvorul se afla într-un loc deschis, şi pelerinii de 
toate vârstele - bărbați sau femei - se adunau mulţi odată, 
şi din această cauză le era greu să se îmbăieze toţi 
împreună. Mai târziu, deasupra izvorului a fost zidit un 

paraclis minunat, cu icoane şi două înfăţişări mari ale 
Sfântului. Mai jos s-a făcut un bazin cu două încăperi 
separate. Lângă izvor, în locul unde fusese chilia 
stareţului, a fost construită o nouă chilie în aceeaşi formă 
şi dimensiuni, de vreme ce vechea chilie fusese deja 
mutată la Diveevo. 

Locul pietrei pe care Sfântul s-a rugat o mie de nopţi 
se află la o distanţă de o verstă de izvor. în locul acela, în 
1890, a fost construit un paraclis acoperit cu o cupolă 
sprijinită pe patru stâlpi gravaţi. în interiorul ei există o 
icoană a Răstignirii şi o piatră mare întru amintirea 
nevoinţelor Sfântului. 

în chilia sa din pustia îndepărtată s-a descoperit în 
1893 peştera subterană unde se ascundea spre a se ruga, 
pentru a nu fi deranjat de pelerini. în interiorul acesteia se 
aflau şi pietre, care îl ajutau la rugăciune. Peştera a rămas 
neatinsă. Deasupra ei a fost construită o chilie în aceeaşi 
formă şi dimensiuni cu cea veche, care fusese mutată la 
Diveevo. Pelerinii consideră ca pe o datorie să viziteze 
locul acesta pe care l-a sfințit minunatele nevoinţe ale 
Sfântului. 

Chilia care îl adăpostea când se întorcea din pustie 
se află în grădina mănăstirii, vizavi de mormântul său. în 
aceasta s-a învrednicit să primească vizita Preasfintei 
Născătoare de Dumnezeu şi din ea a plecat spre Domnul. 
Mai înainte constituia parte din aripa sudică a chiliilor 
mănăstirii. Din grădină te conducea înăuntru o sală strâmtă 
cu două uşi. Prima era a monahului Pavel, iar a doua a 
Sfântului. 

Chilia Sfântului avea dimensiuni S5XSX3 coţi. în 
partea sudică avea două ferestre mici, prin care se vedea 
grădina şi râul Sarovka. în chilie exista o sobă. Lângă 
aceasta e aşezat un dulap de vase cu vitrină. Acolo sunt 
expuse câteva obiecte de-ale Sfântului: mantia sa 

împreună cu mantia şi toiagul monahului Marcu, fesul, 
metania, crucea, părul care i-a căzut când s-a îmbolnăvit, 
Evanghelia pe care o purta cu el, o bucată din piatra pe 
care s-a rugat o mie de nopţi şi un scaun pe care-l făurise 
chiar el. 

Pe peretele chiliei există o copie a icoanei Maicii 
Domnului „Bucuria celor necăjiţi”, care se păstrează la 
Diveevo, precum şi alte câteva icoane. Deasupra vitrine, 
împreună cu obiectele Sfântului, sunt aşezate două mari 
înfățişări de-ale lui pe pânză: într-una este reprezentat în 
întregime în poziţie de binecuvântare, iar în a doua este 
reprezentată adormirea lui. 

In anul 1897, chiluile care se aflau în jurul chiliei 
Sfântului au fost desființate şi deasupra a fost zidită o 
biserică mare şi frumoasă cu hramul Preasfintei Treimi. 
Astfel, locul  nevoinţelor, rugăciunilor şi  adormirii 
Sfântului Serafim a fost pus sub ocrotirea curată a 
acoperământului bisericii. 

Sfântul a trăit şi a murit spre slava lui Dumnezeu. 
Chiar înainte de a fi canonizat oficial, numele lui era 
cinstit în întreaga Rusie. Săvârşeau pomeniri pentru 
odihna sa nu numai în pustia Sarovului şi în mănăstirea 
Diveevo, dar şi în multe alte regiuni, precum Petersburg, 
Kiev, Moscova, în oraşele îndepărtate şi în satele 
pământului rus. 

Izvorul din pustia din apropiere 

XII. 
BINEFACERI 
SĂVÂRŞITE DUPĂ MOARTE 


Primii treizeci de ani 


„Drepţii în veşnicie vor trăi." Sfântul Serafim 
continuă şi după adormirea sa să ajute prin fierbintea lui 
mijlocire la jertfelnicul ceresc pe toţi cei care îl cheamă cu 
credință şi râvnă. Mulţi creştini, care erau încercaţi de tot 
felul de boli şi ispite, mărturisesc public că au primit 
grabnică vindecare şi ajutor atunci când au cerut 
mijlocirea lui. 

Nu trecuse jumătate de an de la adormirea sa când o 
măicuţă de la Diveevo, din cauze necunoscute, a fost 
demonizată. Fiind în starea aceasta, îşi pierdea raţiunea, se 
arunca la pământ, se trăgea cu furie de păr şi se repezea 
asupra celorlalți fără vreun motiv anume. 

într-o noapte a visat că se găsea în biserica Naşterii 
Domnului, la Diveevo. Acolo se aflau maica D.I. şi 
Sfântul Serafim. Starețul i-a luat mâna, i-a pus-o într-a lui 
şI i-a spus s-o apuce cu mâna cealaltă pe maica DT. 
Conducând-o pe bolnavă la sfântul altar, a dus-o în jurul 
sfintei mese. Deodată s-a simțit sănătoasă şi uşurată. 

Când s-a trezit, şi-a făcut cruce, s-a uitat împrejur şi 
s-a ridicat complet sănătoasă. De atunci n-a mai avut 
niciodată crizele dinainte. 


în luna iunie 1833, doamna Kolicev i-a scris de la 
Sarov părintelui  zăvorât Gheorghe, din  Zadonsk, 
următoarele: 

„Ucenicul Teodor de la Sarov, din oraşul Tambov, 
când trăia în lume a fost demonizat. După ce a încercat 
diferite feluri de tratament fără nici un folos, s-a dus la 
egumenul Nifon şi 1-a cerut cu lacrimi să-! primească la 
mănăstire ca să trăiască în pocăință. A recunoscut că 
pentru păcatele sale Domnul a îngăduit să îndure această 
încercare diavolească. 

Egumenul l-a primit. Fratele îndeplinea ascultările 
cu multă râvnă. Puținele ore libere şi le dedica rugăciunii, 
în vreme ce pentru somn dispunea de puţin timp. într-o zi, 
după rugăciune însoţită de vărsare de lacrimi, a fost 
cuprins de un somn uşor. îl văzu atunci pe Sfântul Serafim 
îmbrăcat în veşmintele pe care le purta în ultimii ani. 

- Să faci un paraclis Maicii Domnului şi o pomenire 
pentru mine, sărmanul, i-a zis, şi eu te voi tămădui. 

Cu credinţă nezdruncinată, ucenicul a făcut aşa cum 
îi spusese starețul. După paraclis a urmat pomenirea. 
Diaconul a început să rostească: «Pentru fericita pomenire 
şi veşnica odihnă a robului lui Dumnezeu Serafim 
ieromonahul...». 

Exact atunci Teodor a căzut la pământ scoțând fum 
din gură, lucru ce l-au văzut toţi cei ce se aflau acolo. 
Timp de jumătate de oră a rămas iară cunoştinţă. De 
atunci, cu rugăciunile Sfântului, s-a eliberat pentru 


totdeauna de demoni." 
%* 


La doi ani după adormirea Sfântului, măicuţa de la 
Diveevo N.K. s-a îmbolnăvit, a făcut febră şi a ajuns în 
pragul morţii. Văzând că mijloacele medicale n-au avut 
nici un rezultat, au uns-o cu ulei sfinţit. în perioada bolii 
îşi pierduse complet putinţa de a-şi mişca o mână şi de 
aceea când se afla în pat i-o mutau, punându-i dedesubt o 
basma. Odată l-a văzut în somn pe Sfânt, spunându-i: 

- De ce nu vii la mine, la izvor, soră? 

- Sunt bolnavă, mâna mi-a paralizat. 

- Care mână? 

- Dreapta. 

Atunci Sfântul a luat-o de mâna bolnavă şi a 
ridicat-o, repetând: 

- Vino la mine, la izvor. 

Trezindu-se, şi-a găsit mâna vindecată. Putea să şi-o 
mişte la fel ca pe cea sănătoasă. Era însă istovită de febră 
şi nu putea să meargă pe jos la Sarov. Au dus-o cu trăsura 
în aceeaşi zi şi au spălat-o cu apă din izvorul părintelui 
Serafim, încât s-a vindecat definitiv. întâmplarea este 


povestită de ea însăşi, la data de 20 iulie 1862. 
* 


Monahia T.V. de la Diveevo avea o suferinţă la ochi. 
în ajunul Anului Nou 1835 a visat că se afla în biserica 
Maicii Domnului din Tihvin. Deodată, dinspre uşile 
împărăteşti ieşi părintele Serafim în veşminte albe, suflă 
peste ea şi îi zisc: 

- Freacă-te la ochi! 

- Tu eşti, batiuşka? 

- Cât de necredincioasă eşti, bucuria mea! Eu din 
iubire pentru voi săvârşesc Sfânta Liturghie. însă tu, cu 
toate că m-ai căutat, nu crezi. 

Acestea le-a spus şi s-a făcut nevăzut, iar măicuţa, 


după cum mărturiseşte, s-a tămăduit. 
* 


I. Karataev povesteşte că în anul 1833, după o 
permisiune, se întorcea la regimentul său. Pe drum a fost 
atacat de tâlhari. Atunci a cerut ajutorul Sfântului şi acela 
l-a scăpat din primejdie. 


Căpitanul de cavalerie Afrikan Vasilievici Teblov 
nutrea un respect deosebit pentru Sfânt. în anul 1834 s-a 
dus la Sarov cu familia lui. Fiica sa în vârstă de trei ani 
suferea de dureri la picioare. Aproape că nu putea să stea 
în picioare. 

Au făcut o pomenire la mormântul stareţului şi au 
dus-o pe fetiță la izvor cu credinţa că Domnul, cu 
rugăciunile Sfântului, o va vindeca. 

l-au dat fetei să bea apă din izvor, i-au spălat 
picioarele şi au luat puţină cu ei, ca să facă aghiasmă la 
mănăstire. 

în vreme ce intrau în mănăstire, fetiţa i-a cerut 
deodată pedagogului ei s-o lase să umble singură. Acela a 
fost surprins. La insistenţele ei, a lăsat-o să meargă, 
ținând-o doar de mână. Aceeca însă şi-a tras mâna şi a 
început să alerge. Văzând minunea, cei din familie au 
alergat bucuroşi la mormântul Sfântului şi i-au mulţumit 
cu lacrimi. 

în 1646 al doilea fiu al lui Teblov a suferit o entorsă 
la picior şi îl durea de doi ani. între timp îi venise vremea 
să-şi execute serviciul militar la cavalerie. Atunci tatăl său, 
nădăjduind neşovăielnic în ocrotirea Sfântului, a marelui 
binefăcător al familiei sale, la 21 decembrie 1848 a mers 
în pustia Sarovului. 

După ce a făcut o pomenire Sfântului Serafim, s-a 
dus la izvor cu cei doi fii ai lui. Cel bolnav, cu tot frigul de 
afară, şi-a spălat piciorul în izvor. Peste câteva ore cei doi 
fraţi au mers din nou la izvor. De data aceasta bolnavul s-a 
îmbăiat de la cap până la picioare. După aceea, a 
îngenuncheat în faţa icoanelor aflate pe un stâlp lângă 
IZVor şi s-a rugat împreună cu fratele său ca să-l miluiască 
Domnul, cu mijlocirile Sfântului. în timpul întoarcerii 
acasă, durerile bolnavului dispăruseră. Era pe deplin 
sănătos. 


e 


în anul 1840, monahul Ciprian de la Sarov a notat 
următoarele: 

„De mult timp sufeream de o durere de cap puternică 
şi continuă. După adormirea părintelui Serafim, mi-au dat 
fesul lui negru de lână, pe care-l purta de obicei pe cap. 
Când începea durerea, îl purtam şi mă rugam la Sfânt ca să 
mă izbăvesc. De fiecare dată când îl purtam, durerea 
trecea. La fel se întâmpla şi când aveam dureri de dinţi: 
muşcam o bucată din piatra pe care se rugase Sfântul în 


pustie şi durerea trecea." 
* 


G.D.S. din satul Bolşoi Cerevatov, din regiunea 
Ardatov, mergând în anul 1848 în satul Okul, a simţit 
simptome de holeră. Cu credință în Sfânt a alergat la 
izvorul său, s-a îmbăiat, s-a spălat pe faţă, a băut din apa 

lui şi a simţit o asemenea uşurare, ca şi când nu s-ar fi 
îmbolnăvit niciodată. 


Odată au adus la izvor o femeie demonizată. 
Sărmana se trăgea de păr, îşi sfâşia hainele şi ţipa. Au dat 
cu apă pe ea, aşa că a început să strige: 

- Plecaţi, plecaţi, monahul mă torturează. 

Au continuat să dea cu apă pe ea până ce s-a liniştit 
şi a căzut în leşin. Când şi-a revenit, şi-a făcut semnul 
crucii, a băut singură apă de la izvorul Sfântului şi de 


atunci n-a mai avut simptomele dinainte. 
%* 


D.A.A., moşier la Nijegorod şi binefăcător al 
mănăstirii Diveevo, la bătrâneţe şi-a pierdut vederea şi nu 
putea zări nimic. Totodată şi-a pierdut şi singura 
mângâiere / studierea Sfintei Scripturi şi a cărților 
patristice. 

Plin de amărăciune, i-a cerut surorii sale gemene să-l 
viziteze. Aceea i-a trimis apă de la izvorul Sfântului. 
Atunci orbul a luat un prosop curat, l-a înmuiat în apa 
tămăduitoare şi şi-a acoperit cu el ochii bolnavi. 

- Doamne lisuse Hristoase, Fiul lui Dumnezeu, s-a 
rugat, cu rugăciunile stareţului Serafim, vindecă-mă. 

A repetat rugăciunea de trei ori. După prima 
dată şi-a ridicat prosopul şi zărea toate lucrurile din jurul 
său ca prin ceaţă sau printr-o sită deasă. A doua oară a 
început să vadă obiectele mai limpede, iar a treia oară 
putea să citească. 

Emoţionat de vindecare, s-a dus în pustia Sarov, 
unde a făcut rugăciune de mulţumire Domnului şi Maicii 
Sale şi pomenire pentru Sfântul Serafim. De atunci, 
recunoscând dragostea părintească a Sfântului, dona în 
fiecare an o parte din veniturile sale mănăstirii Diveevo. 

Cu şase luni înainte de adormirea Sfântului, N.M.K. 
a mers la Sarov cu soţia sa. Sfântul le-a făcut o 
recomandare, ca un fel de poruncă, în legătură cu viaţa lor 
casnică şi le-a spus zâmbind: 

- Dacă n-o să ţineţi această poruncă, veţi muri. 

Atâta vreme cât a trăit Sfântul, au ţinut porunca. 
După aceea însă au început s-o încalce. Deodată soţul s-a 
îmbolnăvit. Avea febră mare şi membrele i-au slăbit. Peste 
două săptămâni şi-a pierdut vocea, buzele i-au înţepenit şi 
nu dădea nici un semn de însănătoşire. 

în ziua aceea l-a vizitat doctorul său, care le-a 
povestit tuturor celor care erau acolo visul său: se făcea că 
venind spre bolnav a întâlnit un bătrân îmbrăcat în zdrenţe. 
Bătrânul l-a oprit şi 1-a zis: 

- Te duci să-l vindeci? N-o să-l poţi vindeca, dar să-i 
spui că a făcut o făgăduială lui Dumnezeu. Dacă o va ţine, 
va trăi. 

Bolnavul a auzit povestirea doctorului. A înţeles că 
bătrânul cra stareţul Serafim şi că boala lui era consecinţa 
călcării poruncii. S-a pocăit amarnic şi i-a promis lui 
Dumnezeu că, dacă va trăi, o s-o ia sub ocrotire pe o rudă 
de-a lui, orfana Nadejda. 

îndată ce a împlinit fagăduiala, a simțit o uşurare. 
După puţin timp s-a ridicat din pat, a chemat-o pe soția sa 
şi l-au mulţumit împreună, cu lacrimi, lui Dumnezeu. în 
ziua următoare a început să umble prin cameră şi curând 
s-a însănătoşit complet. 


Toţi îl respectau pe ieromonahul rus Serafim, 
nevoitor al Athosului, cunoscut cu numele „Aghioritul”, 
care când a primit schima mare a luat numele Serghie. 

„în anul 1849, notează el, în vreme ce plecam din 
Viatka, m-am îmbolnăvit grav. îmi era teamă c-am să mor. 
Nici un mijloc medical nu mă putea face să redobândesc 
putere şi sănătate. 

în seara zilei de 1 ianuarie 1850 mi s-a părut că aud 
pe cineva care-mi zice: 

- Mâine este pomenirea adormirii părintelui Serafim 
de Sarov. Să săvârşeşti Sfânta Liturghie şi pomenire 
pentru odihna lui şi acela te va vindeca. 

Am  Simţit mare mângâiere. Nu l-am cunoscut 
personal pe stareţ, dar în 1838 am vizitat sălaşul lui din 
pustie şi de atunci nutream pentru el credință şi dragoste. 
Această evlavie şi credință faţă de el mi s-au întărit în 
1839, când am visat că îi fac paraclis Sfântului şi că 
psalmodiez din tot sufletul: „Cuvioase părinte Serafim, 
mijloceşte pentru noi". După cea de-a şasea cântare a 
trebuit să citesc Evanghelia. Nu ştiam însă pe care s-o 
citesc. Deodată am auzit o voce: 

- Citeşte Evanghelia după Matei 10, 16-22. 

La auzul acestui glas tainic m-am trezit. De atunci 
cred că părintele Serafim este mare sfânt. 

Aşadar, după insuflarea tainică ce mă îndemna să-l 
pomenesc pe părintele Serafim, am rugat să fie săvârşită 
Sfânta Liturghie şi pomenirea. îndată ce s-au făcut acestea, 
boala a dat înapoi şi am simţit o linişte neobişnuită. De 
atunci, cu harul lui Dumnezeu, sunt bine." (Lucrări şi 
epistole ale ,„Aghioritului”, Petersburg, 1858, p. 209). 

E.M.P. povesteşte o întâmplare asemănătoare despre 
mătuşa ei. în 1854 se dusese la Diveevo pentru a se ruga. 
După privegherea de noapte, a băut asudată două pahare 
cu apă şi din această pricină a cuprins-o febră mare. 
Vreme de trei săptămâni a mâncat şi a băut foarte puţin şi 

n-a dormit aproape deloc. în săptămâna a patra a leşinat. 
Speranţe de însănătoşire nu existau. Au pregătit-o aşadar 
de moarte, împărtăşind-o cu Sfintele Taine. 

Lângă bolnavă stătea o măicuţă, însoţitoare de-a ei 
din Smolensk, care venise pentru a aduna donaţii pentru 
mănăstirea sa. Măicuţa aceasta s-a întors către icoana 
Maicii Domnului şi s-a rugat la părintele Serafim să-i 
ceară Maicii Domnului să prelungească viaţa bolnavei. 

într-o dimineaţă, măicuţa se apropie de bolnavă şi-i 
spuse: 

- Ce vis am avut despre dumneavoastră! 

- Despre moartea mea? a întrebat aceea cu groază. 

- Nu, vă veţi vindeca. Aşa mi-a spus părintele 
Serafim. 

Bolnava, care până atunci nu şi-a ridicat capul de pe 
pernă, s-a ridicat şi a stat în poziţie verticală. 

- Spune repede, 1-a zis. 

- Părintele Serafim, a povestit atunci măicuţa, m-a 
liniştit şi mi-a spus: „Nu te neliniști. Roaba lui Dumnezeu 
Eudoxia va trăi. M-am rugat la Domnul şi la Preacurată 
Maica Sa". După aceea, stareţul te-a luat, te-a trecut 
printr-un şanţ adânc şi te-a dus la icoana Maicii Domnului, 
aflată pe peretele bisericii centrale. 

La sfârşitul acestei povestiri, bolnava s-a simţit 
complet sănătoasă. în ziua următoare a vrut să respire 
puţin aer curat şi i-a spus vizitiului s-o ducă undeva, fără 
să numească locul. Atunci acela a trecut printr-un şanţ 
adânc, a mers în jurul bisericii centrale şi a condus-o la 
icoana Maicii Domnului. Astfel s-a adeverit visul 
măicuţei. Minunea aceasta a fost scrisă chiar de bolnavă, 


sub icoana care se află la izvor. 
%* 

în 1856, unicul fiu al subadministratorului regiunii 
Kostrom, în vârstă de opt ani, a început să aibă crampe 
la stomac. Boala aceasta s-a agravat grabnic, 
transformându-se în epilepsie. După o perioadă, spasmele 
au încetat şi locul lor a fost luat de melancolie. Copilul, 
din vesel şi voios, a devenit dintr-o dată mâhnit. 

Melancolia aceasta creştea întruna, crizele se 
terminau cu lacrimi, iar din când în când scotea spume pe 
gură. La urmă i-au apărut spasme în sistemul respirator. 
Bolnavul avea crize de cinci ori pe zi, în vreme ce noaptea 
dormea liniştit. în ultimul stadiu al bolii, crizele apăreau şi 
noaptea. 

Mijloacele medicale prea puţin ajutau. Părinţii au 
început să se teamă că-şi vor pierde copilul. Doar mila lui 
Dumnezeu le mai dădea nădejde. 

în perioada aceea, o măicuţă din mănăstirea 
Kostrom, cunoscută în familie, i-a dăruit mamei copilului 
o carte despre viaţa părintelui Serafim de Sarov. Părinţii o 
citeau deseori împreună şi se minunau de nevoinţele 
Sfântului şi de lucrările harului dumnezeiesc. 

Era pe la jumătatea lui septembrie şi boala copilului, 
care începuse în iulie, continua. într-o noapte, copilul îl 
văzu în somn pe Domnul îmbrăcat în veşminte roşii, 
înconjurat de îngeri, zicându-i: 

- Dacă vei face aşa cum îți va spune stareţul care va 
veni, te vei face bine. 

Atunci a apărut un stareţ ce s-a prezentat cu numele 
Serafim şi 1-a zis băiatului: 

- Dacă vrei să te faci bine, du-te în pădurea 
Sarovului şi ia apă din izvorul care se numeşte „al lui 
Serafim". Vreme de trei zile să bei dimineaţa şi seara şi să 
te speli pe cap, pe piept, pe mâini şi pe picioare. 

Copilul le-a povestit visul alor săi, care l-au 
mulţumit lui Dumnezeu şi au început să se gândească cum 

să aducă apa tămăduitoare. Dimineaţa, copilul bolnav a 
povestit un al doilea vis. O văzuse pe Maica Domnului 
înconjurată de îngeri, care i-a spus cu bunătate să 
împlinească imediat porunca dată de părintele Serafim. 

Cel de-al doilea vis i-a convins şi mai mult pe părinţi 
despre ocrotirea Sfântului şi milostivirea lui Dumnezeu 
pentru copilul bolnav. In vreme ce se gândeau cum să facă 
rost de apă, măicuţa cunoscută de ei le-a dat o veste 
nesperată - înainte ca ei să apuce să-i ceară acest lucru 
că le va trimite ea un vas cu apă de la izvorul părintelui 
Serafim. 

L-au slăvit pe Dumnezeu pentru ajutorul Lui. Când 
i-au dat bolnavului să bea din apa Sfântului, s-a însănătoşit 
definitiv. La 14 iulie 1860, tatăl şi fiul au mers la 
mormântul Sfântului şi i-au mulțumit. Tatăl, desigur, i-a 
făcut cunoscut egumenului Sarovului printr-o însemnare, 
cum s-a tămăduit fiul său prin mijlocirea părintelui 
Serafim. 


Moşierul regiunii Tablov, colonelul V.A.P., suferea 
de o durere de cap stăruitoare. In 1857 s-a dus la Sarov în 
timpul sărbătorii Adormirii Maicii Domnului. După prima 
Sfântă Liturghie săvârşită în biserica spitalului, a vrut să 
meargă la izvor. Se gândea însă la soţia lui, care îl aştepta 
la arhondaric pentru ceai. 

A plecat spre cameră, dar fără să priceapă cum, s-a 
aflat păşind spre izvor. Când a ajuns, îi era teamă să se 
îmbăieze, deoarece capul lui era foarte sensibil şi îi vâjâia, 
iar vremea era rece şi ploioasă. Atunci Dumnezeu a 
iconomisit vindecarea lui în chip minunat. Fără să-şi dea 
seama, a alunecat pe argila udă, a căzut cu capul în izvor şi 
apoi a intrat pe de-a-ntregul. Atunci, fără să-i mai fie 

teamă de răceală, s-a spălat de câteva ori pe cap şi durerea 
i-a trecut definitiv. 

în timp ce se întorcea la mănăstire, a întâlnit un ţăran 
care 1-a povestit următoarele: 

- Astăzi m-a vindecat batiuşka Serafim. Mâna mi se 
umflase, înţepenise şi nu mai puteam s-o ridic fiindcă mă 
durea tare. Am venit deci aici, am băgat-o de două ori în 


apa izvorului şi m-am făcut bine. 
* 


în anul 1858, în miercurea din săptămâna a cincea a 
Postului Mare, monahia Eudoxia din Diveevo a umplut cu 
gheaţă o ladă mare. Deodată s-a împiedicat de o scândură 
şi a căzut cu putere pe câteva bucăţi de gheaţă ascuţite. 

N-a scos nici un țipăt atunci când a căzut. în ceasul 
acela, celelalte măicuţe erau toate afară şi lucrau lângă 
sania lor. Şi-au dat însă seama de absenţa Eudoxiei şi, 
intrând, au găsit-o căzută, în întuneric. 

Le-a fost teamă că a murit. Doi ţărani le-au ajutat şi 
au scos-o cu mare greutate. Eudoxia încă mai trăia. Au 
transportat-o la cea mai apropiată chilie, l-au înştiinţat pe 
duhovnic şi, cu binecuvântarea egumenei, au chemat un 
doctor din satul Vertianovo. 

Peste câteva ore, bolnava şi-a revenit, s-a spovedit şi 
s-a împărtăşit. Avea dureri puternice la coaste şi la cap, 
unde prezenta umflături mari. Medicul a făcut cele 
necesare, dar a spus că lovitura este foarte periculoasă. 
Toate coastele de pe o parte erau umflate. Nu putea şti 
dacă existau coaste rupte, căci simpla atingere în locul 
acela îi provoca bolnavei leşin îndelungat. 

După patru zile au transportat-o la spital. Crizele 
continuau şi acolo. Măicuţa striga şi gemea. Cu greutate o 
ridicau patru persoane, pentru a o aşeza pe perne. Se putea 
întinde doar pe partea dreaptă. 

Vreme de două săptămâni după lovitură nu dormise 
deloc din pricina durerilor. în Miercurea Mare, pe la 
miezul nopţii, a fost cuprinsă de un somn uşor şi l-a văzut 
pe Sfântul Serafim intrând în camera el. 

- Am venit să le vizitez pe orfanele mele. De mult 
timp n-am mai trecut pe aici, a zis Sfântul apropiindu-se 
de patul său. 

- Batiuşka, mă doare aşa de tare! a spus ea cu lacrimi 
amare. 

- îți pun un plasture, a adăugat stareţul. 

Și unindu-şi cele trei degete a făcut semnul crucii pe 
locul lovit. 

Asta a repetat-o de trei ori şi s-a făcut nevăzut. 
Eudoxia şi-a deschis ochii. în cameră nu exista nimeni. 
Era o tăcere deplină. în curând a adormit din nou. S-a 
trezit la cinci dimineaţa şi a văzut că era întoarsă pe partea 
care o durea, fără să simtă însă nici cea mai mică durere. 
Și-a adus aminte de arătarea Sfântului şi a zis că multă 
vreme a avut impresia că pe partea lovită avea pus un 
plasture. 

în aceeaşi zi, bolnava s-a ridicat singură din pat, a 
făcut câteva plimbări prin cameră şi a povestit tuturor 


vindecarea ei minunată. 
* 


Olga I., o tânără ţărancă din Riazan, a fost lovită de 
o boală grea, care era însoțită de sughiţuri, căscături şi 
comportament ciudat. Striga, se lovea cu furie, ochii 1 se 
întunecau, avea putere neobişnuită şi îşi sfâşia hainele. 

Acest martiriu a ţinut opt ani. în anul 1858, 
împreună cu trei pelerini, a mers la Sarov şi la Diveevo. Pe 
drum avea uneori crize, dar putea să umble. Cu cât se 
apropia mai mult de Sarov, cu atât crizele se înteţeau. Iar 

când a zărit mănăstirea, s-a întins jos şi n-a mai vrut să 
înainteze. 

Cu mult efort au dus-o până acolo. Au tăcut paraclis 
la Maica Domnului, pomenire pentru Sfânt şi au plecat 
spre izvor. Aici a fost cuprinsă de o criză neobişnuită. 

- De ce mă strângi de gât? zicea. Sunt puternic. De 
ce mă ştrangulezi? Plec, plec! 

După ce duhul viclean a lovit-o de câteva ori cu 
putere de pământ, a rămas vreme de două ore oarbă şi 
mută. După aceea a început să strige: 

- Au ieşit trei, dar a rămas unul! 

Bolnava s-a împărtăşit cu Preacuratele Taine la 
mănăstirea Sarov şi a plecat spre Diveevo. Pe drum, 
demonul o învârtea ca pe un titirez. La distanţă de o 
jumătate de verstă de mănăstire a aruncat-o la pământ. 

Cu multă greutate au adus-o seara la arhondaric. 
Toată noaptea era neliniştită. Dacă n-o ţineau, ar fi plecat. 
Dimineaţa au condus-o la biserica Schimbări la Faţă. în 
sfântul altar se află chilia din pustie a părintelui Serafim şi 
înăuntrul ei toate veşmintele lui. 

în biserică o ţineau mulți. însă o putere 
supranaturală ţinea piept puterii tuturor acestor oameni. 
Duhul viclean striga: 

- Plec, plec, o să tac. 

Cu mâinile şi picioarele întinse, cu trupul şi capul 
ghemuite, au dus-o lângă piatra părintelui Serafim. Au 
pus-o deasupra, au acoperit-o cu mantia lui şi pe aceasta 
au aşezat epitrahilul Sfântului. 

îndată ce i-au pus mânecuţele lui, a rămas ca moartă. 
Încet-încet, membrele au început să-i revină în poziţia 
firească. După ce a rămas timp de jumătate de oră 
inconştientă, şi-a revenit complet, s-a rugat cu lacrimi şi a 
mulţumit Domnului şi Sfântului pentru vindecare. Era însă 

secată de puteri şi nu putea vorbi mult. Spunea că 
niciodată nu se simţise atât de uşoară şi liniştită ca atunci. 

Egumena i-a dat ca binecuvântare un portret al 
Sfântului şi o bucată din piatra lui. în ziua următoare, după 
ce a participat la Sfânta Liturghie, la paraclis şi pomenire, 
a plecat la Moscova. 


Eudoxia Oţkin din Penz povesteşte următoarele: 

„în 1643 mă plimbam într-o zi prin grădină 
împreună cu fiica mea de trei ani, Elisabeta. Deodată, 
rochia mi s-a agăţat în nişte mărăcini. în vreme ce o 
trăgeam, unii din aceştia au sărit şi au intrat în ochii fetiţei. 
Elisabeta a scos un țipăt, a închis ochii şi a început să 
plângă şi să verse râuri de lacrimi. Am chemat câteva 
bătrâne care ştiau să doftoricească, ca să vadă ce are. 
Acelea i-au examinat ochii cu atenţie, i-au curăţat, dar fata 
îşi pierduse vederea. 

A trecut un an. La Penz a venit un medic din 
Petersburg, dar nici el n-a putut-o ajuta. A trecut încă un 
an. într-o Zi, fetiţa stătea lângă mine pe podea şi se juca cu 
jucăriile pe care i le pusesem pe genunchi. Plângeam 
văzând-o aşa şi am zis în minte: 

- Părinte Serafim, roagă-L pe Domnul să-i deschidă 
ochişorii fetei mele oarbe şi voi veni la Sarov pe jos. 

în aceeaşi clipă, fetiţa s-a ridicat şi a început să 
alerge prin cameră. Vederea îi revenise. însă după doi ani 
Elisabeta a murit. 

Uitasem cu totul de minunea pe care o făcuse 
Sfântul, şi de aceea am fost pedepsită a doua oară. Cealaltă 
fiică a mea, Maria, tot la vârsta de trei ani, suferea de 
dureri la ochi. Medicamentele nu-i ameliorau durerea. 
Atunci mi-am adus aminte că promisesem să merg la 
Sarov. Am pornit chiar în aceeaşi zi. îndată ce am făcut 

pomenire pentru Sfânt, fetiţa s-a vindecat. Doar într-un 
ochi i-a mai rămas un semn. Nu împiedică vederea, 
desigur, dar aduce aminte că uitarea mamei l-a întristat pe 
omul lui Dumnezeu." 


în 1859, soția directorului poştei din oraşul 
Temnikov a primit un portret al Sfântului desenat pe o 
bucată din piatra pe care acesta stătea şi se ruga. Se gândea 
să trimită acest portret, în dar, unui binefăcător de-al ei din 
Tambov. Gândindu-se aşa, a adormit şi atunci l-a văzut pe 
părintele Serafim, cu chip sever, zicându-i: 

- De ce nu vrei să păstrezi portretul meu? 

Și spunând acestea, a lovit-o pe umăr. 

Femeia s-a trezit. Nu-şi simţea umărul şi mâna, ca şi 
când ar fi fost paralizate. A plecat imediat spre Sarov, a 
făcut parastas, s-a rugat fierbinte la mormântul Sfântului şi 
acela a vindecat-o îndată. 


De fiecare dată când A. rămânea gravidă, o apuca 
frica, întrucât sarcinile ei erau foarte grele şi periculoase. 
De data aceasta s-a întâmplat ca un pelerin să-i dea o carte 
despre viaţa stareţului Serafim. 

Femeia a citit cartea, şi-a pus toată nădejdea în Sfânt 
şI i-a cerut ajutorul. După acestea, s-a simţit mult mai 
bine. Orice teamă 1-a pierit. în sufletul său a venit bucuria. 

Când 1-a sosit ceasul să nască, a cerut ajutorul Maicii 
Domnului şi a Sfântului şi fără vreun sprijin omenesc a 
născut uşor un băieţel, pe care l-a numit Serafim. Acest 
eveniment minunat a fost scris chiar de ca şi trimis 
egumenului mănăstirii Sarov. 

Următorii treizeci de ani 


în intervalul de timp 1860-1890 au fost scrise 
optzeci de mărturii de către persoane tămăduite de Sfânt. 
Mărturiile acestea au fost  adeverite de comisia 
bisericească competentă. Redăm mai jos paisprezece 
dintre ele, deosebit de semnificative. 


„Odată, notează Zukovski în epistola ei către 
egumena mănăstirii Diveevo, Maria, fiica noastră în vârstă 
de cinci ani, prezenta toate simptomele scarlatinei ascunse, 
care o lovise la cap. l-am spus atunci soţului meu să 
meargă la părintele Nazarie, preotul bisericii spitalului din 
Sarov, şi să-l roage să-i dea o bucată din piatra părintelui 
Serafim, ca s-o cufundăm în apă şi să bea fata. 

Părintele Nazarie 1-a dat o bucată şi i-a spus: 

- Când o veţi pune în apă, să ziceţi de trei ori Tatăl 
nostru şi Preasfântă Fecioară. 

Când s-a întors soţul meu, mi-a dat bucata de piatră 
şi mi-a explicat cum trebuie s-o folosesc. Eu am sărutat-o 
cu evlavie, am făcut pregătirea şi îi dădeam copilului să 
bea din când în când cu linguriţa. Seara, fetiţa a ieşit din 
letargie şi a cerut jucării. Când a venit doctorul, aştepta s-o 
găsească în stare foarte gravă. A rămas însă foarte uimit 
când a găsit-o vindecată." 


Negustorul Ivan Latkin notează: 

„în toamna anului 1860 am rămas bolnav la 
Krasnoiarsk vreme de două luni. Nu puteam nici să umblu. 
Medicul care mă îngrijea mi-a spus că dacă nu schimb 
bandajele de pe răni de patru ori pe zi, voi muri. 

însă gospodarul la care lucram a insistat să merg 
împreună cu el la Tomsk. Ne-am aşezat în car, unul lângă 
altul. Drumul era în stare proastă şi am făcut mai mult de 
trei zile până ce am ajuns. Despre boală nu puteam să-i 
vorbesc şi pe tot parcursul drumului nu mi-am schimbat 
bandajele. 

La Tomsk ne-am oprit la o casă unde, seara, după 
atâtea zile, m-am întins în pat. Când m-a luat somnul, am 
văzut un bătrânel cu brâu şi ilic alb. Mi-a lovit piciorul cu 
palma şi mi-a zis: 

- încă n-ai început tratamentul şi te-ai şi făcut bine. 

M-am trezit imediat, am aprins lumina şi m-am uitat 
la răni. Am văzut atunci cu uimire că nu mai exista nici un 
semn. De bucurie am alergat în noapte la paraclisul Maicii 
Domnului a Iviriţilor, pentru a cumpăra o carte cu Viețile 
Sfinţilor, dar era închis. 

Când s-au ivit zorile, m-am dus iarăşi şi am găsit un 
monah curățind zăpada. Am cerut o carte cu Vieţile 
Sfinţilor şi, îndată ce am deschis-o, l-am văzut pe stareţul 
care m-a vizitat în vis. Era părintele Serafim de Sarov, pe 


care până atunci nu-l cunoşteam." 
%* 


Părintele Gavriil îi scria egumenei Maria de la 
Diveevo următoarele: 

„în luna august 1861, din cauza unei răceli, dar 
îndeosebi din cauza gravelor mele păcate, m-am 
îmbolnăvit de febră tifoidă. Am făcut tratament în oraşul 
Orlov din regiunea Sviaţki, dar starea s-a agravat. Aveam 
insomnie şi stări de vomă, nu puteam lua nici un 
medicament şi îmi pierdusem nădejdea c-o să mă mai 
însănătoşesc. 

într-o noapte, am cerut iertare de la soția mea, căci 
simţeam că mi se apropie moartea. 

- Dacă nu ai nădejde că vei trăi mai mult, trebuie cel 
puţin să mori creştineşte, mi-a spus ea. 

- Sunt cuprins de mâhnire şi tristeţe. Nu am 
dispoziţie să-mi curăţesc conştiinţa prin pocăință şi nici să 
mă împărtăşesc cu Preacuratele Taine. 

- Te rog, a repetat ea cu lacrimi, să-l chemăm pe 
protoiereu. 

- Dă-mi să citesc o carte. Poate că aşa o să-mi treacă 
mâhnirea. 

Mi-a dat cartea despre viaţa ieromonahului Serafim. 
Citind-o, mi-am schimbat dispoziţia. M-am căit şi am 
cerut să-l cheme pe protoiereu, care a venit imediat, m-a 
spovedit şi m-a împărtăşit. 

La patru zile după dumnezeiasca împărtăşire am 
mers la Viatka pentru tratament. în dimineaţa zilei 
următoare, o bătrânică m-a îndemnat să cumpăr un portret 
al stareţului Serafim. Am luat două portrete. La plecare, 
bătrâna mi-a spus: 

- Batiuşka, când va veni ceasul, să n-o uiţi pe Agata. 

Am considerat aceste două evenimente ca pe un 
semn de la Dumnezeu. M-am rugat la Sfânt şi am hotărât 
să merg la Sarov, pentru a face parastas la mormântul lui. 
De atunci am avut o asemenea ameliorare a sănătăţii, încât 
medicul mi-a permis să merg la mănăstire. Din păcate, 
curând am uitat această minune şi rezultatul a fost că boala 
a revenit, de data asta mai cumplită. Medicii au renunţat. 
Iar un chirurg mi-a spus: 

- O să vin să te văd, dar nu promit c-o să te vindec. 
Caută un doctor duhovnicesc. 

Atunci m-am hotărât iarăşi să merg la Sarov şi, cu 
rugăciunile stareţului Serafim, m-am tămăduit. în pustia 
Sarovului am cumpărat cartea Viața starețului Serafim, 
ediția 1863. Citind-o, am aflat că prima egumenă a 
mănăstirii Diveevo fusese Agata. Mi-am adus atunci 


293 


aminte de cuvintele bătrânei: «Când va veni ceasul, să n-o 
uiţi pe Agata». M-am rugat aşadar şi pentru aceea, de 


vreme ce şi ea se află aproape de Domnul." 
* 


Matei Karpov din Krasnoslobod povesteşte: 

„Doi ani şi jumătate am suferit de o durere de dinţi. 
Medicamentele nu mă ajutau. în 1866 am simțit dorinţa de 
a merge la Sarov şi a cere mijlocirea Sfântului pentru 
vindecarea mea. La praznicul Naşterii Maicii Domnului, 
după Sfânta Liturghie, i-am cerut preotului să facă un 
parastas la mormântul Sfântului. După aceea am sărutat de 
trei ori mormântul, atingându-l cu amândoi obrajii. în 
acelaşi moment am simţit o uşurare şi mai târziu m-am 
vindecat complet. 

* 


Soţia preotului Alexandru Vinogradov notează 
următoarele: 

„în 1865, din pricina marilor mele păcate, fiul meu 
în vârstă de trei ani a început să vorbească bâlbâit. Cu 
timpul bâlbâirea s-a înrăutățit. Ajunsese să nu poată rosti 
corect nici un cuvânt. Vreme de cinci minute silabisea un 
cuvânt, se înroşea tot şi se apuca cu ambele mâini de faţă. 
După aceea pleca departe, se ascundea undeva şi plângea, 
pentru că nu putea spune ce voia. 

Eram foarte necăjiţi. Cum va merge mai târziu la 
şcoală? îi spuneam deseori: 

- Mai întâi gândeşte-te şi după aceea vorbeşte. 

Credeam aşadar că bâlbâirea se datora faptului că se 
grăbea să vorbească. Alteori îi ziceam: 

- Mai bine taci. Nu putem să te auzim bâlbâindu-te. 

în Postul Mare din anul 1866, nişte cunoscuţi de-ai 
mei mi-au dat cartea Viaţa părintelui Serafim, nevoitorul 
de la Sarov. l-am citit-o fiului meu. M-a ascultat cu multă 

atenţie. A crezut în sfinţenia stareţului şi l-a îndrăgit mult. 
înțelegeam asta din evlavia cu care săruta fotografiile 
părintelui Serafim. 

După Paşti, într-o zi, soţul meu l-a trimis pe copil 
să-mi spună ceva. Acela a încercat să vorbească, dar n-a 
reuşit. Atunci s-a înroşit, şi-a ciupit obrajii, pentru că-l 
dureau din cauza bâlbâirii, şi a început să plângă. 
Văzându-l eu şi slujbaşa mea în această stare, am început 
şi noi să plângem. Apoi l-am mângâiat pe nefericitul copil 
ŞI 1-am spus: 

- Când bate clopotul în ceasul axionului, să te rogi 
sau cel puţin să-ţi faci semnul crucii şi să-l rogi pe 
părintele Serafim să te vindece. 

Băiatul m-a ascultat bucuros şi a promis că aşa va 
face. Atunci i-am făgăduit şi eu stareţului să săvârşim un 
parastas întru pomenirea lui. Soţul meu a ascultat cu 
indiferenţă ceea ce voiam să fac, însă în aceeaşi zi copilul 
a încetat să se mai bâlbâie. Noi, păcătoşii, am dat acest 
fapt pe seama trecerii timpului, după cum ne-au spus alţii, 
şi n-am făcut parastas. 

Au trecut trei săptămâni. Deodată copilul a început 
iarăşi să se bâlbâie. Atunci am priceput că revenirea lui se 
datorase Sfântului. Soţul meu a citit viața părintelui 
Serafim, a fost emoţionat şi s-a grăbit să împlinească 
făgăduiala. După parastas, copilul s-a tămăduit din nou. Și 
în acelaşi an a cerut, fiind atunci la vârsta de patru ani, să-l 
învăţăm să citească." 


Andrei Vasiliev i-a trimis egumenului mănăstirii 
Sarov, Serafim, următoarea epistolă: 

„în luna martie 1866, soția mea Alexandra 
Nicolaevna, întorcându-se de la Sarov, l-a văzut în vis pe 

fericitul stareţ Serafim. l-a spus că va avea o durere de 
coaste şi numai el o va putea ajuta. 

în aprilie a simţit într-adevăr o durere puternică în 
partea dreaptă, care s-a mărit devenind de nesuferit. Am 
mers la doctor în Penz şi Saransk. Dar n-au putut să-i 
acorde nici un ajutor şi au caracterizat boala ei 
nevindecabilă. 

în septembrie am plecat cu credință spre Sarov, 
întreaga familie. Am rămas acolo până pe 18 septembrie, 
ne-am împărtăşit cu Preacuratele Taine, am tăcut paraclis 
la icoana Izvorul Tămăduirii şi parastas la mormântul şi în 
chilia părintelui Serafim. 

Apoi ne-am dus la Diveevo. Am făcut paraclis la 
icoana Maicii Domnului „Bucuria celor necăjiţi” şi 
parastas în chilia stareţului. Acolo ne-am învrednicit să 
sărutăm umilele lui veşminte. 

Noaptea, în camera de oaspeţi, soția mea a suferit o 
criză aşa de puternică, încât de multe ori a scos de pe gură 
fiere. La urmă a eliminat un lichid negru. După aceea a 
fost atât de istovită, că mi-era teamă nu cumva să moară. 
M-am rugat cu credinţă la Sfânt şi am cerut şi rugăciunile 
fraților de la mănăstire. 

Egumena Maria a venit la bolnavă şi 1-a pus fesul şi 
brâul de bumbac al părintelui Serafim. După acestea, soția 
mea şi-a revenit. Mai târziu niciodată n-a mai încercat nici 
cea mai mică durere. în somn l-a văzut iarăşi pe Sfânt 
spunându-i: 

- lată, bucuria mea, boala nu va mai reveni. Ve fi 


pentru totdeauna sănătoasă." 
%* 


La 6 decembrie 1866, Alferov scrie următoarele: 
„Fiica mea Sofia, în vârstă de paisprezece luni, a 
început deodată să nu mai poată mişca piciorul drept. 

Durerile erau insuportabile. Medicii nu puteau să 
diagnosticheze cauza. De vreme ce nu era posibil s-o 
alinăm în vreun fel, i-am cerut ajutorul Maicii Domnului. 
Am făcut o rugăciune la Maica Domnului din Kazan. 
Soţia mea, care rămăsese la căpătâiul fetiţei, a adormit. îl 
văzu atunci pe Sfântul Serafim, cu ilicul său de lână, 
spunându-i: 

- Nu plânge şi nu te întrista. Fata ta se va face bine şi 
va trăi. Trebuie să-i pună piciorul la loc. 

După masa de prânz m-am dus să mă odihnesc. în 
vis l-am văzut şi eu pe stareţ zicându-mi: 

- Nu vă neliniştiţi. Fiica voastră va trăi. 

M-am ridicat şi am mers în salon. Soţia mea discuta 
cu o moaşă, care ne sfâtuia să-l chemăm pe un sătean care 
se pricepea la membre dislocate. 

Am trimis trăsura să-l aducă pe sătean, care a găsit 
piciorul deplasat în trei locuri. Ne-a spus că trebuie să-l 
dea la loc încă de două ori. După fiecare din acestea, 
starea fetiţei se îmbunătăţea. După trei săptămâni, piciorul 
revenise la forma normală şi se însănătoşise. 

Pe 8 iulie 1876 s-a îmbolnăvit fiul nostru, 
Alexandru, care avea doar trei luni. într-o noapte l-am 
văzut în somn pe Sfânt. Mi-a spus că băiatul va muri. 

La fel s-a întâmplat şi cu fiica mea, Olga. Avea doar 
o lună. Am adormit lângă ea şi l-am văzut pe stareţ intrând 
în camera mea şi spunându-mi: 

- Nu va trăi nici un an. 

într-adevăr, cu doisprezece zile înainte de a împlini 
anul, a murit. 

Când în anul 1865 executam serviciul militar în 
oraşul Glazov, am simţit o durere puternică în partea 
stângă. La Petersburg, medicii au caracterizat boala mea 
ca fiind incurabilă. în 1876 am încetat lucrul şi am mers la 
Zadonsk, în eparhia Voronej. Mă duceam deseori la 

biserică, într-o mănăstire, şi îi ceream în gând Sfântului să 
mă vindece. 

într-o noapte, pe când dormeam, am visat că 
părintele Serafim s-a apropiat de patul meu. Purta ilic, 
epitrahil şi  mânecuţe. Mai încolo stătea un diacon 
îmbrăcat în veşmântul său diaconesc şi un monah. Starețul 
şi-a sprijinit genunchiul stâng pe partea care mă durea şi 
cu mâinile m-a strâns atât de tare de coaste, încât privind 
locul care mă durea am văzut cum atârnau venele 
însângerate, ca nişte lpitori de grosimea unui deget. Când 


m-am trezit, m-am simţit însănătoşit.” 
%* 


„în vara anului 1884, notează soţia lui Alferov, 
sufeream de o istovire generală. Uneori abia cu mare efort 
puteam umbla. Mă rugam încontinuu Maicii Domnului şi 
Sfântului să-mi dăruiască vindecarea. 

într-o noapte îl văzui în vis pe stareţ purtând mantie 
neagră, epitrahil şi mânecuţe. M-a apucat de umeri, m-a 
condus într-o cameră mare şi mi-a spus: 

- Nu te teme, fata mea. Vei încerca acum mare 
bucurie. Vei vede icoana Maicii Domnului. 

în aceeaşi clipă s-a auzit o gălăgie mare. Capul îmi 
tremura de frică şi de neputinţă. Mă sprijineau însă mâinile 
stareţului, care-mi spunea să nu-mi fie teamă. Deodată 
teama a încetat, uşa s-a deschis şi a intrat o maică, ţinând 
în mâini icoana Maicii Domnului. O însoțea mulțime de 
măicuţe, care au rămas la uşă. 

Frumuseţea, măreţia, dumnezeiasca bunătate a 
maicii îmi provocau atâta teamă, încât abia mă mai ţineam 
pe picioare. Starețul însă mă sprijinea cu putere. Mi-a spus 
din nou să nu-mi fie teamă şi m-a condus lângă icoană. 

Monahia, după ce m-a binecuvântat cu icoana de trei 
ori, s-a aşezat pe un scăunel. Atunci eu am sărutat icoana 

şi m-am aşezat alături de ea, cu ajutorul Sfântului. Chipul 
smerit şi dumnezeiesc al maicii m-a îndemnat s-o rog să 
mă vindece. Mai înainte însă am cerut să-i sărut mâna, dar 
nu îndrăzneam să fac asta. Atunci ea mi-a întins mâna 
zâmbind şi mi-a spus: «îndrăzneşte, dacă asta doreşti». 

l-am sărutat mâna cu evlavie, în vreme ce în mintea 
nu încetam să cer vindecare. Când păcătoasele mele buze 
au atins sfințita ei mână, sufletul mi s-a umplut de o 
fericire inexplicabilă. Deodată am auzit vocea părintelui 
Serafim: 

- Asta a fost suficient pentru tine. Mergi acum. Te va 
conduce diaconul. 

L-am văzut atunci pe diacon, pe care mai înainte 
nu-l observasem. L-am urmat fără să simt nici cea mai 
mică slăbiciune. Am trecut prin multe camere. La urmă 
am intrat într-una mică, plină de icoane, în faţa cărora 
ardeau candele. 

- Ştu unde te afli acum? m-a întrebat diaconul. 

- Nu, am răspuns. 

- Te afli la Kostrom. 

Aici m-am trezit. Tremuram de bucurie şi de teamă. 
Peste puţin m-am liniştit şi am simțit uşurare. Ziua 
întreagă m-am simţit mai bine şi la sărbătoarea Schimbării 
la Faţă am mers cu toţii, în familie, trei verste, fără să 
obosesc. Maica Domnului şi Sfântul mă vindecaseră 
definitiv." 


Patafie Maximov 1-a trimis egumenului Sarovului, 
Serafim, următoarea epistolă: 

„în 1868, de sărbătoarea Sfintei Treimi, am mers cu 
copiii mei la Sfânta Liturghie. Soţia mea s-a dus la 
biserica ei, pentru că e catolică. Când m-am întors acasă, 
soția nu se întorsese încă. O aşteptam înfuriat. Când a 

venit, am mustrat-o pentru întârziere. Mi-a răspuns că a 
aşteptat să se termine Liturghia. Atunci eu am vorbit în 
mod blasfemiator despre evlavia ei. Fiica mea Daria, 
văzând-o pe mama sa întristată şi pe mine mâniat, s-a 
apropiat şi mi-a spus să n-ojignesc în felul ăsta. 

- Pleacă de aici! i-am strigat. 

Atunci fata a suferit un şoc şi în aceeaşi zi s-a 
îmbolnăvit grav. Au  consultat-o doisprezece medici, dar 
n-au putut s-o ajute în nici un fel. Vreme de unsprezece 
luni a fost atât de istovită, încât nu-şi putea ridica capul de 
pe pernă. 

Am considerat boala fiicei mele ca o pedeapsă de la 
Dumnezeu. Pocăindu-mă adânc, mă rugam şi plângeam. 
Atunci am citit viaţa părintelui Serafim şi am văzut 
minunata lui ocrotire către credincioşii adevăraţi. La sfatul 
duhovnicului meu, i-am făcut stareţului un parastas. Fata 
mea, aproape pe moarte, s-a spovedit şi s-a împărtăşit. în 
ziua următoare s-a ridicat şi a mers singură prin cameră. 

- Cum s-a întâmplat asta? am întrebat-o. 

- Am văzut în somn, a răspuns ea, un preot care mi-a 
spus: «Ridică-te, Daria! Maica Domnului a poruncit să te 
ridici»." 


Pavel Ivanov Baikov din Nijegorod mărturiseşte: 

„în anul 1868 eram administratorul negustorului 
Storozev în Arzamas. într-o seară, în pivniţa de vinuri, 
m-a apucat o durere de ochi şi totodată o anumită teamă. 
Cu timpul, starea ochilor se înrăutăţea încontinuu. După 
un an nu mai vedeam aproape deloc, îndeosebi când mă 
aflam la lumină. Medicii n-au putut să mă ajute cu nimic. 
Atunci o bătrânică evlavioasă, care auzise despre 
vindecările pe care le făceau rugăciunile stareţului 

Serafim, mi-a spus să cer mijlocirea lui şi să merg la Sarov 
pe jos, ca să fac un parastas. 

Aşa s-a şi întâmplat. în rugăciunea mea ceream 
întruna de la Sfânt să mă vindece, m-am dus pe jos la 
Sarov şi am fâcut parastasul. De acolo m-am îndreptat spre 
satul  Ivancevo. După două săptămâni, Dumnezeu a 
binevoit şi, cu rugăciunile Sfântului, a făcut minunea. 

într-o zi la amiază, deşi nu obişnuiam asta, am 
adormit vreme de cinci minute. Am visat atunci că mă 
aflam la Sarov, lângă mormântul Sfântului, şi-i ceream să 
mă tămăduiască. în acelaşi moment, din ochi mi-au sărit 
scântei uriaşe. Când m-am trezit, tremuram puternic, dar 


nu mă durea nimic şi vederea mi-a revenit." 
* 


Minunat este Dumnezeu întru Sfinţii Lui, Dumnezeul 
lui Israel, îi scrie Ana Semenovna Rubţov egumenului 
mănăstirii Sarov. Către mine, nevrednica şi păcătoasa şi-a 
arătat mila Sa prin rugăciunile marelui stareţ Serafim, al 
cărui nume fie mărit în întreg pământul Rusiei. 

Aici, în afara Rusiei, în Polonia, îi voi cânta un 
parastas. Vă rog şi pe sfinția voastră, preacuvioase, să 
faceți un parastas la mormântul Sfântului, iar la icoana 
Maicii Domnului „Bucuria celor necăjiţi” să psalmodiaţi o 
rugăciune de mulţumire. 

Când eram mică, mergeam deseori la o mănăstire 
unde aveam o mătuşă ce era monahie. Acolo vedeam o 
icoană minunată, pictată pe pânză, purtând o inscripţie: 
„Adormirea ieromonahului Serafim". Mătuşa mi-a spus 
multe despre trăirea lui virtuoasă şi despre marile lui 
nevoinţe. 

Au trecut mulţi ani. Soţul meu a fost numit într-un 
post din Kovno, în Polonia. Eu, nu ştiu de ce, mă gândeam 
deseori la această icoană. După un an l-au mutat pe soţul 

meu la Vili. Acolo, vreme de patru ani am fost bolnavă de 
diferite boli. 

La urmă mi-a apărut un mare abces la nas. Opt luni 
am făcut tratamente, dar fără rezultat. Dacă nu dădea 
înapoi, trebuia să fac operaţie, lucru foarte primejdios, 
pentru că aveam anemie. 

într-o zi, după ce am plâns mult, am adormit. Văzui 
atunci în somnul meu icoana despre care am spus, atât de 
vie, încât aş putea s-o pictez: acest părinte palid ca ceara, 
cu ochi căprui, îngenuncheat, cu mâinile încrucişate pe 
piept, cu metanie, cu ilicul alb, cu ochii închişi ca în 
rugăciunea minţii, care nu părea deloc mort. 

Când m-am trezii, am simțit o aşa mare uşurare, 
încât vreme îndelungată nu voiam să mă ridic din pat. însă 
în acelaşi timp mă întristam, căci nu ştiam cine luase 
icoana după moartea mătuşii mele. 

Am înştiinţat-o atunci pe egumena Flaviana să-mi 
trimită o carte a stareţului. M-am bucurat foarte mult când 
am primit viaţa Sfântului Serafim şi şase icoane, din care 
una îl înfățişa la locaşul de lângă izvor. 

După ce am citit toate minunile pe care le-a făcut 
înainte şi după moartea lui, am dus icoana Sfântului la 
ochi şi am început să plâng. 

- Fericiţi sunt sfinte, ziceam, aceia care te-au văzut şi 
au primit cu rugăciunile tale vindecarea lor la izvorul 
acesta! Eu nu voi putea niciodată merge acolo, pentru că 
locuiesc atât de departe. 

Apoi mi-am apropiat nasul de icoană. Am văzut 
atunci cu uimire că a început să-mi curgă sânge din nas. 
Respiram din ce în ce mai uşor. în ziua următoare am 
făcut la fel şi a curs iarăşi sânge. în cele din urmă 
umflătura a dat înapoi, iar nasul a revenit la forma lui 
firească." 

Vindecările lui Ivan Zasuhin, negustorul din Murom, 
şi a fiicei şi fiului său, aşa cum sunt descrise în ziaru! 
Grazdanin (octombrie 1884): 

„Ivan Ivanov Zasuhin, negustorul din Murom, a 
venit pe 21 martie 1882 din satul Uriupin foarte bolnav. 
Suferea de tifos abdominal şi medicul i-a recomandat să 
meargă în oraşul natal pentru tratament. 

Drumul a fost foarte greu pentru el şi a ajuns în 
Murom istovit. Doctorul Stabrovski a diagnosticat şi el 
tifos abdominal şi a stabilit un tratament. Boala a cedat şi 
febra a scăzut de la 40,1 grade la 37,5. După câteva zile, 
bolnavul a început să-şi revină. 

însă în perioada bolii, în spatele urechilor şi la 
coapsa dreaptă au apărut nişte umflături. Medicul a făcut o 
intervenţie pentru a le curăţi, dar conţinutul nu ieşea, în 
vreme ce umflăturile creşteau. 

A mers şi la alți medici, care n-au putut să-l ajute şi 
care 1-au propus să se ducă la Petersburg pentru a se opera. 
Profesorii Bogdanov şi Multlanov din Petersburg l-au 
sfătuit să nu facă operaţie, ci să se întoarcă acasă. 

între timp, boala prezenta o nouă complicaţie, 
tumoare la plămâni şi disfuncțiuni abdominale. Bolnavul 
era complet epuizat. 1 s-a stabilit, desigur, şi ziua morţii. 

Zasuhin s-a spovedit şi s-a împărtăşit. Preotul s-a 
dus din nou la el peste câteva zile şi i-a citit rugăciunea de 
ieşire a sufletului. în ziua a treia, bolnavul şi-a revenit 
puţin. Atunci evlavioasa lui vecină Biţkov 1-a adus apă de 
la izvorul Sfântului Serafim, dar el nu mai putea să-şi 
deschidă gura. Soţia lui a reuşit să-i prelingă cu linguriţa 
de ceai câteva picături în gură, iar restul apei i-a vărsat-o 
pe cap. 

în aceeaşi clipă, bolnavul s-a cufundat pentru câteva 
ore într-un somn liniştit. Când s-a trezit, a cerut ceva de 
băut. Soţia lui, de bucurie, a uitat că laptele îi este interzis, 

ŞI i-a dat să bea. îndată ce a băut, a simţit o ameliorare. în 
ziua următoare, doctorul l-a examinat şi l-a găsit mai bine. 
însă coapsa îi rămăsese bolnavă şi umflată. 

Atunci Zasuhin, în ciuda slăbiciunii puternice, a vrut 
să meargă la Sarov, pentru a se închina la mormântul 
Sfântului. Au pornit în familie. Soţia sa, de teamă ca nu 
cumva bărbatul ei să moară, a luat toate cele necesare 
pentru înmormântare. Bolnavul suferea mult în trăsură, 
întrucât avea piciorul amorţit şi fiecare zdruncinătură îi 
provoca dureri insuportabile. La fiecare popas îl coborau 
din trăsură pe braţe. 

La mănăstirea Serafim-Diveevo s-a oprit pentru a se 
odihni 24 de ore. Era ziua de S$ iunie, praznicul Sfintei 
Treimi. Cu toate durerile puternice pe care le avea, a 
hotărât să participe la priveghere. Slugile sale l-au 
transportat cu targa până la biserică şi l-au dus înăuntru 
ținându-l aproape pe braţe. 

După slujbă au sărutat cu toţii icoana Sfintei Treimi 
şi au fost miruiţi. în vreme ce bolnavul se apropia, privirea 
i-a căzut fără să vrea pe icoana Maicii Domnului de la 
iconostas. Icoana aceasta o avusese Sfântul în chilia lui şi 
se ruga fierbinte la ea. 

în clipa aceea, Zasuhin a simțit cum piciorul său 
calcă cu putere podeaua şi nu-l mai doare. A lăsat atunci 
cârjele şi spre uimirea tuturor s-a întors la loc nesprijinit. 
Fostul invalid a ieşit din biserică păşind cu uşurinţă. Afară 
îl aşteptau slugile cu targa. Acela însă a mers două sute de 
metri până la arhondaric, fără ajutor. 

La Liturghie s-a împărtăşit cu Preacuratele Taine şi a 
plecat spre Sarov, unde a făcut un parastas la mormântul 
Sfântului. Dimineaţa, după slujbă, s-a dus la izvorul din 
apa căruia se izbăvise atât de minunat de moarte. Distanţa 
de la mănăstire până acolo era de două verste, dar nu l-a 
obosit. 

Apa aceasta izvorăşte din munte. Ca să intre cineva 
în ea e dificil, din cauza structurii solului. Cu toate 
acestea, credincioşii intră în apă dezbrăcaţi. La fel a făcut 
şi Zasuhin. Când a intrat în contact cu apa rece, a simţit 
uşurare şi putere. leşind, a văzut că îi lipsea un bandaj. Pe 
celălalt l-a scos chiar el. Umflătura dispăruse. In ziua 
următoare s-a împărtăşit şi de atunci s-a însănătoşit 
definitiv. 

Fiului lui Zasuhin i s-a întâmplat următoarea 
minune: la vârsta de opt ani, capul 1-a fost acoperit de răni 
şi avea dureri mari. Cunoscutul profesor dermatolog 
Polotebnoi a spus că boala nu se poate vindeca mai 
degrabă de doi ani. 

Tatăl a plecat cu copilul şi cu toată familia spre 
Sarov. La mănăstirea Diveevo s-au oprit pentru a se 
odihni. Aici au văzut un şanţ pe care îl săpaseră maicile cu 
binecuvântarea Sfântului. Au aflat de asemenea că Sfântul 
Serafim dăduse poruncă, ca atunci când cineva păşeşte 
prin şanţ să rostească rugăciunea. Prin acest şanţ, cum 
zicea Sfântul, trecuse însăşi Maica Domnului. 

Membrii familiei Zasuhin au pornit toți să treacă 
prin şanţ, fiind însoţiţi de o maică. Micul bolnav se apleca 
din când în când, rupea iarbă şi flori şi le punea pe capul 
său plin de răni. 

Când au ajuns la mănăstirea Sarov, copilul s-a 
îmbăiat în izvorul Sfântului. întorcându-se la Murom, pe 
13 iunie, capul nu numai că i se curăţise, dar se şi 
acoperise cu păr des şi frumos. 

O a treia minune i s-a întâmplat fiicei lui Zasuhin. 
Fetiţa şi-a uns degetul lovit cu ulei din candela de la 


mormântul Sfântului şi s-a vindecat." 
* 


Teodosia Vlasova, în vârstă de patru ani, din oraşul 
Celiabin, pe 7 ianuarie 1885 a fost lovită de o congestie 
puternică în tot corpul. Aceasta a ţinut două săptămâni. 
După aceea, pe spate, încet-încet i s-a format o cocoaşă. 

Noaptea ţipa până ce intra în neştire. Bătrânele din sat o 
îngrijeau cu diferite doctorii, medicii o consultau, dar 
nimeni n-a putut s-o ajute. Şi toți considerau că va mai 
avea puţin de trăit. 

Atunci părinţii şi-au pus nădejdea în Dumnezeu, 
între timp, fetiţa avea o cocoaşă atât de mare, încât pentru 
a umbla trebuia să-şi sprijine mâinile pe genunchi. 

Sora ei cea mare se dusese să se facă maică la 
mănăstirea Călăuzitoarea din Celiabin. Aşadar, părinții 
s-au gândit să meargă şi Teodosia acolo, pentru a învăţa 
carte. Egumena a primit-o şi a încredinţat-o maicii 
Eupraxia. Fata urma lecţiile în chilie, întrucât nu putea 
merge până la şcoală. 

Au trecut trei luni. Boala ei s-a agravat atât de rău, 
încât nu mai putea merge deloc. La biserică, maicile o 
transportau pe braţe. Egumena le-a vorbit părinților fetei 
despre minunile Sfântului. Atunci aceia au cerut 
monahilor de la mănăstirea Sarov să săvârşească parastas 
şi paraclis la mormântul lui şi să le trimită de acolo puţină 
țărână. 

Când au primit ţărâna, au făcut iar paraclis şi 
parastas Sfântului, au amestecat ţărâna cu apă într-o sticlă 
ŞI i-au dat-o bolnavei. Aceea, îndată ce a băut-o, s-a simțit 
complet sănătoasă şi după o săptămână a început să umble 
singură. 


Săteanul Ivan Haritonov Sazkov din Zaplavni, 
regiunea Astrahan, gubernia Ţarev, i-a relatat pe 26 martie 
1890 egumenului Sarovului, Rafail, următoarele: 

„Anul trecut, cu o săptămână înainte de Crăciun, 
dintr-o dată mi-au paralizat membrele, însă fără a avea 
dureri. Mâinile nu le puteam mişca de la coate în Jos, iar 
picioarele de la genunchi. Articulațiile corpului mi-au 
amorţit. Degetele mâinilor mi se lipiseră de palme. Când 
mă aşezam să mănânc, rudele îmi înţepeneau lingura între 
arătător şi degetul mare. Nu puteam să mă îmbrac şi să-mi 

pun centura, şi când reuşeam să mă ridic cu ajutorul altora, 
cădeam înainte sau înapoi. Această stare a ţinut trei 
săptămâni. Medicamente însă n-am folosit. 

Soacra mea, care fusese la Sarov, mă sfătuia să 
făgăduiesc un pelerinaj la mormântul Sfântului. Am 
făgăduit deci cu credință şi în aceeaşi zi am simțit cum 
membrele prindeau putere, iar gura mi se dezmorţea. 
Miercurea din prima săptămână a Postului Mare am plecat 
să-mi împlinesc  tâgăduiala. Mai aveam o oarece 
slăbiciune, care însă pe drum a dispărut. Deşi am parcurs o 
mie de verste până la Sarov, n-am simțit nici o agravare a 
sănătăţii. Ajungând la mănăstire, m-am spovedit şi m-am 
împărtăşit cu Preacuratele Taine. După câteva zile am 
mers la izvorul Sfântului. Acolo m-am îmbăiat de câteva 
ori şi m-am vindecat complet." 


O minune impresionantă 


S.A. Nil, pe care Dumnezeu îl ocrotea îndeosebi, 
continua şi după revoluția din 1917 să trăiască pe moşiile 
prietenilor săi, într-o vilă mare, în fundul unui parc 
umbros. In apartamentul de deasupra se afla biserica şi 
camera arhimandritului cu  schimă mare N. Acest 
arhimandrit fusese odată egumen într-una din mănăstirile 
vecine, desfiinţate de bolşevici. La parter locuia S. Nil 
împreună cu soţia lui. Acolo trăia în vremea aceea şi sora 
proprietarului vilei. 

Scrisorile lui S. Nil şi ale soţiei sale arată cum trăiau 
în perioada aceea. Pe 23 septembrie 1921 îi scria nepoatei 
sale: 

„[...] Ce am suferit în perioada despărțirii noastre îţi 
poţi lesne închipui. Ştii bine că prin locul unde locuim trec 
valurile năvălitorilor străini şi ale războiului civil. 

Pronia lui Dumnezeu şi ocrotirea Preasfintei Maicii 
Sale nu numai că ne-au păzit nevătămaţi, dar suntem şi 

fericiţi. Gândeşte-te numai că arhimandritul N. locuieşte 
cu noi pentru al doilea an şi săvârşeşte Liturghiile 
împreună cu ieromonahul S. Părintele S. este foarte virtuos 
şi slujbaş râvnitor şi provine şi el din mănăstirea părintelui 
N. împreună cu ei locuia şi un băiat nemaipomenit, 
Grigorie. La vila noastră vine mulțime de pelerini. 
Câteodată dorm aici 30-40 de persoane, dar niciodată 
n-am fost lipsiţi de ceva..." 

Soţia sa, Elena, într-o epistolă de-a ei purtând 
aceeaşi dată, scrie: 

„... De patru on pe zi se săvârşeşte aici Sfânta 
Liturghie. Mulţi se împărtăşesc cu regularitate, mulți se 
miruiesc. Cu alte cuvinte, viaţa noastră de cult este 
deplină. Şi pentru asta simţim o mare bucurie. Se întâmplă 
ca uneori să avem mulți preoţi. Pe 19 ianuarie s-au 
prezentat fără nici o înştiinţare patru preoţi, şapte psalţi şi 
mulțime de oameni. Un asemenea praznic a pregătit 
părintele Serafim întru pomenirea lui! 

Cât de intens se vădeşte aici nu numai mila lui 
Dumnezeu dar şi atotputernicia Sa, în faţa căreia sunt 
nimicite toate uneltirile şi cursele satanice!..." 

După revoluţie, S. Nil a trăit aproape şase ani în vilă, 
unde Dumnezeu l-a ferit în chip minunat de tot răul. 
Preocuparea lui de bază era corespondenţa. Coresponda 
prin intermediul unor persoane cu prieteni de-ai lui din 
afară. 

Vila, ascunsă în fundul parcului, era ştiută de foarte 
puţini. Cei care locuiau în ea nu aveau nici un motiv să se 
îndepărteze, pentru că aveau acolo toate cele necesare 
pentru întreţinere: păsări, produse de grădinărit şi pomi 
fructiferi. 

Vrăjmaşul însă nu dormea. Faptul că „stăpânii" vilei 
continuau să trăiască în ea îi deranja pe reprezentanţii 
administraţiei locale. Aşadar aceştia au făcut o întrunire şi 
au hotărât să-i omoare. 

într-o noapte întunecoasă de noiembrie 1921, zece 
din ei, avându-l conducător pe preşedintele administraţiei 
locale, înarmaţi cu puști şi cuțite, au intrat în parc. înaintau 
nevăzuţi prin tufişuri, cercetând regiunea de jur împrejur. 
Mai întâi plănuiau să-l omoare pe bătrânul arhimandrit. 

Apropiindu-se însă de casă auzeau din ce în ce mai 
clar sunetul unei toci. Un paznic de noapte al casei ţinea în 
mână o toacă şi bătea din ea cu putere, plimbându-se în 
jurul vilei. 

Răufăcătorii nu ştiau că vila este păzită. S-au gândit 
deci să aştepte până ce paznicul se va retrage. S-au ascuns 
în tufişuri şi beau votcă pentru a se încălzi, căci era frig şi 
bătea vântul. 

Au trecut două ore, dar paznicul, care era un 
bătrânel, nu pleca. Din contră, bătea cu şi mai mare putere 
toaca, umblând în jurul casei. Tâlharii, după ce au băut 
mult, au adormit şi s-au trezit în zori, când executarea 
planului lor ar fi fost prea îndrăzneață. Au amânat-o deci 
pentru noaptea următoare. 

Toate păreau că îi avantajează: vremea minunată, 
liniştea care stăpânea, noaptea negeroasă, luna care 
strălucea, toate în jurul lor cuprinse de un somn adânc. Dar 
paznicul cel bătrân continua şi în această noapte să umble 
fără frică împrejurul casei şi să bată cu putere toaca, ca şi 
când ar fi chemat ajutoare, ca şi când i-ar fi „„mirosit” pe 
răufăcători. 

- Ce stăm şi ne uităm? a strigat deodată 
conducătorul, pierzându-și răbdarea. Suntem zece, iar 
acela doar unul. Să mergem! 

Auzind ordinul lui, au prins curaj, au luat armele şi 
au năvălit asupra paznicului. Când au ajuns lângă el, la 
distanță de câţiva paşi, au văzut un bătrânel slab şi 
cocoşat, cu barbă albă, care însă păşea cu statornicie, fără 
să se teamă deloc de apropierea lor. 

- Prindeţi-l! a ordonat conducătorul bandei şi, 
ridicând toporul, s-a repezit primul asupra lui şi l-a lovit în 

cap. Toporul însă a trecut prin aer, pentru că bătrânul 
dispăruse, iar răufăcătorul a căzut la pământ leşinat. 
Tovarăşii lui s-au apropiat îngroziţi. Conducătorul lor nu 
mai dădea semne de viaţă. Atunci l-au ridicat şi l-au dus 
acasă. 

A trecut un timp. Niciunul dintre locuitorii vilei n-a 
bănuit  izbăvirea lor minunată. Odată însă soţia 
conducătorului tâlharilor s-a dus la arhimandrit, a căzut în 
genunchi şi i-a povestit întâmplarea printre suspine. 

- Diavolul e de vină, zicea sărmana femeie. Acela l-a 
târât pe soţul meu într-o asemenea faptă. Acum se află în 
pat, paralizat. Rugaţi-vă la Dumnezeu să-l ierte. Dacă n-ar 
fi fost paznicul, v-ar fi omorât pe toţi. Acesta v-a scăpat pe 
voi de moartea trupească, iar pe răufăcători de moartea 
sufletească. 

- Care paznic? a întrebat arhimandritul cu 
nedumerire. 

- Acela care toată noaptea, fără să închidă ochii, 
umbla în jurul casei şi bătea toaca. 

- Dar ce-ai pățit? Ferească Dumnezeu! a strigat 
arhimandritul. Despre ce paznic vorbeşti? Noi ne ferim de 
oameni şi tu vorbeşti despre un paznic care bătea toată 
noaptea toaca? Nu avem şi nici nu am avut vreun paznic. 

- Din ceasul în care soţul meu s-a pocăit, a continuat 
femeia, doar de paznic îşi aminteşte şi numai despre el 
vorbeşte. întrebați-l chiar sfinţia voastră, părinte. 

- Cum să-l întreb? Poate să vorbească? 

- Poate, a răspuns femeia. Vede, aude, vorbeşte şi le 
înţelege pe toate. Numai că nu poate să-şi mişte mâinile şi 
picioarele. E întins ca un buştean şi nu vrea să ne depărtăm 
de lângă el, nu ne lasă să mergem la lucru. 

Acestea le spunea sărmana soţie, gata să leşine. 

-  Aduceţi-l aici, a zis arhimandritul, să se 
spovedească, să se împărtăşească, să se închine la icoana 
Sfântului Serafim, şi Domnul îl va vindeca. 

în aceeaşi zi l-au transportat pe omul cel paralizat cu 
targa în biserica vilei. Arhimandritul s-a apropiat de el 
ținând în mâini icoana Sfântului Serafim şi i-a cerut s-o 
sărute. îndată ce ochii răufăcătorului au întâlnit ochii 
blânzi ai stareţului Serafim, s-a auzit un țipăt isteric: 

- Acesta, acesta! striga nefericitul răufăcător, 

în chipul Sfântului îl recunoscuse pe bătrânul paznic 
care umbla bătând din toacă în jurul vilei. Lacrimi de 
pocăință au început să 1 se reverse din ochi. 

Iubirea lui Dumnezeu nu numai că l-a vindecat 
imediat, dar l-a şi preschimbat cu totul. După Sfânta 
Liturghie, după ce s-a împărtăşit cu Preacuratele Taine, a 
rămas în biserică şi le-a povestit îndeamănunt tuturor 
credincioşilor minunea Sfântului Serafim. 

După aceea au cântat Sfântului paraclis de 
mulţumire, pentru minunata izbăvire de la moarte a 
locuitorilor vilei. 

întâlnirea cu ursul 

XIII. 
SCURTE ÎNVĂȚĂTURI 


Despre Dumnezeu 


Dumnezeu este foc care încălzeşte şi înflăcărează 
inima. Aşadar, atunci când simţim în inima noastră 
răceală, să-L rugăm pe Domnul să vină şi să ne 
încălzească, insuflându-ne iubire pentru El şi pentru 
aproapele. Părinţii spuneau: caută-l pe Dumnezeu, dar nu 
cerceta cu curiozitate să vezi unde se află. Acolo unde se 
află Dumnezeu, nu există răutate. Cele ce provin de la 
Dumnezeu sunt liniştite şi de folos şi-l conduc pe om la 
osândire de sine şi smerenie. 

Dumnezeu vădeşte iubirea sa de oameni nu numai 
atunci când săvârşim binele, dar şi atunci când II supărăm 
şi II mâniem prin păcatele noastre. Cu câtă îndelungă 
răbdare rabdă greşelile noastre! Dar şi când pedepseşte, cu 
câtă compasiune pedepseşte! 

Dumnezeu este desigur drept, dar de obicei dreptatea 
Lui nu se arată în viaţa noastră. David l-a numit Judecător 
drept. Insă Fiul Său ne-a arătat că Dumnezeu este mai 
mult bun şi milostiv. Deşi suntem păcătoşi, a venit şi S-a 
răstignit pentru noi! 

Cu cât omul înaintează în virtute, cu atât mai mult 
păşeşte pe urmele Domnului, care în veacul viitor îi va 
arăta Faţa Lui. Drepţii, cât trăiesc pe acest pământ, îl văd 
ca în suprafaţa lină a unei ape. însă în cealaltă viaţă îl vor 
vedea exact aşa cum este. 

Dacă nu-L cunoşti pe Dumnezeu, nu-L vei putea 
iubi. Pentru a-L iubi, trebuie să-L cunoşti. Căci 
cunoaşterea lui Dumnezeu precede iubirii Lui. 

Când eşti îmbuibat, nu cugeta la lucrările lui 
Dumnezeu. Cum poţi să cercetezi tainele dumnezeieşti cu 
pântecele plin? 


Credinţa 


înainte de toate trebuie să crezi în Dumnezeu, că E] 
este şi că seface răsplătitor celor care II caută (Evrei Il, 
6). 

Credinţa, după învăţătura Sfântului Antioh, este 
începutul unirii noastre cu Dumnezeu. Adevăratul 
credincios este o piatră cioplită de harul Sfântului Duh 
pentru biserica lui Dumnezeu, care se zideşte cu puterea 
lui Hristos şi cu harul Sfântului Duh. 

Credinţa fără de fapte moartă este (lacob 2, 26). 
Faptele credinţei sunt dragostea, pacea, îndelunga-răbdare, 
bunătatea, smerenia, să-ți ridici crucea şi să trăieşti întru 
Duhul Sfânt. Doar o astfel de credință este adevărată. 
Credinţa fără fapte nu este reală. Cine crede cu adevărat, 
deţine neapărat şi fapte bune. 

Nădejdea 


Cei ce au nădejde statornică în Dumnezeu se apropie 
de El şi sunt.luminaţi de strălucirea luminii veşnice. 

Omul care din dragoste de Dumnezeu nu se 
îngrijeşte de şinele lui, are nădejde adevărată. Crede că 
pentru el se va îngriji Dumnezeu. Dacă însă îşi sprijină 
nădejdea pe lucrările lui şi aleargă la Dumnezeu doar 
atunci când întâlneşte greutăți neprevăzute, pe care nu le 
poate înfrunta cu puterile sale, atunci o asemenea nădejde 
este zadarnică şi mincinoasă. Cine are adevărată nădejde 
cere numai împărăţia lui Dumnezeu. Cât despre bunurile 
necesare vieţii pământeşti, e sigur că 1 se vor da. 


Dacă în inimă nu există o asemenea nădejde, nu e cu 
putinţă să existe nici pacea. Nădejdea este aceea care naşte 
bucurie şi pace în inimă. Despre această nădejde a spus 
Domnul: Veniți la Mine toţi cei osteniţi şi împovăraţi şi Eu 
vă voi odihni pe voi (Matei 11, 28). Adică nădăjduiţi în 
mine şi eu vă voi uşura de eforturile şi temerile voastre. 


în Evanghelia după Luca se relatează despre Sfântul 
Simeon, purtătorul de Dumnezeu, următoarele: Și lui i se 
vestise de către Duhul Sfânt că nu va vedea moartea până 
ce nu va vedea pe Hristosul Domnului (2, 26). Şi dreptul 
Simeon şi-a păstrat nădejdea până în momentul mult dorit, 
în care L-a primit cu bucurie pe Mântuitor în braţe şi a zis: 
Acum  slobozeşte pe robul Tău,  Stăpâne, după cuvântul 
Tău, în pace, că ochii mei văzură mântuirea Ta O, 29-30). 

lubirea de Dumnezeu 


Cel ce a dobândit iubirea desăvârşită de Dumnezeu 
trăieşte în această viaţă ca şi cum nu ar exista. Este străin 
de cele pământeşti şi le aşteaptă cu nerăbdare pe cele 
cereşti. A fost preschimbat cu totul de iubirea de 
Dumnezeu şi nu poate fi legat de nici o altă iubire. 


Cel ce se iubeşte pe sine nu-L poate iubi pe 
Dumnezeu. Cel ce datorită iubirii de Dumnezeu nu se 
iubeşte pe sine, acela îl iubeşte pe Dumnezeu. 

Acela care-L iubeşte cu adevărat pe Dumnezeu se 
consideră pe el străin şi trecător pe pământul acesta. Şi 
asta se întâmplă pentru că, străduindu-se să-şi unească 
mintea şi inima cu Dumnezeu, se dedică în totalitate 
Acestuia. 


Sufletului care L-a iubit în totalitate pe Dumnezeu, 
chiar şi când se desparte de trup, nu-i va fi teamă de 
stăpânul văzduhului. Va zbura împreună cu îngerii ca 
dintr-o ţară străină în patria lui cerească. 


Frica de Dumnezeu 


Cel ce s-a hotărât să vieţuiască duhovniceşte, mai 
întâi de toate, trebuie să dobândească frica de Dumnezeu, 
care este şi începutul înţelepciunii. 

în mintea lui să fie mereu imprimate cuvintele 
profetice: Slujiți Domnului cu frică şi vă bucuraţi de EI cu 
cutremur (Psalmi 2, 11). 

Omul acesta trebuie să întâmpine cu multă luare 
aminte şi evlavie tot ce este sfânt. însă dacă trăieşte în 

nepăsare, atunci se va adeveri cuvântul profetic: 
„Blestemat este cel ce făptuieşte lucrările Domnului cu 
nesârguinţă”. 

Aici e nevoie de mare atenție, pentru că marea - 
inima cu cugetele şi dorinţele ei - care trebuie să se 
curățească este imensă şi largă. Acolo se găsesc târâtoare, 
cărora nu este număr, vietăţi mici şi mari (Psalmi 103, 
26). Adică în ea îşi au cuibul cugetele zadarnice, 
mincinoase şi murdare, născute de duhurile viclene. 

Teme-te de Dumnezeu şi păzeşte poruncile Lui zice 
înțeleptul. (Ecclesiastul 12, 13). Când păzeşti poruncile, în 
toate lucrările tale vei fi puternic şi toate lucrările tale se 
vor face totdeauna bine. Le vei săvârşi pe toate bine din 
frică şi din iubire de Dumnezeu. De diavol să nu-ţi fie 
frică. Cel ce are teamă de Dumnezeu îl învinge pe diavol. 
Pentru el, diavolul este neputincios. 

Există două feluri de frică de Dumnezeu: prima 
când, din frică de Dumnezeu, nu faci răul, iar a doua când, 
din frică de Dumnezeu, făptuieşti binele. 

însă nimeni nu poate dobândi frica de Dumnezeu 
dacă nu se eliberează de grijile vieţii pământeşti. Atunci 
mintea este mişcată de frica de Dumnezeu şi este atrasă de 
iubirea bunătății Lui. 


Lepădarea de lume 


Frica de Dumnezeu se dobândeşte numai atunci când 
omul renunţă la orice lucru lumesc, îşi adună gândurile şi 
simţurile sale şi se adânceşte pe de-a-ntregul în 
contemplarea lui Dumnezeu şi în simţământul fericirii pe 
care Domnul a făgăduit-o Sfinților. 

Este cu neputinţă să te lepezi de lume şi să ajungi la 
starea contemplării duhovniceşti atâta vreme cât te afli în 

lume. întrucât atâta timp cât patimile nu se liniştesc este 
imposibil să dobândeşti pacea sufletească. Iar patimile nu 
se liniştesc atâta vreme cât ne înconjoară cauze care le 
pricinuiesc. Pentru a ajunge la eliberarea desăvârşită de 
patimi şi la liniştea sufletească, trebuie să te nevoieşti mult 
cu rugăciunea minţii şi cu trezvia. Dar cum e cu putinţă să 
te predai pe de-a-ntregul contemplării lui Dumnezeu, să 
uceniceşti la legea Lui şi să te înalți cu tot sufletul aproape 
de El prin rugăciunea minţii, de vreme ce te afli în 
tulburarea neîncetată a patimilor care abundă în lume? 

Dacă sufletul nu se eliberează de lume, nu-L poate 
iubi sincer pe Dumnezeu. Căci grijile pământeşti, după 
Sfântul Antonie, îl acoperă ca un voal. 

„De ce întârziem în cetate străină, notează acelaşi 
părinte, de vreme ce cunoaştem bine care este cetatea 
noastră? De ce pregătim acolo ogoare şi case? Lumea 
aceasta este proprietatea altuia, al stăpânului veacului 
acestuia." 


Liniştea 


Sfântul Varsanufie învaţă: „Atâta vreme cât corabia 
se află pe mare, îndură mânia şi furia vânturilor. însă când 
ajunge la limanul liniştit şi calm, nu se mai teme de 
primejdii şi de vânturi, ci se linişteşte. Aşa şi tu monahule: 
atâta timp cât rămâi în lume, să aştepţi necazuri şi greutăţi 
şi revolte ale vânturilor minţii. însă când vei urma viaţa 
liniştii absolute, nu mai are de ce să-ţi fie teamă de aceste 
războiri". 

Liniştea desăvârşită este cruce pe care omul e dator 
să se răstignească pe sine, împreună cu toate patimile. 
Gândeşte-te că şi Stăpânul nostru lisus Hristos S-a suit pe 
Cruce, şi desigur după ce mai înainte îndurase calomnii şi 

suferințe. Deci şi în ce ne priveşte, nu e posibil să 
nădăjduim că vom ajunge la desăvârşire dacă nu vom 
compătimi cu Hristos. 

Cel ce se nevoieşte pentru liniştea desăvârşită 
trebuie să ţină minte încontinuu scopul pentru care se 
osteneşte, încât inima lui să nu se întoarcă spre altceva. 


Rugăciunea 


Cei care s-au hotărât cu adevărat să-L slujească pe 
Domnul trebuie să se îndeletnicească cu pomenirea lui 
Dumnezeu şi cu invocarea neîntreruptă în minte a numelui 
Său: „Doamne lisuse Hristoase, Fiul lui Dumnezeu, 
miluieşte-mă pe mine, păcătosul”. în orele care urmează 
după masa de prânz se poate ruga aşa: „Doamne lisuse 
Hristoase, Fiul lui Dumnezeu, pentru rugăciunile 
Preasfintei Născătoare de Dumnezeu, miluieşte-mă pe 
mine, păcătosul”. Poate de asemenea să o cheme îndeosebi 
pe Maica Domnului:  „Preasfântă Născătoare de 
Dumnezeu, mântuieşte-ne pe noi" sau să spună cântarea 
îngerească: „Născătoare de Dumnezeu, Fecioară, 
bucură-te..." Prin această preocupare nu numai că păstrăm 
conştiinţa liniştită, dar putem să ne apropiem de 
Dumnezeu şi să ne unim cu El. Deoarece, după Sfântul 
Isaac Şirul, nu ne putem apropia de Dumnezeu pe altă cale 
decât prin rugăciunea neîntreruptă. 

Felurile rugăciunii sunt descrise foarte bine de 
Sfântul Simeon Noul Teolog. Cât despre valoarea «i, 
Sfântul Hrisostom spune: „Mare este arma rugăciunii, 
comoară nepreţuită, bogăție necheltuită, liman de pace, 
pricinuitoare de linişte, rădăcină, izvor şi mamă a faptelor 
bune". 

Când te rogi în biserică, să stai în poziţie de 
rugăciune. La asta te va ajuta dacă ţii ochii închişi. Să-i 
deschizi numai dacă te cuprinde somnul sau trândăvia. 
Atunci să-ţi îndreptezi privirea la vreo icoană sau la 
lumânarea care arde în faţa ta. 

Dacă în ceasul rugăciunii vei fi înrobit de cugete, 
smereşte-te şi  cere-ți iertare zicând: „Am  păcătuit, 
Doamne, cu cuvântul, cu mintea, cu fapta şi cu toate 
simţurile mele”. 

Nevoieşte-te încontinuu împotriva risipirii minţii. 
Altfel, sufletul tău, prin lucrarea diavolului, se va depărta 
de pomenirea şi iubirea lui Dumnezeu, după cum spune 
Sfântul Macarie: „Toată grija vrăjmaşului nostru constă în 
a depărta cugetul nostru de la pomenirea lui Dumnezeu, de 
la frica şi iubirea noastră către Acesta”. 

Când mintea şi inima se unesc în rugăciune şi 
cugetele nu se risipesc, atunci harul dumnezeiesc 
luminează şi încălzeşte sufletul şi o bucurie şi pace tainică 
îl inundă pe de-a-ntregul pe omul lăuntric. Suntem datori 
să-l mulţumim pentru toate lui Dumnezeu şi să ne 
încredinţăm pe noi voinţei Lui. Suntem de asemenea 
datori să-l punem înainte toate cugetele, cuvintele şi 
faptele noastre şi să ne străduim aşa încât toate să-i 
slujească doar voii Lui. 


Trezvia 


Cel ce păşeşte pe drumul trezviei nu trebuie să se 
încreadă doar în inima lui. Trebuie să adapteze mişcările 
inimii Şi întreaga lui viaţă după legea lui Dumnezeu şi 
după trăirea practică a nevoitorilor care au umblat pe 
acelaşi drum. Astfel va putea mai uşor, pe de o parte, să se 

elibereze de cel viclean, iar, pe de altă parte, să vadă mai 
limpede adevărul. 

Mintea celui care se îndeletniceşte cu trezvia este ca 
paznicul în gardă sau ca straja veghetoare în interiorul 
Ierusalimului. De la înălțimea contemplării dumnezeieşti 
unde stă, vede cu privire clară puterile potrivnice care-l 
înconjoară şi care-i războiesc sufletul. Și spre vrăjmaşii 
mei a privit ochiul meu (Psalmi 53, 7). 

Din ochi nu-i scapă diavolul, care umblă, răcnind ca 
un leu, căutând pe cine să înghită (| Petru S, 8). Nu-i 
scapă nici aceia care au încordat arcul, gătit-au săgeți în 
tolbă, ca să săgeteze în întuneric pe cei drepţi la inimă 
(Psalmi 10,2). 

După învăţătura Părinților Bisericii, lângă orice om 
stau doi îngeri - unul bun şi altul rău. îngerul cel bun este 
liniştit, smerit şi tăcut. Când vine în inima omului, discută 
cu el despre adevăr, curăţie, folos, blândeţe, despre tot 
lucrul bun, despre orice virtute. Când simţi asta în inima 
ta, este evident că împreună cu tine se află îngerul lui 
Dumnezeu. Duhul cel viclean este amar, nemilos şi 
tulburător. Când îţi va pătrunde în inimă, o să-ţi dai seama 
după lucrările lui. 

„Să fu cu luare aminte la multele leacuri, povăţuieşte 
Sfântul Isaac Şirul, adică la încercările pe care ţi le trimite 
uneori Doctorul cel adevărat pentru sănătatea ta 
sufletească, iar alteori diavolii. Leacurile acestea sunt boli, 
eforturi trupeşti, cugete care îngrozesc sufletul, frica de ce 
va fi după moarte sau chiar căldura binefăcătoare, 
lacrimile dulci, bucuria duhovnicească şi altele 
asemănătoare. 


Aşadar, după ce ţi se întâmplă un asemenea lucru, să 
cercetezi: se vindecă sufletul tău cel plin de răni? încep 
adică patimile să slăbească? Pune-ţi un semn şi neîntrerupt 
să intri în interiorul tău şi să observi care patimi au slăbit, 

care te-au părăsit, care au început să se potolească prin 
tratamentul treptat al sufletului şi pe care patimi ai învăţat 
să le învingi conştient, iar nu pentru că te-au părăsit 
cauzele lor. 

Fii încă cu luare aminte dacă pe rana ta putredă a 
început să se formeze coaja, adică pacea sufletului. 
Urmăreşte de asemenea care patimi te chinuie încontinuu 
şi cu putere şi pe ce perioadă de timp. Ce patimi sunt 
acestea, trupeşti, sufleteşti, complicate, confuze? Vin în 
minte ca unele slabe sau îți răscolesc sufletul cu forţă? Se 
arată pe față sau vin ca tâlharul? De asemenea, cum le 
înfruntă mintea cârmuitoare, acest stăpân al simţurilor? 
îndată ce apar, le războieşte până ce ele se istovesc sau se 
face că nu le vede şi nu se ocupă deloc de ele? Ce patimi 
vechi rămân încă şi ce patimi noi s-au format? Cum apar? 
Ca nişte imagini vii sau numai simţite? Din toate acestea 
putem cunoaşte măsura sănătăţii noastre sufleteşti." 

Cel ce priveghează pentru sufletul său, după 
învăţătura Apostolului Pavel, ia toate armele lui 
Dumnezeu, ca să poată sta împotrivă în ziua cea rea 
(Efeseni 6, 13). Cu armele acestea şi cu conlucrarea 
harului dumnezeiesc se apără de atacurile văzute şi-i biruie 
pe vrăjmaşii nevăzuţi. 

Cel ce păşeşte pe drumul acesta al privegherii 
duhovniceşti nu trebuie să dea atenţie discuţiilor lumești, 
pentru că acestea pot umple mintea cu cugete îndelungi şi 
deşerte. Cel ce păşeşte pe drumul acesta nu trebuie să se 
preocupe cu lucrările altora, nici să se gândească şi să 
discute despre ele, cum spune psalmul: Ca să nu grâiască 
gura mea lucruri omeneşti (Psalmi 16, 4). Dimpotrivă, 
trebuie să se roage la Domnul: De cele ascunse ale mele 
curățeşte-mă şi de cele străine fereşte pe robul Tău 
(Psalmi 18, 13-14). 

Pentru a păstra trezvia, trebuie să te izolezi în tine, 
după cuvântul Domnului: Pe nimeni să nu salutaţi pe cale 
(Luca 10, 4). Adică nu e nevoie să vorbeşti, fără doar dacă 
te urmează cineva ca să audă ceva de folos. 

Când te întâlneşti cu bătrâni sau fraţi, să-i cinsteşti 
tăcând plecăciune şi având ochii închişi. 


Sufletul şi trupul 


Omul la trup se aseamănă cu o lumânare. Lumânarea 
arde şi omul moare. Sufletul nostru este nemuritor. De 
aceea trebuie să avem grijă de el mai mult decât de trup. 
Pentru că ce-i va folosi omului dacă va câştiga lumea 
întreagă, iar sufletul său il va pierde? Sau ce va da omul 
în Schimb pentru sufletul său? (Matei 16, 26). 

Fiecare suflet este mai preţios decât lumea întreagă, 
căci, precum spune Macarie cel Mare, Dumnezeu nu a 
îngăduit nici unei fiinţe văzute să se împărtăşească şi să se 
unească după firea Lui duhovnicească, în afară de om, pe 
care l-a iubit mai mult decât toate creaturile Sale. 

Sfinţii Ierarhi Vasile cel Mare, Grigorie Teologul, 
loan Gură de Aur, Chirii al Alexandriei, Ambrozie al 
Mediolanului şi alţii, din anii tinereţii lor şi până la 
sfârşitul vieţii au fost feciorelnici. In toată viaţa lor şi-au 
îndreptat interesul către suflet, nu către trup. De aceea şi 
noi trebuie să ne îngrijim îndeosebi pentru suflet, iar trupul 
să-l întărim doar până la măsura în care şi acela să 
întărească duhul. 

Dacă ne chinuim conştient trupul până la măsura în 
care ne slăbeşte şi sufletul, asta e lhpsă de discernământ, 
chiar dacă se face pentru dobândirea virtuţii. însă dacă-i e 
plăcut lui Dumnezeu ca omul să fie încercat cu boală, EI îi 
va da şi puterea de a răbda: să vină deci bolile, dar de la 
Dumnezeu, nu de la noi. 

Hrana sufletului 


Sufletul se hrăneşte cu cuvântul lui Dumnezeu, 
îndeosebi cu studiul Noului Testament şi al Psaltirii. 
Evanghelia şi Epistolele Apostolilor trebuie să le citim în 
picioare, în faţa sfintelor icoane, pe când Psalmii se pot 
citi şi stând jos. Din studiul Sfintei Scripturi, mintea se 
luminează şi se bucură. 

Trebuie să ne îndeletnicim mintea să se hrănească cu 
legea Domnului, încât prin călăuzirea ei să ne conducem 
în viaţă. 

Este foarte de folos să studiem cu luare aminte 
cuvântul lui Dumnezeu în linişte. Pentru o asemenea 
preocupare, însoțită de fapte bune, Domnul nu ne va lipsi 
de mila Lui. Când sufletul se hrăneşte cu legea lui 
Dumnezeu, se umple de harisma deosebirii binelui şi 
răului. 

Când studiul cuvântului dumnezeiesc se face în 
linişte, mintea se cufundă în adevărurile Sfintei Scripturi şi 
inima primeşte căldura dumnezeiască care, în singurătate, 
izvorăşte lacrimi. Acestea îl încălzesc pe de-a-ntregul pe 
om şi îl umplu cu harisme duhovniceşti, care îndulcesc 
negrăit mintea şi inima. Îndeosebi însă trebuie să ne 
îndeletnicim cu studiul, ca să dobândim pacea sufletului, 
după cum spune psalmul: Pace multă au cei ce iubesc 
legea Ta (Psalmi 118, 165). 


„înainte ca credinciosul să-L primească pe 
Mângâietorul, învaţă Sfântul Isaac Şirul, are nevoie de 
scrierile sfinte, încât să se reînnoiască înlăuntrul său prin 
studiul neîncetat atracţia către bine şi să se păzească 
sufletul său de căile păcatului. Are nevoie de scrierile 
sfinte, pentru că n-a primit încă puterea Duhului Sfânt. 

Când puterea Duhului se va cuibări în suflet, atunci 
sufletul va primi învăţătură în taină de la Duh şi nu-i va 
mai trebui ajutor de la ceva provenit din lumea simţurilor." 

Sufletului îi este de asemenea de folos studiul 
istoriei Bisericii, adică cum a pus începutul şi a rămas 
până astăzi şi câte a îndurat în fiecare secol. 

însă studiul acesta nu trebuie să fie însoţit de ambiția 
de a le arăta altora cunoştinţele tale. Ci are scopul de a 
sprijini şi mângâia cugetul tău, şi când îţi va fi pusă o 
întrebare să fii gata de a răspunde. 


Pacca sufletului 


Nimic nu este mai presus decât pacea întru Hristos, 
care zădărniceşte orice atac al duhurilor văzduhurilor şi ale 
pământului. Pacea sufletului se dobândeşte prin răbdarea 
suferințelor. Sfânta Scriptură zice: 7recut-am prin foc şi 
prin apă, şi ne-ai scos la odihnă (Psalmi 65, 12). Calea 
celor care caută să fie plăcuți lui Dumnezeu trece prin 
multe suferinţe. Cum să-i cinstim pe Sfinţii Mucenici 
pentru cele ce-au îndurat din iubire pentru Hristos când 
noi nu putem răbda nici cea mai mică ispită? 

Nimic nu contribuie mai mult la dobândirea păcii 
interioare decât tăcerea şi faptul de a discuta cât mai mult 
posibil cu tine însuţi şi cât mai puţin cu ceilalţi. 

Un element al vieţii duhovniceşti este trăirea 
lăuntrică şi lucrarea tainică a inimii. 

Harul lui Dumnezeu îl adumbreşte pe omul care se 
nevoieşte să devină liniştit, şi cu lucrarea lui îl conduce la 
desăvârşita pace. In forma de început a păcii, sufletul este 
liniştit, iar în forma de final este adumbrit de harul 
Sfântului Duh, după cuvintele psalmului: Locul Său s-a 
făcut întru Pace (Psalmi 75, 2). 

Cel ce păşeşte către starea de linişte fără să se abată 
primeşte din belşug harisme duhovniceşti. 

Sfinţii Părinţi, care dobândiseră starea de linişte şi 
erau adumbriţi de harul dumnezeiesc, trăiau mulţi ani. 

Când omul ajunge la starea de linişte, poate atunci să 
transmită şi altora lumina care luminează gândul lui. Mai 
înainte însă trebuie să repete vorbele proorociţei Ana: Din 
gura voastră să nu iasă cuvinte-răsunet (| Regi 2, 3). 

Această pace a fost lăsată de Domnul nostru lisus 
Hristos ca o comoară nepreţuită ucenicilor Săi înainte de 
dumnezeieştile Lui Patimi: Pace vă las vouă, pacea Mea o 
dau vouă (loan 14, 27). Despre pacea aceasta spune şi 
Apostolul: Și pacea lui Dumnezeu, care covârşeşte orice 
minte, să păzească inimile voastre şi cugetele voastre, 
întru Hristos lisus (Filipeni 4, 7). Căutaţi pacea cu toţi şi 
sfințenia, fără de care nimeni nu va vedea pe Domnul 
(Evrei 12, 14). 

Aşadar de aceea trebuie să năzuim cu fiecare gând, 
dorinţă şi faptă să dobândim pacea lui Dumnezeu şi să 
strigăm mereu împreună cu Biserica: Doamne, Dumnezeul 
nostru, pacea Ta dă-ne-o nouă (Isaia 26, 12). 


Păstrarea păcii sufleteşti 


Să te străduieşti cu orice chip să păstrezi pacea 
sufletească şi să nu te tulburi de insultele celorlalți. Vei 
reuşi asta dacă te înfrânezi prin orice mijloc de la mânie 
şi-ţi păzeşti mintea şi inima cu trezvie de zvâcnirile 
necuviincioase. 

Să primim insultele celorlalți fără să ne tulburăm, ca 
şi când nu ne-ar fi adresate nouă. O astfel de purtare ne 
poate aduce în suflet pacea şi-l poate face pe acesta sălaş 
al lui Dumnezeu. 

Exemplu al acestei lipse de răutate observăm în viaţa 
Sfântului Grigorie Taumaturgul: o femeie desfrânată a 
cerut în public de la Sfânt răsplată, ca şi când ar fi săvârşit 
păcat cu ea. Acela nu s-a mâniat deloc şi i-a spus unui 
prieten de-al lui să-i dea cât a cerut. îndată ce femeia a luat 
răsplata nedreaptă, a fost demonizată. însă ierarhul s-a 
rugat şi a eliberat-o de demon. 

Dacă nu ne este cu putinţă să rămânem netulburaţi, 
trebuie cel puţin să ne înfrânăm limba, după cum spune 
Psalmistul: 7u/buratu-m-am şi n-am grăit (Psalmi 76, 4). 

Pilde de lipsă a mâniei întâlnim în viaţa Sfântului 
Spiridon al Trimitundei şi la Sfântul Efrem Şirul. Primul a 
răbdat o înjosire astfel: a mers odată la palat ca să-l 
întâlnească pe împărat, care-l invitase. însă o slugă l-a luat 
drept cerşetor, nu 1-a permis să intre, l-a batjocorit şi l-a 
pălmuit. Atunci Sfântul, lhpsit de răutate cum era, şi-a 
întors după porunca Domnului şi celălalt obraz. 

Odată, pe când Sfântul Efrem postea în pustie, s-a 
întâmplat următorul fapt: un ucenic îi aducea mâncarea, 
însă pe drum vasul 1-a scăpat din mâini şi s-a spart. 

„Nu te întrista frate, 1-a zis Sfântul ucenicului, 
văzându-l supărat. Dacă mâncarea nu vrea să vină la noi, 
vom merge noi la ea." 

S-a dus deci, s-a aşezat lângă vasul spart, a adunat 
mâncarea de jos şi a mâncat-o. Aşa de departe era de 
patima mâniei. 

Din viaţa marelui Paisie putem învăţa cum să ne 
ferim de patima mâniei. Domnul i-a apărut odată Sfântului 
şi acela 1-a cerut să-l elibereze de patima aceasta. 

„Dacă vrei să birui mânia şi furia împreună, 1-a zis 
Hristos, să nu-ţi doreşti nimic, să nu urăşti pe nimeni, să 
nu necinsteşti pe nimeni." 

Pentru a păstra pacea sufletească, trebuie să 
izgoneşti departe mâhnirea şi să te străduieşti să fii vesel, 

după cuvintele înţeleptului Sirah: întristarea pe mulți i-a 
ucis şi în ea nu-i nici unfolos (înţ. lui Is. Sirah 30, 23). 

Dacă vrei să păstrezi pacea sufletească, să eviţi pe 
toate căile să-i judeci pe ceilalți. Neosândirea fratelui şi 
tăcerea păzesc pacea sufletului. Când omul se află în 
această stare, primeşte revelații dumnezeieşti. 

Pentru a nu cădea în judecarea aproapelui, ai grijă să 
nu primeşti nici un cuget rău despre nimeni şi să fii mort 
pentru toţi. 

Pentru a-ţi păstra pacea sufletească, trebuie să-ţi 
îndrepţi foarte des atenţia spre tine însuți şi să te întrebi: 
„în ce stare mă aflu?". Trebuie încă să fii cu luare aminte, 
încât simţurile trupului, şi îndeosebi văzul, să-i slujească 
doar omului lăuntric, aşa încât în suflet să nu pătrundă 
lucrurile palpabile. Darurile izvorâtoare de har ale Duhului 
Sfânt sunt dobândite numai de către cei care au lucrare 
interioară şi priveghează pentru sufletul lor. 


Virtuţi monahale 


Iubirea desăvârşită de Dumnezeu îi uneşti pe 
purtătorii acesteia cu Dumnezeu şi între ei. Mintea celui 
care a dobândit iubirea nu cugetă la nimic care să fie în 
dezacord cu această iubire. 

Liniştea, rugăciunea, dragostea şi înfrânarea sunt 
cele patru arme cu ajutorul cărora se înalţă sufletul la cer. 

îndeletniceşte-ţi trupul cu post şi priveghere şi atunci 
vei putea să te aperi de cugetul chinuitor al voluptăţii. 

Precum lucrarea lui Dumnezeu este să 
chivernisească lumea, aşa şi lucrarea sufletului este să 
călăuzească trupul. 

Pofta trupească dispare prin dureri şi suferinţă, care 
se fac voluntar sau sunt îngăduite de sfânta pronie. 

Cu măsura cu care depui efort trupesc, cu aceeaşi ţi 
se va da de la Domnul spre a te desfăta cu bunurile cereşti, 
la dreapta Sa răsplătire. 

Dumnezeu este  nemincinos când  făgăduieşte 
bunătăţile viitoare. Ascetul care se încrede în EI, le doreşte 
pe cele viitoare ca şi când ar fi deja prezente. Făgăduinţa 
bunurilor viitoare îi leagă mintea de cele ce au să vină, 
uitând şi depăşind pe cele prezente. 

Dacă mintea le uită cu totul pe cele de aici şi se 
străduieşte să le cunoască din ce în ce mai mult pe cele 
viitoare, acesta este semnul că doreşte intens darurile ce i 
se vor da. 

Mare virtute este eliberarea de patimi. însuşi 
Domnul dăruieşte şi statorniceşte această stare a sufletelor 
iubitoare de Dumnezeu. 

Fu sârguincios în viața practică, şi mintea ţi se va 
lumina. Izolarea şi rugăciunea sunt mijloace importante 
pentru dobândirea virtuţii. Curăţesc mintea şi o fac 
înainte-văzătoare. 

Viaţa ascetică cere răbdare şi măreție a sufletului, 
căci duhul iubitor de lume se dezrădăcinează numai prin 
trudă îndelungată. 

Cel ce rabdă cu rugăciune insultele ispitelor 
involuntare, acela devine smerit, vrednic de crezare, 
experimentat. 

Răbdarea cultivă sufletul. Prin aceasta putem 
înfrunta şi eforturile voite, şi ispitele involuntare. 

Nevoinţe duhovniceşti 


Nu trebuie să te dedai la nevoinţe care sunt mai 
presus de puterile tale, ci să te străduieşti încât prietenul 
nostru, trupul, să rămână credincios şi în stare să 
contribuie la întărirea virtuților. 

Să umbli pe calea de mijloc: Să nu te abaţi nici ta 
dreapta, nici la stânga (Proverbe 4, 27). Duhului să-i dai 
cele duhovniceşti, iar trupului cele trupeşti, adică cele 
necesare pentru întreţinerea acestei vieţi trecătoare, după 
cuvântul Domnului: Daţi deci Cezarului cele ce sunt ale 
Cezarului, şi lui Dumnezeu cele ce sunt ale lui Dumnezeu 
(Matei 22,21). 

Să fii îngăduitor cu şinele tău. Să nu-i ceri mai mult 
decât poate. Să rabzi slăbiciunile tale, aşa cum răbdăm 
slăbiciunile aproapelui nostru. Dar să nu te cuprindă 
moleşeala, ci să te îndrepţi mereu spre mai bine. 

Dacă ai mâncat mult sau ai cedat în faţa vreunei 
slăbiciuni, nu te tulbura, nu adăuga o rană lângă altă rană. 
la-o cu curaj pe drumul îndreptării şi străduieşte-te să-ţi 
păstrezi pacea sufletească. 

Dacă trupul s-a istovit de trudă sau de boală, să-l 
întăreşti cu somn, hrană şi apă pe măsură. 

Orice izbândă a noastră în asceză trebuie s-o 
atribuim Domnului şi să spunem cu Profetul: Nu nouă, 
Doamne, nu nouă, ci numelui Tău se cuvine slavă (Psalmi 
113,9). 

Când omul ajunge la vârsta de treizeci şi cinci de 
ani, adică la jumătatea perioadei vieţii pământeşti, are 
nevoie de mari nevoinţe pentru a se menţine pe calea 
dreaptă. Mulţi la vârsta aceasta se abat şi se întorc la 
dorinţele lor păcătoase. „Mulţi au adunat multe în tinereţea 

lor, mărturiseşte Vasile cel Mare. însă la jumătatea vieţii 
n-au îndurat furtuna pe care au ridicat-o împotriva lor 
duhurile viclene, şi le-au pierdut pe toate”. 

Aşadar, pentru a nu fi loviți de o asemenea 
catastrofă, să fim cu luare aminte la şinele nostru, după 
cuvântul lui Isaac ȘŞirul: „Trebuie să ne trăim viaţa ca şi 
când ne-am afla pe o balanţă”. 


Lumina lui Hristos 


Pentru a primi şi a simţi în inima ta lumina lui 
Hristos, trebuie să te rupi pe cât posibil de lucrurile văzute. 
Curăţeşte-ţi mai întâi sufletul prin pocăință, prin fapte 
bune şi prin credința sinceră în lisus cel răstignit, 
închide-ţi ochii trupeşti, cufundă-ţi mintea în inimă şi 
cheamă neîncetat numele Domnului nostru lisus Hristos. 
Atunci, după măsura râvnei şi credinţei față de Cel iubit pe 
care-L chemi, vei găsi mângâiere. Şi această mângâiere te 
va stimula, încât să ceri lumină mai înaltă. 

Când mintea coborâtă în inimă va statornici lucrarea 
aceasta, atunci lumina lui Hristos va străluci şi va lumina 
sălaşul sufletului cu raze dumnezeieşti, cum spune 
Dumnezeu prin gura proorocului Maleahi: Dar pentru voi, 
cei ce vă temeți de numele Meu, va răsări Soarele 
dreptăţii (Maleahi 4, 2). Lumina aceasta este totodată şi 
viață, după cuvântul Evangheliei: întru EI era viață şi 
viața era lumina oamenilor (Matei 1, 4). 

Când omul contemplă lăuntric lumina veşnică, 
mintea lui se curăţeşte de orice închipuire pământească şi 
zadarnică.  Cufundat pe de-a-ntregul în contemplarea 
luminii necreate, le uită pe toate cele palpabile şi nu vrea 
să se mai vadă nici pe sine. Preferă să se ascundă în inima 
pământului, pentru a nu pierde binele cel adevărat, pe 
Dumnezeu. 

Despre lacrimi 


Toţi Sfinţii şi monahii care s-au lepădat de lume au 
plâns toată vremea vieţii lor pentru păcatele lor şi 
nădăjduiau în  mângâierea veşnică, după făgăduinţa 
Mântuitorului: /ericiți cei ce plâng, că aceia se vor 
mângâia (Matei 5, 4). 

Şi noi trebuie să plângem pentru iertarea păcatelor 
noastre. Să ne înduplece la aceasta şi cuvintele 
purtătorului de porfiră: Mergând, mergeau şi plângeau, 
aruncând seminţele lor, dar venind, vor veni cu bucurie 
ridicând snopii lor (Psalmi 125, 6), dar şi cele ale 
Sfântului Isaac Şirul: „Să-ţi uzi faţa cu lacrimi, ca să se 
sălăşluiască înlăuntrul tău Sfântul Duh şi să te spele de 
murdăria păcatelor. Prin lacrimile tale cere milostivire de 
la Domnul, ca să vină aproape de tine”. 

Când plângem în ceasul rugăciunii şi tot aici 
amestecăm şi râsul, asta se datorează răutăţii diavolului. E 
greu să deosebeşti lucrările ascunse şi delicate ale 
vrăjmaşului nostru. 

Când verşi lacrimi de umilinţă, inima ta este 
luminată de razele Soarelui dreptăţii, ale Hristosului şi 
Dumnezeului nostru. 


Pocăinţa 
Cel ce vrea să se mântuiască trebuie să aibă inima 
mereu înfrântă şi gata de pocăință. Jertfa lui Dumnezeu: 


duhul umilit; inima înfrântă şi smerită Dumnezeu nu o va 
urgisi (Psalmi 50, 19). 

Cu o asemenea zdrobire a inimii, omul poate trece 
tară vătămare de cursele viclene ale diavolului. Toate 
strădaniile diavolului au ca scop să tulbure duhul omului şi 
în această stare de tulburare să răspândească zâzania lui, 
precum spune Evanghelia: Doamne, n-ai semănat tu, oare, 
sămânță bună în țarina ta? De unde dar are neshină? lar 
el le-a răspuns: Un om vrăjmaş a făcut aceasta (Matei 13, 
27-28). 

însă când omul se străduieşte să aibă inimă smerită 
şi să-şi păstreze mintea în pace, atunci toate cursele 
vrăjmaşului rămân nelucrătoare. într-adevăr, unde există 
pace în cugete, acolo odihneşte însuşi Dumnezeu: Locul 
Său s-afăcut intru Pace (Psalmi 75, 2). 

începutul pocăinţei se naşte din frica de Dumnezeu 
şi din privegherea înlăuntrul nostru. Frica de Dumnezeu 
naşte trezvia şi trezvia naşte liniştea interioară. Frica de 
Dumnezeu trezeşte conştiinţa adormită, care face sufletul 
să-şi vadă urâţenia ca într-o apă limpede şi liniştită. în 
felul acesta se nasc începuturile şi se statornicesc 
rădăcinile pocăinţei. 

în timpul vieții noastre, prin căderile noastre, 
ofensăm măreția lui Dumnezeu. De aceea trebuie să cerem 
mereu de la Domnul iertarea păcatelor noastre. 

Cineva care a primit harul şi apoi a căzut se poate 
ridica prin pocăință, după cuvântul  Psalmistului: 
Impingându-mă, m-au împins să cad, dar Domnul m-a 
sprijinit (Psalmi 117, 13). Când profetul Natan I-a cercetat 
pe David pentru păcatul lui, acela s-a pocăit imediat şi a 
primit iertarea. 

în aceeaşi categorie intră şi paradigma pustnicului 
care, pe când mergea la apă, a căzut în păcat lângă izvor, 
însă când s-a întors la chilie, s-a pocăit de păcatul lui şi a 
început iarăşi să trăiască la fel ca înainte. Vrăjmaşul i-a 
provocat tulburare. I-a arătat greutatea păcatului său şi 1-a 

spus că e imposibil să fie iertat, străduindu-se în felul 
acesta să-l descurajeze şi să-l depărteze de la asceză. Acela 
însă a rămas statornic. Această întâmplare i-a arătat-o 
Dumnezeu unui Sfânt Părinte. Şi i-a poruncit să-l 
încurajeze pe fratele care păcătuise, pentru a birui în lupta 
cu diavolul. 

Când ne pocăim sincer pentru păcatele noastre şi ne 
întoarcem la Hristos cu toată inima, atunci Acela se 
bucură, face praznic şi-i cheamă pe toţi îngerii spre a le 
arăta drahma regăsită, adică icoana Lui împărătească. O ia 
pe umeri pe oaia rătăcită şi o duce înapoi la Tatăl Său. 
Dumnezeu aşează sufletul celui pocăit să locuiască în 
locaşul celor binecuvântaţi, împreună cu aceia care 
niciodată nu s-au depărtat de Acesta. 

Aşadar să ne întoarcem grabnic la Preamilostivul 
Dumnezeu. Să nu deznădăjduim pentru păcatele noastre 
grele şi nenumărate. Deznădăjduirea este cea mai mare 
bucurie a diavolului. După Sfânta Scriptură, este păcat de 
moarte: „Dacă moliciunea şi trândăvia nu-ţi vor sta 
împotrivă, scrie Sfântul Varsanufie, trebuie să te minunezi 
şi să-L slăveşti pe Dumnezeu pentru faptul că din păcătos 
te-a făcut drept". 

Pocăinţă este, printre altele, şi faptul de a nu repeta 
păcatul. Aşa cum pentru fiecare boală există leac, la fel şi 
pentru fiecare păcat există pocăinţa. 

la-o deci pe calea pocăinţei fără şovăieli. Aceasta va 
mijloci pentru tine înaintea lui Dumnezeu. 


Postul 


Post înseamnă nu numai să mănânci rar, dar să 
mănânci şi puţin. Nu numai să mănânci o dată pe zi, dar şi 
să nu mănânci mult. Postitorul care aşteaptă până în ceasul 

stabilit al mesei, dar la masă se înfruptă cu neostoită 
satisfacţie, este lipsit de cuminţenie. 

Când mâncăm, să fim cu luare aminte şi la lucru 
acesta, adică să nu alegem mâncărurile gustoase. Aceasta 
este o însuşire a animalelor. Când refuzăm să mâncăm, o 
facem spre a smeri membrele trupeşti care se revoltă şi 
pentru a da libertate mişcărilor duhului. 

Postul adevărat nu constă doar în a istovi trupul, dar 
şi în a-1 da celui înfometat pâinea pe care ai vrea să o 
mănânci tu. 

Mântuitorul nostru lisus Hristos, înainte de a începe 
lucrarea pentru izbăvirea neamului omenesc, s-a întărit cu 
post îndelungat. Toţi asceţii, când au început să-l slujească 
Domnului, s-au înarmat cu postul. Au început drumul 
crucii prin post. Şi îşi măsurau sporul în asceză prin sporul 
pe care-l aveau la post. 

Oamenii sfinţi nu începeau dintr-o dată postul sever. 
Treptat şi încet-încet deveneau în stare să mănânce hrană 
sărăcăcioasă. Sfântul Dorotei l-a obişnuit pe ucenicul său 
Dositei să ţină post luându-i încet-încet pâinea de la masă, 
încât de la două kilograme pe zi ajunsese să-i fie suficient 
un sfert de kilogram. 

E uimitor că, după toate acestea, sfinţii postitori nu 
cunoşteau istovire. Erau mereu ageri, puternici şi gata de 
lucru. Bolile lor erau rare, iar viaţa îndelungată. 

Cu cât trupul postitorului slăbeşte şi se subţiază, cu 
atât viața sa duhovnicească se desăvârşeşte şi devine 
primitor de minuni. Atunci duhul lucrează ca într-un trup 
nematerial. Simţurile exterioare sunt pecetluite şi mintea 
se depărtează de pământ, se ridică la cer şi se cufundă pe 
de-a-ntregul în contemplarea lumii duhovniceşti. 

Cu toate acestea, nu poate oricine să-şi impună 
canonul sever al postirii absolute sau să se lipsească de tot 
lucrul care ar putea să-i ostoiască slăbiciunea trupească. 

Să te hrăneşti în fiecare zi atâta încât trupul, întărit 
fiind, să devină prieten şi ajutor al sufletului în dobândirea 
virtuţii. Altfel, slăbirea trupului poate provoca şi slăbirea 
sufletului. Miercurea şi vinerea, şi îndeosebi în timpul 
celor patru mari posturi ale anului, să mănânci o dată pe 
zi, după exemplul Părinților, şi îngerul Domnului te va 
ocroti. 


Paza inimii 


Trebuie să ne păzim mereu inima curată de cugete 
necuviincioase şi de impresii, după cuvintele grăitorului de 
pilde: Păzeşte-ţi inima ta cu toată sârguinţa (Pilde 4, 23). 

Din păzirea continuă a inimii izvorăşte curăţia, care 
este necesară pentru a-L vedea pe Domnul, precum ne 
încredinţează Adevărul cel veşnic: /Fericiți cei curați cu 
inima, că aceia vor vedea pe Dumnezeu (Matei 5, 8). 

Orice lucru de preţ pe care l-ai dobândit, păzeşte-l ca 
pe o comoară în inima ta şi nu-l vădi dacă nu e nevoie. 
Altfel, se expune primejdiei vrăjmaşilor văzuţi şi nevăzuţi. 
Nu descoperi oricui secretele inimii tale. 


îndelunga vorbire 


îndelunga vorbire este suficientă pentru a împrăştia 
pacea sufletească a unui om duhovnicesc. 

Cel mai trist dintre toate este că îndelunga vorbire 
poate stinge focul pe care Domnul a venit să-l aprindă pe 
tărâmul inimii omului. Sfântul Isaac Şirul scrie: „Nimic nu 
stinge atât de grabnic focul pe care l-a aprins Sfântul Duh 
în inima omului decât discuţia şi îndelunga vorbire, în 
afara cazului în care se face cu fraţi duhovniceşti şi are ca 

şI conţinut cunoaşterea lui Dumnezeu şi apropierea noastră 
de EI". 

Să te fereşti mai ales de discuţiile cu femeile. O 
lumânare, chiar dacă este stinsă, se va topi când se află 
între altele aprinse. La fel se întâmplă şi cu inima 
monahului: fără ca el să înţeleagă, se va istovi din 
discuţiile cu femei. 

Discuţiile cu femei, chiar dacă ar avea conţinut 
ziditor de suflete, pot infiltra în inima monahului cugete 
viclene. în felul acesta trupul, poate rămâne curat, dar 
sufletul se va murdări. Ce lucru e mai dur ca o piatră? Ce e 
mai moale decât apa? însă frecarea continuă învinge şi 
firea. Aşadar dacă o fire tare, aproape neînfrântă, poate fi 
biruită de cel mai moale lucru, cum e posibil să nu fie 
învinsă şi preschimbată slaba voinţă omenească de către o 
discuţie îndelungată?" 

îndepărtează-te deci de îndelunga vorbire, ca să-ţi 
păzeşti sufletul. Omul cu minte aduce linişte (Proverbe Il, 
12). Cel ce-și păzeşte gura, sufletul şi-l păzeşte ( Proverbe 
13.33); 


Stările sufletului 


Când omul primeşte ceva dumnezeiesc, inima 1 se 
bucură. Când primeşte ceva diavolesc, inima 1 se tulbură. 

Când inima creştinului primeşte ceva de la 
Dumnezeu, nu mai caută să se încredinţeze pe altă cale 
străină că acel lucru provine de la Domnul. Prin însăşi 
această lucrare se convinge că a primit ceva ceresc. Și asta 
pentru că simte roadele Duhului - dragostea, bucuria, 
pacea,  îndelunga-răbdare, bunătatea, facerea de bine, 
credința,  blândeţea,  înfrănarea,  curăţia (Galateni 4, 22- 
23). 

Și chiar dacă diavolul s-ar preschimba în înger de 
lumină sau i-ar insufla omului cugete care par bune, inima 
totuşi va simţi ceva necurat, o tulburare a cugetelor şi o 
confuzie a simţurilor. Sfântul Macarie Egipteanul explică: 

„Chiar dacă satana va reuşi să arate vedenii 
luminoase, totuşi, cu nici un chip nu va putea produce o 
stare de pace în inimă. Prin acest semn se cunosc lucrările 
lui". 

Aşadar, din stările diferite ale inimii poate omul să 
priceapă ce este de la Dumnezeu şi ce de la diavol. „Din 
starea sufletească, notează Sfântul Grigorie Sinaitul, poţi 
cunoaşte dacă lumina apărută în sufletul tău este 
dumnezeiască ori satanică." 


Bolile 


Trupul este robul sufletului. Sufletul este împăratul. 
Deseori mila lui Dumnezeu îngăduie ca trupul să ile lovit 
de boli. în felul acesta, patimile slăbesc şi omul îşi revine. 
Uneori, însă, însăşi boala trupului provine din patimi. 

După Sfântul Vasile cel Mare, dacă îndepărtăm 
păcatul, vor pleca şi bolile. „De unde provin bolile? Dar 
vătămările trupeşti? Domnul a creat trupul, dar nu şi boala. 
A creat sufletul, dar nu şi păcatul. Ce este mai folositor şi 
mai necesar decât toate? Unirea cu Dumnezeu şi trăirea 
împreună cu El prin mijlocirea dragostei. Dacă pierdem 
această dragoste, ne vom îndepărta de lângă El şi astfel 
vom cădea în diferite boli." 

Dacă rabzi boala cu mulţumire, ea va deveni pentru 
tine pricină de cunună. 

Un stareţ care suferea de ascită le spunea fraților 
care mergeau să-l îngrijească: Părinților, rugați-vă ca 
sufletul meu să nu fie lovit de o boală asemănătoare. Cât 

despre boala trupească, Il rog pe Dumnezeu să nu mă 
vindece îndată, căci chiar dacă omul nostru cel din afară 
se trece, cel dinăuntru însă se iînnoieşte din zi în zi (Ul 
Corinteni 4, 16). 


Milostenia 


Trebuie să fim milostivi faţă de cei săraci şi trişti. 
Părinţii, luminătorii Bisericii, le purtau mult de grijă 
acestora. 

Să ne luptăm din toate puterile noastre pentru a 
împlini această poruncă dumnezeiască: Fiți  milostivi, 
precum şi Tatăl vostru este milostiv (Luca 6, 36) şi Milă 
voiesc, iar nujertfă (Matei 9, 13). 

Cei înţelepţi dau atenţie acestor cuvinte, pe când cei 
lpsiţi de minte rămân nepăsători. De aceea, şi răsplata va 
fi pe măsură, precum s-a spus: Cel ce seamănă cu 
zgârcenie, cu zgârcenie va şi secera, iar cel ce seamănă 
cu dărnicie, cu dărnicie va şi secera (IL Corinteni 9, 6). 

Pilda Sfântului Petru vameşul ne îndeamnă să fim 
milostivi către săraci. Acela, pentru o bucată de pâine pe 
care a dat-o unui sărac, a primit iertarea tuturor păcatelor 
sale, după cum 1 s-a arătat în vedenie. Şi cea mai mică 
milostenie cântăreşte mult în drumul nostru spre câştigarea 
împărăției lui Dumnezeu. 

Trebuie însă să făptuim milostenia cu toată inima 
noastră, după cum învaţă Sfântul Isaac Şirul: „înainte de a 
da milostenie cuiva care o cere, priveşte-l cu ochi veseli şi 
mângâie-l în necazul lui cu vorbe blânde”. 

Cugetele necurate 


Trebuie să ne străduim încât să rămânem neîntinaţi 
de  cugetele murdare, mai ales când ne rugăm lui 
Dumnezeu, căci nu putem amesteca mireasma cu 
duhoarea. 

Din acest motiv trebuie să respingem încă de la 
început încercarea de intrare a cugetelor şi dorințelor 
păcătoase şi să le îndepărtăm din regiunea inimii noastre. 
Atâta vreme cât fiii Babilonului, adică dorinţele trupeşti şi 
cugetele viclene, sunt prunci, trebuie să-i lovim şi să-i 
ucidem pe piatra care este Hristos. îndeosebi trebuie să ne 
luptăm cu următoarele trei patimi: îmbuibarea pântecelui, 
iubirea de arginți şi slava deşartă. Cu patimile acestea s-a 
încumetat diavolul să-L ispitească chiar şi pe Hristos, când 
îşi terminase nevoinţa din pustie. 

Diavolul pândeşte din ascunziş ca leu! din culcuşul 
său (Psalmi 9, 29) şi ne întinde pe furiş cursele cugetelor 
necurate şi necuvioase. Noi însă, îndată ce le vedem, 
trebuie să le distrugem prin gânduri folositoare şi prin 
rugăciune. 

E nevoie de mare priveghere în ceasul psalmodiei, 
încât mintea să fie în armonie cu inima şi cu gura, şi sănu 
se amestece duhoarea păcatului cu mireasma rugăciunii. 
Domnul izgoneşte de la faţa Lui inima care are cugete 
necurate. Legea lui Dumnezeu spune: Să nu ari cu bou şi 
cu asin la un loc (Deuteronumul 22, 10), adică să nu te 
rogi când mintea ta este înrobită de cugete curate şi 
necurate. Să-l urmăm pe David, care zice: în dimineţi i-am 
UCIS pe toți păcătoşii pământului, pentru ca din cetatea 
Domnului să-i  nimicesc pe cei ce lucrează fărădelegea 
(Psalmi 100, 8). Legea interzicea ca cineva întinat să intre 

în cetatea Domnului. Cetatea aceasta suntem noi, 
Ierusalimul este înlăuntrul nostru. Păcătoşii pământului 
sunt cugetele viclene care vor să ne pătrundă în inimă. 

Să  strigăm împreună cu el la Domnul: 
îndepărtează-mi sufletul de la faţa lor cea rea (Psalmi 34, 
17) şi risipeşte neamurile care voiesc războaie (Psalmi 67, 
31), pentru a auzi şi noi întru necaz M-ai chemat şi te-am 
izbăvit (Psalmi 80, 7). 

Neîncetat, zi şi noapte să plângem cu lacrimi în faţa 
bunătăţii lui Dumnezeu, pentru a curăți inima noastră de 
tot cugetul cel rău. Astfel vom putea să umblăm cu 
dreptate pe drumul spre mântuire şi să-l oferim lui 
Dumnezeu din mâini curate darurile ascultării noastre. 

Duhul cel necurat poate avea influenţă puternică 
numai către cei împătimiţi. E de folos însă să ne rugăm la 
Domnul, încât să stingă scânteia patimii îndată ce va 
apărea, înainte de a apuca să se transforme în flacără. 


Răbdarea şi smerenia 


Suntem mereu datori să răbdăm orice lucru cu 
recunoştinţă, din iubire pentru Dumnezeu. Viaţa noastră 
durează doar o clipă, în comparaţie cu veşnicia. De aceea, 
cum spune Apostolul, suferințele din vremea de acum nu 
au nici 0 însemnătate faţă de mărirea care ni se va 
descoperi (Romani 8, 18). 

Când vrăjmaşul te necăjeşte, rabdă în tăcere şi 
deschide-ţi inima către Domnul. 

Când cineva te umileşte sau te  nedreptăţeşte, 
străduieşte-te pe toate căile să-l ierți, după cuvântul 
evanghelic: de la cel care ia lucrurile tale, nu cere înapoi 
(Luca 6, 30). 

Când ceilalți ne insultă, trebuie să ne considerăm pe 
noi nevrednici de laudă, căci dacă am fi fost vrednici ne-ar 
lăuda. 

Trebuie să ne smerim totdeauna şi în faţa tuturor, 
după cum învaţă Isaac Şirul: „Smereşte-te şi vei vedea 
slava lui Dumnezeu înlăuntrul tău”. 

Să iubim deci smerenia şi vom vedea slava 
dumnezeiască. Acolo unde există smerenie, slava lui 
Dumnezeu se va da din belşug. în locul unde nu există 
lumină, toate sunt întunecate. Când omul nu are smerenie, 
nu există nimic înlăuntrul lui. Acolo stăpâneşte 
întunericul. 

Ceara de sigiliu, dacă nu se încălzeşte şi înmoaie, nu 
poate primi pecetea. Aşa şi sufletul, dacă nu este încercat 
prin trudă şi boli, nu poate primi pecetea virtuţii. 

Când diavolul L-a lăsat pe Domnul, îngerii s-au dus 
să-L slujească. Chiar dacă în ceasul ispitei, îngerii se 
îndepărtează puţin, totuşi nu se află la mare distanţă de 
noi. Vor veni degrabă şi ne vor sluji cu cugete 
dumnezeieşti, cu evlavie şi mângâiere. 

Sufletul, prin  nevoinţa răbdării, dobândeşte şi 
celelalte virtuţi. De aceea şi proorocul Isaia zice: Dar cei 
ce-L aşteaptă pe Dumnezeu îşi vor împrospăta puterea; ca 
vulturii se vor întraripa, vor alerga şi nu vor osteni, vor 
merge şi nu vor flămânzi (Isaia 40, 31). 

Aşa a răbdat şi smeritul David şi nu s-a mâniat când 
Şimei îl blestema şi arunca cu pietre în el zicând: Pleacă, 
pleacă, tu, om al vărsărilor de sânge şi om nelegiuit! însă 
Abişai s-a înfuriat şi a spus: De ce-l blestemă acest câine 
mort pe stăpânul meu, regele? Mă duc chiar acum să-i iau 
capul! Dar David l-a oprit zicându-i: /ăsați-l să blesteme; 
că dacă Domnul i-a spus lui să-l blesteme pe David [...], 
dacă Domnul îmi va vedea umilirea, îmi va răsplăti cu 
bine pentru blestemul lui de astăzi Ul Regi 16, 7-12). lar 

după aceca a cântat: L-am așteptat, pe Domnul L-am 
aşteptat, şi El a luat aminte la mine şi mi-a auzit 
rugăciunea (Psalmi 39, 1). 

Cuptorul cearcă vasele olarului; cercarea omului e 
în voroava lui (înţ. lui Isus Sirah 27, 5). Vai vouă, celor ce 
v-aţi pierdut răbdarea! Ce veţi face când Domnul vă va 
cerceta? (înţ. lui Isus Sirah 2, 14). 

Când un părinte iubitor îl vede pe fiul său în 
necumințenie, îl pedepseşte. Iarăşi, când vede că s-a 
împuţinat la suflet şi că săvârşeşte cu trudă pedeapsa, 
atunci îl mângâie. Aşa se poartă cu noi şi Bunul 
Dumnezeu, Părintele nostru. Foloseşte totul pentru 
mântuirea noastră, atât mângâierea cât şi pedeapsa, în 
marea Lui iubire de oameni. 

Dar şi noi, atunci când încercăm vreun necaz, trebuie 
să-l mulţumim lui Dumnezeu, ca nişte fii buni ai răbdării. 
Dacă-l mulţumim doar pentru cele bune, ne vom asemăna 
cu iudeii cei nerecunoscători. Aceia, când s-au înfruptat în 
pustie eu masa minunată, ziceau că Hristos este cu 
adevărat prooroc şi voiau să-L proclame rege. însă când 
le-a spus: Lucrați nu pentru mâncarea cea pieritoare, ci 
pentru mâncarea ce rămâne întru viaţa veşnică, aceia au 
răspuns: Dar ce minune faci tu?... Părinţii noştri au 
mâncat mană în pustie (loan 6, 27-30-31). Aşadar celor 
nerecunoscători li se potrivesc cuvintele psalmului: în 
cinste fiind, n-au înțeles şi în veac nu vor vedea lumină 
(Psalmi 48, 19-20). 

De aceea şi Apostolul lacob ne învaţă: 7oată 
bucuria să v-o puneţi în seamă, fraţilor, când daţi de 
felurite ispite, ştiind că încercarea credinţei voastre naşte 
răbdarea; dar răbdarea să-şi aibă lucrare desăvârşită. Şi 
adaugă: Fericit bărbatul care rabdă ispita; fiindcă la 
capătul încercării va primi cununa vieţii (lacob 1, 2-4-12). 

lubirea faţă de aproapele 


Cu aproapele nostru trebuie să ne purtăm prieteneşte, 
încât nici cu privirea să nu-l supărăm. 

Când ne scârbim de cineva sau îl insultăm, atunci 
simţim ca şi când am avea o piatră pe inimă. 

Când celălalt este tulburat ori deznădăjduit, suntem 
datori să-l încurajăm cu vorbe de dragoste. 

„Dacă fratele tău a păcătuit, acoperă-l cu haina ta", 
ne povăţuieşte Isaac Şirul. 

Toţi, de altfel, avem nevoie de mila lui Dumnezeu, 
după cum se cântă în biserică: „De n-ar fi Domnul cu noi, 
cine ar fi în stare să se păzească de vrăjmaşul şi de 
ucigaşul de oameni?" 

In relaţia noastră cu ceilalţi trebuie să fim cinstiţi şi 
sinceri - atât cu vorba, cât şi cu fapta. Altfel, viaţa noastră 
va fi tară de folos. 

Suntem datori să-i iubim pe ceilalți nu mai puţin 
decât pe noi înşine, după porunca Domnului: Să iubeşti pe 
aproapele tău ca pe tine însuţi (Luca 10, 27). 

Insă iubirea de aproapele nu trebuie să depăşească 
hotarele şi să ne abată de la ţinerea primei şi principalei 
porunci, adică cea a iubirii de Dumnezeu. Cel ce-și iubeşte 
pe tatăl său ori pe mama sa mai mult decât pe Mine, nu 
este vrednic de Mine; cel ce-şi iubeşte pe fiul său ori pe 

fiica sa mai mult decât pe Mine, nu este vrednic de Mine 
(Matei 10, 37). Aşa învaţă Domnul. 

Despre această chestiune, Sfântul Dimitrie al 


Osândirea aproapelui 
şi neţinerea de minte a răului 


Să nu judeci pe nimeni, chiar dacă îl vezi cu oc 
păcătuind. Domnul spune: Nu judecați, ca să 1 
judecaţi (Matei 7, 1). lar Apostolul Pavel: Cine ești 1 
ce judeci pe servul altuia? Pentru stăpânul său stă 
picioare sau cade. Dar se va ţine în picioare, căci D 
are putere să-lfacă să stea drept (Romani 14, 4). D 
judecăm pe fraţii noştri? întrucât nu ne străduim 
cunoaştem pe noi. Când cineva se  preocup 
cunoaşterea sinelui său, nu mai apucă să-i obser 
ceilalți. Osândeşte-te pe tine şi vei înceta să-i jude 
ceilalți. 

Să judeci fapta rea, nu pe cel care a săvâ 
Trebuie să ne considerăm pe noi mai păcătoşi dec: 
Trebuie să iertăm orice rău făcut de aproapele şi să-l 
doar pe diavol, care l-a târât spre acesta. 

Se întâmplă uneori să ni se pară că cineva a s; 
o faptă rea. în realitate însă fapta aceasta poate fi 
deoarece se face cu intenţie bună. Uşa pocăinţe 
deschisă pentru toţi, şi nu ştim cine va trece primul ] 
- tu sau cel pe care-l osândeşti? 

„Când îl osândeşti pe aproapele tău, învaţă € 
Antioh, atunci eşti judecat şi tu împreună cu el 
fapta de care îl judeci. Judecata şi osândirea nu ne : 


Să avem mereu în minte cuvintele Apostolului: Ce/ 
căruia i se pare că stă-n picioare să ia seama să nu cadă 
(| Corinteni 10, 12). Căci nu se ştie cât timp vom putea 
rămâne în virtute. David, care cunoştea acest lucru din 
experiență, spune aşa: Zis-am eu întru îmbelşugarea mea: 
„In veac nu mă voi clinti! [...] dar dacă Tu Ţi-ai întors 
fața, eu m-am tulburat" (Psalmi 29, 7-8). 

Când cineva te insultă în orice fel, nu trebuie să te 
răzbuni pe el, ci dimpotrivă, să-l ierți din toată inima. Şi 
dacă inima ta se împotriveşte, s-o îmbunezi, având 
credinţă în cuvintele Domnului: De nu veți ierta oamenilor 
greşalele lor, nici Tatăl vostru nu va ierta grefatele 
voastre (Matei 6, 15) şi Rugaţi-vă pentru cei ce vă vatămă 
şi vă prigonesc (Matei 5, 44). 

Nu trebuie să păstrăm în inima noastră răutate sau 
ură faţă de celălalt, chiar dacă ne duşmăneşte. Suntem 
datori să-l iubim şi pe cât putem să-i facem bine, după 
învăţătura Domnului: Jubiţi pe vrăjmaşii voştri [...], faceţi 
bine celor ce vă urăsc (Matei 5, 44). 

Dacă ne luptăm din toată puterea să împlinim 
porunca aceasta, atunci vom putea să nădăjduim că în 
inima noastră va străluci lumina dumnezeiască, care ne va 
lumina calea spre Ierusalimul Ceresc. 

Să voim a ne asemăna cu fiii cei iubiţi ai lui 
Dumnezeu. Să urmăm blândeţea lui David, despre care 
Preabunul Dumnezeu a spus că a găsit om care-i este 
plăcut şi care ţine toate poruncile Sale. 

Aşa se exprimă faţă de David, cel neţinător de minte 
al răului şi bun cu vrăjmaşii lui. De aceea şi noi, în nici un 
chip nu trebuie să ne răzbunăm pe fratele nostru, dacă 
vrem, cum zice Sfântul Antioh, să nu întâlnim piedici în 
ceasul rugăciunii. 

Legea porunceşte să ne îngrijim de dobitoacele 
vrăjmaşului. Despre lov, însuşi Dumnezeu a dat mărturie 

că este om lipsit de răutate. Iosif nu s-a răzbunat pe fraţii 
săi, care au plănuit să-l omoare. Abel s-a dus la fratele său 
Cain cu simplitate şi tară bănuieli. 

După cum mărturiseşte cuvântul lui Dumnezeu, toţi 
Sfinţii au trăit lipsiţi de răutate, leremia, convorbind cu 
Domnul, spune despre israeliți: Plăti-voi oare binele cu 
răul?[...]  Adu-Ți aminte că [i-am stat înainte ca să 
grăiesc spre binele lor (leremia 18, 20). Dumnezeu ne-a 
dat poruncă să avem vrăjmăşie numai împotriva şarpelui, 
care l-a amăgit de la început pe om şi l-a izgonit din Rai, 
adică împotriva diavolului celui ucigător de oameni. 
Domnul a mai dat de asemenea poruncă să avem 
vrăjmăşie împotriva  madianiţilor, adică a duhurilor 
necurate ale desfrânării şi mândrei cugetări, care sădesc în 
inimă cugete necurate. 

Măsura virtuţii şi înţelepciunii este să lucrăm mereu 
cu discernământ şi neţinere de minte a răului, fară viclenie 
şi gânduri ascunse. 


Grija pentru cele necesare traiului 


Grija excesivă pentru lucrurile necesare traiului este 
caracteristică omului  necredincios şi celui puţin 
credincios. Vai de noi dacă ne îngrijim singuri pentru 
şinele nostru şi nu ne sprijinim nădejdea în Dumnezeu, 
Care ne poartă de grijă. 

Dacă nu-l atribuim Lui bunătăţile de care ne 
bucurăm în viaţa de acum, cum putem aştepta de la El 
bunătăţile pe care ni le-a făgăduit pentru viaţa viitoare? Să 
nu fim atât de puţin credincioşi, ci să punem în practică 
porunca Mântuitorului: Căutaţi mai întâi împărăția lui 
Dumnezeu [...], şi toate acestea vi se vor adăuga (Matei 6, 
33). 


347 


Ne este de folos să nesocotim cele ce nu sunt ale 
noastre, adică lucrurile trecătoare şi pieritoare, şi să dorim 
ceea ce este al nostru, adică cele nestricăcioase şi 
nemuritoare. Când vom deveni nestricăcioşi şi nemuritori, 
ne vom bucura de slava lui Dumnezeu precum Apostolii în 
timpul Schimbări la Faţă a Mântuitorului, şi ne vom 
învrednici să ne unim cu El în chip suprafiresc, precum 
puterile cereşti, cum zice Sfânta Scriptură: fiindcă sunt la 
fel cu îngerii şi Suntfii ai lui Dumnezeu, fiindfii ai învierii 
(Luca 20, 36). 

Am întâlnit un om, spune Ecclesiastul, stăpânit de 
grija bunurilor materiale, lucru ce l-a dus spre rău, căci 
bogăţia lui s-a pierdut în griji şi necazuri. Astfel şi-a 
petrecut toată viaţa în jale şi deznădejde, întru mare 
tulburare, boli şi nenorociri (Cf. Ecclesiastul 5, 12-13-16). 


Tristeţea 


Tristeţea, după cum spun Părinţii, se apropie de 
monah mai ales în timpul amiezii. li provoacă o asemenea 
tulburare, încât nu mai suportă nici locaşul său, nici pe 
fraţii care-l înconjoară. Renunţă la studiu, cască des şi este 
cuprins de o puternică poftă de mâncare. 

Demonul  tristeţii, după saturarea pântecelui, îi 
şopteşte monahului să iasă din chilie şi să discute cu 
cineva, fiindcă doar aşa va scăpa de asta. Şi monahul, când 
este biruit, seamănă cu o frunză pălită care se linişteşte 
pentru puţin şi începe iar să se clatine într-o parte şi în 
alta. Dacă demonul acesta nu reuşeşte să-l scoată pe 
monah din chilie, se străduieşte să-i risipească mintea în 
ceasul rugăciunii şi studiului. „Asta, îi zice, nu e bine aici, 
cealaltă nu e la locul ei. Trebuie să faci ordine!”. Şi îi 

impune toate acestea pentru ca mintea lui să se ocupe cu 
lucruri nefolositoare. 

Această boală, după cum ştiu din experienţă 
personală, provine din puţina credinţă, din trândăvie şi din 
îndelungă vorbire, şi se vindecă prin rugăciune, stăruință 
în lucrarea rogodelei, studiul cuvântului lui Dumnezeu, 
răbdare şi evitarea îndelungii vorbiri. 

E cu neputinţă ca monahul începător să evite 
războiul cu ea, pentru că mai întâi aceea se va grăbi să-l 
atace. Şi pentru ca cineva să nu apuce să fie atacat de ea, 
trebuie mai înainte de toate să îndeplinească ascultările 
care-i sunt încredințate, cu precizie şi fără vorbe de 
împotrivire. Când preocupările lui vor intra în ordine, 
atunci tristeţea nu va mai găsi loc în inima sa. Se 
întristează doar aceia ale căror lucrări nu au o ordine. 
Aşadar, ascultarea este cel mai bun leac pentru această 
boală. 

Când tristeţea te atacă şi-ţi spune: „De ce te chinui 
atât de mult? E păcat să-ţi omori trupul", răspunde-i aşa: 
„îmi omor trupul pentru că nu suport să trăiesc în 
necurăţie! Prefer moartea trupului, spre a evita moartea 
sufletului. Mai bine să mor curat decât să trăiesc în păcat, 
îmi omor patimile trupeşti, pentru a nu-L mânia pe 
Domnul. Rabd ispita pentru a nu fi lipsit de nădejdea 
cerului. Ce valorează viaţa mea departe de Dumnezeu? Şi 
cum se va afla Dumnezeu în viața mea, când eu îl mânii?" 

Tristeţea duce la o stare atât de nesuferită şi 
chinuitoare, încât omul preferă să leşine sau să moară. 
Păzeşte-te de duhul tristeţii, căci de la el încep toate relele. 

„Există două feluri de tristeţe, zice Sfântul 
Varsanufie. Prima este firească şi provine din slăbiciune, 
iar cealaltă provine de la demoni. Dacă vrei s-o deosebeşti 
pe cea diavolească, o vei vedea venind în ceasul când 
trebuie să te odihneşti. Şi în general, când vrei să faci vreo 

lucrare, tristeţea te face s-o laşi înainte de a o începe bine. 
Tu însă nevoieşte-te prin rugăciune şi vezi-ţi de lucrarea ta 
cu răbdare. Atunci vrăjmaşul, văzând că te rogi îndeosebi 
pentru asta, se depărtează, căci nu vrea să-ţi dea pricină de 
rugăciune". 

Când Dumnezeu vrea ca omului să i se întâmple o 
mare încercare, după cum scrie Isaac Şirul, îngăduie să 
cadă în mâinile  împuţinării sufleteşti.  împuţinarea 
sufletească îi provoacă tristeţe intensă, iar tristeţea îi 
provoacă o stare de întunecare sufletească, care este o 
pregustarea a gheenei. Urmează duhul patimii, care naşte o 
mulțime de ispite: tulburare, mânie, mustrări, reproşuri, 
cugete murdare, mutări dintr-un loc în altul şi altele 
asemenea. Dacă vrei să afli cauza, îți voi răspunde că este 
trândăvia ta, pentru că nu te interesezi să cauţi un leac 
pentru vindecare. Leacul care îți va asigura degrabă 
mângâiere sufletească este unul singur - smerita cugetare. 
Cu nimic altceva nu va putea omul să spargă zidul acestei 
răutăţi. 


Mâhnirea 


Când mâhnirea cuprinde sufletul, îl umple cu durere 
şi supărare. Nu-l lasă să se roage cu căldură şi să studieze 
Sfintele Scripturi cu luare aminte. De asemenea îl lipseşte 
de blândeţe şi îngăduinţă în întâlnirile pe care le are cu 
frații şi îl face să respingă orice discuţie. Mâhnirea îl 
întristează mult şi îi istoveşte pe om. 

Când sufletul se umple de mâhnire, începe să-şi iasă 
din fire. Omul atunci nu poate nici să primească liniştit o 
povaţă bună, nici să răspundă calm la întrebările care 1 se 
pun. îi evită pe ceilalți, ca şi când ei ar fi răspunzători 
pentru starea lui, şi nu poate înţelege că pricina bolii se 

află înlăuntrul său. Mâhnirea este un vierme al inimii, 
vierme ce o roade pe mama ce l-a născut. 

Omul mâhnit nu-şi mişcă mintea spre contemplare şi 
niciodată nu poate săvârşi rugăciune curată. 

Cel ce a biruit patimile a biruit şi mâhnirea. Insă cel 
ce este biruit de patimi nu va putea evita legăturile 
mâhnirii. Aşa cum un bolnav se observă după culoarea 
feţei sale, la fel şi cel stăpânit de patimi se deosebeşte prin 
mâhnire. 

Cel ce iubeşte lumea este imposibil să nu se 
mâhnească. Dar cel ce o nesocoteşte este pururea vesel. 


De/nădejdea 


„Există deznădejde, după loan Scărarul, care provine 
din mulțimea păcatelor, mustrarea conştiinţei şi mâhnire 
nesuferită. Atunci sufletul, plin de răni şi suferind dureri 
de nedescris de pe urma acestora, se cufundă în 
deznădejde adâncă. Există însă şi alt fel de deznădejde, 
care provine din mândrie şi trufie, adică atunci când cel 
care a păcătuit, având o părere de sine foarte înaltă, crede 
că nu ar fi trebuit să cadă într-un asemenea păcat. 
Deznădejdea cea dintâi îl aruncă pe om în toate relele, fără 
deosebire, iar cea de-a doua îl împinge la nevoinţe 
excesive, lucru vătămător. Prima se tămăduieşte prin 
înfrânare şi nădejde bună, iar cea de-a doua prin smerenie 
şI evitarea osândirii aproapelui." 

Domnul se îngrijeşte de mântuirea noastră. însă 
diavolul cel ucigător de oameni se luptă să-l aducă pe om 
la deznădejde. Sufletul puternic şi statornic nu 
deznădăjduieşte când dă de greutăţi, oricare ar fi acestea. 
Trădătorul luda era laş şi neîncercat în război. Văzând 
vrăjmaşul deznădejdea lui, l-a războit şi l-a condus la 

spânzurătoare. Petru însă, piatra cea statornică, era 
încercat în război. Când a căzut în păcat n-a deznădăjduit, 
ci a vărsat lacrimi amare din inima lui rănită. Văzându-le 
vrăjmaşul, a fugit departe de el, scoțând răcnete de durere, 
ca şi când l-ar fi ars cu jăratec pe ochi. 

Aşadar fraților, învaţă Sfântul Antioh, când ne atacă 
deznădejdea, să nu cedăm, ci, întăriți şi înconjurați de 
lumina credinței, să-i spunem cu mult curaj duhului 
viclean: „Ce legătură există între noi, înstrăinatule de 
Dumnezeu, căzutule din cer, robule viclean? Nu ne poţi 
face nimic. Peste noi, ca de altfel peste toate făpturile, are 
putere doar Hristos, Fiul lui Dumnezeu. înaintea Lui am 
păcătuit, înaintea Lui vom fi judecaţi. Tu, mizerabilule, 
fugi departe de noi! Luând putere de la Sfânta Cruce a Lui 
îți vom zdrobi capul cu chip de şarpe”. 

Să ne rugăm cu evlavie: 

„Stăpâne, Doamne al cerurilor şi al pământului, 
împărate veşnice, binevoieşte să mi se deschidă şi mie 
uşile pocăinţei, încât cu durere în inimă să mă rog Ţic, 
singurului Dumnezeu adevărat, Părintele Domnului nostru 
Iisus Hristos, lumina lumii. Primeşte, Preamilostive, 
rugăciunea mea. N-o depărta de la Tine. artă 
nenumăratele mele păcate. Auzi rugăciunea mea şi 
iartă-mi orice rău pe care l-am săvârşit. îți cer odihnă şi nu 
o aflu, căci conştiinţa mă mustră. Tânjesc după pace, dar 
pace nu am din pricina mulțimii fărădelegilor mele. 

Auzi, Doamne, inima mea care Te cheamă. Nu privi 
la faptele mele cele rele. Ia aminte la boala sufletului meu 
şi grăbeşte a mă vindeca de apăsătoarele mele răni. Dă-mi 
vreme pentru a mă pocăi, cu mila iubirii Tale de oameni. 
Izbăveşte-mă de patimi. Nu mă judeca după dreptatea Ta. 
Nu-mi răsplăti mie după faptele mele, ca să nu pier întru 
totul. 

Auzi-mă, Doamne, căci am căzut în deznădejde. 
Pierzând toată nădejdea şi tot gândul îndreptării mele, scap 

la îndurările Tale. Miluieşte-mă pe mine, cel căzut şi 
osândit pentru păcatele mele. Fie-Ţi milă de mine, 
Stăpâne, căci plin sunt de mulţimea fărădelegilor şi legat 
sunt ca şi cu nişte lanţuri de acestea. Numai Tu mă poţi 
elibera şi tămădui. 

Pentru aceasta, în toate înfricoşătoarele mele boli, 
doar pe Tine Te chem, doctorul celor neputincioşi, 
călăuzitorul celor rătăciți, lumina celor aflaţi în întuneric, 
izbăvirea celor robiţi. Te chem pe Tine, care eşti pururea 
îndelung-răbdător şi care-Ţi înfrânezi mânia şi le dai 
păcătoşilor vreme de pocăință. 

Luminează-mă, Stăpâne, cu lumina feţei Tale, pe 
mine, păcătosul, pentru că eşti grabnic la milostenie şi 
şovăitor la pedepsire. Tu, cel preamilostiv, întinde-Ţi 
mâna şi ridică-mă din groapa fărădelegilor mele. Tu nu 
voieşti pieirea păcătosului, nici nu întorci faţa Ta de la cel 
ce cu lacrimi vine la Tine. 

Auzi, Doamne, glasul robului Tău care Te cheamă şi 
arată-mi lumina Ta, mie, celui lipsit de lumină. 
Dăruieşte-mi harul Tău, căci nu am altă nădejde afară de 
Tine şi nădăjduiesc pururea numai în ajutorul şi puterea 
Ta. Schimbă, Doamne, plângerea mea întru bucurie, rupe 
sacul meu şi încinge-mă cu veselie. Binevoieşte să mă 
opresc de la faptele mele din seară şi să aflu odihna din 
zori, precum aleşii Tăi, Doamne, cărora le-am pricinuit 
durere, tristeţe şi suspin. Fă să mi se deschidă uşile 
împărăției Tale, ca să intru în rândurile celor mângâiați de 
lumina feţei Tale şi să moştenesc viaţa veşnică”. 

Și Dumnezeu va auzi rugăciunea noastră, pentru că 
este plin de iubire. Această iubire a Lui este motivul 
principal care L-a făcut să vină pe pământ pentru 
mântuirea lumii: Că într-atât a iubit Dumnezeu lumea, 
încât pe Fiul Său Cel Unul-Născut L-a dat. [...] Că 
Dumnezeu nu L-a trimis pe Fiul Său în lume ca să judece 

lumea, ci pentru ca lumea să se mântuiască printr-Insul” 
(loan 3, 16-17). 

Mai mult, Dumnezeu prin întruparea Lui a vrut să 
schimbe chipul stricăcios şi căzut al omului păcătos după 
chipul şi asemănarea Sa, aşa cum cântă Sfânta noastră 
Biserică: „Pe cel căzut pentru neascultare, pe cel tăcut 
după chipul lui Dumnezeu, care era cu totul întru 
stricăciune, pe cel căzut din viaţa dumnezeiască cea bună, 
iarăşi îl înnoieşti ca un înţelept Ziditor” (Cântarea 1 de la 
slujba Praznicului Crăciunului). 


Viaţa practică şi viaţa contemplativă 


Omul este alcătuit din suflet şi trup. De aceea şi 
viața lui trebuie să fie formată din acţiuni trupeşti şi 
sufleteşti, din practică şi contemplare. 

Nevoinţele vieţii practice sunt: postul, înfrânarea, 
privegherea, plecarea genunchilor, rugăciunea şi celelalte 
osteneli care îl îndreaptă pe calea strâmtă şi dificilă ce 
duce la viață (Matei 7, 14). 

Caracteristica vieţii contemplative este înălțarea 
minţii către Dumnezeu, trezvia inimii, rugăciunea minţii şi 
contemplarea lucrurilor duhovniceşti. 

Oricine doreşte să sporească în viața duhovnicească, 
trebuie să înceapă cu practica şi mai apoi va ajunge şi la 
contemplare. Dacă nu va precede fapta, este cu neputinţă 
să ajungi la contemplare. 

Viaţa practică ne curăţeşte de patimi şi ne ridică pe 
treapta  desăvârşirii practice. Totodată ne pregăteşte 
drumul pentru viaţa contemplativă. Numai cei curăţiți de 
patimi şi cei desăvârşiţi pot să umble pe drumul acesta, 
după cum se arată în Sfânta Evanghelie: Fericiți cei curați 
cu inima, căci aceia vor vedea pe Dumnezeu (Matei 5, 8), 

precum de asemenea şi în cuvântul pascal al Sfântului 
Grigorie Teologul: „Numai cei care s-au desăvârşit în 
experienţă pot să se avânte fără primejdie în contemplare”. 

Viaţa contemplativă trebuie s-o începi cu frică şi 
cutremur, cu zdrobire a inimii, după multă cercetare a 
Sfintelor Scripturi. Şi dacă e posibil, să te călăuzească un 
Bătrân experimentat. Nu trebuie s-o începi cu îndrăzneală 
şi părere înaltă de sine. „Dacă ceri cu trufie şi mândrie 
ceva care este mai presus de valoarea ta, notează Sfântul 
Grigorie Sinaitul, mândria te face să-l ceri înainte de a-i 
veni ceasul. Dacă-ţi închipui cu înfumurare că vei ajunge 
singur spre ceva înalt, atunci dorinţa ta este satanică şi, 
fără să dobândeşti adevărul, diavolul te va înşfăca uşor în 
cursa lui şi te va face rob al lui”. 

Trebuie de asemenea să studiezi cu sârguinţă textele 
patristice şi să pui în practică, după puterea ta, învăţăturile 
lor. în felul acesta vei urca încet-încet de la viaţa practică 
la desăvârşirea contemplării. 

Sfântul Grigorie Teologul spune că cea mai înaltă 
lucrare este să ajungem cu toții la desăvârşire şi să ne 
oferim pe noi lui Dumnezeu, Care ne-a chemat. 

Viaţa practică nu trebuie s-o lăsăm, chiar dacă ne-am 
maturizat în aceasta şi am ajuns la contemplare, fiindcă 
aceasta conlucrează cu cea contemplativă şi o ajută să se 
înalțe. 

Păşind pe drumul vieţii lăuntrice şi contemplative, 
nu trebuie să ne relaxăm şi s-o părăsim. în această stare de 
relaxare e posibil să ne târască cei ce sunt lpiţi de cele 
exterioare şi palpabile. Aceştia rănesc cu părerile lor 
potrivnice cea mai sensibilă coardă a inimii noastre şi se 
străduiesc pe toate căile să ne abată de la viaţa lăuntrică, 
înălțând obstacole. însă, după părerea Părinților, 
„contemplarea celor duhovniceşti are întâietate asupra 
cunoaşterii celor sensibile”. 

De aceea, oricâte piedici am întâlni în calea noastră, 
nu trebuie să ne clătinăm, ci să luăm putere de la cuvântul 
lui Dumnezeu: De frica lor să nu vă temeţi, nici să vă 
tulburaţi; pe însuşi Domnul puterilor, pe EI sfințiţi-L, şi EI 
va fifrica voastră (Isaia 8, 12-13). 

DO IP i ai 
Me OIM tn aa re 


XIV. 
ÎNVĂȚĂTURĂ 
DESPRE SFÂNTUL DUH 


Moşierul Nicolae Motovilov, care în anul 1831, cu 
rugăciunile Sfântului Serafim, s-a vindecat minunat de o 
boală foarte gravă, a dobândit bunăvoința lui şi s-a 
învrednicit să discute mult cu el despre Sfântul Duh. 
Această discuţie a fost notată sub forma unor însemnări 
care au rămas la mănăstirea Diveevo mai mult de şaizeci 
de ani. în 1902, S.A. Nil le-a luat de la maica Elena 
Nicolaevna, văduva lui Motovilov, şi cu permisiunea 
egumenei Maria le-a adus la lumina tiparului în 1903 în 
Cronicile Moscovei din luna iulie, cu titlul: „Duhul lui 
Dumnezeu odihnea în chip vădit în părintele Serafim de 
Sarov, în discuţia lui despre țelul vieţii creştine”. 

Mai târziu, aceste însemnări au fost republicate de L. 
Denisov în cartea lui Viaţa Sfântului Serafim de Sarov şi 
de părintele Pavel Florenski în lucrarea sa Stâlpul şi 
temelia Adevărului. 


Scopul vieţii noastre 


Era într-o joi, scrie Motovilov. Zi înnourată. Stratul 
de zăpadă aşternut depăşise 25 de centimetri, iar de sus 
continua să cadă fulgi deşi, când părintele Serafim a 
început să discute cu mine. Mi-a zis să mă aşez pe un 
trunchi de copac pe care abia ce-l tăiase, iar el s-a aşezat 
vizavi de mine. Ne aflam în pădure, aproape de sălaşul lui 
din pustie, pe dealul care cobora până pe malurile râului 
Sarovka. 

- Domnul mi-a descoperit, a zis marele stareţ, că 
încă din anii tinereţii doreaţi să aflaţi care este țelul vieţii 
creştine şi aţi întrebat de multe ori mari personalităţi 
duhovniceşti. 

- într-adevăr, am răspuns, de la vârsta de doisprezece 
ani m-a preocupat acest gând şi m-am adresat multor 
oameni duhovniceşti, dar răspunsurile lor nu m-au 
mulțumit. 

- Desigur, a continuat părintele Serafim. Nimeni nu 
v-a dat un răspuns definitiv. Ziceau: iată care este țelul 
vieţii creştine - să mergi la biserică, să te rogi lui 
Dumnezeu, să păzeşti poruncile Lui, să faci binele. Unii se 
necăjeau şi vă spuneau că sunteţi cuprins de o curiozitate 
care nu-i este plăcută lui Dumnezeu. „Să nu ceri lucruri 
mai presus de puterile tale", adăugau. Nimeni însă nu v-a 
dat răspunsul corect. 

lată acum, eu, sărmanul Serafim, vă voi explica care 
este cu adevărat acest ţel: rugăciunea, postul, privegherea 

şi toate lucrările creştine, oricât de bune ar fi, nu alcătuiesc 
țelul vieţii noastre creştine, ci folosesc ca mijloace pentru 
izbutirea lui. Adevăratul ţel al vieţii creştine este 
dobândirea Duhului Sfânt. 


Faptele bune 


Trebuie să ştiţi, bucuria mea, că o faptă bună aduce 
roadele Sfântului Duh numai când se face din iubire 
pentru Hristos. Fapta bună, desigur, chiar şi dacă nu se 
face pentru Hristos, nu încetează să fie bună. Scriptura 
scrie: In orice neam, cel ce se teme de EI şi face dreptate 
este primit de EI (Fapte 10, 35). Cât de plăcut îi este lui 
Dumnezeu omul care lucrează dreptatea, se vede şi din 
întâmplarea din Evanghelie a sutaşului Corneliu. Corneliu 
era temător de Dumnezeu şi foarte milostiv. Acestuia deci, 
pe când se ruga, i-a apărut un înger al Domnului şi i-a 
spus: Așadar, trimite la lope şi cheamă-l pe Simon cel ce 
se numeşte Petru (Fapte 10, 32). Petru 1-a vorbit lui 
Corneliu despre viaţa veşnică, şi a crezut acesta şi toată 
familia sa. 

Domnul foloseşte toate mijloacele Lui dumnezeieşti 
pentru a da prilejul unui asemenea om, ca răsplată pentru 
faptele sale bune, să nu fie lipsit de fericirea veşnică. 

Din povestirea aceasta evanghelică tragem concluzia 
că Domnul, în ceea ce priveşte faptele bune care nu se fac 
din iubire pentru EI, se limitează la a ne da mijloace pentru 
ca noi să le folosim. Şi de noi depinde dacă le folosim ori 
nu. lată de ce le-a spus Domnul evreilor: Dacă ațifi orbi, 
n-aţi avea păcat. Dar pentru că acum ziceţi: Vedem [...], 
păcatul vostru rămâne (loan 9, 41). 

Aşadar, când cineva săvârşeşte fapta bună precum 
Corneliu, nu pentru Hristos, dar după aceea va crede în EI, 

atunci faptele sale bune vor fi socotite ca şi cum s-ar fi 
făcut pentru Hristos. însă dacă nu va crede în Hristos, nu 
are dreptul să se vaite că faptele lui bune n-au adus roade. 
Căci fapta bună se dovedeşte de folos numai când se face 
din iubire pentru Hristos, iar atunci aceasta şi în viaţa 
veşnică ne va aduce cununa dreptăţii, dar şi în viaţa 
pământească ne umple cu harul Sfântului Duh. Şi după 
cum s-a scris: Dumnezeu nu dă Duhul cu măsură (loan 3, 
34). 

Aşa stau lucrurile, iubitorule de Dumnezeu. Scopul 
vieții creştine este dobândirea Duhului lui Dumnezeu. 
Rugăciunea, privegherea, postul, milostenia şi celelalte 
fapte bune, care se fac din iubire pentru Hristos, sunt doar 
mijloace pentru dobândirea Sfântului Duh. 

- Ce înseamnă a dobândi? l-am întrebat pe stareţ. Nu 
pot să înţeleg asta. 

- A dobândi înseamnă a aduna, a strânge, a răspuns 
el. Ştiţi ce înseamnă a dobândi bani. Acelaşi termen îl 
folosim şi pentru a spune că dobândim Duhul lui 
Dumnezeu. Cunoaşteţi semnificaţia cuvântului 
„dobândire" cu sensul său lumesc? Scopul vieţii oamenilor 
laici este dobândirea de bani, pe când a nobililor - în afară 
de bani - şi dobândirea de onoruri, distincţii şi alte răsplăți 
pentru serviciul lor făcut în beneficiul statului. 

Dobândirea Sfântului Duh e ceva asemănător, numai 
că este binecuvântată şi veşnică. Se dobândeşte aproape 
prin aceleaşi mijloace, ca şi capitalul bănesc sau diferite 
valori. 

Dumnezeu Cuvântul, lisus Hristos - Dumnezeu 
Omul, a asemănat viaţa noastră cu o piaţă şi faptele 
noastre cu lucruri expuse negoţului şi ne zice: neguțătoriți 
cu ele până ce voi veni! (Luca 19, 13), răscumpărând 
vremea, căci zilele rele sunt (Efeseni 5, 16). Adică, 
exploataţi timpul vostru, aşa încât cu bunătăţile pământeşti 

să le dobândiţi pe cele cereşti. Mărfuri pământeşti sunt 
faptele bune făcute din iubire pentru Hristos, şi ele ne 
asigură harul Sfântului Duh. Fără Acesta nu există 
mântuire. 

Sfântul Duh Se aşează singur în sufletul nostru. însă 
pentru a Se sălăşlui acolo şi a conlocui cu duhul nostru, 
trebuie ca mai înainte să ne fi luptat din toate puterile 
pentru a-L dobândi. Atunci EI îşi va pregăti în sufletul şi 
în trupul nostru locaşul Său, după cuvintele nemincinoase 
ale Domnului: voi sălăşlui în voi şi voi umbla printre voi, 
Eu vă voi fi vouă Dumnezeu şi voi îmi veţi fi mie popor 
(cf. Leviticul 26, 12). 


Rugăciunea 


Orice virtute care se face pentru Hristos ne dă harul 
Sfântului Duh. însă cel mai mult dintre toate ni-l dă 
rugăciunea, fiindcă pe aceasta o avem mereu în mâinile 
noastre ca pe o armă duhovnicească de mare folos. Aţi 
vrea, de pildă, să mergeţi la biserică, dar biserică nu există 
sau poate că slujba s-a încheiat. Aţi vrea să daţi ceva unui 
cerşetor, dar cerşetorul nu există sau poate că n-aveţi 
nimic să-i daţi. Aţi vrea, poate, să vă păstraţi fecioria, dar 
fie temperamentul vostru, fie presiunea  uneltirilor 
vrăjmaşului în conlucrare cu slăbiciunea voastră nu vă lasă 
să vă apăraţi şi să împliniţi această dorință. Aţi vrea încă 
să săvârşiţi şi vreo altă virtute întru Hristos, dar nu aveţi 
puteri sau nu vi se dă prilejul potrivit. 

Cu rugăciunea însă nu se întâmplă la fel. Fiecare are 
putinţa de o face mereu pe aceasta: şi bogatul, şi săracul; şi 
cel puternic, şi cel slab; şi cel de vază, şi cel neînsemnat; şi 
bolnavul, şi cel sănătos; şi dreptul, şi păcătosul. Mare este 
puterea rugăciunii. Aceasta, mai mult decât orice, ne 
aduce Duhul lui Dumnezeu şi este cea mai uşor de făcut 

de către oricine. Prin rugăciune ne învrednicim să 
discutăm cu Preabunul Dumnezeu şi Mântuitorul nostru. 
Trebuie însă să ne rugăm numai până ce Dumnezeu, 
Duhul Sfânt, ne vizitează cu harul Său, în măsura în care 
ştie El. Şi când Acesta binevoieşte a ne vizita, atunci 
trebuie să încetăm rugăciunea. De ce să-l spunem: „vino şi 
Te sălăşluieşte întru noi” de vreme ce se află deja în 
sufletul nostru? 


Celelalte virtuţi 


- Până acum, batiuşka, aţi vorbit doar despre 
rugăciune. Ce părere aveţi despre celelalte virtuţi care se 
fac pentru Hristos şi pentru dobândirea Sfântului Duh? 

- Harul Sfântului Duh se poate dobândi şi prin toate 
celelalte virtuţi care se fac întru Hristos. Neguţătoriţi cu 
acele virtuţi care vă dau cel mai mare câştig. Strângeţi 
capital din câştigurile binecuvântate ale Sfântului Har şi 
depuneţi-le la banca veşnică, care vă va aduce pentru 
fiecare rublă duhovnicească dobândă nu de 4 sau 6%, ci de 
100%, şi de nenumărate ori mai mult. 

Dacă, de pildă, rugăciunea şi privegherea vă dă mai 
mult har, rugaţi-vă şi privegheaţi. Dacă vă dă mai mult har 
postul, postiți. Dacă milostenia vă dă mai mult har, atunci 
dați milostenie. La fel gândiţi-vă pentru fiecare altă virtute 
care se face întru Hristos. 

Aşa să neguţătoriţi duhovniceşte cu virtuțile. Şi după 
ce dobândiţi în felul acesta harul Sfântului Duh, să-l 
împărţiţi tuturor celor ce au nevoie de el, luând exemplu 
de la lumânarea aprinsă. Aceasta, deşi arde cu lumină 
pământească, aprinde de la ea şi alte lumânări, luminează 
şi alte locuri, fără ca lumina ei să se micşoreze. Dacă se 
întâmplă aşa cu lumina pământească, atunci ce să spunem 
despre lumina harului Preasfântului Duh al lui Dumnezeu? 

Cum se face simţit Sfântul Duh 


- Batiuşka, vorbiţi încontinuu despre dobândirea 
Sfântului Duh ca fiind scopul vieţii creştine. însă cum şi 
când voi putea să văd asta? Faptele bune sunt vădite. Aş 
putea oare să văd şi Sfântul Duh? Cum pot să ştiu dacă 
Sfântul Duh este cu mine sau nu? 

- în zilele noastre, a răspuns stareţul, există o răceală 
generală faţă de sfânta credinţă a lui Hristos şi nepăsare 
faţă de toate cele pe care le lucrează Sfânta Pronie pentru a 
ne aduce aproape de El. Această răceală şi nepăsare putem 
spune că ne-a îndepărtat aproape de tot de adevărata viaţă 
creştină. Acum ni se par cam ciudate cuvintele Scripturii, 
precum, de pildă, cele spuse de profetul Moise despre 
primii oameni: Și au auzit glasul Domnului Dumnezeu 
purtându-se prin rai... (Facerea 3, 8), sau cuvintele 
Apostolului Pavel:  ...fiind opriți de Duhul Sfânt să 
grăiască în Asia cuvântul [...] am căutat să plecăm îndată 
în Macedonia, înțelegând că Dumnezeu ne cheamă să le 
hinevestim (Fapte 16, 6-10). 

Deseori despre apariţia lui Dumnezeu înaintea 
oamenilor se vorbeşte şi în alte locuri din Sfânta Scriptură. 
Acesta este motivul pentru care unii susțin şi spun: 
„Fragmentele acestea sunt de neînțeles. Cum pot oamenii 
să-L vadă pe Dumnezeu cu proprii lor ochi?". însă nimic 
de neînțeles nu există aici. Dificultatea provine din faptul 
că ne-am îndepărtat de simplitatea cunoaşterii creştine 
primordiale şi, sub pretextul cunoaşterii ştiinţifice, am 
intrat într-un asemenea întuneric al necunoaşterii, încât ni 
se par neînţelese cele care pentru oamenii din vechime 
erau atât de înţelese. Chiar şi în discuţiile lor cotidiene, 
noțiunea apariției lui Dumnezeu nu era pentru ei ceva 

ciudat. Oamenii aceştia nu-L vedeau pe Dumnezeu şi 
harul Sfântului Său Duh în vis şi în vederi, şi nici în vreun 
extaz închipuit şi bolnav, ci vădit şi real. 

Astăzi din păcate am devenit foarte nepăsători 
pentru mântuirea noastră, dând o tâlcuire greşită multor 
texte ale Sfintei Scripturi. Aceasta se întâmplă deoarece nu 
cerem harul lui Dumnezeu şi din cauza egoismului nu-i 
permitem să se sălăşluiască în sufletul nostru. Acesta este 
motivul pentru care nu avem adevărata iluminare. Domnul 
trimite lumina Lui doar în inimile care sunt însetate de 
adevăr şi nădăjduiesc în EI. 


Harul dumnezeiesc din taine 


Harul Sfântului Duh este primit de toţi creştinii prin 
taina Sfintei Miruiri, când sunt unse toate membrele 
principale ale corpului, după cum a rânduit Sfânta noastră 
Biserică, paznicul veşnic al acestui har. 

In taina Sfintei Miruiri se rosteşte: „Pecetea darului 
Sfântului Duh". Noi, pământenii, iubitorule de Dumnezeu, 
punem pecetea noastră într-o cutie unde se păstrează 
lucrurile preţioase. Dar ce lucru este mai preţios decât 
harurile Sfântului Duh care ni se dau de sus în timpul 
tainei Sfântului Botez? 

Dacă n-am mai păcătui niciodată după botez, am 
rămâne veşnic sfinţi, neprihăniţi, izbăviţi de orice 
molipsire sufletească şi trupească şi bineplăcuţi lui 
Dumnezeu. Din păcate însă, înaintând în vârstă nu 
înaintăm şi în har şi înţelepciune, precum lisus Hristos. 
Din contră, încet-încet ne întinăm, pierdem harul 
dumnezeiesc şi săvârşim păcate diferite şi grave. 

Dacă cineva este mişcat de înţelepciunea lui 
Dumnezeu şi se hotărăşte să-şi dedice viaţa Acestuia, 

trebuie să se pocăiască sincer pentru toate păcatele sale şi 
să se dedea virtuţilor corespunzătoare. Prin îndeletnicirea 
cu aceste virtuţi va dobândi Duhul Sfânt, care lucrează în 
noi şi pune temelia împărăției lui Dumnezeu. 

Harul Sfântului Duh, care se dă la Sfântul Botez în 
numele Sfintei Treimi, străluceşte în inima noastră ca 
lumina neînserată a lui Hristos. Străluceşte cu toate 
căderile noastre, cu tot întunericul în care ne este învăluit 
sufletul. Când păcătosul urmează calea pocăinţei, Sfântul 
Duh şterge definitiv până şi urmele păcatelor sale, şi 
îmbracă iarăşi pe fostul vinovat cu veşmânt nestricăcios, 
croit din harul Său, despre a cărui dobândire - ca scop al 
vieţii creştine - îți vorbesc de atâta timp. 


Lumina necreată 


Aşa cum am spus mai înainte, harul Sfântului Duh 
este lumină care-l iluminează pe om. 

Domnul a vădit deseori în fața multor martori 
lucrarea harului Sfântului Duh asupra acelor oameni pe 
care i-a sfințit şi luminat. Adu-ţi aminte de Moise după 
discuţia pe care a avut-o cu Dumnezeu pe Sinai. Oamenii 
nu puteau să-l vadă pentru că strălucea într-o lumină 
neobişnuită care-l înconjura. Era aşadar nevoit să apară 
înaintea israeliților cu fața acoperită. 

Adu-ţi de asemenea aminte de Sfânta Schimbare la 
Faţă a Mântuitorului, pe muntele Tabor. Și veșmintele Lui 
s-au făcut strălucitoare, albe foarte ca zăpadă (Marcu 9, 
3) şi auzind, ucenicii au căzut cu fața la pământ şi s-au 
înspăimântat foarte (Matei 17, 6). Când Moise şi Ilie au 
apărut lângă Domnul, un nor luminos i-a umbrit pe ei. 
Aşadar, harul Sfântului Duh se arată într-o lumină 
negrăită. 

- Cum e posibil, l-am întrebat pe batiuşka, să-mi dau 
seama că mă aflu învăluit în harul Sfântului Duh? 

- E foarte simplu, mi-a răspuns. Domnul spune că 
toate sunt simple pentru cei care au dobândit cunoaşterea. 
Apostolii aveau această cunoaştere, de aceea îşi dădeau 
mereu seama dacă Duhul lui Dumnezeu se afla sau nu 
împreună cu ei. Cuprinşi deci de cunoaştere şi văzând 
înlăuntrul lor prezența Sfântului Duh, ziceau cu încredere 
că lucrarea lor este sfântă şi întru totul bineplăcută lui 
Dumnezeu. în felul acesta se explică de ce scriau în 
epistolele lor: Părur-s-a Duhului Sfânt şi nouă (Fapte 15, 
28), şi numai astfel recomandau epistolele lor ca adevăr 
sigur pentru folosul tuturor credincioşilor. Sfinţii Apostoli 
simțeau vădit înlăuntrul lor prezenţa Duhului lui 
Dumnezeu. Vezi aşadar, bucuria mea, cât de simplu este? 

- Cu toate acestea nu înţeleg cum pot să fiu complet 
încredinţat că mă aflu învăluit de harul Sfântului Duh. 
Cum pot să pricep că sunt cu adevărat adumbrit de EI? 

- Ți-am spus deja, iubitorule de Dumnezeu, că e 
ceva foarte simplu şi ţi-am povestit îndeamănunt cum se 
află oamenii în Duhul Sfânt şi cum trebuie să ne dăm 
seama de prezenţa Lui înlăuntrul nostru. Ce altceva mai 
vrei? 

- Vreau să înţeleg asta foarte bine, am răspuns. 

Atunci părintele Serafim m-a luat cu putere de umeri 
ŞI mi-a spus: 

- Acum ne aflăm amândoi în Duhul Sfânt. De ce nu 
mă priveşti? 

- Nu pot să vă privesc, căci din ochii sfinţiei voastre 
ies străluciri de lumină. Faţa v-a devenit mai strălucitoare 
decât soarele şi ochii mă dor. 

- Nu te tulbura. Acum şi tu eşti luminos ca şi mine. 
Te afli şi tu în plinătatea Duhului dumnezeiesc, altfel nu 
m-ai fi putut vedea în această stare. 

Și aplecându-se încet mi-a zis la ureche: 

-  Mulţumeşte-l lui Dumnezeu pentru mila cea 
negrăită pe care a revărsat-o ţie. Cred că ai observat că nici 
nu mi-am făcut semnul crucii, ci numai m-am rugat cu 
mintea în inima mea şi am spus: „Doamne, învredniceşte-l 
să vadă pe faţă şi cu ochii săi trupeşti pogorârea Sfântului 
Duh al Tău cu care-i învredniceşti pe robii Tăi, când 
binevoieşti să li Te arăţi în lumina măritei Tale slave”. Şi 
iată, bucuria mea, Domnul a auzit îndată smerita rugăciune 
a sărmanului Serafim. Cum să nu-l mulţumim amândoi 
pentru darul Său minunat! Rareori îşi arată Domnul în 
forma aceasta mila Lui, chiar şi celor mai mari pustnic. 
Acest har dumnezeiesc a binevoit să mângâie ca o mamă 
blândă inima ta zdrobită, după mijlocirea însăşi a Maicii 
Domnului. Dar de ce nu mă priveşti în ochi, bucuria mea? 
Priveşte-mă fără să-ți fie teamă. Domnul este cu noi! 

După cuvintele acestea, am aruncat o privire spre 
faţa lui şi m-a cuprins o teamă şi mai mare. închipuieşte-ţi 
că discuţi la amiază cu cineva expus la cele mai 
dogorâtoare raze ale soarelui şi-l priveşti în ochi. îi vezi 
buzele mişcându-se, vezi expresia preschimbată a ochilor 
lui, îi auzi vocea, simţi că cineva te ţine de umeri, dar nu 
vezi nici mâinile, nici forma sa, dar nici pe tine nu te vezi. 
Vezi doar o lumină orbitoare care se revarsă până la câţiva 
paşi împrejur şi dăruieşte strălucire stratului de zăpadă 
aşternut în luminiş şi fulgilor care cad peste mine şi peste 
marele stareţ. E cu neputinţă să-şi închipuie cineva starea 
în care mă aflam atunci! 

Roadele Duhului Sfânt 


- Ce simţi acum? m-a întrebat părintele Serafim. 

- Multă mulţumire! 

- Spune-mi concret ce simţi. 

- Simt atâta linişte şi pace în sufletul meu, încât n-o 
pot exprima în cuvinte! 

- Aceasta, iubitorule de Dumnezeu, este pacea aceea 
despre care le-a vorbit Domnul ucenicilor Săi: Pace vă las 
vouă, pacea Mea v-o dau; nu precum v-o dă lumea v-o 
dau Eu (loan 14, 27). ...Dar pentru că nu sunteţi din lume, 
ci Eu v-am ales pe voi din lume, de aceea vă urăşte lumea 
(loan 15, 19). Dar îndrăzniți! Eu am biruit lumea! (loan 
16, 33). Acestor oameni care sunt urâţi de lume, dar aleşi 
de Hristos, le dă Domnul această pace pe care tu o simţi 
acum înlăuntrul tău. Aceasta este pacea lui Dumnezeu, 
care covârşeşte toată mintea (Filipeni 4, 7), după cum 
spune Apostolul.'Ce altceva mai simţi? 

- Desfătare neobişnuită, am răspuns. 

- E vorba de desfătarea la care se referă Psalmistui: 
Din grăsimea casei Tale îi vei îmbăta şi din izvorul 
desfătării Tale îi vei adăpa (Psalmi 35, 8). Tocmai această 
desfătare inundă acum toate venele noastre cu o veselie 
negrăită. Inimile noastre par a se topi de această desfătare. 
Simţim amândoi atâta fericire, pe care nici o limbă n-o 
poate exprima. Ce altceva mai simţi? 

- O bucurie extraordinară în toată inima. 

- Când Duhul lui Dumnezeu, a continuat batiuşka, 
Se pogoară în om şi-l înconjoară cu plinătatea lucrării 
Sale, atunci sufletul omului se umple de o bucurie de 
nedescris, căci Sfântul Duh le face pe toate izvorâtoare de 
bucurie. Aceasta este bucuria despre care Domnul spune 
în Evanghelie: Femeia, când e să nască, se întristează, 
pentru că i-a sosit ceasul; dar după ce naşte copilul nu-şi 

mai aduce aminte de durere, pentru bucuria că s-a născut 
om pe lume. Aşadar, şi voi sunteţi trişti pe lume, dar Eu 
iarăşi vă voi vedea şi inima voastră se va bucura şi 
bucuria voastră nimeni nu o va lua de la voi (loan 16, 21- 
22). Dar oricât de mângâietoare ar fi bucuria aceasta pe 
care o simţi acum în inimă, nu e nimic în comparaţie cu 
aceea pe care a pregătit-o Domnul celor ce-L iubesc pe EI, 
împreună cu toate cele ce ochiul nu le-a văzut şi urechea 
nu le-a auzit şi la inima omului nu s-au Suit (| Corinteni 2, 
9). Nouă acum ni se dă arvuna acestei bucurii. Şi dacă 
acum simțim atâta dulceaţă şi desfătare în inima noastră, 
atunci ce să spunem despre bucuria aceea care s-a pregătit 
în cer pentru cei care se ostenesc aici pe pământ? Dar şi tu, 
dragul meu, ai suferit destul în viaţa ta. Priveşte însă cu ce 
bucurie te mângâie Domnul încă din viaţa de acum! Ce 
altceva mai simţi? 

- O căldură neobişnuită, am răspuns. 

- Dar cum, bucuria mea? Ne aflăm în vreme de iarnă 
în curtea chiliei, în pădure, suntem cu picioarele în zăpadă, 
de sus continuă să cadă fulgi de nea ce ne-au acoperit cam 
de-o palmă. Ce fel de căldură poţi să simţi? 

- Simt atâta căldură, ca aceea care se creează în baie 
când arunci cu apă pe piele şi încep să iasă aburi. 

- Nu cumva simţi şi mirosul acesteia? a întrebat 
stareţul. 

- Nu, am răspuns. Nu există pe pământ o asemenea 
mireasmă. Pe când mama mea trăia încă, deoarece îmi 
plăcea dansul şi mergeam seara la bal, mă stropea cu 
parfumuri pe care le cumpărase din cele mai bune 
magazine de modă din oraşul Kazan. Dar nici acelea nu 
răspândeau o asemenea mireasmă. 

- Știu asta. E exact aşa cum spui. Te-am întrebat însă 
dinadins, ca să văd dacă şi tu simţi la fel. într-adevăr, cea 
mai frumoasă mireasmă de pe pământ nu poate fi 
comparată cu cea pe care-o simţim acum, întrucât 
mireasma aceasta care ne inundă este a Sfântului Duh al 

lui Dumnezeu. Ce mireasmă pământească se poate 
compara cu ea? 

Mi-ai spus că în jurul nostru există căldură ca aceea 
din baie. Dar priveşte! Zăpada care ne acoperă nu s-a topit, 
în vreme ce de sus continuă să ningă. Asta înseamnă că 
această căldură nu se află în aer, ci înlăuntrul nostru. Este 
căldura aceea despre care Duhul Sfânt ne îndeamnă s-o 
cerem de la Domnul: „Cu căldura Sfântului Tău Duh 
încălzeşte-mă pe mine!" 

Cu aceasta se încălzeau pustnicii, bărbaţi şi femei, şi 
nesocoteau gerul iernii. Simţeau ca şi când ar fi fost 
îmbrăcaţi cu blănuri calde. Asta ni se întâmplă şi nouă 
acum, pentru că înlăuntrul nostru odihneşte harul 
dumnezeiesc, precum spune Domnul: împărăția lui 
Dumnezeu este înlăuntrul vostru (Luca 17, 21). Aici, prin 
cuvântul împărăție, Domnul se referă la harul Sfântului 
Duh. 


împărăţia lui Dumnezeu 


lată, aşadar! Această împărăție a lui Dumnezeu se 
află acum în interiorul nostru şi ne luminează lăuntric, ne 
încălzeşte şi umple văzduhul ce ne înconjoară cu tot felul 
de miresme. De asemenea, ne desfată simţurile cu 
desfătarea cerească şi ne umple inima de bucurie negrăită. 
Despre starea în care ne aflăm acum, Apostolul spune: 
Căci împărăția lui Dumnezeu nu este mâncare şi 
băutură, ci dreptate şi pace şi bucurie întru Duhul Sfânt 
(Romani 14, 17). Credinţa noastră nu stă în cuvântări 
de-nduplecare ale înțelepciunii omeneşti, ci în arătarea 
Duhului şi a puterii (| Corinteni 2, 4). 

Chiar în această stare ne aflăm noi acum. Despre 
aceasta îndeosebi, Hristos a zis: Sunt unii din cei ce stau 
qici care nu vor gusta moartea până ce nu vor vedea 
împărăția lui Dumnezeu venind întru putere (Marcu 9, 1). 

lată deci, dragul meu, ce bucurie de nespus ne-a 
învrednicit acum Domnul să încercăm! lată ce înseamnă să 
ne aflăm în plinătatea Sfântului Duh. Sfântul Macarie 
Egipteanul scrie undeva următoarele: „Mă aflam în 
plinătatea Duhului Sfânt". Cu această plinătate a Sfântului 
Duh ne-a umplut acum Domnul şi pe noi, sărmanii. 
Aşadar cred că nu există deloc motiv să întrebi ma” mult 
despre cum se află oamenii în harul Sfântului Duh. Iu vei 
aduce oare aminte de mila negrăită pe care Dumnezeu 
ne-a arătat-o nouă astăzi? 

- Nu ştiu, batiuşka, dacă Dumnezeu mă va învrednici 
ca acestea să-mi rămână atât de viu şi de limpede în minte, 
aşa cum le simt acum. 

- Eu cred, a zis stareţul, că Domnul te va ajuta să 
reții pentru totdeauna în minte această stare. Altfel 
bunătatea Lui n-ar fi răspuns atât de repede la smerita 
rugăciune a sărmanului Serafim. Mai mult, cunoaşterea 
aceasta nu ţi s-a dat doar pentru tine, ci şi pentru întreaga 
lume, aşa încât şi tu să te statorniceşti pe calea lui 
Dumnezeu, şi altora să le fii de folos. 

în ce priveşte faptul că eu sunt monah, iar tu eşti 
laic, nu trebuie să te gândeşti la asta. Dumnezeu cere 
credință dreaptă față de El şi faţă de unicul Său Fiu. Şi 
atunci dăruieşte din belşug harul Sfântului Duh. Domnul 
cere o inimă plină de iubire pentru Dumnezeu şi pentru 
aproapele. Această inimă este locul unde El odihneşte şi 
apare în plinătatea slavei Sale cereşti. 

Fiule, inima ta dă-mi-o mie (Proverbe 23, 26), ne 
spune Domnul, şi El făgăduieşte să ne dea orice cerem. 
Domnul cere inima noastră, căci înlăuntrul ei vrea să 
sălăşluiască împărăția Sa. Aproape este Domnul de toţi cei 
care-L cheamă, de toți cei ce întru adevăr II cheamă 
(Psalmi 144, 18). 

Domnul ascultă în acelaşi fel rugăciunea monahului 
şi a laicului. E suficient ca amândoi să fie ortodocşi, să-L 
iubească pe Dumnezeu din adâncul sufletului lor şi să aibă 

credinţă în EI, fie şi numai cât o boabă de muştar. Dacă se 
întâmplă aşa, atunci şi unul şi celălalt vor muta munţii din 
loc. Va fugări unul o mie şi doi vor goni zece mii 
(Deuteronomul 32, 30). 

însuşi Domnul zice: Toate-i sunt cu putinţă celui ce 
crede (Marcu 9, 23), iar Apostolul Pavel rosteşte: Pe toate 
le pot întru Hristos, Cel ce mă întăreşte (Fihpeni 4, 13). 
Domnul spune despre cei care cred în El: Cel ce crede în 
Mine va face şi el lucrurile pe care le fac Eu; şi mai mari 
decât acestea vaface (loan 14, 12). Până acum nimic n-aţi 
cerut în numele Meu; cereţi şi veţi primi, pentru ca 
bucuria voastră săfie deplină (loan 16, 24). 

Aşadar, iubitorule de Dumnezeu, oricâte vei cere de 
la Domnul, toate le vei primi, e de-ajuns ca ceea ce ceri să 
fie spre slava lui Dumnezeu şi spre folosul aproapelui, căci 
şi folosul aproapelui este primit de Dumnezeu ca fiind 
spre slava Lui. De aceea şi zice: întrucât ați făcut unuia 
dintre aceşti foarte mici fraţi ai Mei, Mie Mi-aţi făcut 
(Matei 25, 40). Nu te îndoi deloc că Domnul îți va împlini 
cererile, e de-ajunş, cum am spus, ca acestea să se facă 
spre slava lui Dumnezeu şi spre folosul aproapelui. 

Dar chiar dacă vei cere ceva pentru nevoia sau 
folosul tău personal, Domnul ţi-o va împlini foarte curând 
şi binevoitor, cu condiţia să-ţi fie absolut necesar. Căci 
Domnul îi iubeşte pe cei ce-L iubesc şi este bun cu toți. 
Voia celor ce se tem de El o vaface şi rugăciunea lor o va 
auzi (Psalmi 144, 19). 

XV. 
PRAZNICUL CANONIZĂRII LUI 


Cronica strămutării moaştelor 


La 3 iulie 1903, în pustia Sarovului a sosit 
mitropolitul Petersburgului, Antonie, însoţit de episcopul 
Nijegorodului, Nazarie, şi de noul episcop al Tambovului, 
Inochentie. Acolo s-au pregătit fără întârziere pentru 
strămutarea şi transportarea sfintelor moaşte ale Sfântului 
Serafim din locul iniţial al îngropării lor în biserica 
Sfinţilor Zosima şi Savatie. 

In dimineaţa aceleiaşi zile, în biserica centrală a 
mănăstirii, care era plină de lume, s-a săvârşit Sfânta 
Liturghie pentru odihna veşnic pomenitului stareţ Serafim. 

Totodată, cu binecuvântarea mitropolitului Antonie 
şi sub supravegherea episcopilor Nazarie şi Inochentie, în 
paraclisul de deasupra mormântului începuseră lucrările 
pregătitoare. După ce au scos acoperământul îmbrăcat în 

argint şi plăcile de marmură, au tras la suprafaţă sicriul de 
stejar ce conținea sfintele moaşte ale stareţului. 

După Sfânta Liturghie, mitropolitul a mers în 
procesiune la mormânt unde, împreună cu cei trei 
episcopi, a săvârşit trisaghionul pentru odihna sufletului 
Sfântului. După aceea preoţii au ridicat pe umerii lor 
sfintele moaşte şi au pornit spre biserica Sfinţilor Zosima 
şi Savatie, care se afla între zidurile mănăstirii. îi urmau 
mitropolitul cu cei doi episcopi şi mulțime de lume 
cuprinsă de mare cucernicie. 

Sicriul a fost aşezat în mijlocul bisericii. Pelerinii, 
după rugăminţi stăruitoare şi fierbinţi, au primit de la 
mitropolit binecuvântarea de a se apropia pentru puţină 
vreme de sfintele moaşte. Timp de o oră, credincioşii 
intrau în biserică şi se înghesuiau în jurul sicriului pentru a 
vedea şi a se închina la sfintele moaşte, ce erau nepreţuite 
pentru ei. 

După ce lumea a ieşit din biserică, ieromonahii au 
ridicat sicriul pe umeri şi au intrat în Sfântul Altar pe uşa 
nordică. Aici, mitropolitul şi episcopii, ajutaţi şi de alți 
clerici, au aşezat sfintele moaşte în noua raclă de chiparos. 

Cei ce se aflau în biserică în ceasul acela au simţit o 
mireasmă intensă ce venea de la sfintele moaşte, mireasmă 
ce nu poate fi comparată cu miresmele obişnuite. Racla a 
fost aşezată pe un suport de stejar care fusese pregătit în 
scopul acesta şi pe care l-au mutat în mijlocul bisericii. 
Din clipa aceea, biserica a rămas închisă pentru pelerini, 
până în ziua prăznuirii oficiale a strămutării moaştelor şi a 
canonizării stareţului. 

Numărul credincioşilor veniţi la mănăstirea Sarov 
crescu zilnic, în procent mare. Soseau de pretutindeni - din 
Siberia, din Caucaz, din regiunile apropiate şi îndepărtate 
ale Rusiei. Toţi erau însetaţi să 1 se închine nou-arătatului 
Sfânt, să primească binefacerile şi mângâierile lui. 

în ultima vreme, Sfântul Serafim oferise şi mai mult 
ajutorul său celor care-l rugau cu credinţă. în mănăstirea 
Sarov, în ultimele două săptămâni fuseseră depuse mai 
mult de douăzeci de mărturii ale unor bolnavi care s-au 
vindecat prin mijlocirile Sfântului. Cazuri asemănătoare 
de tămăduire sunt notate şi în mănăstirea îngerească din 
Diveevo. 


Pregătirile dinainte de praznic 


După strămutarea moaştelor Sfântului Serafim în 
noua raclă, mitropolitul Petersburgului, Antonie, a plecat 
pentru puţină vreme din pustia Sarovului. 

în perioada aceasta, diferitele lucrări făcute în 
vederea  praznicului înaintau în mare grabă. Pentru 
adăpostirea pelerinilor, la o distanță de două verste de 
zidurile mănăstirii, a fost construit un adevărat oraş, 
format din aproape o sută de colibe spaţioase. Au fost 
pregătite de asemenea şi un şir mare de magazine 
alimentare. 

Deşi praznicul trebuia să înceapă peste o săptămână, 
în micul oraş deja viaţa fierbea. Pelerinii s-au instalat în 
colibe, bărbaţii separați de femei. Aceşti oameni simpli 
veniseră în număr mare pentru a se bucura de sărbătorile 
duhovniceşti. 

Veniseră pelerini care reprezentau aproape toate 
naţionalităţile marii Rusii. Cei mai mulţi erau velicoruşi, 
locuitori ai Rusiei Centrale, dimprejurul Moscovei. 
Veniseră însă şi maloruşi, locuitori ai Rusiei sud-vestice, 
precum şi mulți ucrainieni. Frau de asemenea şi mulţi 
bieloruşi, locuitori ai Rusiei  nord-vestice. Ceilalţi 
aparţineau raselor finougrice care locuiau în Finlanda 

răsăriteană (Karelia). Alţii veniseră din munţii Urali. Alţii 
aparţineau altor rase. 

Toţi aceşti oameni, care la ei acasă trăiau foarte 
diferit unul faţă de altul, aici părea că formează o familie. 
Sunt cuprinşi de un dor comun: să se închine la moaştele 
Sfântului Serafim şi, după o simplă dar înflăcărată 
rugăciune în faţa lui, sufletul lor să-şi afle odihnă şi 
mângâiere. 

Mulţi pelerini veniseră că ceară de la Sfânt 
vindecarea trupească. La fiecare pas dădeai de infirmi, 
orbi, paralitici şi alţi bolnavi. Mulţi dintre aceştia s-au 
vindecat după credinţa lor. Auzeai încontinuu despre 
tămăduiri. Şi nu numai că auzeai, dar chiar îi şi vedeai pe 
cei vindecaţi cum slăveau şi erau recunoscători lui 
Dumnezeu şi Sfântului. 

La izvorul Sfântului Serafim se  întâmplau 
încontinuu minuni. Doar într-o zi s-au vindecat mai mult 
de zece infirmi care, spre încredințarea tămăduirii lor 
minunate, şi-au ars cârjele în foc, pe malurile râului 
Sarovka, în faţa mulţimii de lume. 

Emoţionantă a fost şi următoarea întâmplare: un 
băiat orb, pe care părinţii lui îl aduseseră de departe, s-a 
îmbăiat în izvorul Sfântului şi şi-a recăpătat vederea. De 
bucurie a început să alerge. L-au urmat alergând mulţime 
de pelerini, adânc cutremuraţi de uimitoarea minune. 

Urmează altă scenă: o femeie înconjurată de lume îl 
avea lângă ea pe copilul său în vârstă de zece ani. Venise 
din regiunea Enisen şi era încredințată că băiatul ei este 
mut din naştere. însă după ce s-a spălat la izvorul 
Sfântului Serafim, copilul deodată a vorbit. Cei din jurul 
lui 1-au pus întrebări şi acela răspundea ca un copilaş care 
abia începuse să vorbească. Mulţi, auzindu-l, şi-au făcut 
semnul crucii, mişcaţi de această minune vădită. 

în afară de izvor, mulți pelerini puteau fi întâlniți în 
curtea spațioasă dintre zidurile mănăstirii, unde se află 
bisericile şi chiliile monahilor. Aici, mai mult decât orice, 
credincioşii sunt atraşi de biserica de piatră cu două 
niveluri a Sfinților Zosima şi Savatie. în faţa acestei 
biserici se vedeau mereu pelerini îngenuncheaţi. Ştiau bine 
că acolo înăuntru este ascunsă nepreţuita lor comoară, 
sfintele moaşte ale lui batiuşka Serafim. 

Pe 10 iulie, colibele construite pentru pelerini s-au 
umplut. Locurile fuseseră rezervate dinainte. Cei care 
mergeau tară să fi anunţat dinainte, cu greu găseau câte un 
ungher prin clădirile anexelor mănăstirii. 

în aceeaşi zi, la Sarov, a sosit arhiepiscopul 
Kazanului, Dimitrie, pentru a participa la sărbătoare. în 
ziua următoare a venit şi secretarul general al Sfântului 
Sinod, senatorul V.K. Sabler, iar după o zi, pe la ora 6 
după-amiaza, şi mitropolitul Petersburgului, Antonie. 

Pe 13 iulie, zi de duminică, la rugămintea maicilor 
din Diveevo, pentru care Sfântul arătase osebită dragoste 
şi interes, mitropolitul Antonie a săvârşit Sfânta Liturghie 
în biserica centrală a Sfintei Treimi, împreună cu episcopii 
Nazarie şi Inochentie. 

Din patru paraclise ale bisericii centrale a Sfintei 
Treimi, unul a rămas netârnosit din anul 1875 şi până 
acum. L-au lăsat aşa monahiile din Diveevo, întrucât 
credeau că mai devreme sau mai târziu va urma 
canonizarea stareţului, astfel încât hramul ar fi purtat 
numele lui. 

Pe 15 iulie, în mănăstirea Sarov s-a prăznuit 
pomenirea luminătorului Rusiei, marele prinţ cel întocmai 
cu Apostolii, Vladimir, cu măreţia cuvenită. Arhiepiscopul 
Kazanului, Dimitrie, a psalmodiat la Sfânta Liturghie 
săvârşită în biserica Izvorul Tămăduirii. După aceea, 
arhiepiscopul împreună cu episcopii Nazarie şi Inochentie 

au cântat paraclisul întru cinstirea Sfântului Vladimir cel 
întocmai cu apostolii. 

în timpul Sfintei O Liturghii, preotul  A.V. 
Rosdestvenski a predicat cuvântul lui Dumnezeu. Acesta 
venise din Petersburg împreună cu protopopul F.N. 
Ornatski la chemarea mitropolitului Antonie, pentru a 
predica cuvântul dumnezeiesc în bisericile mănăstirii pe 
durata zilelor de praznic. 

Ca predicator venise şi redactorul /oilor treimice, 
arhimandritul Nicon, precum şi responsabilul cercurilor 
misionare din Kazan, arhimandritul Andrei. Astfel, în 
ceasul slujbelor, în biserici se auzea zilnic cuvântul lui 
Dumnezeu. 


începerea praznicului 


16 iulie a fost ziua de început a sărbătorilor de la 
Sarov. La ora 12, la amiază, bătăile de clopot chemau 
poporul în biserica 'Adormirii Maicii Domnului pentru 
parastasul oficial. Parastasul a fost săvârşit de mitropolitul 
Antonie, împreună cu arhiepiscopul Dimitrie şi cei doi 
episcopi, Nazarie şi Inochentie. La acesta au participat de 
asemenea unsprezece  arhimandriţi şi nouăsprezece 
protoierei, preoţi şi ieromonahi. 

Biserica era plină. Psalmodia deosebită a corului 
mitropolitan din Petersburg condus de Ternov i-a 
emoţionat pe toți cei din biserică. în partea din stânga 
psalmodia corul arhieresc din Tambov. La ectenii, în afară 
de pomenirea ieromonahului Serafim, se făceau şi 
pomenirile prea cuvioşilor împărați şi împărătese, de la 
împărăteasa Elizabeta şi până la Alexandru al III-lea. Se 
pomeneau de asemenea şi  adormiţii arhierei ai 

Tambovului, ctitorii şi egumenii pustiei Sarovului şi 
părinţii stareţului, Isidor şi Agata. 

Parastasul a durat mai bine de o oră şi jumătate. 
Mulţi pelerini n-au încăput în biserică şi urmăreau slujba 
de afară. La aceeaşi oră se săvârşea parastas în biserica 
Izvorul Tămăduirii, precum şi în alte biserici ale 
mănăstirii. 

în aceeaşi zi, la ora 6 după-amiază, în bisericile 
mănăstirii unde nu se săvârşea taina spovedaniei pentru 
pelerini, s-a tăcut vecernia mare şi al doilea parastas 
pentru pomenire. în biserica Adormirii Maicii Domnului 
au slujit mitropolitul Antonie cu episcopul Inochentie, iar 
în biserica Izvorul Tămăduirii - arhiepiscopul Dimitrie cu 
episcopul  Nazarie. La  ectenii pomeneau numele 
ieromonahului Serafim. 

Credincioşii aflaţi în biserica Adormirii Maicii 
Domnului au avut prilejul să asculte minunatul cor 
mitropolitan. Preludiul „Binecuvântează suflete al meu pe 
Domnul" era creaţia lui Kastalki, iar „Fericit bărbatul” 
fusese compus la Kiev. Cântarea minunată a corului a 
provocat tuturor un entuziasm religios intens. 

în dimineaţa zilei următoare, 17 iulie, în mănăstire 
se observa o mişcare neobişnuită printre pelerini. Aşteptau 
procesiunile ce urmau să vină din două mănăstiri îngereşti, 
Diveevo şi Ponetaev. 

La ora 7 dimineaţa a pornit o altă procesiune, de la 
porțile mănăstirii Sarov, pentru a le întâmpina pe maici. 
La aceasta participau şi reprezentanţii unor asociaţii, care 
veniseră la praznic din diferite oraşe. Aduseseră cruci, 
icoane şi flamuri. Procesiunea era însoţită de episcopul 
Inochentie şi de nenumărați preoţi şi monahi. Au trecut 
râul Satis, s-au oprit într-un loc care se numeşte „Kranion" 
şi aşteptau. Acolo fusese construit dinainte un paraclis de 
lemn deschis din toate părțile. 

în jurul orei 8, din pădurea Sarovului au apărut 
convoaiele celor două mănăstiri de maici, care s-au unit 
într-o procesiune măreaţă, îndreptându-se spre porţile 
mănăstirii. 

Pe tot parcursul drumului se adunaseră nenumărați 
pelerini. Reprezentanţii asociaţiilor care participau la 
ceremonie au adus cu ei ca daruri pentru mănăstirea Sarov 
flamuri preţioase, meşteşugite cu mult gust. Astfel de 
donatori erau asociațiile purtătoare de Hamuri din oraşele 
Nijegorod,  Alexandrov,  Kovrov, Iaroslav,  Tulsk, 
Vladimir, Moscova, Rostov, care au adus câte două 
flamuri. Asociaţiile din oraşele Klin, Pavlov, Murin, 
Suzdal, Bogorod, Kolomen, Sudogor, luriev şi Riazan au 
adus câte o flamură. 

La ora 9 dimineaţa s-au auzit bătăi de clopot care 
chemau la a doua Sfântă Liturghie săvârşită pentru odihna 
stareţului Serafim. Sfânta Liturghie s-a săvârşit cu măreție 
deosebită, în biserica Adormirii Maicii Domnului, de către 
mitropolitul Antonie şi episcopul Nazarie. La urmă, 
episcopul a vorbit despre pomenirea Sfântului. 

La biserica Izvorul Tămăduirii a  liturghisit 
arhiepiscopul Dimitrie, iar predica a fost rostită de 
protoiereul F.N. Ornatski. La amândouă bisericile, după 
Sfânta Liturghie, s-a făcut parastas pentru odihna veşnic 
pomenitului ieromonah Serafim. 

în zilele anterioare, după Liturghie, lumea se 
retrăgea puţin în colibe. De această dată însă au rămas în 
mănăstire, deoarece fuseseră informaţi că familia 
imperială ajunsese în oraşul Arzamas şi se îndrepta spre 
Sarov. 

Mii de pelerini s-au aşezat ca două ziduri de 
netrecut, în dreapta şi în stânga, pe toată lungimea 
drumului pe care urma să treacă convoiul împărătesc. în 

spatele porții mănăstirii şi în faţa oamenilor s-au aşezat în 
linie dreaptă maicile de la Diveevo şi Ponetaev. 

Privirile tuturor erau îndreptate spre impunătoarea 
pădure a Sarovului, de unde trebuia să apară trăsurile 
împărăteşti. La ora 4 după amiază a început să bată 
clopotul cel mare al mănăstirii, care anunţa apropierea 
familiei împărăteşti. La S toate clopotele au bătut de câte 
trei ori, răspândind o melodie minunată în pustia 
Sarovului. 

La 5:30 a apărut prima trăsură, trasă de patru cai, în 
care se aflau împăratul Nicolae şi împărăteasa Alexandra 
Teodorovna. Un puternic „ura" a ieşit din piepturile miilor 
de oameni. Entuziasmul lor era de nedescris. 

între timp a apărut a doua trăsură, cu împărăteasa- 
mamă Maria Teodorovna, şi în continuare trăsurile cu 
oficialități, prinţul Serghie Alexandrovici cu soţia lui 
Elizabeta Teodorovna, prințesa Olga Alexandrovna cu 
soţul ei Petru Alexandrovici de Oldemburg, prinții Nicolae 
şi Petru Nicolaevici, şi la urmă prinţul Gheorghe 
Maximilianovici cu soția lui Anastasia Nicolaevna de 
Lihtember. 

Când au ajuns la porțile mănăstirii, au coborât din 
trăsuri. Acolo 1-a întâmpinat mitropolitul Antonie 
împreună cu ceilalți episcopi şi preoţi, şi s-a adresat 
împăratului cu următoarele cuvinte: 

„Prea cuvioase împărate! Sfânta mănăstire Sarov vă 
primeşte cu bucurie, întrucât ați venit să luaţi parte la 
praznicul canonizării oficiale a marelui său ascet, a veşnic 
pomenitului stareţ Serafim. Toată mulţimea de ortodocşi 
care s-au adunat aici se bucură să-l vadă pe împărat alături 
de ei, se bucură să-l vadă rugându-se şi participând 
împreună cu ei la această strălucită sărbătoare. Intraţi întru 
pace în mănăstirea aceasta. Fie ca intrarea voastră să fie 

binecuvântată de Domnul pentru rugăciunile sfinţitului 
Său rob". 

De la poarta mănăstirii, păşind pe un covor roşu, 
familia imperială s-a îndreptat spre biserica Adormirii 
Maicii Domnului, în frunte cu mitropolitul şi tot soborul 
de preoţi. După ce au psalmodiat acolo o scurtă doxologie, 
au pornit spre biserica Sfinţilor Zosima şi Savatie, unde se 
afla racla cu moaştele Sfântului. 

împăratul şi prinții au intrat în biserică împreună cu 
episcopii, s-au închinat şi apoi au fost conduşi în clădirea 
egumenului. La etajul de sus se pregătise adăpostul pentru 
perechea imperială, iar la cel de jos pentru prinţul Serghie 
şI soţia lui, Elisabeta. 

în vreme ce familia imperială intra în camere, 
monahii mănăstirii i-au întâmpinat, după obiceiul rusesc, 
cu pâine şi sare. Pentru împărăteasa-mamă Maria a fost 
pregătit un adăpost în aripa arhierească a mănăstirii, la fel 
şi pentru prinţesa Olga şi soţul ei. Celelalte oficialități au 
fost găzduite într-o clădire din afara zidurilor mănăstirii, 
lângă pădure, dincolo de râul Satis. 

După ce le-au făcut primirea, mitropolitul şi tot 
clerul s-au îndreptat spre biserica Adormirii Maicii 
Domnului, unde au săvârşit o doxologie către Domnul, 
pentru sosirea familiei imperiale. La ora 7 seara s-a făcut 
vecernia mare şi parastasul, la toate bisericile mănăstirii. 

Pe 18 iulie, la ora $ dimineaţa, au început bătăile de 
clopot care chemau la Sfânta Liturghie ce s-a săvârşit în 
toate bisericile mănăstirii. Perechea imperială şi 
împărăteasa-mamă Maria  Teodorovna au mers în 
paraclisul Sfântului Antonie, după ce în ajun se 
spovediseră la ieromonahul Simeon. în aceeaşi zi s-au 
spovedit şi s-au împărtăşit mulțime de pelerini. 

Ultimul parastas 


La ora 8:30 dimineaţă au început să bată clopotele 
chemând la ultima Sfântă Liturghie pentru odihna veşnic 
pomenitului stareţ, săvârşită la biserica Adormirii Maicii 
Domnului. După terminarea slujbei, sunetul de doliu al 
clopotului îi chema la biserică pe credincioşi spre a se ruga 
pentru ultima oară pentru odihna sufletului său. La 
parastasul acesta au participat împăratul şi prinții. înainte 
de începerea parastasului, mitropolitul Antonie a urcat în 
amvon şi a rostit următoarele cuvinte: 

Minunat este Dumnezeu întru Sfinţii Lui. Nouă, 
tuturor celor care ne aflăm aici şi ne rugăm, Domnul ne-a 
dat osebita binecuvântare de a fi părtaşi la strălucita 
sărbătorire a canonizării oficiale a veşnic pomenitului 
ascet - ieromonahul Serafim. Să dăm slavă şi recunoştinţă 
Domnului, Care ne poartă atât de mult de grijă. Bucură-te 
şi veseleşte-te, Sfântă mănăstire a Sarovului, căci prin 
slava Sfântului tău vei slăvi şi vei fi slăvită. 

Acum vom săvârşi ultima rugăciune pentru el, la fel 
cum se face pentru oricare creştin. însă de aici înainte 
creştinii ortodocşi se vor ruga către el, la fel cum se roagă 
către oricare alt sfânt. Sfintele lui moaşte, care şaptezeci 
de ani s-au odihnit în pământ, vor fi aşezate acum în 
această raclă pentru a se închina cu evlavie la ele 
credincioşii care aleargă la dânsul cu rugăciune şi cer 
ajutor, mângâiere şi tămăduire. 

într-adevăr, la acest prim praznic străluceşte lumina 
învierii. în mintea mea vin stăruitoare cuvintele 
Apostolului: Se seamănă întru necinste, învie întru slavă, 
se seamănă întru slăbiciune, învie întru putere (| Corinteni 
15, 43). în moaştele Sfinţilor se ascunde cu harul lui 

Dumnezeu puterea vieţi. Prin intermediul sfintelor moaşte 
se dăruieşte oamenilor tot felul de vindecări de boli şi 
slăbiciuni. 

Pentru aceste tămăduiri minunate se datorează slavă 
Sfântului Serafim. Pe când trăia încă, îndrăzneala 
rugăciunii lui în faţa lui Dumnezeu aduna la mănăstirea 
Sarov mari mulțimi de pelerini. lar acum Domnul îl 
slăveşte în faţa a zeci de mii de credincioşi veniți din toată 
Rusia şi din îndepărtata Siberie, de la Răsărit şi Apus, din 
nord şi din sud. în fruntea acestei adunări populare 
sărbătoreşti se află însuşi împăratul nostru ortodox, 
împreună cu mulți membri ai casei imperiale. 

Mulțimea de pelerini care s-au adunat aici, lângă 
sfintele moaşte, într-un gând şi o inimă, ne încredinţează 
încă o dată de o veche însuşire caracteristică poporului 
rus: poporul acesta îşi cunoaşte patria şi istoria nu atât din 
evenimentele politice şi militare, cât de la atleţii credinţei, 
adevărului şi iubirii. Cunoaşte Kievul de la Sfinţii Antonie 
şi Teodosie de la Pecerska, cunoaşte lavra Sfintei Treimi 
din Moscova de la Sfântul Serghie şi de la ierarhii 
oraşului. Poporul rus cunoaşte partea sa nordică şi 
Solovskiul de la Sfinţi Zosima şi Savatie, cunoaşte 
Siberia de la Simeon Verhoturski şi de la episcopul 
Inochentie Irkutsk. De secole întregi vizitează locurile 
acestea  sfințite de nevoinţele Sfinţilor, unde învaţă 
canoanele vieţii sfinte şi se întăreşte în credinţă, în 
dreptate, în bunătate şi dragoste. 

Și acum, în persoana Sfântului Serafim, Domnul 
arată un nou luminător şi dascăl, un nou bastion 
duhovnicesc al poporului rus. Minunat este Dumnezeu 
întru Sfinții lui! 

Cu rugăciunile Sfântului aici se săvârşesc zilnic 
multe minuni. Dacă ne-ar întreba cineva despre acestea, 
am răspunde cu îndrăzneală şi deplină sinceritate: Orbii 

văd,  şchiopii umblă [...], Surzii aud [...], săracilor li se 
binevesteşte (Luca 7, 22). 

Să ne rugăm cu căldură şi evlavie pentru ultima oară 
pentru odihna veşnic pomenitului stareţ Serafim şi să-L 
slăvim pe Dumnezeu, Cel ce este minunat întru Sfinţii Lui. 
Amin." 

După omilia mitropolitului a început parastasul, cu 
participarea tuturor credincioşilor.  Psalmodia corului 
mitropolitan era minunată. La final, toți preoţii şi psalţii au 
mers la mormântul Sfântului şi au cântat trisaghionul în 
faţa vechiului său sicriu. 

Mitropolitul, întorcându-se în biserică, s-a oprit 
puţin înaintea raclei proaspăt meşteşugite. Acolo a citit 
rugăciunea pentru sfinţirea icoanelor şi a stropit cu 
aghiasmă racla şi icoanele care erau pictate pe ea. 


Apogeul zilelor de sărbătoare 


La ora 6 după amiază clopotele au bătut pentru 
vecernia mare şi utrenie. Este prima slujbă în care stareţul 
Serafim va fi cinstit şi mărit de Biserică ca Sfânt, iar 
sfintele sale moaşte vor fi expuse pentru ca lumea să se 
închine la ele. Acest lucru era cunoscut de popor, de aceea 
au venit la mănăstire aproape o sută de mii de pelerini. 
Curtea mănăstirii nu putea să încapă nici o treime din ei, şi 
de aceea intrau în mănăstire doar cu bilete. 

Mitropolitul a intrat cu mărire în biserica Adormirii 
Maicii Domnului. L-au urmat perechea imperială şi prinții, 
care s-au aşezat în spațiul dintre iconostas şi amvon. 
Slujba s-a desfăşurat cu orânduiala obişnuită. 

La rugăciune, toţi au aprins lumânările pe care le 
țineau în mâini. în vreme ce corul cânta, s-a format o 


385 


procesiune care ieşind prin poarta de apus s-a îndreptat 
spre biserica Sfinţilor Zosima şi Savatie. 

La procesiune au luat parte familia imperială, prinții, 
ministrul de interne V.K. Piese, baronul curții imperiale 
Friderik, ministrul comunicaţiilor M.M. Hilkov, comisul 
I.I.  Voronţov-Daskov, senatorul V.K. Sabler şi alte 
persoane oficiale. 

Uşile bisericii s-au deschis. Mitropolitul cu clerul şi 
oficialii au intrat şi au îngenuncheat în mijlocul bisericii, 
în faţa sfintelor moaşte. După aceea s-a tămâiat în jurul 
raclei, care în continuare a fost scoasă afară, ţinută de 
împărat, de prinți şi de câţiva preoți. 

Afară au aşezat-o pe o targă şi au ridicat-o sus, 
deasupra capetelor tuturor, pentru a se vedea de 
pretutindeni.  Priveliştea le-a provocat credincioşilor 
emoție până la lacrimi. Pe drumul pe care urma să treacă 
procesiunea au aşternut materiale de lână, prosoape şi 
ţesături. In dreapta şi în stânga, ţintuiţi pe tărgi, se aflau 
bolnavi de tot felul. 

în ceasul în care trecea convoiul cu sfintele moaşte 
s-au întâmplat câteva minuni. O ţărancă de douăzeci şi 
nouă de ani din Promislov, regiunea Astrahan, Vera 
Cernişeva, care de cinci ani era paralizată, s-a ridicat şi a 
început să umble neajutată. O altă ţărancă, Teodora 
Slezeva, în vârstă de douăzeci şi şase de ani, s-a vindecat 
de epilepsie. 

La intrarea vestică a bisericii Adormirii Maicii 
Domnului se auzi prima rugăciune şi au urmat încă patru 
opriri, câte una pe fiecare latură a bisericii, însoţite de cele 
patru rugăciuni cuvenite. După aceea, procesiunea a intrat 
în biserică şi racla a fost aşezată în centru, într-un loc înalt. 

Slujba a continuat. Apoi episcopul Inochentie a rostit 
o omilie. în ceasul când se psalmodia „Lăudaţi numele 
Domnului", toţi cei ce liturghiseau au înaintat spre centrul 

bisericii. Mitropolitul Antonie a coborât de la amvonul 
împodobit, s-a apropiat de racla Sfântului, a descuiat-o şi a 
ridicat capacul. 

Au îngenuncheat cu toţii, în vreme ce soborul de 
preoți  psalmodiau  troparul Sfântului. După citirea 
Evangheliei, mitropolitul şi ceilalți ierarhi s-au închinat la 
sfintele moaşte, apoi s-au închinat familia imperială, 
preoții şi lumea toată. 

După ce s-a terminat slujba, uşile bisericii nu s-au 
închis. Au rămas deschise toată noaptea, pentru ca 
credincioşii să se apropie şi să se închine la sfintele 
moaşte. închinăciunea a durat toată noaptea. Pelerinii, 
unul în spatele altuia, s-au închinat şi apoi au fost miruiţi 
de preoţi. 

în ziua următoare, a doua Sfântă Liturghie în 
biserica Adormirii Maicii Domnului a început la ora 8 
dimineaţa. A  liturghisit mitropolitul împreună cu 
episcopii. Era prezentă şi familia imperială. în ceasul când 
psalmodiau „Veniţi să ne închinăm”, arhimandriţii au 
ridicat sfintele moaşte care se aflau în centrul bisericii şi, 
după ce le-au purtat în jurul sfintei mese, le-au aşezat în 
racla măreaţă pregătită de ţar. 

în momentul acela s-a întâmplat următoarea minune. 
Maslenikova, care făcea parte din clasa negustorilor din 
Moscova, venise cu fiica ei de doisprezece ani, care 
suferea de epilepsie şi vreme de doi ani nu rostise nici un 
cuvânt. Doctorii şi medicamentele n-o ajutaseră cu nimic. 

în ceasul când racla trecea prin faţa bolnavei, mama 
el a atins de ea o batistă şi cu aceasta a şters apoi faţa fetei. 
Atunci aceea a strigat-o pe mama sa, şi spre uimirea 
tuturor, a continuat să vorbească. La urmă s-a învrednicit 
să se împărtăşească cu Preacuratele Taine. 

După Sfânta Liturghie, arhiepiscopul Dimitrie a 
rostit predica şi a început paraclisul către Sfânt. în timp ce 

psalmodiau troparul Sfântului Serafim, arhimandriţii s-au 
apropiat de raclă şi au scos dinăuntru chivotul cu sfintele 
moaşte. Ţarul şi prinții le-au ridicat în mâini împreună cu 
arhimandriţii şi ieşind afară, le-au purtat în jurul tuturor 
bisericilor mănăstirii. 

Poporul se aşezase de-a lungul întregii mănăstiri ca 
un zid viu şi fusese cuprins de o negrăită bucurie şi 
entuziasm religios. De pretutindeni se auzea plânsetul 
femeilor. Când procesiunea s-a întors în biserica centrală, 
mitropolitul a citit o rugăciune către Sfântul Serafim, în 
vreme ce toţi erau îngenuncheaţi şi se rugau. Paraclisul a 
continuat şi la urmă s-a cântat un imn de sărbătoare. 

Astfel s-a încheiat slujba zilei principale a 
sărbătorilor din Sarov. De aici înainte numele Sfântului 
Serafim va fi mărit din generaţie în generaţie şi se va slăvi 
în Biserica Ortodoxă împreună cu numele celorlalți mari 
Sfinți. 

XVI. 


SFINTELE SALE MOAŞTE 
DUPĂ ANUL 1917 


Profanarea 


Au trecut şaptesprezece ani de la canonizarea 
oficială şi sărbătorească a Sfântului Serafim. în această 
perioadă, sfintele sale moaşte odihneau la mănăstirea 
Sarov, în biserica Adormirii Maicii Domnului. 

Din păcate însă, uraganul comunist care a izbucnit în 
anul 1917 distrugând toate lucrurile cuvioase şi sfinte n-a 
şovăit în a defăima şi profana aceste moaşte izvorâtoare de 
bucurie. Astfel, la 17 decembrie 1920, cu puţin înainte de 
praznicul Sfântului (2 ianuarie), cinstita raclă a fost 
desigilată cu hotărârea puterii sovietice atee. A fost o faptă 
incredibilă şi necaracteristică pentru Rusia până mai ieri 
iubitoare de Dumnezeu. 

în primii ani de după revoluţia din octombrie s-au 
întâmplat profanări asemănătoare cu moaştele Sfinţilor 
TUŞI, pe care credincioşii îi cinsteau de sute de ani. 
Planurile acestei profanări generale sunt încă necunoscute. 
Cu toate acestea, este ştiut că desigilarea sfintelor moaşte 
ŞI, în continuare, jefuirea mănăstirilor, furtul preţioaselor 
obiecte bisericeşti şi întemnițarea preoților aveau două 
scopuri: să defăimeze şi să slăbească Biserica Ortodoxă, 
care a influenţat profund societatea rusă, folosind teroarea 
şI violenţa. 

Deşi toţi credincioşii ortodocşi ai Rusiei au 
reacționat, moaştele Sfinților au fost desigilate. Au fost 
deschise raclele, au fost scoase acoperămintele şi au fost 
expuse dezvelite publicului, cu scopul de a deveni obiect 
de batjocură. 

în felul acesta au terfelit multe sfinte moaşte, de 
pildă ale Sfinților Alexandru din Svir, Artemie Verkolsk, 
Tihon de Zadonsk, Mitrofan de Voronej, Nil Stolbensk, 
Macarie Kalazinsk, Savva Storozevsk etc. 

în aprilie 1919 au fost desigilate şi moaştele 
Sfântului Serghie de Radonej, întemeietorul Lavrei Sfintei 
Treimi şi mare mijlocitor al pământului rus. 

De obicei însă, spre mânia factorilor de stat, 
desigilarea sfintelor moaşte era însoțită de pelerinaje 
populare şi se preschimba astfel într-un triumf al 
Ortodoxiei. Cu toate acestea, n-a încetat să constituie o 
profanare vădită, care provoca credincioşilor durere 
sufletească insuportabilă. 

Enoriaşii celei mai mari biserici din Moscova, a 
Sfântului Vasile al Cezareii, au trimis un raport la 
Sovnarkom (Consiliul epitropilor populari), unde printre 
altele afirmau: „La foamea chinuitoare, la gerul nesuferit 
şi la atâtea alte necazuri care-i biciuiesc fără milă pe 
ortodocşii ruşi, au fost adăugate şi alte grele încercări: în 

biserici se deschid raclele cu sfinte moaşte şi este tulburată 
veşnica lor linişte, lucru inadmisibil nu numai din punct de 
vedere ortodox, dar şi din oricare alt punct de vedere”. 

într-un alt protest al lor către guvernul sovietic, 
credincioşii au scris cu îndrăzneală: „în raclele Sfinţilor 
poporul rus cinsteşte moaştele lor, fără a cerceta în ce stare 
se află. Şi consideră că desigilarea lor este mare 
necuvioşie către sfinţenia moaştelor, dar şi o grea insultă 
adusă simţământului religios al tuturor celor care le 
cinstesc..." 

Profanările acestea, care au avut loc în primii doi ani 
de la venirea la putere a noului guvern, precum şi 
apostazia în general şi lupta împotriva religiei, au fost 
urmate de mari nenorociri naţionale: războiul civil, 
dezintegrarea Rusiei, foametea, calamitățile naturale... 
Credincioşii le-au pus pe seama dreptei  mânii 
dumnezeieşti. Era ceva de aşteptat... 

însă nici războiul civil, nici conflictele sângeroase 
dintre armată şi credincioşi şi nici alte nenorociri n-au 
înduplecat autoritățile în hotărârea lor de a nimici 
obiectele de cult ale Ortodoxiei. Dimpotrivă, au continuat, 
şI desigur cu şi mai mare duritate. Astfel, în august 1920, 
Ministerul de Justiţie a trimis o circulară specială „Despre 
eliminarea moaştelor”. în circulara aceasta se sublinia că 
moaştele trebuie să dispară definitiv şi urmele lor să se 
piardă. Ordinul era prezentat ca o cerere a conştiinţei 
revoluționare a muncitorilor şi se impunea executarea lui 
imediată şi exactă. Nu se permiteau întârzieri şi jumătăţi 
de măsură. Moaştele trebuia să fie date muzeelor sau 
îngropate în pământ. 

Până atunci se făcuseră deja cincizeci şi trei de 
desigilări ale sfintelor moaşte, în mai mult de zece judeţe 
ale Rusiei Europene. 

A venit, în mod firesc, şi rândul moaştelor Sfântului 
Serafim de Sarov. în luna decembrie 1920, adunarea 
reprezentanţilor regiunii  Temnikov a hotărât să le 
desigileze. într-adevăr, pe 17 decembrie, cum deja am 
amintit, în prezenţa comisiei speciale a medicilor legişti, 
moaştele Sfântului au fost desigilate şi cercetate la vedere. 
Cu toate rugăminţile nenumărate ale clericilor şi laicilor, 
autoritățile au lăsat dinadins moaştele în această stare, 
pentru a-l ironiza atât pe Sfânt, cât şi pe credincioşii care-l 
cinsteau. 

Pe la jumătatea lui ianuarie 1921, ziarul Jzvestia din 
Tambov a publicat descrierea medicală a moaştelor 
Sfântului, pe care le-a prezentat ca nişte simple rămăşiţe 
de oase stricăcioase. 

în aceleaşi zile, Ministerul de Justiţie, în colaborare 
cu Prefectura Tambovului, a hotărât ca moaştele Sfântului 
să rămână expuse încă trei luni, încât să dea ocazia mai 
multor cetăţeni să se convingă de înşelăciune. 

Lucrurile însă n-au evoluat aşa cum se aşteptau 
oamenii puterii: mulţime de credincioşi înfuriaţi au năvălit 
la racla Sfântului, iar autoritățile locale s-au înspăimântat, 
căci începuse să se ridice un val de furie populară 
împotriva profanatorilor. 

Evenimentul a făcut zarvă şi asupra unor factori de 
stat, ce şi-au îndreptat atenţia către responsabilul 
Ministerului de Justiţie în probleme bisericeşti, P.A. 
Krasikov, care era inițiatorul din umbră, dar şi vădit, al 
multor desigilări ale sfintelor moaşte. 

în luna februarie 1921, A.V. Lunaţarksi i-a scris 
acestui ateu încăpățânat o însemnare secretă: „V-am spus 
de atâtea ori. încetați o dată această acţiune de prost gust, 
care a făurit impresii urâte despre noi şi care deseori ne-a 
adus în faţa unor mari surprize neplăcute”. 

Dar Krasikov a răspuns într-un mod stoic: „Acţiunea 
aceasta nu este înfăptuită de noi, ci de autorităţile locale la 
cererea muncitorilor”. 

Cu toate acestea, poporul credincios n-a încetat să 
reacționeze liniştit dar şi stăruitor. în arhive s-au păstrat 
nenumărate cereri în grup, rugăminţi şi proteste îndrăzneţe 
ale credincioşilor din prefecturile Nijegorsk şi Tambov, cu 
sute de semnături şi cu cererea ca autorităţile să ia mâinile 
de pe lucrurile sfinte şi cuvioase ale Ortodoxiei. 

Impresionant a fost curajul locuitorilor satului 
Fedotov din regiunea Nijegorsk, care s-au adunat şi au 
scris la Moscova că sunt furioşi şi cu sentimentul religios 
profund rănit pentru că moaştele Sfântului Serafim se află 
încă dezvelite şi expuse. Mai mult, au pus înfricoşătoarea 
secetă, care ameninţa să distrugă toate culturile, pe seama 
batjocoririi, pentru prima oară în istoria Rusiei, a sfintelor 
moaşte. Deja foametea prezisă - ca pedeapsă a lui 
Dumnezeu - începuse să amenințe Rusia... 

Totuşi, autorităţile locale din Temnikov nu s-au 
decis să dea vreo soluție. Această nehotărâre a 
autorităților, dar şi primejdioasele consecinţe ce urmau să 
se intensifice i-au mâniat pe cei de la Moscova. Astfel, în 
iulie 1921, Krasikov este nevoit să trimită urgent o 
scrisoare confidențială către prefectul Tambovului prin 
care cerea să fie înștiințat cât mai degrabă despre starea 
poporului, dacă moaştele Sfântului continuă să constituie 
obiect de cult şi închinăciune, şi ce final se gândeşte să dea 
administraţia locală acestui caz. De asemenea le reproşa 
tuturor instituţiilor locale completa slăbiciune şi neputinţă 
de a defăima cinstirea şi închinăciunea la moaşte, după 
atâtea luni de străduinţă! 

Dar întrucât autorităţile locale continuau să rămână 
indecise, Krasikov s-a adresat adjunctului preşedintelui 
sovietului suprem, P.G. Smidovici. într-o epistolă secretă 
îl informa cu evidentă neplăcere că autorităţile din 

Tambov nu se conformează ordinului din circulară şi că în 
perioada aceasta de şase luni n-au reuşit să facă să dispară 
moaştele, din această cauză creându-se o gravă problemă. 
Singura ieşire văzută de el era fie să se îndepărteze urgent 
moaştele şi să se depună la vreun muzeu din Moscova, fie 
să se îngroape pe loc. 

Nu cunoaştem continuarea acestei corespondențe 
secrete şi nici hotărârile care au fost luate de organele 
competente de stat. A circulat doar un zvon care spunea că 
sfintele moaşte au dispărut în 1917, în vreme ce comisarii 
le transportau la Temnikov... 


Mănăstirea Sarov a fost închisă în 1926-1927. 
Icoane făcătoare de minuni, cărţi, cruci, chiar şi racla de 
chiparos a Sfântului au fost mistuite de flăcări. O parte a 
bisericii Adormirii Maicii Domnului a fost distrusă... De 
atunci toate au fost acoperite sub un văl de groază şi 
tăcere. 

Poporul credincios aştepta acum cu nădejde să se 
împlinească profeția Sfântului: „Sărmanul Serafim nu va 
reveni trupeşte la Sarov. Moaştele sale vor fi mutate la 
Diveevo. Atunci vor lua sfârşit şi anii grei ai Rusiei." 


Aflarea moaştelor 


Un trăznet înspăimântător s-a auzit la miezul nopții 
de 1l ianuarie 1991 pe întinderile ninse străbătute de râul 
Neva şi un fulger a luminat cu repeziciune tot 
Petersburgul. 


” întregul text care se referă la aflarea sfintelor moaşte este publicat de 
Ghenadie Belovolov, colaborator ştiinţific al Muzeului Dostoievski 
(vezi bibliografia). 

Trăznetul a fost atât de puternic, încât mulți au sărit 
înfricoşaţi din somn şi au alergat să privească pe ferestre. 
Primul gând ivit din această întâmplare a fost că ar fi 
vorba de vreo explozie sau catastrofă. 

în aceeaşi zi, nivelul râului Neva a început pe 
neaşteptate să crească. Apele sale, chiar în faţa ochilor 
noştri, s-au înălţat cu doi metri. 

Despre această ciudată „anomalie a vremii” au scris 
în ziua următoare şi ziarele din capitală. 

Printr-un astfel de „semn" a înștiințat Sfântului 
Serafim de Sarov redescoperirea sfintelor sale moaşte în 
vechea capitală a Imperiului Rus. Vestea despre această 
nouă aflare a moaştelor, care a fost anunţată la slujba de 
Crăciun, a fost bruscă, dar toți o aşteptau... 

în ziua de ll ianuarie la ora 4 după amiază, în 
biserica centrală a Maicii Domnului din Kazan, la 
Petersburg (care teoretic este încă Muzeu al Religiilor şi 
Ateismului!), un suport acoperit cu pânză se afla în centru, 
sub turlă, gata să primească sfintele moaşte ale Sfântului 
Serafim. în faţa acestuia stătea patriarhul Moscovei şi al 
întregii Rusii, Alexei al II-lea, care a venit din Moscova 
special pentru a întâmpina sfintele moaşte. în spaţiul unde 
odinioară stăpânea impunătorul iconostas de argint (pe 
care l-au luat şi l-au topit în anul 1920), un paravan 
ascundea acum „cu ruşine” expoziţia atee. Luminile 
„muzeului" se stinseseră. Era aprins doar candelabrul 
central. Şi pentru puţin s-a părut că biserica noastră se 
deschisese iarăşi, şi că iarăşi în spaţiul acesta era slăvit 
Dumnezeu. 

Doi episcopi şi câţiva preoți au trecut prin spatele 
paravanului din fundul bisericii, pe întuneric, ca să aducă 
sfintele moaşte. în biserică stăpânea liniştea absolută a 
nerăbdătoarei aşteptări, despre care poporul spune: 
„îngerul a trecut...”. 

Am observat masa din centrul bisericii. Dar e 
posibil? Aici şi acum vor fi aşezate moaştele sfântului 
Serafim? Cum e posibil să trăim atâţia ani în acest oraş, să 
trecem de atâtea ori pe lângă biserică şi să nu ştim cine se 
odihnea în taină acolo înăuntru, ce Sfânt se afla lângă noi? 
Ce multă vreme ne-a fost necunoscută soarta moaştelor 
marelui Sfânt al pământului rus! 

După cum se ştie, când mănăstirea Sarov a fost 
închisă, au dispărut şi urmele sfintelor moaşte. Au trecut 
decenii întregi fără nici o veste, până ce de curând, datorită 
lui Glaznost, s-a reuşit să se găsească câteva documente în 
care se afirmă că sfintele moaşte, după scoaterea lor din 
mănăstirea Sarov, au fost predate „Muzeului Antireligi6s 
al Artelor" din Moscova, care era adăpostit în mănăstirea 
Donskoi. Muzeul acesta a fost închis în jurul anului 1930, 
în timpul „cincinalului ateismului”, aşa încât sfintele 
moaşte au fost încredințate „Muzeului Ateist Central" din 
Moscova. Dar şi acesta a fost închis în anul 1946. Din anul 
acela, urmele moaştelor au pierit pentru totdeauna - aşa 
credeau cei mai mulţi... 

Și iată! La începutul luni noiembrie 1990 nişte 
funcţionari ai „Muzeului Religiilor şi Ateismului” din 
Petersburg au descoperit în... secția de covoare(!) un 
obiect necunoscut, căruia până atunci nimeni nu-i dăduse 
importanţă. Obiectul acela avea formă ortogonală şi era 
înfăşurat în pânză bine cusută. 

Au scos pânza şi au văzut un suport mic de lemn, iar 
pe el, acoperite cu bumbac şi înfăşurate în bandaje, 
moaştele unui sfânt încă necunoscut. Toate oasele erau la 
locul lor. Craniul avea păr şi barbă. Pe mâini purta mănuşi 
iar în picioare cizme. Insă o coastă era ruptă, precum şi 
bazinul. 

Funcţionarul muzeului Serghie Nicolaievici Pavlov, 
prezent în timpul aflării moaştelor, povesteşte că, atunci 

când au scos de pe mâini cele două mânecuţe albe de atlas, 
pe una din ele au citit fraza brodată cu aur „Sviatii oce 
Serafim (Sfinte părinte Serafim), iar pe cealaltă 
continuarea: „moli Boga o nas" (mijloceşte la Dumnezeu 
pentru noi). 

„Când am văzut numele Serafim", a adăugat S.N. 
Pavlov, „am înţeles imediat pe cine am găsit. Căci un 
Serafim avem!" 

în plus, pe piept s-a găsit cunoscuta cruce de bronz, 
darul mamei sale, pe care o purta mereu. 

Ciudăţenia este că în muzeu nu s-a găsit vreun 
document referitor la acesta sau vreo descriere a 
moaştelor. Ca şi când n-ar fi existat acolo. Au fost 
încredințate muzeului în vara anului 1989 fără nici un act. 
Un funcționar al muzeului explică în felul următor 
„Ccludata" tactică: „Faţă de moaşte, la fel ca şi faţă de orice 
«armă ideologică», se comportau într-un asemenea fel 
încât, cu prima ocazie, să le poată elimina fără să lase nici 
o urmă”. 

Și iată! Sfintele moaşte, aşezate în racla strălucitoare 
de aur, au fost mutate din beciurile întunecoase ale 
muzeului în centrul bisericii, pe umerii arhiereilor şi 
preoţilor. Patriarhul, la vederea moaştelor, a stat nemişcat, 
ca o stâncă de piatră, timp îndelungat. După aceea s-a 
apropiat şi s-a închinat la cinstitele moaşte ale Sfântului 
lui Dumnezeu. 

Exact şaptezeci de ani au rămas cuvioasele moaşte 
ale Sfântului în robia ateistă. Şaptezeci de ani trecuseră şi 
de la adormirea lui (1833) până când a fost canonizat 
(1903) şi până la prima strămutare a sfintelor sale moaşte 
- aceasta a fost poate cea mai strălucitoare perioadă din 
istoria poporului rus. Şaptezeci de ani am fost nevoiţi să 
aşteptăm şi pentru a doua aflare a moaştelor lui - aceasta a 

fost sigur cea mai tragică perioadă din istoria poporului 
Tus. 

In biserica centrală a Maicii Domnului din Kazan au 
fost rostite omilii. Patriarhul a spus că se apropie sfârşitul 
ateismului, care fusese propovăduit de la un capăt la altul 
al Rusiei. Directorul muzeului, S. Kuţinsk, şi-a exprimat, 
din contră, teama ca nu cumva ateismul luptător să fie 
înlocuit cu... „religiozitatea luptătoare"! 

în ceasul când în faţa raclei se psalmodia paraclisul, 
o bucurie duhovnicească negrăită îi inundase pe cei din 
biserică. Ca şi când însuşi Sfântul Serafim s-ar fi aflat viu 
printre noi şi ar fi salutat pe fiecare cu acel cunoscut 
„bucuria mea!”. 

Cu lacrimi de durere s-au despărțit credincioşii de 
sfintele moaşte, atunci când comisarii le-au înşfăcat. Cu 
lacrimi de bucurie acum, întâmpinau întoarcerea lor. 

Pe când Sfântul Serafim trăia încă, spunea despre 
vremea viitoarei sale canonizări: „în mijlocul verii vor 
sărbători Paştile”. într-adevăr, în vara anului 1903, când la 
Sarov s-au adunat o sută cinzeci de mii de oameni, 
avându-l în frunte pe ţar, pentru a cinsti canonizarea lui 
oficială, toți au numit evenimentul „Paştile de la Sarov”. 
în vara aceea au fost uitate toate problemele, intrigile şi 
conflictele sociale, şi întreaga Rusie s-a unit în faţa 
mormântului „sărmanului Serafim". 

Dar şi bucuria celei de-a doua aflări a moaştelor 
Sfântului Serafim poate fi comparată doar cu bucuria 
pascală. Numai că acum nu era un Paşte văratec, ci unul 
de iarnă, iar în timpul acelei ierni au căzut trăznete de 
primăvară şi pe malurile Nevei „au sărbătorit Paştile”. 

Atâta timp cât a trăit, Sfântul n-a vizitat niciodată 
Petersburgul. însă după adormirea lui, prin moaştele sale, 
a binevoit să viziteze vechea capitală a ţării, din care a 
pornit urâciunea pustiirii Rusiei. Poate că şederea lui 

atâţia ani aici a curăţit oraşul de multele lui fărădelegi. 
Oare împreună cu moaştele sale să se fi ivit, în sfârşit, şi 
bucuria pascală pentru Rusia? 

Cam o lună a durat „Paştele din iarnă" pe malurile 
Nevei. în faţa sfintelor moaşte, care au fost aşezate în 
catedrala Sfântului Alexandru Nevski, în Lavra cu acelaşi 
nume, în fiecare zi se citea imnul acatist către Sfânt. Aici 
de asemenea putea fi auzit salutul de sărbătoare „Hristos 
Voskrese" (Hristos a înviat)! - „Voistinu Voskrese” 
(Adevărat a înviat)! Sunt saluturile cu care batiuşka 
Serafim îi saluta pe toţi cei care se apropiau de el, în orice 
anotimp al anului. 

Aici, în faţa sfintelor moaşte, vreau şi eu să strig 
tuturor: 

„Hristos a înviat, mamă Rusie! Hristos a înviat, prea 
pătimită Rusie! A înviat robul lui Dumnezeu care s-a 
îndurerat pentru tine. Vei învia şi tu, iubita mea patrie, 
chiar dacă iarna încă n-a trecut..." 

Profeţiile Sfântului Serafim se împlinesc una câte 
una. Trebuie să se împlinească şi ultima: cea care spune că 
sfintele sale moaşte vor fi mutate de la Sarov la Diveevo, 
şi de acolo va începe propovăduirea pocăinţei la întreaga 
lume. 

De pe 7 februarie sfintele moaşte se află la Moscova, 
în vară vor traversa toată Rusia şi vor străbate în 
procesiune 800 de kilometri, înainte de a ajunge la 
Diveevo! 

Vine vara pocăinţei noastre. 

Vine vara Domnului. 

Mutarea la Diveevo 


Data de 23 iulie 1991 va rămâne neuitată pentru 
poporul credincios ortodox al Rusiei. Este ziua când a 
început în procesiune mutarea oficială a  moaştelor 
tămăduitoare ale Sfântului Serafim de la Moscova la 
mănăstirea Diveevo. 

Dis-de-dimineaţă, mulţime de lume din capitală a 
înconjurat biserica patriarhală a Arătării Domnului, pentru 
a-l conduce pe batiuşka Serafim. Manifestările sărbătoreşti 
au început cu Sfânta Liturghie, la care au participat 
patruzeci şi cinci de arhierei, avându-l în frunte pe 
patriarhul Moscovei şi al întregii Rusii, Alexei al II-lea. 

La ora 3 după-amiază, patriarhul le-a vorbit 
cumpătat şi în mod ziditor nenumăraţilor pelerini. în 
continuare s-a săvârşit un -paraclis de mulţumire către 
Sfânt şi imediat după aceea un convoi măreț, având în 
centru moaştele izvorâtoare de bucurie, a ieşit în curtea 
bisericii. La această procesiune oficială a luat parte toată 
preoțimea Moscovei. 

Mulțimea de lume a format în dreapta şi în stânga 
drumului ziduri de netrecut. Mulţi ţineau în mâini 
lumânări aprinse, în vreme ce bătăile de clopot şi 
psalmodiile se revărsau cu sunete dulci pe bulevardele 
Moscovei. Convoiul se îndrepta spre biserica Sfântului 
Mucenic Nichita, unde se aflau pregătite autobuzele pentru 
cei care voiau să însoţească sfintele moaşte. 

Racla Sfântului a fost aşezată într-o camionetă care 
fusese pusă la dispoziţie pentru acest scop, şi convoiul a 
pornit. în biserica Ivanovski, lângă drumul periferic al 
Moscovei, se făcu un scurt popas, şi apoi convoiul îşi 
începu minunatul său marş, străbătând întreaga Rusie. 

Primul popas a fost oraşul Noghinsk, vechiul 
Bogorodsk. La intrarea în oraş s-a făcut o primire oficială 
şi apoi convoiul se îndreptă spre biserica Arătării 
Domnului. Biserica aceasta a fost înapoiată de către stat 
Bisericii în 1989, atunci când s-au sărbătorit o mie de ani 
de la botezarea ruşilor. 

Aici, patriarhul Alexei a participat la paraclis şi la 
utrenie“. Slujba a fost transmisă la postul local de radio. 
Mulţime de lume, ca un zid de netrecut, a înconjurat 
biserica şi a participat cu atenţie la slujbă, ascultând-o la 
megafoane. 

Următorul oraş unde convoiul a făcut popas a fost 
Orehovo-Zuevo. In piaţa oraşului, clerul şi poporul au 
întâmpinat sfintele moaşte. După aceea le-au însoţit pe o 
distanță de un kilometru, până la biserica Naşterii Maicii 
Domnului, unde s-a săvârşit Sfânta Liturghie de 
sărbătoare. 


De dimineaţă ploua neîncetat. Cu toate acestea, toți 
credincioşii s-au revărsat pe drumuri. Și de-a lungul 
traseului pe unde urma să treacă procesiunea, umpluseră 
nu numai trotuarele, ci şi balcoanele şi terasele caselor! 
După-amiază, convoiul lăsă în urmă Orehovo-Zuevo 
îndreptându-se spre Vladimir, mărgăritarul degetului de 
aur”. 

Locuitorii vechiului Vladimir s-au adunat de 
dimineaţă la poarta de aur şi la catedrala Adormirii Maicii 
Domnului. La 6 după-amiaza, de la biserică a pornit un 
convoi, avându-l în frunte pe episcopul Vladimirului şi 


* Slujba utreniei, după tipicul rusesc, se săvârşeşte seara, după 


vecernie. 

” Degetul de aur se numeşte o regiune din apropierea Moscovei, care 
cuprinde cele mai vechi oraşe ale Rusiei nord-estice: Vladimir, 
Suzdal, Rostov, Iaroslavl, Kastroma, etc. 

Suzdalului, Evloghie, pentru a întâmpina sfintele moaşte. 
Pe parcursul drumului, convoiul se mărea încontinuu şi a 
ajuns să numere mii de oameni. 

Și iată, la ora 7 seara a apărut şirul de maşini. După 
ce au coborât, au scos cu grijă racla şi au aşezat-o pe un 
suport special. Ploaia, care până în ceasul acela cădea 
torențial, deodată s-a oprit. Şi îndată ce au apărut sfintele 
moaşte, soarele a strălucit pentru locuitorii Vladimirului. 

Racla a fost mutată cu evlavie şi măreție în biserica 
Adormirii Maicii Domnului, cea mai veche biserică din 
Rusia, unde în ziua următoare, 25 iulie, s-a săvârşit Sfânta 
Liturghie şi paraclisul. Zi şi noapte credincioşii soseau 
neîncetat, valuri-valuri, pentru a se închina la moaştele 
izvorâtoare de har. 

în dimineaţa zilei de 26 iulie, procesiunea a început 
din curtea catedralei Adormirii Maicii Domnului şi s-a 
îndreptat spre mănăstirea Bogoliubski - unde se află 
moşiile prinţului sfânt Andrei Bogoliubov. 

După ce s-a cântat un paraclis în mănăstire, şirul de 
maşini a plecat urmând traseul programat. 

La Viaznik s-a făcut un popas de două ore. Au 
psalmodiat imnul acatist către Sfânt, şi locuitorii s-au 
învrednicit să se închine la cinstitele sale moaşte. în 
continuarea drumului, un popas de cinci minute s-a făcut 
şi la Gorohoveţ. 

Nu-şi poate închipui cineva entuziasmul şi emoția pe 
care le-a provocat trecerea sfintelor moaşte prin sate. Dacă 
pentru oraşe un astfel de eveniment era neobişnuit, pentru 
sate sigur era ceva istoric! 

în seara aceleiaşi zile, Sfântul Serafim a ajuns la 
Nijni Novgorod. După ce au fost schimbate salutări între 
patriarhul Alexei, mitropolitul Nicolae al Nijegorodului şi 
Arzamasului şi oficialitățile locale, convoiul a înaintat spre 

catedrala Schimbării la Faţă, unde a fost cântat un paraclis 
de mulţumire. 

în ziua următoare, în sala palatului prefecturii a avut 
loc o conferinţă de presă. Patriarhul şi mitropolitul au dat 
explicaţii amănunțite despre a doua aflare a moaştelor 
Sfântului Serafim şi despre mutarea lor la Diveevo. Seara 
a fost săvârşită vecernia mică urmată de utrenia din ziua 
următoare. 

Ziua de 28 iulie a început cu Sfânta Liturghie de la 
biserica Schimbării la Faţă. A urmat paraclisul către Sfânt 
şi în continuare patriarhul le-a vorbit credincioşilor. în 
predica lui a subliniat importanţa simbolică ce o avea 
pentru oraşul lor ziua aceea, din motiv că avuseseră loc 
două evenimente importante: Pe de o parte, pomenirea 
Sfântului Vladimir cel întocmai cu apostolii şi botezător al 
ruşilor (15 iulie pe calendarul vechi), iar pe de altă parte, 
vizita sfintelor moaşte ale marelui taumaturg al Rusiei. 

Seara, după paraclis, sfintele moaşte au părăsit Nijni 
Novgorod, îndreptându-se spre Arzamas. 

Locuitorii din Arzamas, plini de bucurie, au ieşit pe 
străzi. întâmpinarea moaştelor a avut loc în piaţa centrală a 
oraşului, şi imediat toată mulţimea s-a îndreptat în 
procesiune către catedrala învierii, unde au psalmodiat 
paraclisul. în ziua următoare, după Sfânta Liturghie, a 
urmat o doxologie în curtea bisericii, iar apoi convoiul a 
pornit spre Diveevo. 

Entuziasmul duhovnicesc al credincioşilor ajunsese 
la apogeu. Acest marş de închinăciune, care a pornit din 
Moscova şi a străbătut în procesiune 800 de kilometri, 
ajungea la final! De-acum, convoiul trecea prin ultimele 
regiuni locuite, îndreptându-se spre mănăstirea întemeiată 
cu atâtea eforturi de batiuşka Serafim. 

O mică staţie s-a făcut la Elezarevo, în biserica 
satului. Şi iată silueta înaltă a clopotniței mănăstirii 
Diveevo. 

In faţa mănăstirii, monahiile şi mulţimea de pelerini 
i-au făcut o primire călduroasă şi entuziastă Sfântului 
Serafim. Bucurie pascală strălucea pe feţele tuturor. Au 
ridicat cu evlavie sfintele moaşte şi s-au îndreptat spre 
poarta mănăstirii. 

Acolo, la poartă, s-a întâmplat ceva foarte 
emoţionant: o cuvioasă maică, în vârstă de 95 de ani, l-a 
întâmpinat pe Sfânt ţinând în mâinile-i tremurânde o 
lumânare. Era monahia cu schimă mare Margareta, ultima 
soră a mănăstirii Diveevo din 1927, când a fost închisă de 
bolşevici. lar lumânarea pe care o ţinea era lumânarea 
aceea pe care Sfântul, pe când trăia, o dăduse maicilor, 
spunându-le s-o aprindă în ziua când îl vor primi în 
mănăstirea lor. într-adevăr, surorile de atunci au 
încredinţat succesiv una alteia lumânarea Sfântului, până 
când aceasta a ajuns în mâinile sorei Margareta! 

Patriarhul a  întâmpinat-o cu emoție pe maica 
bătrână, care în clipa aceea constituia puntea vie care lega 
două epoci. Sfântul Serafim n-a lăsat ca lanţul tradiției 
mănăstirii să se rupă... 

Convoiul a înaintat cu evlavie către biserica Sfintei 
Treimi, unde a fost aşezată racla cu sfintele moaşte, în 
vreme ce măicuţele cântau paraclisul. 

„Sărmanul Serafim va veni la Diveevo..." proorocise 
Sfântul cu 160 de ani înainte. Şi iată, acum, în iulie 1991, 
profeția lui s-a împlinit! 


Prezenţa Sfântului în mănăstire este foarte vie. 
Nenumărate minuni se săvârşesc pentru cei care scapă cu 
credință la moaştele sale izvorâtoare de har. Egumena 
actuală a mănăstirii Diveevo, maica Serghia, mărturiseşte: 

„Când mă gândesc la ceva de care are nevoie 
mănăstirea, îndată apare cineva care mă întreabă: «Nu 
cumva aveţi nevoie de ceva?y. încontinuu se întâmplă 
minuni de la cinstitele moaşte ale Sfântului nostru. 
Vindecări, scoateri de demoni, o mulţime de cazuri... De 
curând un copilaş paralizat a fost adus cu credinţă de 
părinţii săi. L-au pus pe raclă şi noi toţi am îngenuncheat 
şi ne-ani rugat cu căldură. Copilul era nemişcat. Nu-şi 
putea mişca nici mâinile, nici picioarele... Plângea întruna. 
Toţi plângeam de emoție, văzându-l pe de o parte pe 
copilul complet paralizat, iar pe de altă parte pe părinţii lui 
necăjiţi care se rugau Sfântului să  mijlocească la 
Dumnezeu. Deodată, copilul se ridică şi cobori în picioare 
pe podea!... începu să umble! Ne-am cutremurat şi am 
început să ne închinăm. Prin minte mi-a trecut fulgerător 
întâmplarea cu paraliticul din Evanghelie. Totul e să ai 
credinţă, la fel ca acel copil şi părinții lui. Au plecat plini 
de fericire. Peste câteva zile au revenit, au căzut în faţa 
moaştelor şi au mulţumit cu suspine" (M. Melinos, Flori 
din Sfânta Rusie, p. 144). 


XD” 

